
PREFAŢĂ 

A 

Intr-un hrisov din 1639, Matei Basarab constata că, din pri¬ 
cina străinilor, „ţara [a ajuns] la râsipire desăvârşit şi la pustiire**. 
Din secolul al XVII-lea şi până astăzi, mulţi români au fost de 
părere că străinii se află la originea dezordinii sociale ce ameninţă 
parcă mereu să distrugă „obiceaiele ceale bune, bătrâne ale ţărâi**. 
Ce-i deosebeşte pe toţi aceşti străini de români? Cel puţin trei din 
următoarele patru trăsături, credea domnul Ţării Româneşti: 
„legea** {sfântă în ceea ce-i priveşte pe români), ,jieamur*, 
„limba** şi „năravurile** {relexn cazul străinilor). Dacă neamul şi 
limba sunt noţiuni ce par oarecum indivizibile şi oricum auto-evi- 
dente la nivelul unei înţelepciuni comune de tipul celei la care 
participa Matei vodă, ce se întâmplă însă cu legea (i.e. credinţa) 
şi cu năravurile (moravurile sau, mai precis, comportamentele 
şi atitudinile colective cu un înalt grad de recurenţă statistică)? 

La români, apartenenţa etnică (neamul şi limba) şi cea reli¬ 
gioasă („legea sfântă**) par să fie oarecum inseparabile, nu numai 
din perspectivă istorică, dar şi pe plan politic. Aceste apartenenţe 
au rămas de nedespărţit mai ales datorită felului în care au fost 
convocate şi ţinute împreună mai întâi de către monarhia Vechiu¬ 
lui Regim, apoi de către statul naţional, fie el liberal, totalitar sau 

A 

postcomunisL In vremea lui Matei Basarab, această fuziune dintre 
neam, limbă şi lege purta numele „obiceiului cel bun şi bătrân al 
ţării**, ce reprezenta orizontul normativ în funcţie de care „năra- 

vurile“ puteau fi calificate drept bune sau rele, în temeiul căruia 
cineva îşi putea declina identitatea de român. 

De aceea, şi în măsura în care putem considera etnia şi limba 
ca fiind date şi, deocamdată, neproblematice, modul în care 
creştinismul răsăritean, „legea sfântă", participă ia definirea unui 
ethos românesc, adică a unui sistem de „năravuri" sociale, consti¬ 


tuie un şantier de cercetare capabil să ocupe o poziţie strategică 
în câmpul intelectual. Organizarea acestui şantier nu se înteme¬ 
iază, aşa cum s-ar putea crede la prima vedere, pe metode de 
ordin strict istoric. Investigaţiile nu se grupează în jurul punctului 
de plecare, arhaic prin procedee şi limbă, al unei evoluţii a culturii 
politice româneşti la care, secol după secol, s-ar fi adăugat ele¬ 
mente noi, altele s-ar fi modificat si reformulat ori ar fi fost 
condamnate la o inevitabilă dispariţie. Deşi risipite pe o plajă 
cuprinsă între sfârşitul veacului al XVI-lea şi începutul secolului 
al XlX-lea, textele pe care se sprijină ancheta noastră nu schiţează 
cel dintâi pas al unei posibile istorii a practicilor sociale româneşti 
cu finalitate implicit sau explicit politică. Enunţurile cuprinse în 
aceste texte ar fi mai degrabă de resortul ştiinţei politice, ele 
având un caracter istoric doar în virtutea faptului că redactarea lor 
precede, însoţeşte şi prelungeşte momentul marilor raţionalizări 
etice şi juridice ale epocii modeme. Constituţiile, codurile de 
drept şi occidentalizarea formelor vieţii publice potrivit riturilor 
laice ale vârstei democratice nu au dislocuit practicile sociale 
constitutive, îngropate în comportamentele şi atitudinile unei 
majorităţi ce se încăpăţânează să rămână rurală, ci au interzis 
punerea lor în discurs ori le-au rostit în conformitate cu o strategie 
de marginalizare, condamnare şi excludere. De aceea, a fost 
necesară o secţiune arheologică în profunzimea acestor practici, 


pentru a surprinde atât stratul cel mai adânc al unor raporturi 
enunţate f^ă complexul modernităţii şi al europeneităţii, cât şi 


logica potrivit căreia ultimele depuneri politice pe suprafaţa 


societăţii româneşti depind încă de un sistem de „obiceiuri" care. 

clacă nu sunt întotdeauna „bune“, lasă adesea impresia că sunt 
„bătrâne** şi, ca atare, vrednice încă de a fi urmate. 

Am practicat deci, într-o perspectivă foucaldiană explicită, o 
metodă arheologică, în sensul că toate documentele convocate, 
fie ele texte narative, religioase, retorice ori juridice, cărţi, ima¬ 
gini, preţuri, elemente de arhitectură, acte de cancelarie, statistici, 
scrisori, însemnări sau inscripţii au fost considerate ca aparţinând 
aceleiaşi „familii**, dar nu potrivit unor relaţii de ordin cauzal, ci 
în virtutea unei înrudiri de factură mai degrabă genealogică. 
Altfel spus, documentele nu sunt legate de un „fir roşu**, nu trimit 
la un sens care le străbate şi le transcende. Documentele pe care 
le-am avut în vedere s-au putut aduce pe lume unele pe celelalte, 
prezintă numeroase asemănări şi chiar unele „gene** comune, dar 
nu se organizează teleologic, determinându-se reciproc, ci sunt 
dispuse într-o reţea ale cărei valenţe sunt aleatoriu libere sau 
saturate. Chiar si atunci când îsi asumă o ascendentă si li se poate 

t t t t I 

atribui o descendenţă, documentele îşi păstrează, fiecare în parte, 
autonomia şi îşi produc sensul pe cont propriu. Procedeul pe care 
l-am adoptat nu este, în consecinţă, anistoric, ci doar anorganic. 

A 

Intr-adevăr, o abordare ar putea fi calificată drept arheologică 
exact în măsura în care încearcă să surprindă nu continuitatea 
gândirii, evoluţia practicilor ori dezvoltarea instituţiilor, ci rup¬ 
turile, devastările, invaziile, fracturile şi dispariţiile. Spre deose¬ 
bire de istoria de tip istoriografie, metoda arheologică nu-şi poate 
permite să trateze durata ca pe o curgere neîntreruptă a eveni¬ 
mentelor într-o unică direcţie, ca pe o împlinire progresivă a unor 
aspiraţii din ce în ce mai clare şi mai conştiente, ca pe o acumulare 
de fapte şi de idei animate de obsesia sensului, ca pe o naraţiune 
cursivă şi coerentă, ci, dimpotrivă, ca pe o suprapunere de straturi 
inerte şi izolate, fără legătură unele cu celelalte, lipsite de trecut 
şi de viitor, care s-au depus şi s-au cristalizat în adâncul timpului 
sub forma unei suprapuneri întâmplătoare de texte disparate şi 
adesea contradictorii. 

Astfel înţeleasă, arheologia ar fi o metodă de incizie în stra- 
tigrafia acelor documente capabile să descrie, în mod individual 
şi pe propriul nivel, normele şi practicile pe care se întemeiau 
legăturile sociale ce i-au ţinut laolaltă pe românii Vechiului 
Regim în interiorul aceluiaşi spaţiu public. Am numit simplu 
cultură politică această reţea de norme şi practici pe care am 
motive să cred că Matei Basarab o desemna cu ajutorul formulei 
obiceiurile cele bune şi bătrâne^ care făceau posibilă existenţa 
ţării“, a comunităţii politice. Prin urmare, în această carte va fi 
vorba despre norme şi despre practici, despre aranjamente 
constituţionale, despre naşterea statului, despre muncă şi despre 
administrarea dreptăţii, despre timp şi despre percepţia eternităţii, 
despre măsura şi chipurile duratei, despre istorie şi credinţe, despre 
cărţi şi felul în care sunt citite, despre moarte şi imaginile lumii de 
dincolo, despre scriere şi, nu în cele din urmă, despre privire şi 
despre toate lucrurile din spaţiul public ce au putut-o atrage. 

Voi formula deci câteva întrebări - şi voi schiţa poate şi unele 
răspunsuri - referitoare la modul în care românii Vechiului Regim 
au gândit „folosul obştesc'*, adică ceea ce au considerat că le este 
comun şi merită să facă împreună. Voi încerca, într-un al doilea 
timp, să surprind anumite comportamente recurente cu vocaţie 
identitară, ca si un număr de atitudini relativ invariabile fată de 
muncă şi dreptate. Voi pleca, în continuare, în căutarea locului pe 
care-1 ocupă, la nivelul practicilor colective, tema creştină a con¬ 
tinuităţii şi unităţii dintre timp şi eternitate. Voi inspecta ulterior 
procesul de apariţie a duratei istorice în cultura politică româ¬ 
nească şi voi arunca o privire în direcţia reprezentărilor sociale 
cărora acest proces le-a dat naştere. Voi aproxima apoi, cu ajuto¬ 
rul câtorva surse de natură serială, decalajul pe care prima criză 
majoră a istoriei româneşti pare să-l fi produs între transformarea 
valorilor mediul elitei şi mutaţia în profunzime a comporta¬ 
mentelor colective. Voi proceda, mai departe, la o analiză a felului 
în care criza culturii politice şi noile atitudini care au însoţit-o se 
profilează pe orizontul figurativ al culturii tradiţionale, ducând la 



o deplasare a funcţiilor îndeplinite de imagine, îndeosebi de cea 
a chipului uman. Voi măsura, după aceea, atât schimbările pe care 
le înregistrează, sub presiunea timpului, modul de organizare şi 
de ordonare a spaţiului comunitar, cât şi rolul social pe care 
începe să-l joace privirea Voi termina printr-o încercare de a situa 
mai precis, pe baze cantitative, punctul de ruptură dintre cultura 
politică tradiţională şi modernitate. 

Această carte reprezintă forma finală a unui şantier la care nu 
am încetat să lucrez vreme de cincisprezece ani. Am modificat 
periodic planurile iniţiale şi am adăugat mereu materiale noi de 
construcţie. Proiectul de bază a rămas însă acelaşi; explorarea 
spaţiului dintre norme şi practici. Scopul nu a fost neapărat acela 
de a afla ceva anume despre soclul istoric pe care pare să se aşeze 
cultura politică a societăţii româneşti de astăzi. Altfel spus, m-am 
lăsat angajat într-o cercetare mai apropiată de sensul foucaldian 
al noţiunii decât de spiritul erudiţiei tradiţionale, adică într-un 
demers intelectual capabil să introducă o diferenţă semnificativă 
în câmpul cunoaşterii, chiar cu preţul de a brusca rutina investi¬ 
gaţiei empirice şi înţelepciunea comună a compartimentărilor 
academice. M-am străduit să văd şi să spun altceva decât m-am 
aşteptat eu însumi să observ şi să scriu atunci când am pornit să 
străbat sursele culturii politice româneşti. Oricât de serios a fost 
riscul pe care mi l-am asumat încrucişând metodele ştiinţei poli¬ 
tice cu cele ale „istoriei noi“, mai mare a fost totuşi recompensa 
de a descoperi, dincolo de frontierele logic incerte şi epistemo¬ 
logic confuze ale obiectului meu de studiu, o nouă figură a 
memoriei, adică un nou mod al prezentului de a-şi produce o 
istorie care-1 justifică şi îi explică alegerile politice. 

Nu as fi reuşit nu numai să închei, dar nici măcar să deschid 

un şantier de cercetare ce poate fi vizitat atât dinspre istorie, cât 
şi dinspre ştiinţa politică dacă nu aş fi avut, cu două decenii în 
urmă, privilegiul de a învăţa de la profesorii Alexandru Duţu şi 
Valentin Al. Georgescu care sunt exigenţele, rigorile, limitele şi 
riscurile unei cercetări în profunzime a corpului politic al româ- 

nilor. Primul m-a pus pe urmele practicilor, pe care obişnuia să le 
numească „mentalităţi**, în vreme ce cel de-al doilea m-a condus 

A 

pe terenul normelor, adică al dreptului şi al instituţiilor. întâlnirea 
cu cei doi savanţi si ocazia de a lucra alături de ei a fost hotărâ- 

f t 

toare pentru formaţia mea intelectuală. Am pe de altă parte con¬ 
vingerea că opera lor reprezintă tot ceea ce ştiinţele sociale din 
România au putut produce mai solid şi mai novator între 1965 şi 
1989. Aceste explorări în cultura politică românească sunt, de 
aceea si oarecum de la sine, dedicate memoriei lui Alexandru 

t ' 

Duţu şi amintirii lui Valentin Al. Georgescu. 



INTRODUCERE 


Bizanţ contra Bizanţ? 

Dacă suntem dispuşi să credem că „viciul radical** al socie¬ 
tăţii româneşti asa cum o cunoaştem este cel al „neadevărului**^ 

f f f t ’’ 

formelor - fie ele politice, economice, culturale sau de altă 
natură - importate din alte civilizaţii, în măsura în care acestea nu 
izbutesc să corespundă unui/o^^^ autohton, atunci nu s-ar cuveni 
oare să ne întrebăm care este, la urma urmelor, adevărul ascuns 
în străfundurile corpului social românesc? Constituţia, parla¬ 
mentul, alegerile, presa, academia, universităţile, şcolile, muzeele 
şi toate celelalte instituţii create după exemplul statelor modeme 
ale Occidentului european să nu fie, din 1868 şi până astăzi, decât 
„pretenţii fără fundament**, „fantome fără corp**, „iluzii fără 
adevăr**, pe scurt, forme fără forufl Care ar fi atunci conţinutul 
ce nu capătă formele potrivite, fondul care rămâne neexprimat? 

A 

îndelungata carieră a celebrei formule maioresciene se 
datorează nu atât virtuţilor sale critice, în final destul de modeste, 
cât rolului tactic pe care o asemenea judecată sumară îl poate juca 
în câmpul intelectual^. Reluată, preluată, prelucrată sau plagiată, 
sentinţa maioresciană nu spune cum sunt, de fapt, românii, ci doar 

^ Titu MAIORESCU, Critice, I, ediţie îngrijită de D. Filimon-Stoicescu, 
Bucureşti, 1967, p. 147. 

2IBIDEM, loc. cit, 

^ V. Daniel BARBU, ,JLamodemizationpolitique: une affaire des inlellec- 
tueis?“, Studia Politica. Romanian Political Science Review!Revista Română 
de Ştiinţă Politică, I, no. 1. March 2001, pp. 62-67. 

ceea ce năzuiesc ori ceea ce li se propune - aparent fără succes - 
să devină într-un moment istoric anume. Mai întâi, procesul de 
modernizare politico-juridică din secolul al XlX-lea ar fi fost o 
pretenţie lipsită de fundament; în al doilea rând, democraţia votu¬ 
lui universal dintre cele două războaie mondiale s-ar fi dovedit 
a fi doar o iluzie fără adevăr; comunismul s-a arătat apoi ca o 
fantomă fără corp, ca un produs de import fără rădăcini în socie¬ 
tatea românească; în sfârşit, tranziţia postcomunistă pare să nu 
ajungă nici ea să dea un conţinut real „reformei** politico-econo- 
mice pe care năzuieşte să o ducă la un bun sfârşit european. 

Constituie oare elita românească, oricât de diferite i-ar fi fost 
pe termen lung obiectivele politice şi compoziţia socială, doar o 
„clasă de importatori*** marcată de vocaţia eşecului istoric? Să fie 
cumva elitele româneşti ale timpurilor modeme şi contemporane 
condamnate la un soi de practică constantă şi zadarnică a „neade- 
vămlui**? Cine mai spune atunci adevărul societăţii româneşti, 
care are aerul de a nu se lăsa sedusă nici de „pretenţia** moder¬ 
nizării politico-juridice, nici de „iluzia** votului universal, nici de 
„fantoma** comunismului şi nici măcar de .Acquis-nl comunitar**? 
S-ar părea că dinamica importării, adoptării şi înlocuirii rapide a 
formelor exterioare de civilizaţie, declanşată în zorii celui de-al 
XlX-lea veac, nu a reuşit să atingă în vreun fel fondul interior 
românesc, imobilizat într-o permanentă rezistenţă faţă de 
schimbare^. 

Cum ar putea fi totuşi definit acest fond altfel decât pe cale 
negativă? începând cu Maiorescu, tot ceea ce ştim despre 
conţinutul „autentic** al corpului social românesc este că acesta 
se găseşte într-o situaţie de vădită incompatibilitate cu forme 
străine precum Constituţia, universităţile, votul universal, comu¬ 
nismul ori integrarea europeană. Ce s-ar potrivi la urma urmelor 


* Fonnula îi aparţine lui Bertrand BADIE, L’Etat imporţi. Essai sur 
ioccidentalisation de f ordre politiguej Paris, 1982, p. 152. 

^ Argumente pentru valabilitatea zicalei plus ga change, plus ga reste la 
mime chose în privinţa ultimelor două veacuri de istorie a Europei centro- 
orientalela Andrew C. }Ai^OS^EastCentralEurope in the Modern World. The 
Politics of the Borderlands from Pre- to Posteommunism, Stanford, 2000. 

acestui/on^/? Ce tip de forme ar putea adopta în mod natural? Cu 
ce iluzii s-ar putea împăca? Ce pretenţii l-ar satisface? Ce fantome 
nu l-ar speria? Care este, în definitiv,civilizaţiei româneşti? 

Pentru a îndrăzni să aproximăm un răspuns la o asemenea 
întrebare de răscruce, ar fi poate nimerit să urmăm o cale regre¬ 
sivă şi să recurgem la metodele retro-istoriei, o istorie privită ca 
fenomen genealogic şi nu ca proces teleologic. O istorie care nu 
ar mai fi condusă pe firul documentelor şi din aproape în aproape 
ab urbe condiîa până în prezent, ci ar pomi chiar din actualitate 
înapoi pe propriile ei urme. Dar nu pe urmele pe care le-ar fi lăsat 
ea însăşi pe măsură ce urca din adâncul timpului spre zilele 
noastre, ci urmărind distribuţia amprentelor temporale pe care le 
lasă acum procesul elaborării trecutului. Cu alte cuvinte, timpul 
istoric nu s-ar putea conjuga decât la prezentă Ceea ce înseamnă 
că retro-istoria este departe de a fi o tehnică de tipul celor utilizate 
în geologie, prin care se pot aduce la suprafaţă, în vederea de¬ 
scrierii si datării, blocuri masive si dure dintr-o realitate ce zace 

t ' t 

îngropată în arhive şi muzee aşteptând doar să fie descoperită. Nu 
vom pleca deci în căutarea unui fond, îngropat în istoria româ¬ 
nilor asemeni unui zăcământ, un fond care să preceadă orice fel 
de forme ce i-ar putea trăda autenticitatea. Nu vom căuta prin 
urmare să izolăm conţinutul pur, miezul civilizaţiei româneşti 
nepervertite de pretenţii, fantome şi iluzii de.import. Să ne mulţu¬ 
mim în schimb să surprindem cele mai vechi incidenţe ale con¬ 
flictului dintre forme şi fond. Sau, mai precis, să încercăm să 
înţelegem în ce fel antagonismul dintre formă şi fond tinde să 
devină, în istoria românească, nu numai calea adoptată de orice 
schimbare socială, dar şi procedeul critic prin care această 
schimbare poate fi gândită şi înţeleasă. 

Noul nu se naşte niciodată din ceva nou, nu vine pe lume din 
nimic, schimbarea, oricât de radicală ar putea părea, nu face decât 
să reamenajeze resurse deja disponibile într-o societate dată: 


* V. Bemard LEPETIT, „Le present de rhistoire“, in IDEM (sous la 
direction dt), Lesformes de Vexperience. Une autre histoire sociale. Paris, 
1995, pp. 296-298. 

practici şi comportamente rutiniere, forme de organizare şi legă¬ 
turi sociale care sunt singura bază reală şi durabilă pentru angaja¬ 
mentele şi acţiunile coordonate care fac posibilă atât schimbarea, 
cât si rezistenta la schimbare. Am rezumat în acest mod raţiona- 

t f f 

mentul central al „teoriei dependenţei de cale“ (path depen- 
dence)^. Altfel spus, evoluţia specifică pe care o urmează astăzi 
societăţile din Europa centrală şi orientală „nu va fi determinată 
doar de istoria comunistă a fiecărei ţări ih parte în ultimii cincizeci 
de ani, dar, peste şi dincolo de aceasta, de precondiţiile econo¬ 
mice, politice şi culturale create în fiecare din aceste ţări de istoria 
lor respectivă de-a lungul ultimilor cinci sute de ani“^. 

Alegerile publice pe care le facem astăzi, modul în care 
acceptăm sau respingem schimbarea ^{formele instituţionale ori 
culturale propuse de aceasta s-ar părea că sunt fundamental 
dictate de wnfond în care dăinuie un lung şir de trecuturi care se 
continuă sau se reutilizează unele pe celelalte, alimentând 
comportamentele noastre sociale actuale. Cum săînlănţuimînsă 
epistemologic aceste secvenţe temporale potrivit unei relaţii 
cauzale? Cum putem şti, din punct de vedere metodologic, că un 
anumit trecut nu trece, ci supravieţuieşte în ţesutul epocilor al 
căror autor este considerat a fi? Si cât de relevant se arată, ca 

I ’ 

resursă pentru prezent, „cel mai vechi trecut“, cel care precede 
nu numai comunismul, dar şi epoca votului universal şi pe cea a 
formelor fără fond? 

Simplu spus, să ne întrebăm dacă Vechiul Regim româ¬ 
nesc - pe care istoricii nu încetează să îl numească, în mod 
curios, „evul mediu“, adică perioada cuprinsă între secolele al 
XlV-lea şi al XVIII-lea - comandă încă anumite comportamente 
colective sau, măcar, se dovedeşte a fi o cauză explicativă a 
întârzierii şi periferizării societăţii româneşti în raport cu cele din 
Occidentul European. 

* E.g. David STARK, „The Greal Transformation? Social Change in 
Eastem Europe**. Contemporary Sociology 21/3. 1992, p. 300. 

^ Claus OFFE, Varieties of Transition. The East European and East 
German Experience, Cambridge, Mass., 1996, p. 138. 

A 

In fond, o „teorie a dependenţei de cale“ care interoga cel 
mai vechi trecut al ultimelor cinci sute de ani româneşti a fost 

t 

schiţată, rudimentar şi fără nici un fel de ambiţii epistemologice, 
de către Nicolae lorga la congresul de bizantinologie de la Sofia 
din 1934. Comunicarea a fost publicată un an mai t^ziu sub 
formă de cartei Pentru lorga. Bizanţul nu trece odată cu fcăderea 
Constantinopolului. Nu doar înfăţişarea exterioară, ci chiar „esenţa** 
Bizanţului continuă să „trăiască** în Sud-Estul Europei^. Sub ce 
formă? „Ca un complex de instituţii, ca sistem politic, ca formaţie 
religioasă, ca tip de civilizaţie cuprinzând moştenirea intelectuală 
elenică, dreptul roman, religia ortodoxă şi tot ceea ce aceasta 
provoca şi întreţinea în materie de artă**^. In inima cronologiei şi 
geografiei pe care Bizanţul „le străbate evoluând**'^ se situează 
românii si ţările lor^. Astfel înţeles. Bizanţul nu trece definitiv 

ţ 9 » ’ I 

în istorie, nu „moare** decât la începutul secolului al XlX-lea^. 

Aşadar, într-o argumentaţie de tip maiorescian, Bizanţul de după 

Bizanţ ar putea constituiincompatibil cu formele occi- 

dentale importate de-a lungul veacului al XlX-lea. In concluzie. 

Bizanţul ar fi rămas şi probabil rămâne încă, pentru români, un 

mort v/m, în sensul vechiului adagiu juridic francez care afirma 

continuitatea instituţiei monarhice dincolo de decesul titularilor 

» 

ei prin formula le mort saisit le vif^. 

Ipoteza - şi parţiala demonstraţie - a lui Nicolae lorga este 
oarecum neliniştitoare din perspectiva unui cataclism istoric 


^ Am utilizat reeditarea Asociaţiei Internaţionale de Studii Sud-Est 
Europene: Nicolae lORGA, Byzance apris Byzance. Continuation de VHistoire 
de la vie Byzantine, Bucarest, 1971. 

2rBlDEM.p.8. 

3IBIDEM, p. 7. 

^ IBIDEM, p. 9. 

^ E.g. capitolul VI al cărţii intitulat .J^’impârialisme byzantin par Ies 
princes roumains“. 

® IBIDEM, p. 15. 

^ Formula este folosită, în contextul criticii teoriei dependenţei de cale, de 
Michel DOBRY, „Paths, Choices, Outcomes, and Uncertainty", in IDEM 
(editor). Democratic and Capitalist Transitions in Eastern Europe. Lessonsfor 
the Social Sciences^ Dordrecht, 2000, pp. 57-58* 

foarte recent; căderea zidului Berlinului. Dacă teoria depen- 
dentiei de cale ar fi confirmată, totalitarismul comunist nu va 

f ’ 

tinde oare să devină, la rândul său, „un trecut care nu trece“? O 
formă de civilizaţie pregătită să dureze sau, cum se obişnuieşte 
să se spună, o „mentalitate^ care nu se arată dispusă să dispară. 
Dacă ar fi să-l credem pe lorga, căderea zidurilor Constantino- 
poluluiîn 1453 nu ar fi împiedicat Bizanţul să-şi supravieţuiască 
aproape patru secole. De cât timp va avea nevoie comunismul 
pentru a se stinge definitiv? 

Ceea ce-mi propun să arăt este că, de fapt, trecutul trece, cel 
puţin de regulă. Sau, pentru a relua strict metaforic ilustra formulă 
maioresciană, trecutul nu este un fond care polemizează cu 
formele, ci chiar o formă fără fond, o „iluzie fără adevăr“. Cu alte 
cuvinte, fondul nici măcar nu există, în vreme ce formele pot 
recurge adesea la vocabularul trecutului ^ Nu fondul stă îngropat 
în trecut, fiind mereu trădat de formele prezentului, ci formele 
produc un fond care nu este decât un alt nume al viitorului. 

Românii s-au născut creştini, sună una dintre certitudinile 

t ' 

înţelepciunii comune. S-au născut ei oare şi post-bizantini? Ce ne 
împiedică să credem că „Bizanţul după Bizanţ“ nu a fost decât 
cea mai veche dintre fantomele care au bântuit societatea 
românească, prima din lunga serie a formelor fără fond. Bizanţul 
a putut fi o resursă - politică, instituţională, religioasă, culturală - 
şi după căderea Constantinopolelui, dar nu pentru sine şi în 
vederea propriei supravieţuiri. Observaţia a fost făcută, la patru¬ 
zeci de ani de la comunicarea lui lorga, de Valentin Al. Geor- 
gescu: „această formulă fericită (Byzance aprâs Byzance) vrea să 
spună că popoarele sud-estului European şi în primul rând cel 
român ... n-au putut să se definească decât cu ajutorul preţios al 
Bizanţului, dincolo şi adesea împotriva lui, cu menirea ce aveau 
de a-şi făuri propriul lor non-Bizanţ (non-Byzance)“^. 

^ IBIDEM, pp. 67-68 cu o ipoteză similară. 

- Valentin Al. GEORGESCU, Bizanţul si instituţiile româneşti pînâ la 
mijlocul secolului al XVlU-lea, Bucureşti, 1980, p. 289, formulare sintetică a 
argumentaţiei din IDEM, L originalite du droit naţional des peuples du sud-est 
europeen dans le contexte de la reception du droit romano-byzantin Jusqu au 


16 



Sau, reformulând, românii s-au folosit de formele Bizanţului 
de după Bizanţ pentru a exprima un fond care, scrutat îndea¬ 
proape, se dovedeşte a fi non-bizantin. Aşa, de pildă, o sinteză 
consacrată bizantinismului politic în istoria românească ezită 
structural şi ireconciliabil între, pe de o parte, tentaţia de a 
considera Bizanţul o „idee forţă“ care a animat efectiv structurile 
instituţionale şi soluţiile de politică internă şi, pe de altă parte, 
ispita de a aşeza acelaşi Bizanţ în categoria unei tradiţii culte care 
„nu a transmis trecutul, ci l-a creat“*. 

Să fi fost Bizanţul doar o paradigmă nonnativă a Vechiului 
Regim românesc, care a funcţionat în realitate după paradigme 
procedurale diferite de cele furnizate de tradiţia bizantină? Dacă 
a existat un conflict al formelor fără fond între un Bizanţ de după 
Bizanţ si un non-Bizant, atunci acesta s-a desfăşurat într-un 

fi f ’ 1 

prezent istoric ce poate fi definit ca tensiune între un orizont de 
aşteptări şi un spaţiu al experienţei^, primul dintre ele având rolul 
de „ideal" sau de de , 4 nit"^ ordonator al comportamentelor poli¬ 
tice şi culturale ale elitei, iar celălalt de loc de producere al 
practicilor şi bunurilor sociale. 

Cum ar putea fi descris, sintetic, acest orizont de aşteptări ce 
pare să fi purtat pentru români o marcă de fabricaţie bizantină? 
Când încercăm să degajăm „esenţa" unei civilizaţii - cum ar fi spus 
Nicolae lorga -, primul lucru ce se cuvine luat în calcul este acea 
imagine - ireductibilă la orice fel de altă imagine care să o preceadă 
sau să o însoţească - pe care respectiva civilizaţie o are despre sine. 
Aş fi chiar înclinat să vorbesc, cu titlu provizoriu, despre civilizaţie 

XIJC^ siâcle et de la reception du droit occidental au XfX^ sticle^ Rappoit 
pr^sentâ au QI^ Congres International d'Etudes du Sud-Est Europ6en, Bucarest, 
1974, pp. 25-26. 

* Andrei PIPPIDI, Tradiţia politică bizantină în ţările române în secolele 
XVl-XVIU, Bucureşti, 1983, p. 215. 

^ Pentru aceste concepte, Reinhait KOSELLEK, „«Erfahrungsraum» und 
«Erwaitungshorizon» - zwei historische Kategorien“, in IDEM, Vergangene 
Zukunft. Zur Semantik geschichtlicher Zeiten, Frankfurt am Main, 2000, 
pp. 349-375. 

^ Andrei PIPPIDI, op.cit.^ p. 15. 

ca atare numai atunci când un proces colectiv de producere şi 
reproducere a bunurilor sociale prezintă un anumit grad de 
conceptualizare sau, mai bine zis, o oarecare „conştiinţă de sine“. 
Nu poartă un nume decât lucrurile care trec mai întâi prin gândire. 

Or. din acest punct de vedere, toţi bizantinii care au reflectat 
la propriul lor statut istoric, care s-au situat în mod explicit sub un 
orizont de aşteptări raţionalizat în scris, sunt de acord să se descrie 
pe ei înşişi în calitate de persoane dispuse să trăiască cu alte persoane 
numai şi numai în conformitate cu legile, în acord cu o ratio scripta, 
cu norme aşternute în scris si cunoscute de toată lumea. 

f f 

Bizantinul, chiar si atunci când este înclinat să considere că 

’ f 

puterea de care se vede constrâns să asculte nu mai este legitimă, 
aşa cum s-a întâmplat bunăoară cu supuşii Imperiului trecuţi în 
secolul al Xll-lea sub stăpânire musulmană, trebuie să se 
comporte ca o fiinţă care trăieşte „potrivit legilor" {kata nomous), 
ne asigură Dimitrie Chomatianos^ Potrivit aceluiaşi autor din 
veacul al XlII-lea, societatea politică bizantină fiinţează ca 
rezultat al tensiunii fondatoare dintre, pe de o parte, ennomos 
politeia, adică o „societate de drept", o comunitate politică 
organizată în virtutea unui consens juridic şi întemeiată pe norme 
izvorâte din dreptul natural {to dikaiâtikon) şi, de cealaltă parte, 
ennomos arche, o putere „îndreptăţită", adică înrădăcinată în 
drept şi care se exprimă prin acte de ordin juridic, hrănindu-se 
totodată din principiul autorităţii {to exousiastikon)^. 

Societatea bizantină, ca societate katanomică, în calitate de 
„societate de drept", poate astfel să funcţioneze în măsura în care 
există un consens juridic întemeiat pe principiile dreptului natu¬ 
ral. Puterea legală, puterea ce se hrăneşte din drept trebuie la 
rândul ei să se exprime cu necesitate prin acte de ordin juridic. Sub 
raportul izvoarelor, dreptul bizantin este astfel „bicefal": societatea 


^ Gilbert DAGRON. Empereur et pritre. Etude sur le "‘cesaropapisme" 
byzantin. Paris, 1996, p. 37. 

^ Dieter SIMON, Princeps legibus solutus. Die Stellung des byzantinisches 
Kaisers zum Gesetz, in D. NORR, D. SIMON (hrsg.), Gedăchtnisschrift fur 
Wolfgang Kunke, Frankfurt am Main, 1984, pp. 450-459. 

generează în chip firesc şi legitim un ansamblu de drepturi su¬ 
biective, un ius quia iustum, în timp ce autoritatea politică este 
titulara exclusivă a dreptului pozitiv, a unui ius quia iussum. 

Cu alte cuvinte, corpul politic însuşi este depozitarul natural 
al dreptului, deşi nu este şi autorul legilor. Aşadar, societatea 
bizantină, chiar şi sub ocupaţie musulmană, ştie să spună legile, 
deşi nu le pune niciodată. Legile sunt puse de împărat Puterea lui 
adoptă întotdeauna un chip legal, chiar şi atunci când este abu¬ 
zivă, în măsura în care suveranul este nomos empsichos, lex 
animata, lege însufleţită. Fiecare act imperial este ipsofacto un 
act legal, deşi nu i se cere cu necesitate să fie şi un act supus 
legilor ce-1 preced. In acest punct se iveşte, probabil, tensiunea 
dintre „societatea de drept“ şi „puterea legală", tensiune ce a 
împiedicat corpul politic bizantin să se manifeste, prin conjuncţia 
celor doi factori, ca dikaiarcheia, adică ca o „putere de drept", 
sau, modernizând, ca un stat de drept, după cum propusese, fără 
succes, un tratat anonim de „ştiinţă politică" scris în secolul al 
Vl-lea {Peri politikes arhes)^. 

Arche, principiul puterii, rămâne întotdeauna exterior drep¬ 
tului. De aceea, puterea împăratului este una acceptată în plan etic 
ca fiind dreaptă atât timp cât basileul şi elitele care-l servesc sunt, 
după expresia lui loan Mavropous şi a lui Mihail Choniates, 
archetypa, modele pentru cei guvernaţi-. De îndată ce, începând 
mai ales cu ultima parte a secolului al Xl-lea, aceste elite se 
comportă din ce în ce mai sediţios şi anarhic, fiind mânate, după 
Mihail Psellos, de doxomania^, iar împăraţii înşişi, odată cu ven¬ 
tilarea rapidă a dinastiilor, patronează brigandajul administrativ, 
legile patriei, legile strămoşeşti, patrioi nomoi sunt înlocuite de 
ataxia, de dezordinea politică: acesta este diagnosticul pe care-l 
pun observatori precum Mihail Attaleiates ori Kekaumenos, 


^ Gilbert DAGRON, op. cit., p. 35. 

^ H61ăne AHRWEILER, Erosion sociale et comportements e.xcentriques 
ă Byzance aux XP-XIIP siicles, Rapport pr6sent6 au XV^ Congrăs International 
d’Etudes Byzantines, Athenes, 1976. p. 9. 

3 IBIDEM. p. 8. 

atenţi la descompunerea ierarhiei de bunuri sociale care făcea ca 
tradiţia să depindă de legile patriei, acestea să fie protejate de 
arhonţi (de elită), la rândul lor chemaţi să asculte de împărat^ 

Corpul politic bizantin confruntat din secolul al Xll-lea până 
în cel de-al XV-lea veac cu anomia sau paranomia rămâne totuşi 
o „societate de drept“, dar una dezafectată în raport cu capitala 
imperială şi cu solidaritatea politică normală, gestionate de 
putere, aşa cum se plângea Nichita Choniates^. înainte chiar de 
a-şi pierde teritoriul, Bizanţul pare să-şi fi pierdut populaţia. 
„Bizanţul de după Bizanţ** ar putea fi deci precedat de un „Bizanţ 
în afara Bizanţului**. 

t 

Societatea bizantină tinde, aşadar, să se organizeze spontan 
în ceea ce am numi astăzi „organizaţii nonguvemamentale**, pare 
să se comporte ca o societate civilă. începând cu ultimele decenii 
ale secolului al Xl-lea, asistăm la o explozie de phratriai, synte- 
mata, systremmata, syntagmata, syllogoi, adelphotetes şi etaireiai, 
toate cu caracter laâde, adică „popular**^. Unele din aceste 
asociaţii locale (funcţionând în afara, dacă nu împotriva ierarhiei 
tradiţie - legile patriei - arhonţi - împărat) se constituie, după 
un fel de regulă naturală a auto-devoluţiei, în „adunări de oameni 
ai locului** a căror misiune este, printre altele, aceea de a spune 
legea potrivit unei homoetheia (comunitate de viaţă şi de vederi) 
complet separată de puterea legală {arche) a împăratului"^. Când 
Nichifor Gregoras, aflat în vizită la Rodos în 1351, evocă ,/eri- 
cirea de altădată**, adică din vremea în care insula nu fusese 
pierdută încă de Bizanţ, locuitorii îi răspund că, dimpotrivă, 
tocmai după ce au scăpat de stăpânirea imperială, „ordinea dom¬ 
neşte în pieţe şi la judecăţi**^. Nu ştim dacă ordinea domnea 
pentru că administraţia latină era corectă şi eficientă sau pentru 
că rodienii îsi asumaseră ei înşişi si pentru ei înşişi o potestas 

I f f f K ţ ţ A 


‘ IBIDEM, pp. 7-8. 

^IBIDEM, p. 18. 

3 IBIDEM, p. 15. 

IBIDEM, pp. 15-17. 

^ Byzantina Historia, loannes Bekker edita, III, Bonn, 1855, p. 12. 

dicendi ius^ un fel de putere populară de jurisdicţie asupra aface¬ 
rilor comerciale şi litigiilor civile. 

Oricum, ordinea, taxis^ era pentru bizantini bunul social 
suprem, categoria intelectuală după care erau analizate natura, 
societatea şi politica*. De aceea, ataxia nu era doar o crimă 
împotriva statului, dar şi o formă de blasfemie, atât timp cât 
ordinea socială, în calitatea ei de reflex al celei celeste, aparţinea 
registrului sacru. A te ridica împotriva puterii legale a împăratului 
însemna să te ridici împotriva Cerului care i-a încredinţat stăpâ- 

A 

nirea asupra timpului şi a spaţiului. Intr-adevăr, suveranul bizantin 
este deopotrivă kosmocrator şi chronocrator^. De aceea peithar- 
chia, supunerea, trebuia să fie virtutea majoră a bizantinului^. O 
virtute simultan civilă şi religioasă. 

Tocmai dublul chip al acestei obligaţii - nicicând contestată 
în teorie, deşi adesea încălcată în practică - a constituit probabil 
principala piedică în calea incorporării puterii legale în societatea 
de drept, proces ce ar fi putut duce la transformarea Bizanţului 
într-un „stat de drept“ fie el şi pre-modem, adică un stat în care 
izvorul puterii nu se află supra legem. Bizantinii nu au admis 
niciodată că între ius poli şi iusfori, între lege şi conştiinţă poate 
avea loc un conflict. Or, tocmai tensiunea dintre foruri, separarea 
clară a jurisdicţiei delictului de cea a păcatului a dus ia apariţia 
domniei legii"^ şi la naşterea statului modem atât ca obiect inte¬ 
lectual, cât şi ca practică de guvernare. Pentru bizantini, toate 
păcatele se manifestă sub forma delictului şi toate delictele sunt 
în mod necesar păcate. 

Imperiul şi Biserica pot legifera fiecare în domeniul său, dar 
îşi exercită întotdeauna jurisdicţia în comun. O declaraţie patriar¬ 
hală din 1380 validează prima parte a afirmaţiei; 


^ H61fene AHRWEILER, L’Ideologie poliîique de VEmpire byzantin, Paris, 
I975.PP.136-147. 

2IBIDEM, p. 139. 

3IBIDEM, p. 143. 

^ V. Paolo PRODI, Una storia della giustizia. Dai pluralismo deifori al 
moderno dualismo tra coscienza e diritto, Bologna, 2000. 

„Instituţiile cele mai puternice ale stăpânirii noastre sunt 
Imperiul şi Biserica. Primul legiferează lucrurile exterioare, 
adică reale şi perceptibile, în vreme ce cealaltă pe cele inte¬ 
rioare, situate în planul spiritual***. 

Cu doar două decenii mai înainte, loan al Vl-lea Cantacuzino 
ilustrase cea de-a doua parte a afirmaţiei: 

„A guverna astăzi Biserica nu este cu nimic mai prejos decât 
calitatea de stăpân al treburilor politice, [patriarhul] ajungând 
la un mare renume între toţi romanii [i.e. bizantinii], 
supranumit fiind părinte şi zelator al împăratului**^. 

A guverna Biserica fusese cândva o demnitate inferioară 
celei de conducător al Imperiului; când şeful Bisericii dobândeşte 
în sfârşit un mare prestigiu, el se află într-o poziţie dominatoare 
faţă de împărat. împăratul şi patriarhul nu pot fi gândiţi decât unul 
în funcţie de celălalt şi, mai ales, ca fiind obligaţi să se domine 
reciproc. In plus, păcatul devine delict de îndată ce are consecinţe 
„reale şi perceptibile**. Toate păcatele sunt astfel condamnate să 
devină delicte, cu excepţia poate a celor comise în gând. Ca atare, 
toate păcatele se află sub jurisdicţia nominală a împăratului, chiar 
şi atunci când acesta îi recunoaşte patriarhului rolul de „părinte**. 
In măsura în care este întotdeauna promulgat de împărat sub 
sancţiunea invalidităţii, dreptul canonic fuzionează până la 
confuzie cu dreptul civil. Dreptul bizantin a fost, în chip solidar 
si indistinct, unul nomocanonic. 

I ’ 

Tradiţia creştinismului oriental nu a încurajat niciodată 
separarea forurilor. începând din epoca apostolică, comuniunea 
credincioşilor în misterele credinţei avea loc, după părerea lui 
loan Chrisostom, „nu numai prin rugăciuni, nici doar în doctrină, 
ci şi prin acte ce ţin de comunitatea politică (politeiaY'^. Credinţa 


* MM, n, p. 9. 

^ lohannes Cantacuzini imperatoris Historiarum libri IV, L. Schopen 
edita, II. Bonn, 1830, pp. 438-439. 

3 PG, 60, c. 63. 

creştină ar fi, prin unnare, deopotrivă o devoţiune personală, o 
căutare a adevărului şi o formă de participare politică. Din acest 
motiv, politeia creştinilor, adică Biserica, este nu numai o insti¬ 
tuţie vizibilă a credinţei, ci devine chiar calea prin care credinţa 
individuală se dovedeşte posibilă. La drept vorbind, credinţa nici 
măcar nu există fără profesiune de credinţă ori în absenţa mărtu¬ 
risirii publice a unei credinţe împărtăşite împreună cu ceilalţi. 
Credinţa creştină ar trebui deci interpretată mai puţin drept un 
eveniment privat, cât ca un fapt de ordin politic. Credinţa este 
publică şi supusă scrutinului celorlalţi sau nu este deloc. 

Chiar şi expresia personală a credinţei, aşa cum se găseşte 
investită în rugăciunea individuală, este considerată oarecum 
imperfectă dacă este consumată în izolare; mai potrivit pare ca ea 
să fie experimentată în biserică, unde „domnesc unanimitatea, 
înţelegerea, legătura dragostei, rugăciunile preoţilor**^ Chiar şi 
practicile credinţei ce privesc direct conştiinţa individuală nu par 
să se împlinească decât sub specia unanimităţii şi în mijlocul 
comunităţii. O comunitate creştină care nu a întârziat să se doteze 

f I 

atât cu o structură ierarhică, cât şi cu un consens de ordin juridic. 
Acceptarea scrutinului moral al celorlalţi se transfonnă de tim¬ 
puriu în supunerea faţă de controlul politic al unei autorităţi. 

Intr-adevăr, în instrucţiunile date în anul 313 de către împă¬ 
ratul Licinius guvernatorului Bithyniei, cunoscute sub numele de 
„edictul de la Milano“, Biserica apare deja constituită ca subiect 
de drept în temeiul lui ius corporis^, Printr-un curios paradox, 
preţul acestei măsuri politico-juridice, ce s-a bucurat ulterior de 
reputaţia de a-i fi eliberat pe creştini de povara persecuţiei şi de 
a le fi conferit deplina libertate a cultului, a fost incorporarea lor, 
în calitate de corpus christianorum, în dreptul Imperiului. 

De acum înainte, legile vor fi date, după formula lui Honorius, 
pro salute communi, hocestpro utilitatibus catholicae sacrosanctae 


^ lOAN CHRISOSTOM, De incomprehensibili Dei natura, 3, in PG, 48. 
c. 726. 

^ Cf. H. NESSELHAUF, „Das Toleranzgesetz des Licinius". Historisches 
Jahrbuch 74, 1955, pp. 44-61. 

ecclesiae {Codex Theodosianus 16, 5, 47-409). O perfectă coin¬ 
cidenţă juridică s-a instalat de timpuriu între destinul comunităţii 
politice {politeia) şi interesele Bisericii. Aşadar, pe urmele gân¬ 
dirii politice antice, reluate de Augustin, Biserica putea fi descrisă 
ca res populi aparţinând poporului {populus) creştin unit nu numai 
prin acceptarea aceleiaşi ordini juridice şi a unei utilitas comune, 
ci, în egală măsură, sudat de iubirea faţă de aceleaşi lucruri^ 

Constituirea Bisericii ca res publica sau politeia a poporului 
creştin, ţinut laolaltă atât de aspiraţia comună spre un destin mân¬ 
tuitor, cât şi de acceptarea unanimă a legilor Imperiului, a ridicat 
problema naturii puterii căreia această comunitate - privită simul¬ 
tan atât din perspectivă juridică, cât şi religioasă - era datoare să 
i se supună. Suveranii Bizanţului au respins dintru început ideea 
unei legi organice chemată să reglementeze exerciţiul propriei lor 

A 

puteri. împăratul rămâne sursa dreptului, inclusiv a dreptului care 
guvernează res populi de natură bisericească. Şi aceasta pentru că 
Biserica se organizează ca „societate de drept“ prin voinţa impe¬ 
rială, dacă nu chiar, cum ar fi spus jurisconsulţii, după exemplul 
puterii imperiale. Recunoscută în drept cu titlu de corporaţie. 
Biserica se constituie după modelul juridic al Imperiului şi se 
acomodează legilor civile. 

S-a remarcat astfel un oarecare paralelism între, pe de o 
parte, regulile canonice de intrare în ordinele ecleziastice şi de 
exercitare a funcţiilor bisericeşii şi, pe de altă parte, reglementarea 
civilă a promovării în officia, aceasta din urmă interzicând, de 
exemplu, în numele folosului public {publica utilitas), trecerea de 
la o miliţia la alta^. Ad exemplum rei publice, autoritatea Bisericii 
nu mai ţine de domeniul natural al drepturilor subiective, cum 
sunt harismele personale şi darurile Duhului Sfânt, ci îşi înte- 


^ Henri-Xavier ARQUILLifeRE, Laugustinisme politique. Essai sur la 
formation des theories politiques au Moyen Age, 2® 6dition, Paris, 1972, 
pp. 65-68. 

2 Jean GAUDEMET, La formation du droit seculier etdu droitde VEglise 
aux fV^ et sUcles, Paris, 1957, pp. 210-211. 

meiază propria ei legitimitate pe principiul puterii monarhice a 
episcopului, instituită pe cale juridică pozitivă. 

A 

Intr-un asemenea spirit, al optulea canon al Conciliului de la 
Calcedon prevede că membrii clerului trebuie să dovedească o 
supunere absolută faţă de episcopul locului^ Conciliul interzice 
astfel, prin cel de-al patrulea canon, ctitoriile religioase private, 
impunând obligativitatea aprobării episcopale prealabile pentru 
orice nouă construcţie de biserici sau mănăstiri de către un 
particular^. De acum înainte, oamenii legii vor socoti că valoarea 
juridică a oricărui aşezământ ctitoricesc. (tupikon) depinde în 
principal de felul în care acesta urmează dispoziţiile canonice şi, 
cu precădere, de respectarea neabătută a jurisdicţiei episcopului 
diocezan^. 

Dreptul Bisericii în această materie este întărit de legislaţia 
lui lustinian, inspirată, în ceea ce-o priveşte, de vechea regulă 
potrivit căreia ceea ce aparţine legii divine nu se cuvine să se afle 
în proprietatea nici unui om {Institutiones 2.1.7). Prin două 
Novele (58 et 131), emise în 537 şi 545, împăratul interzice cu 
desăvârşire celebrarea privată a liturghiei în capele ce nu sunt 
deschise tuturor credincioşilor şi confirmă deplina jurisdicţie a 
episcopilor locali asupra tuturor bisericilor şi preoţilor din dioceza 
lor"^. Pe cale de consecinţă, biserica, în calitate de loc al cultului 
divin, devine o chestiune de interes public, fiind supusă, cu acest 
titlu, nu numai autorităţilor ecleziastice, dar si celor civile. 

Asemenea măsuri sunt importante din cel puţin două motive 
majore. Mai întâi, pentru că, spre deosebire de predecesorii săi, 
împăratul îşi asumă privilegiul de a sancţiona şi întări dreptul 
canonic. în al doilea rând, prin acest privilegiu, basileul din 


^ G. RHALLES, M. POTLES, Syntagma tân theion kai hieron kanânân, 
II, Athfenes, 1853, p. 258. 

2 miDEM, p. 226. 

^ V. Pentru secolul al Xll-Iea, comentariile Iui Balsamon, Eduard HERMAN, 
„Ricerche sulle instituzioni monastiche byzantine. Tipika ktetorika, caristicari 
etmonasth liberi**, Orientalia Christiana Periodica VI, 1940, pp. 308-309. 

^ J.Ph. THOMAS, Private Religious Foundations in the Byzantine Empire, 
Washington D.C., 1987, p. 41. 

Constantinopol înţelege să afirme suveranitatea imperială - în 
care imperium şi iurisdictio se întrepătrund şi se confinnă reci¬ 
proc - asupra Bisericii în tot ceea ce priveşte dreptul şi disciplina. 

Că este vorba despre o suveranitate înţeleasă într-un sens 
care, deşi retrospectiv, nu este mai puţin tare, o dovedeşte faptul 
că împăratul îşi rezervă dreptul de a decide în privinţa excepţiilor 
faţă de normele puse ori confirmate de el însuşi sau de înaintaşii 
săi. Or, de la Cari Schmitt, în ştiinţa politică se admite de obicei 
că, în materie de drept public, suveran este cel care hotărăşte 
asupra situaţiilor de excepţie. Să vedem, cu titlu de exemplu, 
privilegiul pe care împăratul Mauriciu îl acordă lui Theodor din 
Sykeon împotriva tuturor prevederilor nomocanonice: mănăstirile 
întemeiate de sfântul abate sunt scoase de sub ascultarea episco- 
pilor diocezani, fiind supuse direct patriarhului constantinopolitan 
în calitate de stauropegia^, 

O practică oarecum sistematică a excepţiei, des imitată ulte¬ 
rior, a fost inaugurată de Nichifor Phocas m^964: la cererea 
Sfântului Athanasie, împăratul acordă mănăstirii Lavra de pe 
Muntele Athos statutul de mănăstire liberă şi autoguvernată 
{au(odespoton\ interzicând nu numai episcopului locului, dar chiar 
şi patriarhului, orice fel de jurisdicţie asupra respectivei ctitorii^. 

A 

In secolul al XlV-lea are loc o întorsătură dramatică, minu¬ 


ţios pregătită de patriarhii de la Niceea: basileu nu vor mai putea 
interveni, cum îşi luaseră obiceiul să o facă în veacurile al X-lea, 
al Xl-lea şi al Xll-lea, în chestiunile atingătoare de rei populi cele 
mai concrete ale Bisericii: bunurile ecleziastice. „Proprietatea 
Bisericii nu trebuie să fie închiriată la nimeni dintre cei puternici, 
nici măcar împăratului**: iată răspunsul dat în 1367 de către pa¬ 
triarhul Philotei cererii lui Io an al V-lea de a stabili o „bază mili¬ 
tară**, adică de a-şi instala trupele pornite împotriva otomanilor, 
pe pământuri aparţinând Bisericii^. 


1 IBIDEM,pp. 111-112. 
2IBIDEM, p.216. 

no CCLII,p. 507. 

Privilegiul de a judeca cu privire la excepţiile de la normă 
este asumat, potrivit acestei noi orientări în interpretarea 
dreptului canonic, de către patriarh, care tinde astfel să-şi afirme 
propria suveranitate asupra Bisericii. Este adevărat că, înainte de 
Conciliul florentin, înaltul cler bizantin nu a pus în discuţie pe 
faţă facultatea împăratului de a pune şi spune dreptul în materie 
ecleziastică. Cu toate acestea, ceea ce am putea numi urmându-1 
pe Max Weber „descoperirea dreptului**, adică libertatea de a 
aplica normele în cazuri particulare, va reveni de acum încolo 
Bisericii şi numai ei. în acest mod, patriarhul îl înlocuieşte în 
cele din urmă pe împărat în calitate de deţinător al suveranităţii 
materiale asupra lui corpus christianorum. Rei populi creştine 
vor fi administrate, de acum înainte, de către şeful suprem al 
Bisericii bizantine. ^ 

Dacă Biserica s-a organizat juridic în secolul al IV-lea după 
modelul Imperiului, o mie de ani mai târziu asistăm la un transfer 
al anumitor prerogative juridice ale Imperiului către Biserică. Mai 
mult decât despre o asumpţiune parţială a suveranităţii imperiale, 
ar fi vorba despre o subsumpţiune politică a Imperiului. Autori¬ 
tatea basileilor nu se va mai manifesta în mod legitim, în ultimele 
secole ale Imperiului, decât sub trăsăturile Ortodoxiei, care-şi pre¬ 
găteşte supravieţuirea mai puţin sub forma unei tradiţii orientale 
a credinţei creştine, cât cu titlu de expresie juridică a credinţei sau, 
mai bine zis, ca formulă a consensului politic administrată de 
Marea Biserică constantinopolitană. 

Dispunem de cel puţin o mărturie directă privitoare la o ase¬ 
menea funcţie politică îndeplinită de Ortodoxie în contextul pri- 

A 

melor sale raporturi instituţionale cu spaţiul românesc. In august 
1391, nobilul Dragoş, fratele voievodului Baliţa din Maramureş, 
se găsea la Constantinopol pentru a se închina la locurile sfinte 
din oraşul imperial. Pelerinul a folosit această ocazie pentru a-1 
vizita pe patriarhul Antonie, căruia i-a cerut să confere mănăstirii 
din Peri, pe care o moştenise de la înaintaşii săi împreună cu 
fratele său, statutul de stauropegion, adică de aşezământ religios 
aflat sub ascultarea directă şi exclusivă a patriarhiei. în cadrul 

acestui privilegiu, cei doi fraţi sunt împuterniciţi ei înşişi „să 
îndrepte [poporul] conform legilor şi canoanelor**’. 

Nu avem prin urmare de-a face cu un simplu pelerinaj. Căci 
a pune în aplicare pe un teritoriu dat atât dreptul civil, cât şi 
dreptul Bisericii, în temeiul unui mandat încredinţat de patriarh 
putea constitui o practică a puterii capabilă să suscite o „ordine 
legitimă**, taxis, dacă nu chiar să confere o reprezentare juridică 
şi o orientare politică unei anumite regularităţi a legăturilor so¬ 
ciale, sancţionată altfel doar la nivel cutumiar. O dominaţie 

’ f f 

legitimă de felul celei exercitate vremelnic de către seniorii mara¬ 
mureşeni a fost, în consecinţă, construită juridic ad exemplum 
Ecclesiae^. Prin instituirea, în avantajul descendenţilor lui Dragoş 
de Bedeu, a unei instanţe politice care să supravegheze toate 
manifestările publice ale Ortodoxiei, patriarhia ecumenică a 
incitat crearea unei „societăţi de drept** fondată pe dreptul nomo- 
canonic, dar al cărui principiu de putere - spre deosebire de ceea 
ce se întâmpla în Bizanţ - nu mai era exterior legilor, ci produs 
pe cale pozitivă chiar de către aceste legi. Marea Biserică nu 
înţelege numai să beneficieze de un transfer de suveranitate, dar 
procedează chiar la descompunerea suveranităţii supra legem pe 
care o exercitau împăraţii. Jurisdicţia ecleziastică acordată în 
1391 lui Baliţa şi Dragoş era un exerciţiu juridic ce ar fi trebuit să 
preceadă instalarea unui autentic imperium, a unei dominaţii 

A 

propriu-zis politice. Intre putere şi drept se stabileşte deci o relaţie 
ca de la specie la gen, ca de la particular la general. Dreptul devine 
astfel regula puterii, chemată să se întrupeze din legi, şi nu deasupra 
acestora. Din această subsumpţiune politică a suveranităţii impe¬ 
riale, ce pare să fi avut loc în secolul al XlV-lea, Ortodoxia îşi 
propunea să iasă învingătoare, în calitate de singură ordine legitimă 
capabilă să întemeieze în drept practicile de dominaţie. 


* MM, U. no CCCCXXVI, p. 156. 

^ Pentru detalii, v. Daniel BARBU, ,Juridiction eccl6siastique et commu- 
naut6 politique. Le Maramureş en 1391“, in Historia manet. Volum omagial 
Demeny Lajos emlăkdniv, editori - szerkesztette Violeta BARBU, TCDOS S. 
Kinga, Bucureşli-Cluj, 2001, pp. 57-65. 

După călătoria Iui Dragoş de Bedeu la Constantinopol, pa¬ 
triarhia ecumenică va trebui însă să mai aştepte încă un veac şi 
jumătate pentru a putea constata în ce măsură ţările române, ca 
unităţi de dominaţie de tip patrimonial, îşi întemeiază practicile 
puterii în dreptul nomocanonic, le ordonează potrivit „legilor 
împărăteşti şi ale lui Dumnezeu**. 

In 1534, Marea Biserică constantinopolitană trimite un emisar 
la curtea lui Vlad Vintilă din Bucureşti în persoana monahului 
Antonios Karamanlikes cu misiunea explicită de a cerceta felul 
în care Ortodoxia reusise să devină în Tara Românească formula 
juridică fondatoare a consensului politici Diagnosticul pus de 
călugăr sună categoric: în Ţara Românească domneşte para- 
nomia. Biserica locului şi domnul trăiesc în afara legii. Pentru a 
îndrepta lucrurile şi a restabili ordinea legitimă, taxis, Antonios 
convoacă Ia curte clerul şi boierimea, se aşează în mijlocul adu¬ 
nării cu nomocanonul în faţă şi începe să spună legea, adică să 
citească cu glas tare din compendiul juridic pe care-1 adusese cu 
sine. 

Această întâmplare ar putea descrie prima întâlnire cu urmări 

definitive dintre societatea românească şi legea scrisă. Judecând 

după totala anomie ce domneşte în Biserica şi în corpul politic 

al Tării Româneşti în 1534, contactele anterioare dintre Bizanţul 
> » * 

de după Bizanţ şi ţările române, cum sunt de pildă cele relatate în 
Viaţa Sfântului Nifon, nu au fost decât episoade izolate şi fără 
consecinţe, „pretenţii fără fundament** ce nu au izbutit să mo¬ 
difice în profunzime „adevărul** societăţii româneşti. 

De asemenea, călătoria monahului Antonios la Bucureşti 
poate fi considerată drept prima operaţiune critică din lunga serie 
a celor care au incriminat în civilizaţia românească existenta for- 

f f 

melor fără fond. Ceea ce constată emisarul constantinopolitan 
este o neadecvare. Ţara Românească are o Biserică, cu mitropolit, 
episcopi şi preoţi, ce pare să fie una de rit oriental, „ortodox**. Cu 
toate acestea, respectiva Biserică nu este canonic constituită. 


* Tudor TEOTEOI, „O misiune a patriarhiei ecumenice Ia Bucureşti în 
vremea lui Vlad Vintilă de la SIatina“, Revista Istorică V/1-2, 1994, pp, 30-38. 

ierarhii ei sunt numiţi pur şi simplu de domn din rândul acelor 
călugări români care, sosiţi la Athos în deceniul şapte al secolului 
al XlV-lea, îşi câştigaseră imediat reputaţia de a nu putea trăi 
potrivit normelor monahale bizantine ale vieţii comune, adică 
fără vin, fără came şi fără a-şi asuma vocaţia în deplină libertate, 
pe cont propriu şi fără controlul unui superiori 

Antonios vine la Ţara Românească pentru a impune un 
asemenea control. Cum a reuşit însă să înfrângă rezistenţa unui 
domn care nu s-a arătat iniţial dispus să renunţe la privilegiul de 
a avea, în afara oricăror prevederi ale dreptului canonic, propr/a 
sa Biserică? Ce argumente a folosit monahul? Cum se explică, în 
final, triumful nomocanonului bizantin la Bucureşti în 1534? 

De fapt, Karamanlikes nu călătorea singur. Un corp expe- 
diţionar otoman îl însoţea la distanţă de o zi, gata să intervină 
dacă domnul Ţării Româneşti nu s-ar fi supus. Călugărul purta 
asupra sa nu numai credenţialele Marii Biserici, dar şi împuter¬ 
nicirea Porţii. Mandatul său era dublu. După cum dublă este şi 
suzeranitatea ce se instituie acum, pentru trei secole şi jumătate, 
asupra ţărilor române. Sultanul otoman şi patriarhul ecumenic îşi 
vor impune în indiviziune suveranitatea asupra românilor din 
afara arcului carpatic. Complicitatea dintre turban şi mitră era 
deja contemporană cu Bizanţul, dar nu-şi dă măsura eficacităţii 
decât după căderea Imperiului^. 

Semnul suveranităţii otomane este tributul, haraciul si tot 
ceea ce acesta cere pentru a fi strâns şi plătit ta timp: schimbări de 
domni, fiscalitate progresivă, instituirea unei monarhii locale cu 
vocaţie administrativă. Ştefan cel Mare fusese cândva aclamat de 

5 1 

către poporul capitalei sale, potrivit cronisticii moldoveneşti. 


* Dosarul la Paul LEMERLE, Actes de Kutlumus, Paris, 1945, no. 26, 
pp. 103-104; no. 29, pp. 113-114; no. 30, p. 118. 

^ Pentru apropierea clerului bizantin de puterea otomană încă din secolul 
al XlV-lea şi pentru consecinţele pe care căderea Constantinopolelui le-a avut 
asupra patriarhiei ecumenice, v. Daniel BARBU, „Monde byzantin ou monde 
orthodoxe?“, Revue des Etudes Sud-Est Europeennes XXVII/3, 1989, 
pp. 259-271. 

drept „ţar“ (car) în virtutea faptului (destul de discutabil de altfel 
în ochii unor oameni ai legii polonezi sau otomani) că domnul se 
considera şi era privit de supuşii săi ca „rege în ţara sa“, ca impe- 
rator in regno suo, cum ar fi spus un jurist capeţian^ Monarhia 
administrativă ce se dezvoltă începând cu secolul al XVII-lea şi 
mai ales în veacul al XVIII-lea va fi însă condusă, din perspectiva 
lui ius public europaeum, de simpli „hospodari“, adică de gestio¬ 
nari ai haraciului fără atribute de suveranitate recunoscute pe plan 
International. 

I 

A 

In ceea ce-o priveşte, marca suveranităţii patriarhale este 
legea^ dreptul nomocanonic cuprinzând atât „legea împărătească**, 

_ A 

cât şi „legea lui Dumnezeu**. In 1691, patriarhul ierusalimitean 
Dosithei Nottaras tine să-i reamintească lui Constantin Brânco- 
veanu că, oricât de mari ar fi liberalitătile sale fată de Ortodoxie, 
„legile lui Dumnezeu nu au fost promulgate în munţii Ţării 
Româneşti, nici de către domnii Tării Româneşti, ci la Constan- 
tinopol**^. Legile lui Dumnezeu au fost puse în Bizanţ de împăraţi 
şi sunt spuse după Bizanţ de către Marea Biserică constan- 
tinopolitană. 

De aici înainte, istoria ţărilor române se va produce la întâl¬ 
nirea dintre un orizont de aşteptări (cel al otomanilor şi al pa¬ 
triarhiei) şi un spaţiu al experienţei româneşti aşa cum este desenat 
de reţelele de obligaţii, datorii şi reciprocităţi care comandă 
comportamentele sociale. Cum se situează acest spaţiu de expe¬ 
rienţă al Vechiului Regim românesc în raport cu experimentul 
bizantin al „societăţii de drept**, care spune legea chiar şi atunci 
când împăratul pare să tolereze sau chiar să patroneze anomia? 

A 

In descrierea pe care o dă în 1618 procedurilor judiciare ale 
Ţării Româneşti, Matei al Mirelor pune faţă în faţă, ca două 
sisteme de drept diferite, deşi oarecum complementare, legile 


V. Valentin Al. GEORGESCU, „L’id6e imperiale Byzantine et Ies 
reactions des r^lit^s roumaines (XlVe-XVIIIe si6cles). Ideologie polîtique, 
slructuration de l’Etat et du droit“, Byzantina 3, 1971, pp. 311-339. 

Charalambos PAPADOPOULOS, Dositheos patriarchis lerosolymân^ 
Ierusalim, 1907, p. 44. 

împărăteşti (ce s-ar fi aplicat cu precădere în domeniul penal) şi 
„legea ţării“ (ce ar fi avut curs în pricinile civile) ^ Ce este însă 
„legea ţării“, sintagmă pe care prelatul o redă ca atare în textul 
grecesc, ca şi cum ar fi fost vorba despre o noţiune intraductibilă 
şi ireductibilă la limbajul juridic romano-bizantin? Analizând 
formularele actelor de cancelarie din secolul al XVI-lea, în care 
se arată că domnii se conduc în alcătuirea sentinţelor fie „după 
pravilă şi după obicei“, fie „după dreptate şi după pravilă**, 
Valentin Georgescu identifică pravila cu dreptul scris, ids obiceiul 
sau dreptatea cu dreptul cutumiar, la rândul său infiltrat de 
anumite elemente îndătinate de ius receptam^. 

Când într-o societate se folosesc simultan două sisteme de 
drept, două serii de norme, două legi, oricât de complementare ca 
domeniu de competenţă sau contaminate reciproc ar fi, este 
evident că o asemenea societate privilegiazăyi^/îcmV^ dreptului în 
raport cu formele acestuia. Să fim în prezenţa unui banal conflict 
între formă si fond? De când Antonios Karamanlikes a înmânat 

t 

domnilor nomocanonul, aceştia au început să recurgă în pricinile 
penale, la îndemnul şi sub supravegherea unei Biserici pusă în 
ordine de patriarhia constantinopolitană, la „pravila împărătească 
şi dumnezeiască**. în toate celelalte privinţe, legate mai cu seamă 
de posesia şi circulaţia pământului, aceiaşi domni par să se 
mulţumească să rămână nişte „prăsidents d’un ordre patriarchal 
paysan**^. 

Charta de libertăţi de la Bucureşti din 15 iulie 1631, care 
confirmă şi sancţionează un număr de „pohte ale ţerâi şi ale Sfa¬ 
tului**, pare să exprime destul de limpede acest dualism juridic: 

„Alta: judecata de ocină şi de alte moşii sau orice judecată să 
nu se facă pre mită sau pre făţărie sau pre voia a boiari, ce să 
se facă cu dereptate, după pravilă creştinească. 


^ Valentin Al. GEORGESCU, Bizanţul şi instituţiile româneşti pînă la 
mijlocul secolului al XVIII-lea, p. 225. 

2 IBIDEM, p. 227. 

^ Nicolae lORGA, Byzance apris Byzance, p. 12. 

Alta: nici un om fără judecată şi fără Divan să nu se omoară, 
ce să-l închiză întâiu, deaciia să-l scoaţă la Divan, să-i fit vina 
cunoscută de toţi. Atunce să piară, cumu-1 va ajunge lăgea, 
pre vinalui“*. 

A 

In materie de delicte, legea este cea care-1 judecă („îl 
ajunge“) pe inculpat. Garanţia pe care o cere „ţara“ priveşte doar 
obligativitatea uimăririi penale („să-l închiză întâiu“) şi caracterul 
public al sentinţelor capitale. Litigiile civile cad însă sub incidenţa 
dreptăţii, numită cu această ocazie şi „pravilă creştinească**. Să 
fie oare vorba despre dreptul canonic? Fără îndoială că nu, acesta 
nefiind competent în domeniul patrimonial. Aşa cum putem 
constata dintr-un act din 1583/1584 prin care Petru Cercel încre¬ 
dinţează episcopului de Buzău jurisdicţia ecleziastică asupra 
eparhiei sale, dreptul canonic avea autoritate exclusiv asupra 
căsătoriilor între rude, divorţurilor, concubinajului şi cazurilor de 
abandon familial^. 

în acest context, „pravila creştinească** nu este tot una cu 
„legea dumnezeiască**. Stoica grămătic, redactorul hrisovului din 
15 iulie, scrie opt zile mai târziu un privilegiu pentru preoţi şi 
roşii în care menţionează explicit „pravila dumniziiască**^. Drep¬ 
tatea este creştinească pentru că societatea este compusă, cel puţin 

A 

nominal, din creştini. In al doilea rând, dreptatea ia forma pravilei 
pentru că se manifestă ea însăşi ca lege, ca „lege a ţării**. 

Dacă dreptatea sau „legea ţării** nu este decât numele drep¬ 
tului cutumiar, atunci ea reprezintă doar un alt mod de a desemna 
„obiceiul bun şi bătrân de la întemeierea ţării**, formulă sintetică 
invocată în imensa majoritate a hrisoavelor pentru a ascunde 
pluralitatea şi inegala adâncime temporală a precedenţelor je care 
se bizuia sentinţa. 


» DRH. fl. xxm, nr. 255, p. 408. 

^ Valentin Al. GEORGESCU, Bizanţul şi instituţiile româneşti pînă la 
mijlocul secolului al XVIÎîAea, pp. 254-255. 

^ DRH, fl, xxm, nr. 258, p. 414. 

Care este izvorul dreptăţii înţeleasă ca drept obi simelnic al 
„ordinii ţărăneşti prezidate dedomn“? Cu alte cuvinte, cmc pune 
,4egea ţării“ atât timp cât ştim că domnul este chemat să o spunăl 
S-ar putea ca practicile judiciare ale Vechiului Regim românesc 
să fie capabile să ne arate că societatea însăşi a fost nu atât o lex 
animata, cât o iustitia animata, o dreptate personificată. Obştile 
ţărăneşti ar fi păstrat până în secolul al XVII-lea o anume auto¬ 
nomie judiciară exprimată de practica „legii peste lege“^ Este 
vorba despre procesul cu jurători organizat cu precădere în cauze 
civile de tip patrimonial^. In astfel de speţe, administrarea dove¬ 
zilor era înlocuită de o probă unică: partea aducea în sprijinul său 
doi, patru, şase sau doisprezece chezaşi ai temeiniciei cauzei. 
După ce aceştia depuneau jurământul în calitate de adeveritori 
ai punctului de vedere susţinut de parte, aceasta „avea legea“, „lua 
legea“ ori i se „dădea legea“ de către domn. Partea adversă „ră¬ 
mânea de lege“. Singurul ei mod de a răsturna o soluţie defavo¬ 
rabilă era ,4egea peste lege“, adică contraproba cu douăzeci şi 
patru de jurători. Dreptul de recurs era la discreţia absolută a 
domnului^. In doar câteva cazuri este atestată si o a treia cale de 

f 

atac a sentinţei, prin proba cu patruzeci şi opt de jurători'*. 

Prin recursul la chezăşie şi excluderea probelor, adică a exa¬ 
menului juridic, societatea pune legea fără însă să o spună. Prin¬ 
cipiul puterii legale, ennomos arche este deci interior societăţii, 
dar nu provine nici din dreptul natural şi nici dintr-un contract 
fondator, ci ţine de domeniul schimbului de obligaţii şi recipro¬ 
cităţi. De aceea, instituţia jurătorilor ar trebui socotită, dintr-o 

^ Petre P. PANAITESCU, Obştea ţărănească în Tara Românească si 

f * $ f 

Moldova. Orânduirea feudală. Bucureşti, 1964, pp. 228-234, consideră 
procesele cu jurători expresia unui drept de justiţie proprie al obştilor ţărăneşti. 

^ Dintr-un eşantion de 879 de procese cu jurători, doar 11 sunt în materie 
penală, Gheorghe CRONŢ, Instituţii medievale româneşti. înfrăţirea de moşie. 
Jurătorii, Bucureşti, 1969, p. 160. Pentru o prezentare sintetică a instituţiei 
jurătorilor, Ovid SÂCHELARIE, Valentin AI. GEORGESCU, Instituţiifeudale 
din ţările române. Dicţionar, Bucureşti, 1988, s.v. 

^ Gheorghe CRONŢ, op. cit., pp. 182-183. 

'^rBIDEM,p. 114. ’ 

perspectivă weberiană, drept o soluţie paranomică, căci într-un 
probatoriu care face apel la acest procedeu nu legea este pusă în 
cauză, ci conştiinţa, adică competenţa juridică subiectivă a acto¬ 
rilor sociali. Intr-o societate a chezăşiei, deopotrivă mutuale şi 
conflictuale, nu mai poate exista un principiu ai autorităţii {to 
exoustiastikon), ci doar o autoritate fără principii, lipsită de o 
ratio scripta. Principiile însele, adică normele de drept, sunt 
private de orice fel de autoritate, căci legea este întotdeauna pusă 
sau spusă doar în cazuri particulare. 

In măsura în care este posibil ca „legea ţării“, din care face 
parte obiceiul probei cu jurători, să fie destituită de lege, dar nu 
de cea scrisă, ci de legea peste lege a contraprobei, jurământul 
strâmb nu numai că nu se transformă din păcat în delict, cum se 
întâmpla în mod tipic în Bizanţ, dar nici măcar nu ar mai trebui 
socotit un păcat în stare să producă efecte sociale. Un jurământ - 
drept sau strâmb - a fost înlocuit de un altul, la fel de drept sau 
de strâmb. Desigur, administrarea contraprobei presupune uneori 
„stricarea cărtilox^^, adică casarea fizică a sentinţei iniţiale, însoţită 
adesea de pedepsirea pentru jurământ mincinos a chezaşilor din 
prima instanţă. Minciuna nu este însă probată în forul conştiinţei, 
ci produsă pe cale juridică, printr-un număr mai mare de adeve- 
ritori ce sunt dispuşi să-şi angajeze răspunderea în favoarea uneia 
din părţi. Conştiinţa se dizolvă astfel în obicei, se insinuează 
oarecum intra legem. Parafrazând un celebru adagiu din dreptul 
roman, am putea spune că nu lucrul judecat, ci lucrul jurat ţine 
loc de adevăr şi doar atât timp cât obiceiul nu a produs un nou 
jurământ. ' 

La rândul său, adevărul poate fi probat nu numai prin jură¬ 
mânt, dar şi prin recursul direct, din ce în ce mai frecvent în 
secolele al XVII-lea şi al XVIII-lea, la suveranitatea juridică a 
Marii Biserici. Bunurile dobândite ori lucrurile judecate sau jurate 
pot fi puse la adăpost prin „cartea de blestem“ dată de un patriarh, 
de preferinţă cel ecumenic. în lipsa lui, patriarhii Alexandriei, 
Antiohiei şi Ierusalimului sunt tot atât de capabili, sub semnătură 
proprie şi în formă solemnă, să ameninţe cu osânda veşnică pe 
toţi cei prezenţi şi viitori dispuşi să conteste paşnica posesie a 

respectivului bun sau autenticitatea jurământului depus în vederea 
obţinerii acestuia. „Cartea de blestem** patriarhală se impune, 
aşadar, ca o tehnică de sustragere de sub autoritatea obiceiului. 
Domnul Moldovei Matei Ghica interzice acest procedeu la 
1 august 1755, propunând unei societăţi care nu mai avea încre¬ 
dere în felul în care ea însăşi punea legea, metoda alternativă a 
contractului civil, care angajează voinţa juridică a părţilor şi nu 

conştiinţa acestora: 

• » 

„aice într-această ţară s-au obicinuit, atât partea politicească, cât 

şi partea bisericească, la toate tocmelile ce fac unii cu alţii, cât 

şi slugele, năimiţii, păstorii, când îi tocmesc cu simbrie şi alte 

pricini ca aceste toate le fac fără de scrisoare şi fără de martuh 

şi când se întâmplă între unii ca aceştia vreo pricină de 

giudecată n-au ce a se dovedi unul cu altul şi judecătorii încă n- 

au de unde se lumina, nefiind nici scrisoare, nici martuii, pentru 

care cele mai multe giudecăţi nu se pot îndrepta într-alt chip 

fără numai cu jurământ, ori cu cărţi de blăstăm, şi aşa pe toate 

dzilele pier multe suflete după cum se văd, că ţinterimurile 

bisericilor se află pline tot de oameni afurisiţi, căci unii pentru 

sărăcie, iar alţii neştiind ce este jurământul îndrăznesc de giurâ 

şi aşa unii de la alţii se îndeamnă a împlini acest păcat al 

jurământului care este lepădare de Dumnedzeu, care pentru 

aceasta dacă ne-am înstiintat Domnia noastră, n-am suferit a se 

mai urma de acum înainte aceasta cu jurământul... 

De acum înainte oricine ar ave a face tocmală cu alt om, ori 

parte bisericească, ori boieri, ori neguţători, sau oricine, sau 

bani în datorie să deie, datori să fie tocmala ce va face sau cu 

slugile lor, sau cu argaţii lor, sau cu năimiţii lor, sau cu păstorii 

lor, să o facă cu zapise şi încredinţate zapisele cu 2, 3 marturi, 

de la oricare lucru mare până la cel mai mic. 

Pentru ca să lipsiască jurământurile şi cărţile de blăstăm şi 

pierderea cea de suflete şi de vreme ce toţi năimiţii şi, mai 

vârtos, argaţii, păstorii sunt oameni proşti şi nu ştiu cum să 

facă asădzări si tocmele ca aceste cu scrisori si cu marturi, 

* * * ' 

datori să fie mai mult stăpânii acelor slugi a face zapise cu 
rânduială si cu marturi** ^ 


^ Uricariul cuprindzetoriu de hrisoave, anaforale şi alte acte din suta a 
XVIII şi XIX de Th. Codrescu, voi. I, Iaşi, 1871, pp. 329-330. 

Se vede clar din acest hrisov că jurisdicţia ecleziastică asupra 
conştiinţei nu se exercită decât post mortem, sub forma „pierderii 
cea de suflete**, forul de judecată al conştiinţei nefiind altul decât 
„ţinterimul**. Prin jurământul rostit, obligaţiile erau asumate doar 
în faţa instanţei extraordinare a eternităţii, scăpând de cele mai 
multe ori de sancţiunea prezentului. Contractul scris, „tocmala** 
cu „zapis**, creează o actualitate juridică supusă scrutinului unei 
instanţe ordinare de judecată. Matei vodă Ghica încearcă să con¬ 
fere autoritatea „scrisorii** acelor principii după care se ţes 
raporturile de reciprocitate dintre particulari. 

Pe de altă parte, dreptul subiectiv - dacă despre un asemenea 
drept suntem îndreptăţiţi să vorbim - manifestat prin practica 
probei cu jurători şi prin procedeul jurământului - care este în 
viziunea evanghelică adoptată de Matei Ghica „lepădare de 
Dumnedzeu** - nu poate să producă în chip structural asocierea 
spontană a locuitorilor în fratrii, asociaţii, corporaţii şi stări. Căci, 
dacă pune legea, societatea o face în mod aleatoriu şi după o 
tehnică a contradicţiei („legea peste lege**). Societatea pune legea 
numai în măsura în care legea nu poate fi spusă, numai pentru 
că nu ştie să o spună în mod general, numai în clipa în care există 
un conflict particular de interese. Societatea nu pune norme, ci 
rezolvă litigii. „Legea ţării** nu are deci vocaţia de a organiza 
juridic spaţiul public, ci doar de a crea un obicei a cărui soliditate 
şi permanenţă nu sunt niciodată garantate. Căci „legea ţării** nu 
pare să aibă doar menirea de a evacua conflictele din corpul social 
pe calea unui arbitraj mutual şi contradictoriu al disputelor. 
Membrii particulari ai societăţii aflaţi la un moment dat într-o 
situaţie strategică favorabilă pot „adăuga legi rele şi asuprite**, 
cum se pare că ar fi făcut „grecii striini** denunţaţi de Charta de 
libertăţi de la Bucureştii 

f % 

Grigore Ureche precizează şi el că „tocmeala ţării... toată 
direptatea au lăsat pre acel mai mare, ca să o judece şi ce i-au 
părut lui, ori bine, ori rău, aceia au fost lege**^. De bună seamă. 


* DRH, B, xxm, nr. 255, pp. 406-407. 
^ URECHE, Letopiseţul, p. 67. 

cronicarul moldovean îl are în vedere pe domn, dar constatarea 
lui poate fi generalizată: dreptatea, „legea ţării“, aparţine, în toate 
situaţiile, „celui mai mare“, obiceiul pare să-i dea întotdeauna 
dreptate celui mai puternic, celui capabil să recurgă, legitim sau 
nu, la violentă. Pentru acest motiv, doxomania - denunţată cândva 
de Psellos ca fiind, dacă nu cauza, atunci simptomul principal al 
anomiei - este reprodusă de români, potrivit observaţiei lui Anton 
Verancsics*, sub forma „poftei de glorie**, adică a dorinţei de a 
recurge, chiar şi numai „pentru o singură zi*‘, la serviciile 
aparatului represiv pe care obiceiul îl consideră ca aparţinând în 
chip legitim „celui mai mare**. 

Mereu invocat, interpretat, reinventat, niciodată sistematizat 
până la vasta operaţie de raţionalizare a dreptului românesc între¬ 
prinsă de Mihail Fotino la sfârşitul secolului al XVIII-lea^, şi, mai 
ales, întotdeauna personificat prin intermediul unei practici 
sociale, obiceiul cel bun şi bătrân, „legea ţării**, nu reuşeşte să 
devină forma populară a unei ordini juridice stabile şi previzibile. 

Experienţa bizantină a dreptului roman, ca şi cea a dezan¬ 
gajării civile din secolele al Xll-lea - al XV-lea, ne demonstrează 
că o societate structurată juridic nu s-ar fi putut naşte, într-un 
Bizanţ care supravieţuieşte propriei sale demisii istorice, decât ad 
exemplum reipublice, adică în cadrul, prin imitarea sau ca răspuns 
la descompunerea unei puteri legale, ennomos arche. Or, prima 
entitate românească ce pare parţial corporală - mai degrabă ca 
stare de fapt decât ca un fapt de drept - chiar de la sfârşitul 
secolului al XVI-lea este domnia. Logica „legii peste lege**, a legii 
puse, repuse şi suprapuse la o altă adresă decât cea însărcinată 
să o spună, ameninţă să submineze însăşi domnia practicată ca 
instituţie corporală cu vocaţia perpetuităţii. De aceea domnul îşi 
rezervă dreptul de a fi cel care solicită proba cu jurători, citaţi prin 
„răvaşe** domneşti. De asemenea, domnul poate refuza sau satis¬ 
face în chip discreţionar cererea unei părţi de a aduce „lege peste 
lege**. Cadrul juridic în care societatea era chemată să pună legea 


^ Călători străini^ I, pp. 407-408. 

^ Pentru dreptul obişnuielnic, v. Biblioteca Academiei Române, ms.gr. 1195. 



este prin urmare organizat şi administrat de domnie. Mai mult, 
domnia este singura care poate emite acte legislative de un ordin 
mai general, sub formă de „aşezăminte**, „tocmeli**, „învăţături** 
şi „legături**. Potrivit lui Udrişte Năsturel, astfel de acte repre¬ 
zentau, fundamental, o „punere de lege**^ 

De câte ori au recurs domnii Tării Româneşti si ai Moldovei 
la dreptul de a „pune legea**? Am identificat douăsprezece aseme¬ 
nea legi fundamentale emise din 1456 şi până în 1741^, când sunt 
redactate primele „reguli utile cu privire la guvernare** ce-şi 
asumă, fie şi numai într-o traducere franceză de epocă, statutul de 
constituţie^l Nu am luat în calcul întăririle de care aceste „puneri 
de lege** s-au bucurat din partea altor domni decât cei care le-au 
promulgat iniţial. 

Opt din aceste acte legiferează în materie ecleziastică: învăţă¬ 
tura lui Mihai Viteazul din 13 aprilie 1596^^ şi tocmeala lui Miron 
Bamovschi din 20 septembrie 1626^ pentru viaţa mănăstirească 
de obşte, tocmeala lui Miron vodă pentru vecinii mănăstireşti şi 
boiereşti din 12 ianuarie 1628^, întocmirea aceluiaşi domn pentru 
ţiganii mănăstireşti din 6 martie 1628^, iertarea de dări a preoţilor 
şi roşiilor din 23 iulie 1631® şi a mănăstirilor din 20 aprilie 1632^ 

^ Astfel numeşte Udrişte Năsturel, într-un hrisov pe care-l redactează pentru 
Leon vodă Tomşa Ia 7 aprilie 1630 vechea „învăţătură** a lui Mihai Viteazul 
pentru viaţa mănăstirească de obşte, DRH, fl, XXIII, nr. 79, pp. 139-143. 

^ Daniel BARBU, O arheologie constituţională românească. Studii şi 
documente. Bucureşti, 2000, pp. 65-71, 75-102. 

^ „Constitution faite par S.A.M. le Prince CONSTANTIN MAURO 
CORDATO, Prince des deux Valachies & de Moldavie, le 7 F6vrier 1740, 
Portant Supression de plusieurs Impositions on6reuses aux Habitants de la 
Valachie, & prescrivant plusieurs Răgles utiles au Gouvemement de cette 
Province“, Mercure de France VII, iulie 1742, reproducere îh Revista de Drept 
PwWicXIII, 1938, pp. 116-127. 

** DRH. B, XI. nr. 160, pp. 205-206. 

^DRH.A, XlX.nr. 121, pp. 144-148. 

® DRH. A, XIX. nr. 288, pp. 390-391. 

^ DRH. A, XIX, nr. 316, pp. 428-429. 

8 DRH, B. XXIII. nr. 258, pp. 412^14. 

9 DRH, B. XXIII. nr. 358, pp. 345-346. 

date de Leon Tomşa, iertarea de dări a preoţilor de către Alexan¬ 
dru Iliaş la 8 iulie 1632*, legătura sobornicească pentru mănăsti¬ 
rile închinate a lui Matei Basarab din 1639^. în două treimi din 
documente, domnul îşi exercită atribuţiile pe care dreptul bizantin 
le conferea împăratului în pricinile legate de disciplina biseri¬ 
cească. 

Celelalte patru legi fundamentale privesc materii diferite: 
suveranitatea (hotărârea adunării de la Vaslui prezidată de Petru 
Aron de a plăti tribut turcilor^), drepturile locuitorilor {Charta de 
libertăţi de la Bucureşti) şi ordinea socială („legătura^ lui Mihai 
Viteazul şi proclamaţia tipărită prin care se ridică văcăritul, emisă 
de Ştefan Cantacuzino la 4 martie 1714"^). 

Zece dintre aceste „puneri de lege“ nu creează propriu-zis un 
drept public, ci propun sau repun în vigoare precedente după care 
domnii sunt invitaţi să-şi constituie jurisprudenţa. Doar două acte 
au ambiţia explicită de a institui o anumită ordine constituţională, 
dar numai unul dintre ele îşi asumă această sarcină sub specia 
noutăţii. Hrisovul sub formă de Bill ofRights al lui Leon vodă din 
15 iulie 1631 se înfăţişează ca o restaurare a „c61e legi şi obic6e 
bune ce le-au fost tocmit cei domni bătrâni ce li se ferecează viata 

I 

lor si li se cunoscu tocmălele, că au fost de folos terâi“ ce con- 
stituie împreună „obiceiul ţerâi'*^. Actul se referă desigur nu la 
precedente cu vocaţie constituţională, ci la procedura de judecată 
îndătinată ce presupunea un număr de garanţii şi de libertăţi 
aparent suprimate între timp. Legătura lui Mihai pare astfel să fie 
singura lege pozitivă cu caracter general ce ar merita acest nume, 
din moment ce, aşa cum declară Radu Mihnea într-o cauză pe 
care o judecă la 24 aprilie 1613, „domnia sa aşa au fost făcut aşe¬ 
zământ atunci, cum care pe unde va fi, acolo să fie rumân vecinie. 


* DRH,A, xxtnr. 146, pp. 187-188. 

^ Daniel BARBU, O arheologie constituţională, pp. 97-102. 

^ DRH, A, II, nr. 58, pp. 85-86. 

^ BRV, I, nr. 167, p. 492, textul la Nicolae lORGA, Fragmente de cronici 
şi ştiri despre români (= Studii şi documente cu privire la istoria românilor III), 
Bucureşti, 1901, pp. 94-96. 

5 DRH. B, XXin, nr. 255, pp. 407-408. 

unde se va afla“^ Acest principiu constituţional avea, chiar şi la 
1749, în ochii boierilor moldoveni valoare de lege organică: „care 
poruncă este şi de la domnie şi a visteriei şi a pravelii, poroncind: 
săteanul să nu fie volnic a eşi din sat şi de unde va eşi să se de la 
unnă“^. 

Spre deosebire de producţia legislativă bizantină care are un 

autor unic, împăratul, toate aceste acte româneşti sunt emise de 

domn „împreună cu tot poporul**, cu toţi sfinţii părinţi egumeni şi 

preoţii şi călugării şi cu toţi dregătorii**, „înpreună cu tot svatulu 

domnii mele şi cu voia unora den călugării de prin svintele 

mănăstiri**, „cu mitropolitul şi cu alţi episcopi [şi] cu egumenii 

si cu boiarii cei mari si ai doii si ai treii si cu mazilii si cu feciorii 
« « « « « 

de boiari de ţară şi cu slugi domneşti, vonici denainte şi cu toată 
tara**, cu „toată teara, boiari mari si mici si roşii si mazâlii si toti 
slujitorii**, „cu cei patru ierarhi ai noştri moldoveni şi cu toţi 
boierii noştri, mari si mici si cu tot sinclitul nostru**, „denaintea 

t ' f » T 77 

adunării a toată ţara, cu sveatul şi cu voia a tot săborul**, „cu sfatul 
a toată boerimea divanului nostru**. 

Ar fi probabil mai just să spunem că, în final, domnul „dă*‘ 
hrisovul, dar ţara „pune legea**. Cu alte cuvinte, domnul posedă 
deplinitatea drepturilor de iurisdictio asupra Bisericii şi a societăţii, 
dar nu pare să fie dotat pe de-a-ntregul cu dreptul de imperium. 
Domnii români se prezintă mai degrabă ca nişte dominanţi 
dominaţi. Nu numai de Poartă si de Marea Biserică constantino- 
politană, dar şi de „ţară**, de ţara constituţională desigur. 

Constantin Mavrocordat a înţeles această triplă dependenţă 

A 

a domniei. In calitatea sa de „fanariot**, se poartă atât ca un func¬ 
ţionar loial al statului otoman, cât si ca un fiu credincios al 
patriarhiei ecumenice. Ca domn al Ţării Româneşti şi al Moldo¬ 
vei, recunoaşte ţării un imperium constitutiv pe care el nu este 

^ Constantin GIURESCU, Studii de istorie socială. Bucureşti, 1943, pp. 
71-73. 

^ Documente privind relaţiile agrare în veacul al XVUI-lea, voi. II, 
Moldova, ediţie de Vasile Mihordea, Ioana Constantinescu şi Comeliu Istrati, 
Bucureşti, 1966, nr. 260, p. 288. 

chemat decât să^l administreze si să-l sancţioneze în virtutea unui 

» » 

drept de jurisdicţie cu un dublu izvor: mandatul Porţii şi „legile 
lui Dumnezeu**. Cele mai importante acte legislative pe care le 
adoptă, „aşezământul** constituţional al Ţării Româneşti din 9 fe¬ 
bruarie 1741^ „slobozirea** rumânilor din 5 august 1746^ şi 
„aşezământul** pentru desfiinţarea veciniei în Moldova întărit la 
1 iunie 1749^ au toate forma unor „hotărâri obşteşti**. „Tara** - 

T? I > > 

compusă din boierii aflaţi în funcţii, episcopii şi clerul mănăs¬ 
tiresc, ca şi dintr-un număr de boieri de moşie fără dregătorii - 
este cea care deliberează şi decide. Domnul ca un „adevărat pă¬ 
rinte al patrii** nu face decât să confinne şi să promulge deciziile 
elitei ecleziastice şi politice, şi numai atâta vreme cât acestea 
„sântu fără de nici o îndoială de folosul obştii**. 

Probabil că asemenea momente excepţionale - şi nu rutina 
arbitrariului domnesc - sunt în măsură să dovedească că, dacă 
puterea domnului se manifestă ca o ennomos arche, acest lucru 
este posibil datorită faptului că izvorul acestei puteri este însăşi 
politeia capabilă să pună legea. Ţara este cea care „face legătură** 
şi „pune aşezământ**. Domnul, chiar dacă a avut iniţiativa acestor 
legături şi aşezăminte constituţionale şi a convocat obştea pentru 
a le/ace şi a le pune la îndemnul său, se mulţumeşte să „întă¬ 
rească** şi să „adeverească**. Spre deosebire de Bizanţ, unde 
iurisdictio şi imperium erau de neseparat şi inseparabile de per¬ 
soana împăratului, în ţările române autorul legii şi forma legii 
rămân distincte. 

Ţările române par deci să fi funcţionat asemeni unui Bizanţ 
răsturnat dialectic. In Bizanţ, împăratul punea legea, iar societatea 
era uneori în măsură să o spună, condusă de principiile dreptului 

A 

natural. In societatea românească, domnul, în capacitatea sa de 


* Daniel BARBU, O arheologie constituţională românească, pp. 107-115. 
^ Documente privind relaţiile agrare în veacul al XVIII-lea, voi. I, Ţara 
Românească, ediţie de Vasile Mihordea, Şerban Papacostea şi Florin Constan- 
tiniu. Bucureşti, [1961], nr. 300, pp. 463-464. 

^ Documente privind relaţiile agrare în veacul al XVIII-lea, voi. II, 
Moldova, m. 260, pp. 287-289. 

judecător şi legislator suprem, spune întotdeauna legea, de regulă 
după metoda jurisprudenţei. In schimb, societatea este chemată 
adesea să o pună, uneori în straturi suprapuse şi potrivit unui 
drept pe care l-am putea califica drept subiectiv, din moment ce 
forul său de sancţiune este unul intern, cel al conştiinţei. Avem 

f ’ t • 

însă de-a face cu o conştiinţă dejuridizată. Conştiinţa se poate izbi 
de lege, poate fi contrazisă de aceasta, dar nu dobândeşte un loc 
propriu de sancţiune, poate doar cu excepţia evidenţiată de Matei 
vodă Ghica a „ţinterimurilor bisericilor pline tot de oameni afu- 
risiti“. Conştiinţa nu fuzionează cu justiţia într-un for unic nomo- 

» t t I 

canonic, ci este anulată de o lege ce se manifestă ca obicei şi nu ca 
izvor al ordinii. Domnii români patronau mai degrabă o dezordine 
patriarhală, deopotrivă ţărănească şi boierească. Opinia lui Grigore 
Ureche are, în această privinţă, valoarea unei probe juridice: 

„Şi pentru aceasta să cunoaşte că cum nu-i discălicată ţara de 
oameni aşăzaţi, aşa nici legile, nici tocmeala ţării pre obic6e ! 
bune nu-s legate“*. 

j 

Nicolae lorga a făcut, înByzance apresByzance, un profil al 
orizontului de aşteptări al românilor Vechiului Regim, adică un 
inventar sistematic al importurilor culturale - inclusiv al celor 
aparţinând culturii politice - post-bizantine. Dar aceste importuri, 
oricât de splendide ar fi urmele lor materiale, rămân simple forme 
fără fond, căci românii preiau poate o anumită formulă a punerii 
în scenă a actului de guvernare, dar finalitatea bunei guvernări 
însăşi, aşa cum o gândeau bizantinii, adică viaţa katanomică, 
viaţa dusă în conformitate cu legile, rămâne necunoscută. După 
cum remarca Alexandru vodă Ipsilanti în 1778, spaţiul expe¬ 
rienţei juridice a societăţii româneşti este, în absenţa unei ratio 
scripta, unul al haosului şi al anarhiei: 

„găsind într-această ţeară haosul neorânduelei ca şi mai 
înainte de facerea lumei, pentru anarhia de atâţia ani şi aflând 


^ URECHE, Letopiseţul, p. 67. 

întunericul între judecători din lipsa luminei pravililor şi mii 
de mii de greşeli la alişverişuri, pentru aceste pricini de mai 
sus numite am socotit, ca mai înainte decât toate lucrurile, să 
contenim anarhia locuitorilor"^ 

A 

Intre generaţia lui Grigore Ureche, născut la sfârşitul veacu¬ 
lui al XVI-lea şi cea a lui Alexandru Ipsilanti, care domneşte în 
ultimul sfert al secolului al XVIII-lea, elitele româneşti s-au situat 
de regulă într-o poziţie maioresciană inversată: ele se arată consec¬ 
vente în denunţarea unui fond fără forme. Societatea este neaşezată, 
nu este tocmită potrivit unor norme juste, nu este legată de legi, este 
neorânduită, haotică şi anarhică. Dacă au, în chip oarecum necesar, 
o comunitate de viaţă, un spaţiu comun al experienţei istorice, 
românii Vechiului Regim par în schimb lipsiţi de o unitate de 
vederi, nu se grupează sub un orizont de aşteptări unic. 

Concluzia este pusă apăsat, într-o viziune retrospectivă, de 
autorul unui text manuscris anonim din deceniul trei al secolului 
al XlX-lea: 


I 

' I 
' I 



„Acel loc unde se află petrecând soţietate de mulţi oameni să 
zice patrie, după numele părinţilor, moşilor şi strămoşilor, ce 
şi aceia au petrecut acolo, vieţuind în soţietate. Nu se cheamă 
dar pământul patrie, ci petrecerea cea politicească, adecă 
soţietatea celor ce lăcuiesc împreună, întrebuinţaţi şi împăr¬ 
tăşiţi unul de către altul, care întrebuinţare leagă dragostea, 
interesurile şi folosurile obştii, arătând pă acea adunare că este 
un trup întocmit de mădulări... nu putem zice că Ţara Româ¬ 
nească este patiiia noastră, de vreme ce nici am avut nici avem 
într-însa sotietate împărtăşită si întrebuinţată între noi“^. 

» r f f • 


Aşadar, „patria" nu trebuie înţeleasă sub specia apartenenţei 
la un teritoriu încărcat de un anumit trecut, ci prin „petrecerea cea 
politicească", adică prin experienţa constantă a schimbului de 
drepturi şi obligaţii într-un cadru instituţional care să permită atât 


^ V.A. URECHIA, Istoria românilor, I, Bucureşti, 1991, p. 50. 

^ Citat de Paul CORNEA, Originile romantismului românesc. Spiritul 
public, mişcarea ideilor şi literatura intre 1780-1840, Bucureşti, 1972, p. 208. 

atingerea unor scopuri individuale, cât şi realizarea unui bine 
comun. Din secolul al XlV-lea până la jumătatea veacului al 
XDC-lea, românii au ocupat şi exploatat un teritoriu, dar nu au avut 
o patrie, un „trup“ politic animat de grija pentru „folosurile obştii**. 

De cele mai multe ori, românii şi-au consumat experienţa în 
spaţiul obiceiului, fără să depună efortul de a defini un orizont de 
aşteptări comun. Aş spune că ei s-au lăsat integral consumaţi de 
experienţa unui prezent incapabil să producă trecutul şi neinte¬ 
resat să proiecteze viitorul. 

Societatea românească a Vechiului Regim nu a fost, aşadar, 
nici o societate de drept de tip bizantin, o „soţietate împărtăşită şi 
întrebuinţată** între membrii ei potrivit unor norme de drept 
natural, nici o societate civilă de formulă occidentală, o „soţie 
cetăţenească** în traducerea din 1799 a lui Paul lorgovici*, adică 
o societate ce funcţionează în baza unui contract fondator actua- 

I 

Uzat în raporturile private dintre cetăţeni. 

Pe scurt, societatea românească a preluat fără îndoială o parte 
din practicile, ceremoniile şi utilajul cultural al Bizanţului, nu însă 
şi ceea ce dădea sens acestor practici: homoetheia, modul în care 
societatea bizantină se înţelegea şi se definea pe sine. Românii nu 
numai că nu au emulat, în calitate de corp politic, conştiinţa de 
sine a bizantinilor, dar s-au manifestat chiar, pe acest plan, într-un 
mod ce se înscrie într-o opoziţie radicală cu Bizanţul politic. Am 
putea oare vorbi, de aceea, din perspectiva ştiinţei politice, despre 
ţările române ale Vechiului Regim ca despre un Bizanţ care nu 
numai că nu s-a lăsat modelat de Bizanţ, dar care s-a împotrivit 
de fapt Bizanţului? 


* Paul lORGOVICI, Observaţii de limba rumânească, Buda, 1799, 
pp. 85-86. 




CAPITOLUL I 


Economia politică a iertării 


Au existat oare, din secolul al XlV-lea până în ultimul sfert 
al veacului al XVIII-lea, când regimul constituţional al ţărilor 
române devine obiectul unei literaturi relativ consistente si când 
gândirea elitei pare să fie capabilă să treacă de la descrierea regi¬ 
murilor posibile de guvernare (monarhie, aristocraţie, demo¬ 
craţie) la conceperea unui cadru juridic care să facă posibilă 
guvernarea însăşi (statul), reguli referitoare la guvernarea Ţării 
Româneşti şi a Moldovei, care să vizeze, în plus, „folosul ob- 
ştesc“, binele comun pe care modul de administrare şi conducere 
a celor două principate era chemat să-l asigure? 

La prima vedere, răspunsul pare a fi afirmativ. Bunăoară, 
Macarie invocă în mod explicit, fără însă a le defini şi enumera, 
„legile împărăţiei [i.e. domniei]** {zakonî carstjiy care s-ar cuveni 
să guverneze comportamentul şi acţiunile domnilor. Care ar putea 
fi natura acestor legii Sunt ele cumva norme de drept, scrise ori 
consuetudinare sau doar principii generale de conduită recoman¬ 
date principelui în măsura în care acesta trebuie să fie un 
„arhetip** pentru supuşii săi? „Legile domniei** trebuie înţelese ca 
legi organice, după care se organizează, funcţionează şi se trans¬ 
mite puterea ori numai ca legi morale, ca un sistem de referinţe 
religioase şi etice în conformitate cu care puterea era validată şi 
legitimată? Care a fost oare forma istorică adoptată în Vechiul 


^ Cronicile slavo-române, p. 88. 

Regim românesc de cele trei principii elementare formulate de 
Fritz Kem* ce pot defini existenţa unui regim constituţional în 
societăţile medievale: limitarea legală (modul în care principele 
este legat de legi), reprezentarea populară (în ce fel reuşeşte sau 
este constrâns principele să realizeze consensul în jurul actului de 
guvernare) şi responsabilitatea (apariţia unui sistem de responsa¬ 
bilităţi multiple faţă de binele comun, în care se include dreptul 
la rezistenţă şi organizarea opoziţiei faţă de arbitrariu)? 

Asemenea posibile forme de organizare stabilă şi previzibilă 
a spaţiului public nu trebuie însă gândite ca exterioare altor tipuri 
de raporturi - procese economice, mobilitate socială, dinamică 
politică -, pe care nu le însoţesc de la distanţă, ci în care sunt de 
cele mai multe ori incluse. Relaţiile de putere s-ar prezenta deci 
ca un efect al inegalităţilor, dezechilibrelor şi diferenţelor ce 
străbat toate aceste raporturi. Aş îndrăzni să spun, pe urmele lui 
Foucault^, că relaţiile de putere sunt de cele mai multe ori un 
factor de producţie, căci ele nu interzic sau permit după principiul 
normei de drept, ci creează şi se lasă create în afara logicii ele¬ 
mentare a permisiunii şi represiunii. Puterea descurcă, destramă, 
separă, distinge, introduce o infinitate de diferenţe în nucleul dur 
şi aparent indivizibil de reprezentări ideologice şi simbolice în 
jurul căruia orice regim patrimonial are tendinţa să se organizeze. 


Carele ia domniia, plăteaşte şi dătoriia 

A 

In comunităţile creştine, iertarea este, prin excelenţă, o vir¬ 
tute. Ce se întâmplă însă atunci când aceasta devine un principiu 
ordonator al raporturilor de putere şi o tehnologie de regenerare 
a elitelor politice? Creştinul este înclinat, ba chiar obligat prin 
natura credinţei sale, să ierte nedreptăţile pe care le suferă. Sau, 
mai precis, pentru creştin nici nu există nedreptăţi în sine, ci doar 


* Friz KERN, Kingship and Law in the Middle Ages, translated by 
S.B. Chrimes. Basil Blackwell, Oxford, 1968, pp. 181-205. 

^Michel FOUCAULT,Lfl volante de savoir^V^ns^ 1976, pp. 112-129. 

persoane care comit fapte nedrepte, persoane pe care el se cuvine 
să le ierte, atât din vocaţie, cât şi din convingerea că „nimeni nu 
este fără de păcat“ şi că trebuie să ierte pentru a fi, la rândul său 
iertat, că va fi iertat exact în măsura în care el însuşi este capabil 
de iertare. 

Dar este oare potrivit ca principele să treacă cu vederea sedi- 
ţiunile şi faptele de corupţie pe care le constată ori „ţara consti- 
tutională“ să ierte abuzurile cărora le cade victimă sau la care este 

f 

martoră? Nu putem socoti, în acest caz, că iertarea este mai 
curând un viciu decât o virtute? Figurează oare iertarea în cata¬ 
logul virtuţilor civice, se numără ea printre calităţile supusului 
virtuos sau ale bunului principe? 

Este oare nimerit ca iertarea să devină o regulă a vieţii 

A 

publice? In societăţile organizate, separarea instituţională, 
indiferent de eventualul caracter arbitrar al acestei operaţii, dintre 
domeniul legii şi cel al fără-de-legii mai poate lăsa iertării un 
spaţiu public de acţiune? 

Un posibil răspuns la toate aceste întrebări îl datorăm unui 
martor anonim^ care a reconstituit următorul dialog, ce ar fi avut 
loc în vara anului 1695 în fata divanului domnesc, între Constan- 

I ’ 

tin Brâncoveanu, domn al Tării Româneşti si clucerul Constantin 
Ştirbei, al şaselea demnitar al ţării în ordinea importanţei: 

„Şi au zis domnul: Cluceriu, când te-am trimis în ţară cu 
slujbe, fiind cu boerie, dreptate am ponincit să faci, au nedrep¬ 
tate şi Jafuri? 

El zise: Ba dreptate ai poruncit, măriea ta să fac. Şi începu a 
să îndrepta din cuvinte; 

Iară domnul zise: Dar acestea ce sînt? Si scoase hârtioarăle cu 
iscălitura lui [...]. 

[Clucerul] începu a zice că pentru cheltueala căii şi a feciorilor 
au făcut. Şi un covor şi nişte tipsii şi tingiri ce au fost luat mită 
de au făcut nedreptate săracilor, zicea că le-au dăruit mănăs¬ 
tirii Strehaii. 


^ Istoria Ţârii Romineştiy pp. 71-73. 

Domnul zise: Auziţi boieri, cu jafuri şi cu nedreptăţi face 
pomene [...] Dar până când aceste jafuri să le faci, cliucere 
Costandine? Că de nimică eu te-am rădicat si te-am făcut 

I 

slugeriu mare, comis mare şi cliuceriu mare, al 6 [-lea] scaun 
al Divanului si te-am miluit si te-am tinut credincios. Ai luat 

p f f 

judeţul Dâmboviţii, l-ai prădat de n-au rămas ca un sat; l-am 

luat acela si ti-am dat Teleormanul si mai rău l-ai făcut. Câte 

am găsit pe urmă-ţi sume de lei jăfuite, pentru care te-am 

suduit într-o vreme şî te-am urgisit să nu te văz în ochi. Iar 

te-am iertat pentru rugăciunea altora. Acum iar ai făcut jafuri 

şi nedreptate. Ştii tu bine că Matei vodă cel bătrân şi Grigorie 

vodă şi Duca vodă şi Şărban vodă văzând faptele voastre cele 

rele şi jafurile care le făcea neamul vostru cel rău, au blăste- 

mat [pe] cine vă va milui şi [pe] cine vă va primi pe slujbe. 

Si eu am intrat în blestemu acelor Domni de ti-am dat atâtea 
\ ’ * 
i boerii mari şi sluje, iară tu tot rău şi jăc^^ La Antonie vodă, 

când umblaşi dijmariu, pentru jafurile tale ai păţit mare ruşine. 

La Duca vodă, fiind logofăt de visterie, ai făcut iscălitura 

vistierului celui mare de vreai să furi 17 pungi de bani şi 

aflându-te au vrut să-ti tae mâna si să te dea cu catastihul de 

» » 

gât legat pen târg. Şărban vodă, pentru furtişagurile ce ai făcut 
din banii cailor, au vrut să te spânzure, cum toiată boirimea şi 
tara ştie de acestea. Si acum ai îmbătrânit si tot nu te laşi. Voi 

9 p y $ i 

să te fac să te înveti“. 

» 

După ce a denunţat în asemenea termeni viguroşi venalitatea 
boierului, întocmind inventarul abaterilor sale (abuz în serviciu, 
luare de mită, fals şi uz de fals, fiirt din avutul public), principele 
îsi schimbă interlocutorul: 

„Ia-1, căpitane de dorobanţi [...] şi du-1 la visterie şi să cauţi 
un car, să-l pui şi să-l duci la Mehedinţi păn satele carele le-au 
jăfuit să le dea banii care le-au luat şi apoi să-l aduci, însă să-l 
bagi şi în fiară“. 

Acest dialog, ce se înfăţişează ca o condamnare publică a 
actelor de corupţie comise de nevrednicul dregător este urmat, în 
textul aceluiaşi martor contemporan ^ de o naraţiune: 


1IBIDEM, pp. 73-74. 

„Deacii, jupâneasa lui, fiind rudă cu domnul, mergea la jupâ- 
neasa Stanca, cu mumă-sa băneasa Ilinca, sora jupânesii 
Stancăi, mumei domnului şi plângea rugându-se. Insă i s-au 
făcut milă pentru lacrămile ei şi au grăit jupâneasa Stanca 
fiiu-său domnului. Pus-au şi pă vlădica de au grăit şi l-au ertat 
de acea purtare pen ţară, de ocară şi au poruncit să dea banii 
ce i-au luat îndoiţi si i-au dat si l-au tinut vr-o doaă săptămâni 

» t » » A 

închis şi l-au slobozit, zicându-i să nu-1 mai vază în ochi, să 
să ducă acasă si să nu să mai amestece la ceva că va să-l 

t 

spânzure". 

A 

In cele din urmă, Brâncoveanu nu l-a spânzurat pe Ştirbei, ci, 
după opt ani, l-a „amestecat" el însuşi în treburile publice, făcân- 
du-1 din nou mare clucer, apoi, în 1707, chiar mare ban, adică cel 
dintâi boier al tării. 

I 

între dialog şi naraţiune, anonimul brâncovenesc nu stabi¬ 
leşte doar o relaţie stilistică, ci, în primul rând, un raport social. 
Fragmentul din cronica anonimă a domniei lui Constantin Brân¬ 
coveanu merită să fie reprodus aproape în întregime pentru că nu 
consemnează doar o simplă anecdotă istorică, ci descrie un 
eveniment exemplar, capabil să ilustreze modul în care funcţiona 
societatea politică românească a Vechiului Regim. 

Corupţia („nedreptatea"), abuzul (, jaful"), traficul de influenţă 
(„rugăciunile", ,4acrămile", „grăitul"), chiar expuse public („ştiute 
de toată ţara"), rămân instrumente de producere a puterii. întâm¬ 
plările al căror erou a fost Constantin Ştirbei prezintă câteva 
trăsături tipice: orice faptă, oricât de gravă şi repetată, nu este, 
în final, cu adevărat pedepsită, nu atrage după sine excluderea din 
viaţa publică, nu compromite irevocabil, nu închide accesul la 
responsabilităţi şi dregătorii. Chiar şi în cazurile de felonie sau de 
gravă corupţie, nu principiile sunt puse în joc, nu normele unei 
justiţii abstracte se găsesc ameninţate, ci doar echilibrul raportu¬ 
rilor personale dintre ţara constituţională şi domn. Aşadar, dregă¬ 
torul poate fi destituit şi incriminat, ba chiar urmărit şi pedepsit, 
apoi iertat, reinstalat în funcţie şi chiar promovat, căci „mila" 
principelui este mai puternică decât orice vină, este de natură să 
anuleze trecutul, oricât de grave ar fi faptele pe care acesta le-ar 

putea ascunde. De aceea, carierele publice sunt mai puţin, sau 
deloc, rezultatul competenţei şi reputaţiei nepătate, cât al influen¬ 
ţei clientelei, clanului sau grupului cel mai bine situat la un mo¬ 
ment dat în dinamica puterii. 

Poate că lecţia recapitulativă care se degajă din istoria lui 
Brâncoveanu şi a clucerului Ştirbei se referă la însăşi legătura 
constituţională implicită dintre domn şi ţara politică. In pofida 
declaraţiilor ocazionale - de felul celor care, în veacul al XVII-lea, 
par să fi intenţionat ostracizarea neamului Ştirbeilor - nimeni nu 
este exclus în realitate, pe termen mediu şi lung, de la exerciţiul 
puterii şi de la exploatarea resurselor publice, nici o persoană, nici 
o familie, nici o grupare. Excluderile sunt întotdeauna conjunctu- 
rale şi de scurtă durată, adesea afirmate, rar aplicate. în schimb, 
includerile sunt sistematice şi continue deoarece „iertarea** se 
dovedeşte a fi regula politică fundamentală, este însăşi legătura 
constituţională dintre domn si tară. 

t t f 

A 

In mod normal, de îndată ce o societate se organizează pe 
baza unor norme de drept, scris sau nescris, iertarea este automat 
exclusă. Legea nu este viabilă decât însoţită de pedeapsă, fiind, 
oarecum, chipul raţional al morţii. Intr-adevăr, potrivit apostolului 
Pavel {Romani 5-7), moartea este rodul păcatului, iar acesta este 
produsul legii, al normei încălcate cu bună ştiinţă. Inevitabil, 
legea este făcută pentru a ucide. Rostul ei este pedeapsa, o 
sancţiune care nu poate lua în calcul „mila** şi „iertarea** decât 
cu riscul abolirii legii. Pedeapsa care vine din aplicarea legii „nu 
caută la faţa omului** {Deuteronom 1,17), este imparţială, indife¬ 
rentă faţă de persoană, atentă doar la transgresarea normei. 

Suveranul care recurge la tehnica reprezentării şi încredin¬ 
ţează unei autorităţi subordonate puterea de a aplica şi executa 
legile nu are cum să delege şi eventuala lui predispoziţie de a-şi 
ierta aproapele, fie acesta un criminal sau un funcţionar corupt. 
Pentru principe, iertarea trebuie să rămână o virtute privată, 
funcţională doar în acele situaţii în care legea nu are (încă) nici 

A 

un cuvânt de spus. In fond, existenţa unor teritorii sociale, varia¬ 
bile ca întindere, de exerciţiu al iertării, depinde de voinţa 

suveranului de a le rezerva şi amenaja prin controlul pe care îl 
exercită asupra instituţiilor şi instanţelor statului. 

Ce se întâmplă însă atunci când puterea legislativă şi cea 
executivă sunt deţinute cu titlu personal, ca în regimurile de 
dominaţie de tip patrimonial, în care autoritatea centrală nu se 
bizuie pe asentimentul constant şi critic al societăţii, ci pe supu¬ 
nerea, condiţionată sau necondiţionată a acesteia? 

’ » f 

Nu lipsesc, în Vechiul Regim românesc, încercările de a afla 
un răspuns la această întrebare. Referindu-se la arbitrariul dom¬ 
nesc instalat, în opinia sa, odată cu întemeierea ţării, Grigore 
Ureche observa: 

„Şi pentru aceasta să cunoaşte că cum nu-i discălicată ţara de 
oameni aşăzaţi, aşa nici legile, nici tocmeala ţării pre obicăe | 
bune nu-s legate, ci toată direptatea au lăsat pre acel mai mare, ! ţ 
ca să o judece şi ce i-au părut lui, ori bine, ori rău, acăia au fost ' 
16ge, de unde au luat şi voie aşa mare şi vârf. Deci cumu-i voia 1 ' 
domnului, le caută să le placă tuturor, ori cu folos, ori cu > 
paguba ţării, care obic6i până astădzi trăieşte“^ ţ 

După Barbu Ştirbei, situaţia rămăsese neschimbată, în liniile 
sale fundamentale, chiar si în 1827; 

’ t 

„Cât despre prezent, puterea judecătorească este pe de-a-ntre- 
gul confundată cu administraţia şi cu perceptorul de impozite, 
care este în acelaşi timp şi administrator şi magistrat. Astfel, 

[nu există] nici un fel de corp de doctrină, nici o tradiţie de 
principii, nici un organ natural al legii, iar împărţirea dreptăţii, 
formând obiectul esenţial al oricărei guvernări şi baza oricărei 
societăţi, nu este considerată aici decât un simplu atribut al 
puterii şi un accesoriu de un interes absolut secundar**^. 

Să fie deci adevărat că, vreme de aproape şase veacuri, în 
ochii românilor legea a fost - după exemplul bizantin - persona- 


* URECHE, Letopiseţul, p. 67. 

^ Vlad GEORGESCU, Memoires et projets de reforme dans Ies princi- 
pautes roumaines 1769-1830, Bucarest, 1970, p. 161. 


53 



Uzată, însufleţită, întrupată în figura principelui, a fost o lex 
animatori Legea s-a confundat cu „voia domnului** şi nu a fost 
mai mult decât o simplă componentă a unei practici indivizibile 
de guvernare, un „atribut al puterii**, nu o putere autonomă înte¬ 
meiată pe un „corp de doctrină** compus raţionat, după principii 
investite cu un caracter de universalitate, cum ar fi fost, de 
exemplu, cele ale dreptului natural invocate de Barbu Ştirbei. 

Puterea, inclusiv legislativă şi judecătorească, a principelui 
a fost privită, în principiu, ca fiind deplină şi necontestată („voie 
mare şi vârf*). Printre caracteristicile ei majore se numără 
naţionalitatea şi imprevizibilitatea, izvorâte din absenţa oricărei 
autorităţi a lucrului judecat. Limitată în fapt doar de măsura în 
care domnul era dispus să se simtă „legat** de ţară sau de obicei, 
adică de „legea ţării**, puterea principelui nu dăinuie totuşi decât 
atât timp cât acesta domneşte. Nici o hotărâre nu supravieţuieşte, 
în chip natural şi necesar, morţii sau scoaterii sale din scaun. 
Orice cauză în care s-a pronunţat un domn poate fi reluată^ ca o 
speţă integral nouă, de oricare din succesorii săi, liberi să dea 
pricinei o soluţie diferită („ce i-au părut lui, ori bine, ori rău, aceia 
au fost lege**). 

De aceea, nu pare deloc surprinzătoare decizia lui Constantin 
Brâncoveanu de a recurge la serviciile unui boier care sub cel 
puţin trei domni, „a păţit mare ruşine** şi a fost ameninţat cu muti¬ 
larea şi chiar cu pedeapsa capitală pentru fapte dovedite de 
corupţie şi pe care el însuşi îl „băgase în fiară**. 

Fiecare nouă domnie anulează trecutul funcţionarului public 
şi regenerează ţara prin ,âertare*‘. In vechea ordine politică româ¬ 
nească, boierimea beneficiază, ta domnie nouă, de o iertare 
globală, de un fd de amnistie generală a trecutului. Iată un exemplu: 


^ Aşa cum afirmă Petre STRIHAN, „Voievodatul şi domnia. Prerogativele 
domneşti", in Vladimir HANGA (coordonator), Istoria dreptului românesc, I, 
Bucureşti, 1980, p. 253. V. recent Violeta BARBU, „Lex animata et le remploi 
des corps", in Petre GURAN, Bemard FLUSIN (^diteurs), L* empereur 
hagiographe. Culte des saints et monarchie byzantine et post-byzantine. 
Bucureşti, 2001, pp. 224-248. 

„Sultan Mehmet împăratul iar au dat domnia lui Constandin 
vodă [Şerban]... Iar Constandin vodă au mers la Târgovişte. 

Şi iar au arătat milă mare asupra creştinilor şi celor greşiţi. Şi 
i-au iertat de toate vinele lor, numai să să aşeze şi să meargă 
cines la mosiia sa“*. 

f t 

Dintr-o astfel de practică politică a iertării rezultă şi speci¬ 
ficul funcţiei publice în tradiţia administrativă românească. 
Virtutea de căpetenie a demnitarului nu este datoria, adică un 
angajament responsabil în raport cu un anşamblu de principii şi 
norme impersonale, pe care este ţinut să le facă cunoscute, să le 
respecte şi să le aplice, ci devotamentul, sau, altfel spus, răspun¬ 
derea directă şi personală faţă de cel care l-a numit, care „i-a dat“ 
în administrare un judeţ, ori „l-a primit pe slujbe“ şi faţă de 
„porunca** căruia trebuie «să dea socoteală». 

Dreptatea nu este deci prfv^ ca b noţiune abstractă, trans¬ 
cendentă şi indiferentă la conjuncturi. Dreptatea este întotdeauna 
a domnului, este identică cu „voia celui mai mare**. Acesta poate 
pedepsi sau ierta, alegerea sa fiind dictată nu de gravitatea crimei 
comise sau de amploarea răului produs, ci de echilibrul în care se 
află raporturile de putere, de felul în care se simte „legat** de ţară. 

Căci, deplină fiind, puterea domnului nu este totuşi absolută. 
Dimitrie Cantemir socoteşte că domnilor nu le lipsea, la începu¬ 
turile Ţării Moldovei, nici una din summae potestatis^, dar că, 
odată cu Bogdan cel Orb, a dispărut absoluta Prind pis potestas^: 
dacă domnul are drept de viaţă şi de moarte asupra locuitorilor 
şi poate lua orice hotărâre cu privire la dregătoriile laice ori 
ecleziastice, în schimb asupra bunurilor locuitorilor are o putere 
mai restrânsă"*. Charta de libertăţi de la Bucureşti din 15 iulie 

» t 

1631 întărise deja această scoatere a bunurilor din raza de acţiune 
a arbitrariului domnesc; 


* Letopiseţul cantacuzinesc, p. 126. 
^ CANTEMIR, Descripţia, p. 122. 
3lBIDEM,p. 124. 

4 IBIDEM, p, 126. 

„după moartea boiariului sau fieşce om să nu i se ia bucatele 
[să fie] domneşti, ce să rămâie la sânge sau unde va lăsa 
mortul, să fie lăsat cum au fost de veac“*. 

Să adăugăm că domnii urmau astfel exemplul împăraţilor 
bizantini a căror jurisdicţie asupra bunurilor private era limitată. 
Aşa, de pildă, la jumătatea secolului al XlV-lea, arhiepiscopul 
Thessalonicului, Nicolae Cabasilas, critică abuzurile imperiale 
care nu ating doar drepturile politice ale supuşilor, dar chiar şi 
libertatea lor (eleutheria), în măsura în care fiscalitatea excesivă, 
crede prelatul, a distrus însăşi noţiunea de proprietate^. Singurul 
spaţiu de libertate pe care şi-l poate amenaja în afara controlului 
puterii este cel întemeiat pe deţinerea de bunuri cu titlu personal. 

Cantemir nu se înşeală, probabil, decât asupra cauzelor 
acestei limitări a autorităţii domneşti. Nu ar fi vorba atât despre 
o evoluţie istorică în sensul unei lărgiri a libertăţilor, cât despre 
faptul că, spre deosebire de epoca modernă, practicile constituţio¬ 
nale nu luau niciodată în Vechiul Regim forma unor politici 
publice şi nici nu puteau viza astfel de politici. Autoritatea prin¬ 
cipelui se oprea la graniţa dreptului privat. Domnul deţinea o 
putere deplină asupra oamenilor, dar era relativ neputincios în faţa 
lucrurilor. In mod normal, domnul guverna vieţile supuşilor săi, 
nu însă si bunurile acestora. Iar atunci când încerca totuşi să o facă, 

I * ’ 

actele sale erau imediat considerate ca fiind abuzive şi ilegitime. 

In plus, domnul cel bun trebuie să răspundă devotamentului 
clasei politice prin „blândeţe”, printr-o „milă” atotcuprinzătoare, 
ce constituie virtutea sa esenţială. Aşa de pildă, despre acelaşi 
Constantin Şerban ni se spune că, în prima sa domnie: 

„au început a face milă mare ţării, ertându-le toate năpăştile. 

Şi au plătit pe slujitori cu un haraci deplin. Şi au ertat ţara de 
bir 3 luni. Si au ertat dorobanţilor si călăraşilor dijma si 

9 t t t V t 

oeritul. Şi au îmbrăcat pe toţi cu postav bun şi pre căpitanii lor 


^ DRH, fl. XXm, nr. 255, p. 408. 

^ Ihor SEVCENKO, ,J4icolas Cabasilas «Anti-Zealot» Discourse: a 
RcmitTpTtia.iion'\ Dumbarton Oaks Papers XI, 1957, p. 194. 

cu frânghii, cu coftiiii, cu atlaze. Lefi încă le da din dăstul. La 
masă cu dânsul de-a pururea sădea cu dânsul şi-i dăruia. Jude¬ 
căţi drepte făcea şi milă din dăstul. Pre nimenea nu obiduia, 
ci cu blândeţe şi cu cuvinte dulci pre toţi îi mângâia. Şi gândi | 
să facă mult bine tării. Si să bucura toti, si moşneni si streinL. _ 

• > ^ -Vi*- ^ -_ 

mulţumind lui Dumnezeu că le-au hărăzit domn bun si 

» I • 

înţelept şi milostiv"*. 

Dreptatea principelui trebuie „împreunată cu blândeţea şi cu 
îndelunga răbdare**, adaugă Antim Ivireanul adresându-se lui 
Ştefan Cantacuzino, al cărui portret ar conţine, ajunse la matu¬ 
ritate, toate trăsăturile bunului conducător de oameni: 

cei supuşi cu daruri îndestulate totdeauna îmbogăţeşti, 
pre politie cu boieriile, pre norod cu uşurarea, pre streini cu 
primeaLa. pre săraci cu mila şi pre toată ţara cu bişuguri 
nenumărate"^. 

Pentru a merita devotamentul ţării, domnul era deci obligat 
să asigure prosperitatea acesteia în general şi a fiecărei stări în 
parte: să distribuie funcţiile cele mai importante membrilor clasei 
politice constituite („politia**), să fie darnic cu personalul său ad¬ 
ministrativ („supuşii**), să micşoreze impozitele suportate de ţără¬ 
nime („norod**), să-i întreţină pe marginali („săraci**) din venitu¬ 
rile publice, să nu îngrădească libertatea de imigrare a străinilor. 

A 

In final, „blândeţele domniloru pătrundu inimile oameniloru şi 
a norodului**, boierii şi domnul alcătuind „o turmă şi unu păsto- 
ru**^, iar ţara bucurându-se de odihnă, termen prin care cronicile 
şi hrisoavele descriu unanim buna guvernare. 

Starea de odihnă a fost dorinţa fundamentală a societăţii 

— * * • > 

româneşti, criteriul după care aceasta era înclinată să evalueze 
reuşita politică a oricărei domnii. Ceea ce pare să însemne că 


^ Letopiseţul cantacuzinesc, p. 119. 

^ ANTIM, Opere, p. 410. 

^ Descrierea relaţiilor lui Mihai Racoviţă cu boierii în prima sa domnie. 
Letopiseţul Ţerei Moldovei atribuitu lui Nicolai Muşte (Î662-Î729), in 
KOGĂLNICEANU, Cronicele. IH, p. 30. 

singurul mod în care această societate se putea concepe pe sine 
era acela de obiect al unei practici de guvernare. Sau, altfel spus, 
în afara supunerii nu putea fi acceptată ca legitimă nici o altă 
atitudine, căci aceasta nu ar fi făcut decât să tulbure odihna tării 

’ f 

şi liniştea socială. Supunerea era însă privită ca expresie optimă 
a echilibrului raportului de dominaţie între principe şi ţară numai 
în măsura în care primul are grijă să guverneze cu „blândeţe** şi 
„să lase în pace ţara să se odihnească**, după formula lui Radu 
Popescul 

Deoarece domnii sunt „păstori** puşi să păzească „turma cea 
împărătească a lui Hristos**^, ei sunt „păstorii turmei lui Dum¬ 
nezeu**^, a „dumnezeieştii turme**"^ si trebuie să fie „harnici** să-si 
„cunoască turma**^, să fie „blânzi** spre „turma lui Hristos** pe 
care să o „pască**^, arătându-se „păstori buni**^. 

S-ar părea că avem de-a face - şi încă într-un mod extrem de 
explicit - cu o putere de tip pastoral^ aşa cum a fost identificată 
de Paul Veyne® în gândirea lui Michel Foucault^. Spre deosebire 
de relaţiile de putere de tip juridico-discursiv, care uniformizează 
atitudinile şi normalizează comportamentele, puterea pastorală 
încurajează producerea unei atitudini pe care aş numi-o „indivi¬ 
dualism juridic**. Individul nu-şi aliniază comportamentul potrivit 
exigenţelor unor norme juridice, ci evoluează liber pe un teritoriu 
aflat sub controlul unui anumit dispozitiv de putere. Şi, atât timp 
cât evoluează în direcţia spre care operaţia inevitabilă de 
„descurcare** a relaţiilor de putere îl îndrumă în chip firesc, este 
hrănit şi ocrotit în mod negativ, prin menţinerea sarcinilor fiscale 
la un nivel suportabil şi prin toleranţa de care beneficiază 


' POPESCU, Istoriile, p. 126. 

^ Invăţăturiley p. 230. 

MBIDEM, p. 231. 

MBIDEM,p.316. 

5IBIDEM, p. 294. 

* IBIDEM, p. 322. 

^ IBIDEM, p. 295. 

* Paul VEYNE, Comment on ecrit l'histoire. Paris, 1971, pp. 347-385. 

® Michel FOUCAULT, „Sexualită et pouvoir", in IDEM, Dits et ecrits 
1954-1988, III, Paris, 1994, pp. 559-566. 

transgresarea normelor. Puterea nu are interesul să acţioneze prin 
interdicţie, nici nu se foloseşte de norma de drept pentru a 
reprima, a alinia şi a produce unanimitatea. Puterea nu interzice 
nimic, pentru că nu se reprezintă pe sine în raport cu legea, ci cu 
echitatea. Obiectivul ei nu este de a asigura domnia legii pozitive, 
ci acela de a ocroti munca. 

Puterea de tip pastoral nu poate fi deci gândită ca un bun 
social autonom, ce se poate lua în stăpânire prin forţă, ce se poate 
dobândi pe cale legală, ce se poate transmite, împărţi sau distri¬ 
bui, ca ceva la care se poate „ajunge**, sau care poate fi păstrat, pe 
care se poate pune mâna, sau care riscă să scape din mână. 
Puterea se exercită, mai degrabă, ca un joc al legăturilor, inegale 
şi mişcătoare, dintre diferite grupuri de persoane. Puterea pare să 
fie tocmai locul unei redistribuiri şi disciplinări a conflictelor care 
frământă în chip natural corpul social. 

Relaţiile de putere sunt, în mod necesar şi evident, purtătoare 
ale unei anumite intenţionalităţi, fără a fi totuşi bântuite de 
subiectivitate. Fireşte, n-ar putea fi concepută o putere care să nu 
se exercite în funcţie de un număr de obiective. Ceea ce nu 

I 

înseamnă neapărat că acestea din urmă ar fi rodul alegerii sau 
deciziei unui subiect individual. Puterea nu face decât să gestio¬ 
neze, uneori potrivit unei reţele de cauzalităţi şi de complicităţi 
contradictorii, funcţionarea societăţii, sprijinindu-se pe elemente 
de susţinere, dislocuind grupuri marginale, modelând interacţiu¬ 
nea factorilor economici. Puterea ar putea fi definită, în cele din 
urmă, drept o strategie .anonimă ce coordonează tactici indivi¬ 
duale, iniţiative personale, comandamente autoritare ce se 
difuzează inegal, fiind mereu traduse la nivelul responsabilităţilor 
personale şi de grup. 

în sfârşit, acolo unde este putere, apare în chip necesar şi 
rezistenţa la putere. Aceasta nu poate fi separată de putere, face 
parte din ea, locuieşte în miezul acesteia. Puterea nu are cum să 
funcţioneze în afara confruntării cu o multiplicitate de puncte de 
rezistenţă, ce joacă rolul de adversar, de ţintă menită lovirii şi care 
dau puterii, în final, adevărata ei identitate. Puterea are nevoie de 
rezistenţă şi de opoziţie ca de un element pasiv, destinat unei 

permanente înfrângeri. Ca şi relaţiile de putere, nodurile de 
rezistenţă sunt distribuite neregulat pe suprafaţa socială, suscitând 
anumite practici, comportamente şi atitudini, diferite în timp şi 
spaţiu. Numai atunci când toate aceste puncte de rezistenţă se 
alătură într-o strategie ce ajunge să traverseze, ca o peliculă nega¬ 
tivă, toate relaţiile de putere, când se împletesc într-un anumit 
regim de normalitate, când se „încurcă" într-atât în ţesătura puterii 
încât a te descurca devine cu neputinţă, numai în acel moment 
se iveşte posibilitatea refondării puterii după reguli noi. 

• Pe scurt, dincolo de putere nu se află nimic, nici un fel de 
opoziţie blocată în incapacitatea sau în interdicţia de a-şi rosti 
adevărul. în exerciţiul puterii se topesc laolaltă dominaţia şi 
rezistenta. Puterea nu se constituie decât în măsura în care dă 

I 

naştere unor practici. Altfel spus, ea nu are un izvor situat în 
afara responsabilităţii persoanei, sursă în raport cu care 
subiectul individual se defineşte pe sine fie drept supus, fie 

drept revoltat. In toate cazurile avem de-a face cu o participare 
inevitabilă la putere, care îşi face apariţia numai în orizontul 
persoanei şi nu, aşa cum dreptul pozitiv ne îndeamnă să credem, 
în sferele înalte ale posturilor de comandă politică. în fond, 
fiecare este coautor al puterii pe care are aerul că o îndură, că 
o suportă împotriva propriei voinţe, că o lasăîn afara adevărului 
propriu şi a vocaţiilor, ambiţiilor şi dorinţelor pe care acesta le 
pune în mişcare. 

Puterea n-ar trebui deci să se scrie niciodată cu majusculă, ca 
pentru a arăta că este ceva situat în afara posibilităţii şi 
responsabilităţii persoanelor, ca şi cum puterea n-ar fi decât 
punctul central în care, sub forma dreptului, se iau acele decizii 
la care o societate inertă şi periferică este chemată să se supună. 
De fapt, puterea „nu este o instituţie, nu este o structură, nu este 
o anumită autoritate cu care unii ar fi dotati" si de care ceilalţi, cei 
mai mulţi, ar fi lipsiţi, ci „este doar numele pe care-1 dăm unei 
situaţii strategice complexe într-o societate dată"^ 


* Michel FOUCAULT, La volonti de savoir^ p. 123. 

De aceea, o putere de tip pastoral nu se păstrează cu tot 
dinadinsul dacă acest gest îl situează pe titularul puterii în afara 
situaţiei strategice care face puterea posibilă. Renunţarea la putere 
nu mai este atunci o abdicare şi o înfrângere, ci un mod de a 
înţelege că puterea pastorală nu se poate lua în posesie cu titlu 
personal. Un exemplu de la sfârşitul secolului al XVI-lea ilus¬ 
trează în mod exemplar această constatare. 

La 19 august 1591, Petru Şchiopul, domn al Moldovei, 
părăseşte de bunăvoie tronul şi se refugiază în Tirol. Nu înainte 
însă de a avea grijă să trimită Sultanului, alături de însemnele 
domniei, restul tributului obişnuit datorat Porţii pentru anul în 
curs şi să întocmească un hoget, un fel de raport de demisie, în 
care nu numai că-şi justifica abdicarea şi exilul, dar evoca şi 
starea finanţelor tării*. 

9 9 

Explicaţia acestui gest este oferită de Grigore Ureche, 
probabil pe baza mărturiei tatălui său Nestor, logofăt la curtea lui 
Petru Şchiopul. Aşadar, principele, 

„văzându nevoia ţărâi, că turcii pre obicăiul lor cel spurcat şi 
neastampăratu de lăcomie, trimiseră de cerea bani, să le dea 
mai mult decât era adetul ţărâi, făcu sfat cu boierii, ce vor 
face, cum vor putea rădica şi alte dări care n-au mai fost. Că 
nu-i de aceasta, că doară nu va putea plăti această dată ţara, ci 
ieste că să face obicăi, carele nu va mai ieşi si aceasta vor lua 

şi altile vor izvodi, cum s-au şi tâmplat Şi s-au ales sfat aceştii 
nevoi, ca să să înceapă de la altul, iară nu de la dânsul. Şi dăcii 
să găti să să ducă din ţară, măcară că boierii cu toţii apăra să 
nu să ducă din tară, ci să dea acea nevoie, că alţii vor da si tara 

tot nu va hălădui. Ci Pătni vodă nici într-un chip nu vru să să 
apuce de acea dare şi să ia blestemul ţării asupra sa. Ci îşi 
tocmi lucrul înainte şi la scaun lăsă boieri să păzească scaunul, 
pănă le va veni alt domnu de la împărăţie**^. 


* Nicolae lORGA, Histoire des Roumains et de la românite orientale, V, 
Uucarest, 1940, p. 300. 

^ URECHE, Letopiseţul, p. 218. 

Ne aflăm în faţa analizei unei decizii politice luate într-un 
cadru constituţional ce pare extrem de bine articulat Petru 
Şchiopul, care „era domnu blându, ca o matcă fără ac, la judecată 
dreptu, nebeţiv, necurvar, nelacom, nerăsipitoriu, put6m să-i 
zicem că toate pre izvod le-au ţinut“^ se consultă cu boierii, 
cărora „le era părinte, pre carii la cinste mare-i ţinea şi din sfatul 
lor nu iesiia“^. 

f 

Soluţia „aleasă** de principe nu este însă cea „apărată** de 
ansamblul boierimii constituită în sfat, în corp deliberativ con¬ 
vocat să-l asiste pe domn în administrarea ţării şi în adoptarea 
hotărârilor de ordin general. El îşi argumentează decizia de a „ieşi 
din sfatul** boierilor, pe care era deprins să-l respecte, pe un temei 
juridic: de pe poziţia unui domn care, până atunci, „toate pre 
izvod le-au ţinut**. Petru Şchiopul refuză „să facă obic6i**, să 
inoveze, să introducă reguli noi. Respectul său faţă de ordinea de 
drept s-a arătat a fi mai puternic decât interesul politic al boierilor 
atasati de un domn „blând** si decât dorinţa domnului însusi de 

a-şi menţine poziţia politică. 

Apoi, Petru Şchiopul se dovedeşte capabil de o foarte precisă 
separare între propria sa condiţie umană şi statutul politic conferit 
de funcţia domnească, distincţie constituţională comparabilă cu 
cea pe care teoria juridică occidentală o făcea, în anumite condiţii, 
dar în aceeaşi epocă, între corpul natural şi corpul politic al 
suveranului^. 

în calitate de domn, este conştient - ca si boierii, de altfel - 

de faptul că mărirea sarcinilor fiscale ale ţării, impusă de tributul 
suplimentar cerut de Poartă, reprezintă o măsură administrativă 
inevitabilă, că dacă el va refuza să-şi asume răspunderea acestei 
creşteri a impozitelor, în schimb „alţii vor da**, succesorii săi nu 
vor ezita să o facă. 


* IBIDEM, p. 219. 

2IBIDEM, p.218. 

^ Emst H. KANTOROWICZ. TheKing’s Two Bodies. A Study in Medieval 
Political Theology, Princeton. 1957. 

Ca persoană privată. Petru nu vrea însă să-şi atragă oprobriul 
contribuabililor, „blestemul ţării". De aceea el se dezbracă singur, 
la modul cel mai concret, de atributele puterii, împachetează cuşma 
princiară şi steagul de domnie şi le expediază la Istanbul^ resti¬ 
tuind, cu alte cuvinte, aceste regalia sursei supreme şi legitime 
a autorităţii cu care fusese investit atunci când ocupase scaunul 
Moldovei. 

Domni înlăturaţi de boieri, domni alungaţi din scaun, domni 
înlocuiţi de pretendenţi, domni depuşi de Poartă, domni efemeri, 
domni pribegi şi domni exilaţi au existat şi înainte şi după Petru 
Şchiopul, atât în Moldova, cât şi în Ţara Românească. Renunţarea 
la putere a nici unuia dintre ei nu a fost însă consemnată ca fiind 
urmarea unei decizii constituţionale întemeiată nu pe un act, 
violent sau chibzuit, de voinţă, ci pe un principiu de drept. 

Exceptând textul lui Ureche, marea majoritate a surselor 
româneşti din veacurile al XVI-lea si al XVII-lea descriu o socie- 

t I 

tate politică neconfigurată juridic şi lipsită de complexităţi struc¬ 
turale, legate de existenţa unor colectivităţi corporate (ordine 
religioase, capitluri, biserici colegiale, bresle, fraternităţi, comune, 
stări) asemeni celor care, în secolele al Xll-lea şi al XlII-lea au 
apărut pretutindeni în Europa occidentală. Acestea erau orga¬ 
nizate, sub inspiraţia principiilor de drept roman, ca nişte corpo¬ 
raţii, ca grupuri a căror personalitate era, pe plan juridic, diferită 
de cea a persoanelor care le alcătuiau şi ale căror acte de voinţă 
nu presupuneau asentimentul fiecărui membru în parte, ca grupuri 
corporate a căror viaţă aspira la perpetuitate, la o durată nedeter¬ 
minată, ca personae fictae, persoane fictive, ce nu puteau exista 
decât în măsura în care erau gândite^. 

Ţările române nu cunosc o asemenea cristalizare juridică nici 
măcar la sfârşitul secolului al XVII-lea. în 1688, de exemplu, 
atunci când imperialii îi cer lui Şerban Cantacuzino 


* Hurmuzaki^ IV/2, nr. CX. p. 156. 

^ Brian TIERNEY, Church, Law and the Growth of Constituţional 
Thought ]J50-I650y Cambridge, 1982, pp. 8-28. 


63 



A 

„să-şi dea jurământul credinţii... Insă acest jurământ să-I facă 
pentru sine, pentru Statul său şi pentru supuşii săi şi pentru 
acei ce vor fi pe urmă-i şi pentru ostaşii lui, ce sânt şi vor fi“, 

acesta este nevoit să răspundă că 

„gata este în dreapta inimii Măriei Sale credinţa jurământului 
să o dea, iar de celelalte cete care mai sus deosebit s-au numit, 
pentru felurile minţilor omeneşti şi mai vârtos căci nu sânt 
puse în orânduială Staturile, drept aceia încă de aceia îndoială 
având-o spânzurată, se lasă pentru dânşii de a da domnul 
jurământ" ^ 

Această soluţie dată de Şerban vodă cererii imperiale pune 
în evidenţă, pe de o parte incapacitatea acestuia de a concepe 
Statul însuşi altfel decât sub specia Staturilor, adică a stărilor sau 
„cetelor" şi, în al doilea rând, imposibilitatea domnului de a se 
angaja atât în numele unor stări a căror voinţă nu putea fi juridic 
formulată, cât şi în contul succesorilor săi, ale căror acte nu avea 
cum să le anticipeze şi să le condiţioneze pe cale constituţională. 

Cu toate acestea, un document moldovenesc din 6 septem¬ 
brie 1655 pare să contrazică scepticismul lui Şerban Cantacuzino 
în privinţa consistenţei juridice a stărilor româneşti. Prin actul 
respectiv, episcopii, împreună cu „tot Sfatul Ţerii Moldovei... şi 
alţi boieri si lăcuitorii Terii Moldovei" adeveresc că au fost 

împrumutaţi cu bani de Gheorghe Râkoczi şi se angajează, sub 
jurământ pe Evanghelie, să plătească datoria, extinzând această 
obligaţie nu numai asupra descendenţilor lor fireşti, ci şi asupra 
tuturor succesorilor lor în funcţiile publice: 

„şi nu numai noi ce ne legăm pre această tocmeală, ce, de s-ar 
tâmpla vreunora din noi vreo moarte sau schimbare, ca să fîe 
datori a plini boierii cari vor fi în cinste în locul nostru şi 
coconii noştri"^. 


^ Genealogia Cantacuzinilor, pp. 228-229. 

^ Nicoiae lORGA, Scrisori de boieri, scrisori de domni. Vălenii de Munte, 
1931, nr. L, pp. 68-70. 

Boierimea Moldovei se comportă deci ca o unitate corporată, 
ca un fel de universitas regni. De altfel, în 1529, fusese deja 
caracterizată de o mărturie străină ca alcătuind o congregaţia 
boyaronum^. S-ar părea că aceasta fusese însă precedată, tot în 
Moldova, de o altă corporaţie, cea a poporului, desigur a popo¬ 
rului constituţional şi privilegiat. 

într-adevăr, într-un hrisov slavon nedatat. Ştefan, domnul 
Moldovei (1434-1435, 1444-1447), înştiinţează pe boieri şi pe 
„întregul popor“ {vâsemu pospolstvu) despre drepturile comer¬ 
ciale conferite locuitorilor Braşovului^. înţelegem mai uşor cine 
este acest popor, căruia domnul i se adresează ca unei corporaţii 
alăturate celei a marilor boieri, cu ajutorul unui alt hrisov moldo¬ 
venesc, mai recent cu zece sau douăzeci de ani. La 5 iunie 1456, 
domnul Petru Aron reuneşte la Vaslui, pentru o consultare gene¬ 
rală, întreg poporul {usi pospolu), adică pe dregătorii sfatului 
domnesc, pe mitropolitul ţării şi pe boierii de toate treptele^. 
Această consultare nu are loc doar ad loquendum şi ad ostenden- 
dum, mai marii ţării nu sunt chemaţi doar să raporteze domnului 
problemele şi preocupările celor pe care-i reprezintă; clerul şi 
boierii de toate treptele sunt convocaţi ad faciendum şi ad 
tractandum, nu pentru a evoca trecutul şi explica prezentul, ci 
pentru a angaja împreună viitorul şi a-şi asuma responsabilităţi 
comune fată de destinul tării^. 

Patria^ evocată în documentul din 1456 - ne-am sfătuit si 
mult am chibzuit între noi despre cotropirea şi pieirea ţării noastre - 
se naşte deci sub tripla specie a consensului, a reprezentării şi a 


* Hurmuzaki, XI, p. 852. 

^DRH,A, I. nr. 127, p. 179. 

^DRH,A, U. nr. 58. pp. 85-86. 

^ Cf. M.V. CLARKE, Medieval Representation and Consent. A Study on 
Early Parliaments in England and Ireland, with Special Reference to the 
“Modus TenendiParlamentam'’, New York, 1964, p. 286. 

^ Potrivit Iui Libbelusdenotitia orbis redactat în 1404 de loan de Sultanieh 
O.P., românii avuseseră deja o patria încă din timpul celui de-al doilea imperiu 
bulgar, pe care Turcii o distruseseră ulterior, Şerban PAPACOSTEA, Geneza 
xtatului tn evul mediu românesc. Cluj, 1988, p. 224. 

responsabilităţii, neputând fi gândită decât sub forma unui corp 
politic întemeiat pe existenţa corporaţiilor (marii dregători, Bise¬ 
rica, boierimea), a căror voinţă unică, fie chiar incipientă şi 
fragilă, se manifesta prin acte de natură juridică. 

într-adevăr, în cele două hrisoave moldoveneşti sunt propuse 
şi, în acelaşi timp, impuse convenţii de ordin constituţional şi 
norme de drept public. Dacă în aceste acte este vorba despre 
credinţă, aceasta nu mai este credinţa Bisericii, ci încrederea care 
trebuie să domnească între părţile angajate într-un raport de tip 
contractual. 

La sfârşitul secolului al XVI-lea, boierii din Tara Românească 

se adresează, la rândul lor, ca o personalitate colectivă, boierilor 
moldoveni, numindu-i „preaiubiţi şi de la inimă fraţi“ şi rugându-i, 
în numele „ţării“, să intervină pe lângă Ieremia Movilă şi pe lângă 
regele polon pentru schimbarea „tiranului** Mihai Viteazul, căci, 
se justifică ei, „de greci, de frânei şi de alţi hoţi ci ne-au venit de 
ne-au fost domni, ne-am săturat, cum sântemu sătuli şi de-acesta, 
de Mihaiu vodă***. Prin urmare, boierii din cele două ţări corn- 

pun - peste hotar şi dincolo de eventualele solidarităţi de neam sau 
de clan - o fraternitate aproape instituţionalizată, care asigură 
reprezentarea constituţională a „ţării**, a întregului spaţiu public, 
în calitate de element politic de stabilitate şi perpetuitate în raport 
cu care domnii nu sunt decât nişte „tirani** trecători. 

Nici Petru Şchiopul nu a împărtăşit pesimismul constituţional 
al lui Şerban vodă. Mai mult, el pare să se fi gândit la propria 
succesiune într-un spirit oarecum corporativ, aşa cum sugerează 
scrisoarea trimisă de el din Cernăuţi, la 19 august 1591, pe adresa 
oricui „ar vrea Dumnezeu să-l aleagă dintre fraţii noştri ca să 
ocupe scaunul Moldovei**, cu rugămintea de a lăsa vămile ţării în 
arendă lui Giovanni de Marini Poli^. 

Desigur, atunci când se referă în termeni de frăţie la 
populaţia de pretendenţi din rândul căreia va fi desenuiat viitorul 


* Documente şi însemnărij nr. XVIII, pp. 111-113. 

^ 1. CORPUS, Documente privitoare la istoria României culese din 
arhivele polone. Secolul al XVI-lea^ Bucureşti, 1979, nr. 190, pp. 360-361. 

principe, domnul nu are în vedere consanguinitatea, rudenia 
directă. El însusi, ca descendent al dinastiei munteneşti, era un 
străin în Moldova, domnia sa întrerupând tradiţia succesorală 
locală pe care Ureche o formulează astfel; „Pre obiceiul ţării nu 
să cădiia altuia domniia, fără carile nu vrea fi sămânţă de domnu 
[desigur moldovean]**^ 

Dincolo de orice rivalităţi personale, partizane sau dinastice, 
Petru Şchiopul se arată dispus să-i privească pe toţi potenţialii 
purtători de regalia ca pe nişte fraţi, drept membrii ai aceluiaşi 
grup, uniţi între ei prin participarea la o autoritate supra-personală 
care le rămâne exterioară, pentru că nu se consumă prin simpla 
înmipare într-o persoană concretă. 

Ceea ce-i uneşte pe toţi domnii, îi transformă în membrii ai 
unui soi de fraternitate fictivă, este lex regia care, cu o generaţie 
chiar înainte de Petru Şchiopul, era deja considerată ca fiind nu 
numai superioară voinţei diverşilor titulari ai puterii, dar şi 
caracterizată de o oarecare tendinţă spre perpetuitate. Astfel, 
afumă episcopul Macarie^, „stăpânirea {dmzavâ} nu a rămas fără 
tar“ la moartea lui Petru Rares, fiind ales domn fiul său Ştefan, 
după dispariţia căruia „legile domniei şi stăpânirea nu s-au 
întrerupt** {zakonî carstji i dră^va ne otlagaaesja), adaugă 
cronica lui Azarie, ridicându-se la domnie Alexandru Lăpuş- 
neanu^. Termenul drăzava n-ar trebui însă tradus, în acest 
context, prin stat, adică prin suprema ficţiune juridică, ci, aşa cum 
o face la mijlocul veacului al XVII-lea Mardarie Cozianul, prin 
„ţinere puteare ţărei**^. 

Intr-adevăr, nu avem dreptul să invocăm statul atunci când 
descriem amenajarea autorităţilor publice în Vechiul Regim 
românesc pentru simplul, dar irefutabilul motiv că nu avem un 
cuvânt românesc care să numească această ficţiune juridică. înţe¬ 
lepciunea juridică comună afirmă că statul nu există decât în 


* URECHE. Letopiseţul^ p. 147. 
^ Cronicile slavo-romane^ p. 89. 

3 miDEM. p. 129. 

4 MARDARIE. Lexicon, p. 132. 

măsura în care este gândit, iar ceea ce poate fi gândit trebuie să 
poarte un nume. Nu numai că, până cel mai devreme în deceniul 
al patrulea al secolului al XlX-lea statul nu are un nume în limba 
română, dar românii cei mai calificaţi să-l gândească nici măcar 
nu par să înţeleagă despre ce este vorba, aşa cum reiese limpede 
din corespondenţa lui Şerban vodă Cantacuzino cu imperialii*. 

Fără îndoială, „stăpânirea" nu funcţionează încă într-un 
regim de continuitate constituţională independent de voinţa parti¬ 
culară a celor care „ţin puterea", dar aceştia par să fie împinşi 
într-o situaţie infra le gem, în măsura în care, asemeni lui Petru 
Şchiopul, se simt obligaţi să ţină această putere „pre izvod". 
Intr-adevăr, buna guvernare este asigurată nu de talentul princi¬ 
pelui, ci de felul în care acesta înţelege să respecte „legile domniei" 
căci, în formularea lui Ureche, „cunoaştem că unde nu-s pravile, 
din voia domnilor multe strâmbătăti să faac"^. 

Petru Şchiopul menţionează el însuşi una din „legile dom¬ 
niei" şi anume tocmai pe aceea menită să nu „întrerupă ţinerea 
puterii ţării". Astfel, într-o scrisoare din Bozen, afirmă răspicat, 
la 11 mai 1594, principiul, pe care-1 consideră a fi comun Mol¬ 
dovei şi Ţării Româneşti, potrivit căruia 

„cari va hi domneia iaste în ţara, aceala va cavuta cui va hi 
detoriia; iară alţi dom iaşitden domniia,nu ia lege ceri detori, 
cum şti tote lume... cum lege ţerăi, pileteş cari dom veni urma 
lui, cum şti tote ţerile lege Mulduva, la munteilor"^. 

Această temă constituţională este confirmată si de boierii 
Luca Stroici, Ieremia si Simion Movilă, Enachi Simon si Baţi 
Ambrosis, într-o mărturie pe care o expediaseră lui Petru vodă din 
Polonia în anul precedent şi conform căreia 


^ în plus, atributul Juridic esenţial şi necesar al statului este suveranitatea. 
De câtă suveranitate - In tennenii dreptului public european - s-a bucurat oare 
corpul politic al românilor până la 1878? 

^ URECHE, Letopiseţul, p. 143. 

^ Documente şi însemnări, nr. C, pp. 190-191. 


68 



„toţi domnii moldoveneşti, aşijdere şi munteneşti carii iau 
spre domnie sâmtu dători a plăti toate dătoriile acelora domni 
ce le stau în locu, au-s scosi den Poartă, au morţi, au ieşiţi de 
bunăvoie den domnie, neîntrebându nemică de dătorii ca 
acealea, de unde să fie făcute, au dereptu treaba ţărâei, au întru 
treaba sa“*. 

Sau, în formularea mai explicită şi oarecum mai juridică a lui 
Krzisztow Dzierzek, curtean polonez şi interpret de limbă turcă: 
„carele ia domniia, plăteaşte şi dătoriia“^. 

Cu alte cuvinte, datoria contractată de un domn, fie în interes 
public, fie în scop privat, nu este asumată de acesta ca persoană 
particulară, ci exclusiv în calitate de principe. Toate actele de 
voinţă ale domnului sunt, fără excepţie, domneşti şi nu-1 
angajează decât atât timp cât este domn. In plus, „legea ţării“ cere 
ca domnul să preia toate datoriile predecesorilor săi, dezlegaţi de 
orice răspundere juridică de îndată ce au revenit la condiţia de 
particulari, imediat ce s-au dezbrăcat de regalia, 

O asemenea „pravilă“, un astfel de principiu constituţional 
nu poate funcţiona decât atunci când domnia este concepută, 
oricât de incipient şi schematic, ca o ficţiune intelectuală, iar 
domnul ca o persona ficta^, ca o instituţie publică şi perpetuă. 
Altfel spus, dacă este sigur că românii nu au un stat până în 
secolul al XlX-lea, ei par să aibă o domnie - adică o formă 
particulară de monarhie - de la sfârşitul celui de-al XVI-lea veac. 
Cu acest titlu, datoriile nu trebuie să fie atribuite unei persoane 
reale, ci cad în sarcina unei instituţii corporate, a unei persoane 
juridice, a unei entităţi politice care există doar pentru că poate 
fi gândită. Indiferent de raţiunea pentru care au fost contractate, 
datoriile domnului sunt eminamente publice, sunt, în ultimă 
instanţă, datoriile tării. 

Ce se întâmplă însă cu patrimoniul principilor? S-a bucurat 
oare acesta de acelaşi statut public ca şi datoriile domnilor? Un 


‘ IBIDEM, nr. LXXXVHI, p. 179. 

2 miDEM, nr. LXXXIX, p. 181. 
î EinstH. KANTOROWICZ, op. cit., pp. 305-313. 

hrisov emis de Mihnea Turcitul la 17 mai 1589* pentru „rândul 
averilor Craioveştilor“ pare să furnizeze un element de răspuns: 
principele socoteşte „partea răposatului Basarab voievod** ca fiind 
domnească, pentru simplul motiv că Neagoe „s-a ridicat domn al 
Ţării Româneşti**, de unde ar părea să rezulte că averea imobilă 
deţinută cu titlu personal de un domn nu revenea familiei 
acestuia, ci intra în patrimoniul domnesc^. 

Această probă izolată nu se dovedeşte totuşi suficientă pentru 
a putea fi dedus pe baza ei un principiu de ordin constituţional. 
Dimpotrivă, în Ţara Românească de pildă, satele domneşti nu 
s-au constituit, cel puţin până la 1600, într-un domeniu public 
permanent, care să fi trecut de la un domn la altul, deşi toţi aceşti 
domni, cu excepţia moldovenilor Alexandru cel Rău şi Ştefan 
Surdul, au pretins a descinde din aceeaşi dinastie; marea majo¬ 
ritate a celor 842 de sate înregistrate ca domneşti de documentele 
din secolele al XlV-lea, al XV-lea şi al XVI-lea sunt risipite în 
întreaga ţară, fiind menţionate în această calitate doar o singură 
dată, ceea ce înseamnă că „prin stăpânirea domnilor au trecut 
necontenit alte sate**^. 

Din ce pricină „legile domniei** nu au dus la includerea în 
patrimoniul public decât a datoriilor contractate de domni, nu şi 
a posesiunilor acumulate de aceştia? De ce, cu excepţia târgurilor, 
proprietăţile funciare par să fi fost dobândite sau moştenite de 
principii aflaţi în funcţie cu titlu individual şi într-un regim de 
drept privat, în vreme ce datoriile puteau fi transmise necondi¬ 
ţionat succesorilor, fiind imediat preluate de ceea ce s-ar putea 
numi datoria publică? 

Să ne amintim de cauzele care l-au determinat pe Petru 
Şchiopul să abdice: „nevoia ţării** devenise, cel puţin în ochii săi, 
insuportabilă. Acumularea, din ce în ce mai oneroasă, a datoriilor 


^ Documente privind istoria României, veac. XVI, Ţara Românească, voi. 
V, Bucureşti, 1952, pp. 402-407. 

^ Ion DONAT, Domeniul domnesc tn Ţara Românească (sec. XfV-XVI), 
Bucureşti, 1996, p. 41. 

3 IBIDEM, p. 93. 

contractate de domni provine la origine dintr-un casus necessitatis, 
plata tributului către Poartă. Strângerea haraciului care, în veacul 
al XV-lea, nu fusese decât excepţia de la regula fiscalităţii curente, 
se pennanentizează, se transformă într-o perpetua necessitas care 
trebuie exprimată în termeni juridici pentru a fi acceptată ca 
legitimă*. Birul excepţional impus la început ţării devine o dare 
periodică şi obişnuită. Or, această trecere nu s-a putut face decât 
prin intermediul unei ficţiuni intelectuale, prin convertirea 
datoriilor competitorilor pentru putere în datorie publică. 


Dreptatea împotriva legii 

Primul eveniment constituţional românesc cunoscut în 
detaliu este produs tocmai de un casus necessitatis de tipul celui 
cu care s-a confruntat Petru Şchiopul. Este vorba de deja amintita 
„adunare constituţională** de la Vaslui din 1456, la care Petru 
Aron convoacă pe mitropolitul ţării, pe toţi panii, „de la mare şi 
până la mic** şi „tot poporul** {usi pospolu) pentru „a se sfătui 
împreună** şi a lua o decizie consensuală cu privire la „cotropirea 
şi pieirea ţării** de către turci, care trebuie „îmblânziţi** printr-o 
dare „dată pentru nevoia noastră**, pe care n-au fost „datori** să 
o plătească în trecut şi pe care nici nu o vor mai plăti îndată ce 
conjunctura politică şi strategică va deveni mai favorabilă^. 

Actul surprinde naşterea „ţării** constituţionale prin inaugu¬ 
rarea de către domnie a practicii „dublei majestăţi**^. Principele şi 
poporul (adică „toţi panii de la mare şi până la mic**) pun bazele 
unui parteneriat constituţional care va străbate, neatins în datele 
sale esenţiale, secolele următoare. Domnul si boierii deţin titluri 


^ Emst H. KANTOROWICZ, op. cit., p. 286. 

^DRH,A,ll nr. 58, pp. 85-86. 

^ Formula duplex majestas îi aparţine Iui Otto GIERKE, Natural Law and 
ihe TheoryofSociety, trans. E. Barker, Cambridge, 1958, pp. 40-60; am folosit 
însă conceptul aşa cum se găseşte reelaborat şi argumentat la D.W. HANSON, 
Vrom Kingdom to Commonwealth. The Development of Civic Consciousness in 
linglish Political Thought, Cambridge, Mass., 1970, pp. 41-70. 

de autoritate din surse independente, care nu derivă nemijlocit 
una din cealaltă. Fireşte, în cazuri particulare, un domn poate 
prelua puterea prin alegerea lui de către boierime, iar un boier îşi 
poate datora ascensiunea şi cariera bunăvoinţei unui domn 
anume. Dincolo de asemenea conjuncturi, domnul şi „ţara" par 
să fie structural două ordini separate şi intangibile una în raport 
cu cealaltă. 

Caracterul distinct al celor două ordini pare să fie dovedit 
ex post de un act privat din iulie 1782, semnat şi depus la mitro¬ 
polie de cei mai importanţi boieri moldovenii Documentul 
reflectă consolidarea „statului boeresc" în calitate de clasă condu¬ 
cătoare a procesului de modernizare instituţională şi politică 
inaugurat după 1774 prin mişcarea reformistă de tip petiţionar şi 
consacrat ulterior de Regulamentele Organice. Deşi ţinteşte la 
„folosul de obşte", actul nu este unul public ; el se prezintă mai 
degrabă sub trăsăturile tehnice ale unei conjuraţii secrete. Fosta 
„ţară constituţională" devine acum „clasă conducătoare" care se 
organizează pe teren privat în vederea exploatării exclusive şi 
indivize a funcţiilor şi resurselor publice („ca să se dea dreptăţile 
şi pronomiile statului boieresc şi ale patriei"). Pe de altă parte, 
vedem clar cum, în 1782, elita politică moldovenească aproxima 
ceea ce noi am numi astăzi stat prin termenul „patrie", folosind 
noţiunea de „stat" pentru a desemna starea boierească. 

Dacă în 1456 sursa proximă de legitimitate - cea îndepărtată 
fiind, desigur, dreptul divin - era una dublă, obiceiul ţârii şi 
nevoia de a răspunde unei provocări exterioare sistemului, în 
1782 boierimea se constituie ca elită dominantă şi solidară prin 
invocarea unui triplu izvor de legitimitate: dreptul natural („legă¬ 
tura firei"), dreptul pozitiv („porunca legii") şi ceea ce s-ar putea 
numi, dintr-o perspectivă weberiană^, absenţa contestării („fără de 
împotrivirea supuşilor"). Epoca dublei majestăţi a luat sfârşit Viaţa 


^ V.A. URECHIA, Istoria românilor (1800-1821), II. Bucureşti, 1897, 
pp. 317-318. 

^ V. Max WEBER, Wirtschaft und Gesellscaft. Grundriss der verstehen- 
den Soziologie, herausegeben von J. Winckelmann, Ttibingen, 1972, p. 17 sq. 

constituţională a ţărilor române nu va mai depinde, de acum 
înainte, de echilibrul dintre domn şi boierime, ci de definirea con¬ 
tractuală a unei „sisteme a patriei", adică a unui aşezământ global 
şi raţional menit să asigure dominaţia unei boierimi tradiţionale 
aflate în plin proces de transformare în „clasă politică". 

Aşa cum o indică istoria cuvintelor, statul modem pare să 
se înrădăcineze, la români, nu în instituţia domniei, ci în „statul 
boieresc" corporat, potrivit unei tehnologii politico-juridice expe¬ 
rimentate, cu secole în urmă, în Occident: spre deosebire de juriş¬ 
tii romani pentru care o corporaţie, o universitas, era imaginată 
juridic ad exemplum reipublice, canoniştii medievali considerau 
că universitas este modelul statului, unitatea corpului politic fiind 
construită pe baza unei definiţii ce avea ca punct de plecare 
corporaţia ^ 

Lecţia actului din 1456 este aceea că domnul are nevoie de 

I 

asentimentul ţării politice pentru a permanentiza necesitatea şi a 
constitui finanţele publice. Un spaţiu constituţional nu-şi poate 
face apariţia decât acolo unde principele şi poporul sunt simultan 
prezenţi. Concluzia jurământului din 1782 ar putea fi aceea că 
boierii „simpatrioţi" nu mai au nevoie de domn pentru a stabili 
care sunt „interesurile obştei". 

Rămâne faptul că o organizare iniţială a consensului a fost 
posibilă datorită unui factor politic exterior, agresiunea otomană, 
a cărui autoritate şi superioritate a fost recunoscută ulterior ca un 
principiu de ordine colectivă, ca o sursă exterioară fondatoare a 
normelor de drept şi ca o bază de legitimare a practicilor consti- 
luţionale. Iezuitul Paul Beke remarca, în 1644, că moldovenii 

„fiind supuşi la plata unui tribut către turci şi tătari, au legături 
comune cu aceştia şi au dobândit o pace atât de sigură încât, 
în orice vreme, fie ziua, fie noaptea, călătorul purcede în cea 
mai mare siguranţă, chiar dacă ar fi încărcat cu aur şi pietre 
scumpe^^. 


^ Brian TIERNEY, op. cif., pp. 23-26. 
^ Călători străini, V, p. 275. 

S-ar putea spune că tributul scoate societatea din starea de 
natură, impune pacea socială şi creează ţara constituţională, că 
permanentizarea „nevoii** produce norma de drept. De la Petru 
Şchiopul şi Mihai Viteazul până la mijlocul secolului al XVD-lea, 
boierimea poate avea despre sine o imagine corporată pentru că, 
aşa cum declară unii din reprezentanţii ei în 1655, membrii stării 
boiereşti - „toţi boierii care sântem moşneni pământeni Ţerii 
Româneşti, împreună cu roşii şi cu alţi slujitori, care sânt moşneni 
pământeni ţerii, păhămicei şi spătărei şi cu alte cete bimice** - 
erau cei care, în indiviziune, „dam şi rădicam haraciul cinstitului 
împărat** ^ Boierii reprezintă ţara din clipa în care permanenti¬ 
zarea juridică a necesităţii îi impune ca administratori şi garanţi 
legali ai perpetuităţii datoriei publice. Boierimea formează 
comunitatea politică sau, după definiţia din 1705 a lui Cantemir, 
„publică, politie, sfatul a toată cetatea, boierimea**^. 

Chiar şi în 1733, la începutul primei sale domnii în Moldova, 

Constantin Mavrocordat „au lăsat... visterie si chevemisala tărâi 

* » 

în sama boerilor, să chivemisască ei cum or şti nevoile ţărâi, după 
obiceiul vechiu, cum au fost mai întâiu**^. Acest „obicei vechi** 
despre care vorbeşte Neculce nu pare să fie altul dcc&t pravila la 
care se referă Ureche, ori lex regia despre care scria Macarie. 

Cel dintâi bilanţ de guvernare bine documentat, care aminteşte 
însă de hogelui redactat pentru Sultan de Petru Şchiopul, a fost 
întocmit în 1724 de Nicolae Mavrocordat şi prezentat boierimii, 

„ca să arate tuturor cu câtă dragoste au fost cătră toţi, şi cu cei 
mari si cu cei mai mici, si cu câtă bună chiverniseală au 
chivernisit toate lucrurile ţării şi ale înpărăţiei, cât, oricâte 
dăjdi au dat ţara întru aceşti ani, toate s-au chieltuit cu bună 
socoteală întru poruncile înpărăteşti şi întru chieltuialele 
domniei ce au fost obicinuite mai denainte. Chemat-au pe 
arhiereul pământului acestuia, chir Daniil şi pe alţi arhierei 


* Nicolae lORGA, Scrisori de boieri, scrisori de domnia nr. LII, 
pp. 71-73. 

^ CANTEMIR, Istoria ierogliftcâ, p. 64. 

3 NECULCE. Opere. p. 731. 

cărei era năstavnici ai sfintelor mănăstiri ale ţării şi pe toţi 
egumenii de pe la sfmtele mănăstiri ale ţării, ceale mari şi pe 
toti boiarii cei mari si al doilea, înnaintea cărora au dat măria 
sa toate socotealele până la al şaselea an, arătând cu anatefte- 
rurile, ale anilor trecuti, care era iscălite de toti boiarii cei 

' t ’ • 

mari, de câte venituri au fost, adecă dăjdii ce s-au strâns din 
tară si s-au cheltuitîn trebile înpărătiei si ale tării. Care dove- 

• • r t • t 

dindu-se că adevărat sânt si orice s-au luat din tară s-a chieltuit 

• * 

în trebile înpărăţiei şi ale ţării şi asupra măriei sale n-au rămas 
nimica, cu toţii de bună voe au dat zapis la mâna măriei sale 
cum că cunosc dragostea măriei sale ce au arătat măria sa cu 
dânşii şi le-au fost cu direptate şi cum că nu le-au făcut nici 
o pagubă din ceale ce s-au strâns din ţară, ci toate s-au dat cu 
bună socoteală unde au fost trebile si cum că, cum au fost cu 
direptate şi cu dragoste către măria sa şi de acum înnainte vor 
fi. Şi pe această mărturiseală au adus sfinţia sa părintele 
vlădica Evanghelia spre care toţi au pus mâinile şi au sărutat 
jurând că precum au fost cu direptate măriei sale până acum 
si de acum înnainte vor 

Sursa de inspiraţie, dacă nu chiar motivaţia acestui gest poate 
fi considerată cererea Porţii din anul precedent de a avea „soco¬ 
teală şi samă tuturor veniturilor înpărăteşti, ce are din toate ţările 
câte stăpâneaşte“, cerere căreia Mavrocordat i-a dat, fireşte, curs, 
şi despre a cărei ducere la îndeplinire a anunţat toată boierimea^. 

Cu toate acestea, bilanţul ar fi fost inutil dacă boierimea, tara 
constituţională sau „(re)publica“, nu l-ar fi aprobat printr-un 
jurământ care să adeverească că datoria publică a acoperit „trebile 
înpărăţiei**, expresie juridică prin care secolul al XVIII-lea pare 
să traducă vechea formulă „nevoia ţării**. 

Cel puţin o datăîn veacul precedent, ridicarea cuiva la dom¬ 
nie a presupus încheierea între acesta şi boierime a unui contract 
prealabil de administrare a datoriei publice în conformitate cu 
„voia ţării**. în primăvara anului 1633, boierii moldoveni nemul¬ 
ţumiţi de Alexandru Ilias 


» POPESCU, Istoriile, p. 277 . 
2roiDEM,pp. 262 - 263 . 

„au datu ştire ţărâi, care hierbându în greutăţi şi în netocmele, 
pre lesne s-au pomitu şi nu numai curtea, ce şi ţărănimea. Şi 
atâta mulţime s-au stransu den toate părţile, cât nu încăpea în 
târgu“*. 

După ce, în această adunare se exprimă „voia ţărâi“ ca dom¬ 
nul să renunţe la tron şi se stabilesc condiţiile plecării, 

„au stătut cu toţii după alesul domnului nou. Striga cu toţii 
să fie Lupul vornicul, însă îi da şi legături, ce va lua den ţară, 
ce s-ari lega pentru dări, atuncea la acel ales mai multu să nu 
ia din ţară. Ce acele legături văzându Lupul vornicul, ori că 
vedea pre câţva den capete că trag spre Bamovschii vodă, 
n-au primit într-aceia dată domniia“^. 

Boierul Lupu Coci, viitorul Vasile Lupu, a refuzat domnia în 
acea împrejurare pentru că nu s-a arătat dispus să accepte termenii 
legăturii contractuale pe care „ţara“ - din care face parte, în 
premieră, şi ţărănimea - i-a propus-o dintr-o poziţie de forţă. 

Ce efecte de drept producea o astfel de „legătură** între domn 
şi „politie**? Convenţia implică o ficţiune, o prezumţie stabilită 
prin consimţământul părţilor. Dreptul se consideră ca fiind primit 
şi dat de îndată ce există un acord asupra conţinutului acestui 
drept, în speţă nivelul impozitelor. Convenţia ţine, în al doilea 
rând, de o operaţie de schimb, aparţine domeniului „comutărilof *, 
care sunt synallagmata {negotiă), dacă acest schimb, ce are loc la 
nivelul voinţei părţilor, poate fi determinat dintru început şi dacă 
presupune, în acelaşi timp, o translare dublă de prestaţii reciproce, 
ca de pildă „blândeţea** principelui contra fidelităţii stărilor. 
Astfel, loan Vodă cel Cumplit „strângându ţara**, a fost aclamat 
si „au luat credinţa tării**^. 

î #5 

Numai că voinţa este exterioară convenţiei, care presupune 
o deplasare de valori între două patrimonii simbolice. Domnul 
este bun în măsura în care ţara constituţională se poate „chiver- 


* COSTTN, OperCy p. 98. 
2IBIDEM. p. 100. 

^ URECHE. Letopiseţul^ p. 198. 

nisi“, concret sau măcar simbolic, ca în această descriere din 1784 
a relaţiilor cu boierii moldoveni a lui Alexandru Constantin 

I 

Mavrocordat: 

„Căci domn n-o mai venit aşă milostivu şi bun şi darnic şi pe 
tot feciorii de boeri i-au boerit si era toti în boerii si în 

I I « t 

chivemisală şi de nu-i miluia cu bani, dar îi bucura cu numi 
de boerii“^ 

Ce valoare se află aici în joc? Sensul contractului dintre ţară 
şi domn şi al jurământului care este forma exterioară a acestuia 
trebuie raportat la practicile sociale ale supunerii. Convenţia este 
încheiată intuitu personae^, avându-se în vedere o anumită per¬ 
soană si încrederea de care aceasta se bucură. Nu este deci vorba 

t 

de un fel de pact constituţional, cu un conţinut stabil şi o formă 
canonică, între ţara politică, boierimea, şi candidatul la domnie, 
ci de o synallagmaticitate dotată cu o conotaţie subiectivă şi 
consensualistă, aproape străină de dreptul roman. Am avea mai 
degrabă de-a face nu cu un contract propriu-zis, ci cu o „situaţie 
contractuală de drept public cu implicaţii private", marcată de o 
confuzie absolută între sfera publică şi cea privată^. 

Pe scurt, nu există un lucru care să facă obiectul convenţiei, 
ci convenţia rezidă în chiar voinţa părţilor contractante. Schimbul 
dintre domn şi boieri este un transfer de voinţe, nu unul de lucruri, 
ceea ce presupune însă o anume autonomie a voinţei părţilor con¬ 
tractante. Acest tip de „convenţie" nu admite din partea particu¬ 
larilor decât adeziunea, exprimată în forma jurământului, care le 
este opozabilă de îndată ce şi-au dat consimţământul. Astfel, 
corpul călăraşilor refuză să-şi facă datoria şi să-l sprijine pe 


* Ilie CORPUS, însemnări de demult. Iaşi, 1975, nr. 48, p. 16. 

^ Cf. Valentin Al. GEORGESCU si Petre STRIHAN, Judecata domnească 
în Ţara Românească şi Moldova 1611-1831. Partea I. Organizarea judecă¬ 
torească, voi. I (1611-1710), Bucureşti, 1979, p. 32, care cred că pot identifica 
existenţa, între domn şi boieri, a unui „contract feudal** încheiat intuitu personae 
senioris. 

3 IBIDEM, p. 30. 

Alexandru Iliaş, confruntat cu sediţiunea lui Lupu paharnicul 
Mehedinţeanul, reproşându-i direct domnului că „ai călcat jură¬ 
mântul şi ne-ai oprit simbriile şi ne-ai călcat obiceiurile**^ Prin 
urmare, jurământul este cel care transformă starea de fapt într-un 
fapt de drept^. Aspectul privat fiind însă oarecum predominant, 
o voinţă generală a unor stări sau ordine precis definite consti¬ 
tuţional nu se exprimă pe tennen lung, iar când o astfel de expri¬ 
mare are totuşi loc, în circumstanţe speciale, ca în 1456,1633 ori 
1655, ea nu poate aspira în mod natural la perpetuitate. 

De regulă, cadrul de drept pozitiv al synallagmaticităţii este 
unul public, dar forma juridică pe care o iau obligaţiile astfel 
încheiate are un aspect privat şi individualizat. Să asistăm la un 
astfel de „negoţ** al voinţelor, în care contextul liturgic şi invo¬ 
carea blestemului ori a legii nu constituie decât punerea în scenă 
a semnării efective a unui autentic contract civil în care domnul 
are nu numai rolul de parte, dar şi funcţia adeveritoare de notar; 

„Iar în dumineca sfintelor Paşti, dimineaţa, la Hristos văs- 
crese, istovindu-se soborul, afară fiind toţi înaintea bisericii, 
după cum iaste obiceaiul, făcut-au Antonie vodă mare jură¬ 
mânt împreună cu toţi boierii, câte unul, câte unul, fieştecare 
punându-şi mâinile pe sfânta Evanghelie, jurând pre puter¬ 
nicul si sfântul nume al Domnului Dumnezeului nostru Isus 

t 

Hristos, cum vor sluji domnu-să, lui Antonie vodă, cu dreptate 
şi cum să lipsească pizma şi mozaviriia şi hicleşugul din 
mijlocul lor, numai de acum înainte să lăcuiască toţi într-o 
dragoste ca nişte adevăraţi creştini. Iar carii nu vor ţinea 
jurământul, să fie lepădaţi de faţa Domnului Dumnezeu şi să 
fie urgisiţi de domnu-său şi însă să paţă mare nevoe, tocma să 
guste răi ca aceia şi moartea, ca nişte călcători de lege şi de 
jurământ. Şi aşa istovind jurământul, toţi au iscălit cu mâinile 
lor la izvodul jurământului**^. 


* Letopiseţul cantacuzinesc, p. 92. 

^ Paolo PRODI, // sacramento del patere. II giuramento politico nella 
storia constituzionale dell Occidente^ Bologna, 1992, p. 161. 

^ Letopiseţul cantacuzinesc, pp. 160-161. 

Raportul dintre părţi nu-şi primeşte conţinutul şi semnificaţia 
juridică din voinţa conştient declarată a acestora, ci, dimpotrivă, 
părţile acceptă drept conţinut al convenţiei ceea ce constituie 
adevărul acestor voinţe, adică ceea ce „obiceiul" ţării impune ca 
trebuind să se unească cu voinţa declarată a părţilor. Acordul 
voinţelor este, prin urmare, limitat de faptul că o astfel de „con¬ 
venţie" nu admite decât libertatea de a adera la un cadru precon- 
struit. Nu este deci vorba despre o convenţie în sensul roman al 
termenului, pentru că nu se creează o normă care să nu fi existat 
înainte şi faţă de care părţile să fie constrânse să adopte un 
comportament la care nu erau obligate în prealabil. 

Procedeul constituţional curent cerea, după exemplul dat de 
Petru Şchiopul în 1591, ca o convenţie să devină posibilă tocmai 
printr-un refuz al părţilor de a inova, de a produce norme de drept, 
de „a face obicei", şi prin declararea ataşamentului faţă de cadrul 
juridic prestabilit, faţă de „legi şi obic6e bune ce le-au fost tocmit 
cei domni bătrâni ce li se ferecează viaţa lor şi li se cunoscu 
tocm61ele, că au fost de folos ţerâi" aşa cum prevede Leon Tomşa, 
sub jurământ prestat în faţa ţării, în Charta de libertăţi de la 
Bucureşti din 15 iulie 163lV 

t 

Pe un astfel de temei notează Dimitrie Cantemir că, la rejude- 
carea hotărârilor {decretă) domneşti, se opunea nu atât legea {lex\ 
cât uzul {usus) şi obiceiul ţării {consuetudo provinciae)^. Este 
drept că, adesea, domnul în funcţie putea folosi hrisoave mai 
vechi cu titlu de instrument probatoriu pentru speţa în care avea 
a se pronunţa, conferind actelor predecesorilor săi o anumită 
valoare de obicei, în asemenea cazuri, respectul faţă de hotărârea 
înaintaşilor era mai puţin întemeiat pe caracterul de precedent al 
actului, cât pe afirmarea synallagmaticităţii autorităţii domneşti, 
privită ca o „legătură" nu între un principe anume şi ţară, ci între 
domnie si tara constituţională. Bunăoară, la 11 mai 1708, Mihai 
Racovită întăreşte o danie a lui Antioh Cantemir declarând că 

• I 

„nicidecum nu m-am ispitit ca să stricăm din dania cuiva, ci am 


^ DRH, fî, xxm, nr. 255, pp. 406-409. 
^ CANTEMIR, Descripţie^ p. 128. 

urmat şi am ţenut liăgătura neclintită dupe obiceiul acelor lumi¬ 
naţi domni din de mult“^ Abia în 1818, Legiuirea Caragea, în 
vigoare până în 1865, va stabili că o „hotărâre domnească, întărită 
de doi domni, să nu aibă apelaţie“, iar o ,Judecată, cercetată de 
trei domni, să nu aibă apelaţie“^. 

Până atunci, „voinţa domnului iscălitură este şi aceasta 
vecinică“^. Cu alte cuvinte, domnul nu creează dreptul, ci voinţa 
sa este dreptul însuşi. Voinţa este normativă şi nu legea. Voinţa 
domnilor este veşnică pentru că, cel puţin de la sfârşitul secolului 
al XVI-lea, domnia începe să fie privită ca o ficţiune consti¬ 
tuţională perpetuă şi supra-personală. 

Dreptul nelimitat al domnului de a-şi formula voinţa, pare să 
fi înţeles Petru Şchiopul, nu trebuie să se manifeste decât ca un 
caz particular al dreptăţii. Este necesar ca voinţa domnului să fie 
compatibilă cu „odihna" ţării. In caz contrar, domnul devine 
„tiran", guvernarea sa îşi pierde legitimitatea în ochii supuşilor, 
iar ţara „se risipeşte", aşa cum ne încredinţează Radu Popescu 
că s-ar fi petrecut lucrurile în timpul lui Şerban Cantacuzino: 

„de om nicicum nu-î era milă, ca de o pasăre, îndată îl 
omorâia, ori de au avut vreo pizmă pă dânsul den boeria lui, 
ori de i s-au părut ceva bănuială pă cineva, ori l-au pârât 
cineva, precum mulţi oameni răi [i.e. delatori] sunt în Ţara 
Rumânească, îndată, fără întrebare, fără judecată, îi omorâea 
tirâneaşte. Pentru dăjdii... răsuflu boerii, slujitorii, bimicii nu 
avea, ci bătuti, căzniţi îh toată vremea îsi vindea mosăile, 
ţiganii, viile şi tot ce avea, de le cumpăra Şărban vodă şi ai lui; 
iar săracii plângea şi plinia tot ce le cerea, că era legaţi de 
stâlpii ce era înflpţi la puşcărie, înlăuntru şi afară, de-i bătea 
cumplit: pă boiari, pă căpitani, pă slujitori, păn i-au sărăcit pă 
toţi şi care cum scăpa, umplea ţărăle, cărei nu, muriea de bătăi 
sau de necazuri"^. 


1 Valentin Al. GEORGESCU, Petre STRIHAN, op. cit, p. 33, n. 30. 

^ Partea a Vl-a, Cap 4 Pentru apelaţii, art. 10, Legiuirea Caragea, p. 180. 
^ Letopiseţul Ţerei Moldovei atribuitu lui Nicolai Muşte (1662-1729), in 
KOGĂLNICEÂNU, Cronicele, IE, p. 33. 

4 POPESCU, Istoriile, p. 176. 

o radiografie aproape completă a tiraniei, ce se potriveşte 
luturor timpurilor şi locurilor: regim poliţienesc, bazat pe suspi¬ 
ciune, delaţiune, abuz şi violenţă endemică, impozite grele având 
drept scop drenarea economiei în favoarea grupului aflat la 
[uitere, acumularea resentimentelor faţă de guvernanţi în toate 
sfaturile societăţii. 

f 

De fiecare dată în astfel de situaţii, reacţia supuşilor prezintă 
câteva caracteristici tipice: membrii clasei politice care nu au: 
căzut încă victime ale represiunii se exilează, masa contribuabi¬ 
lilor nu mai alimentează în suficientă măsură veniturile publice, 
fie prin sustragerea directă de la plata dărilor („a da bir cu 
fugiţii“), fie prin scăderea voluntară a ritmului activităţilor econo¬ 
mice şi prin dezinteresul faţă de acumularea de bunuri impoza¬ 
bile. Oricât de generală ar fi, la un moment dat, această reacţie de 
împotrivire, ea nu generează totuşi centre de rezistenţă, nu-1 
transformă pe supus în insurgent. De regulă, revoltele sunt rare, 
spontane, accidentale şi marginale. Formele de opoziţie preferate 
sunt nemulţumirea, resentimentul, rumoarea, exilul, reducerea la 
minimul necesar supravieţuirii a oricărui efort social şi economic. 
Paradoxal, modul de manifestare a opoziţiei este lipsa oricărei 
opoziţii, în sensul unei cât mai complete dezangajări civile. Ţara 
devine oarecum invizibilă, aproape de negăsit ca partener politic, 
iar principele rămâne singur, lipsit de resorturile puterii. 

S-ar zice că regula „blândeţii" nu trebuie niciodată încălcată. 
I^votamentul şi supunerea nu se obţin decât în schimbul „iertării" 
şi al „milei". Când acestea lipsesc - şi lipsesc deseori - ţării 
constituţionale nu-i rămâne decât speranţa, de regulă grabnic 
împlinită de Poartă prin procedeul mazilirii, de a restaura termenii 
originari ai „convenţiei" odată cu instalarea unui nou domn. 
într-adevăr, observă Miron Costin, , 4 noldovenii sunt den hire 
purure la domnie noa lacomi" ^ Cum cadrul synallagmatic nu 
suportă modificări, o stabilitate favorabilă pentru ţară nu poate fi 
obţinută decât prin schimbarea frecventă a domnilor. Căci fiecare 


1 COSTIN, Opere, p. 28. 

domnie nouă trebuie, potrivit „obiceiului ţării“, să înceapă printr-o 
largă distribuire de liberalităţi princiare. Bunăoară, când Duca vodă 
preia scaunul Ţării Româneşti, el jură în faţa partizanilor săi nu 
numai că îi va ocroti, dar că le va plăti el însusi doate datoriile^ \ 
în acest context, dreptatea principelui este la rândul ei o 
liberalitate, o formă de „milă“, un procedeu de stingere a conflic¬ 
telor şi de recalibrare a raporturilor de putere, nu unul de pedep¬ 
sire a părţii vinovate, ci de satisfacere a părţii lezate. Domnul nu 
spune niciodată dreptul în general şi în chip impersonal. Juris¬ 
dicţia domnească este întotdeauna particulară şi personalizată. De 
aceea, judecata domnească nu este atât un mod de a afla adevărul 
cu privire la culpa ori la inocenţa cuiva, de a stabili răspunderi 
penale sau civile în faţa legii. Rareori fără-de-legea se constată 
şi se sancţionează la capătul procesului judiciar; cel mai adesea, 
încadrarea juridică a faptei precede însuşi actul de justiţie. Judecata 
este, mai degrabă, o „certare** şi o expunere publică a inculpatului: 

„Că împărăţiile şi judecăţile ale lui Dumnezeu sânt şi pentru 
aceia să dau împărăţiile de la Dumnezeu, ca să judece pre 
oamenii săi cu dreptate, iar pre cei răi, carii fac fărădelege, să-i 
judece cu caznă şi cu certare**^. 

în secolul al XVl-lea şi, mai ales în cel de-al XVII-lea veac, 
hrisoavele domneşti notează oarecum sistematic că hotărârile 
domneşti au fost pronunţate „după lege şi după dreptate**^. Legea 
pare să fie, indistinct, atât pravila împărătească, cât şi „legea lui 
Dumnezeu**, adică dreptul nomocanonic romano-bizantin parţial 
receptat, cât şi obiceiul pământului. Ce este însă dreptateal Este 
^ ea pur şi simplu sinonimă cu obiceiul pământului, cu „legea ţării** 
la care se referea Matei al Mirelor în 1618? Legea rămânând 
exterioară dreptăţii, aceasta nu ar fi altceva decât numele dat 
echilibrului relaţiilor de putere, s-ar situa în acel punct fragil de 


^ Letopiseţul cantacuzinesc, pp. 169-170. 

^ învăţăturile^ p. 187. 

^ ^ Valentin Al. GEORGESCU, Bizanţul si instituţiile româneşti pînă la 

I mijlocul secolului al XVllI-lea, Bucureşti, 1978, pp. 248-249. 

cumpănă în care interesul individual, definit în funcţie de condiţia 
socială a purtătorului său, poate apărea legitim în raport cu alte 
interese particulare sau generale. Dreptatea vechilor hrisoave 
româneşti este, probabil, asemănătoare echităţii din common law. 
Un fragment, lung dar lămuritor, din cronica lui Radu Po- 
pescu ilustrează exemplar, plecând de la un caz banal de corupţie, 
felul în care funcţiona dreptatea în tradiţia românească; 

„Era aicea în ţară pe aceaste vremi un vistiiariu mare, anume 
Gligorie Halepliul... [care] multe mâncături şi jafuri au făcut... 
[apoi] au fugit peste Olt, la neamţi, de frica faptelor lui ce făcuse. 
Măria sa Nicolae [Mavrocordat] i-au scris cărţi cu blândeaţe ca 
să vie si de nimenea nice o nevoe nu va avea si au venit. Si 
măcar că ştiia domnul toate faptele lui ceale reale şi mâncăturile 
de la loan vodă [Mavrocordat], dar toate acealea călcându-le, 
l-au cinstit cu boeriia aceaia ce o au avut, visliiar iar mare. Si 
au fost cu acea boerie până la al patrulea an al domniei Măriei 
sale în cinste şi întru tot binele mai mult decât alţii. Dar precum 
lupul, cum să zice, că-şi leapădă părul, iar nu năravul, aşa şi acest 
vistiiar, năravul de jafuri şi de mite şi de alte răotăţi nu-1 lăsa, 
ci, de ce mergea, mai mult să lăcomiia. Mite de la toţi lua mari 
şi nici o ispravă nu le făcea, mai vârtos că în loc să le facă bine, 
le făcea rău. închidea pe la siimeani, în vistierie, pen grosuri. 
Luase obrăznicie mare, nu băga samă nici pe boiarii mari, nici 
pe al doilea, îi înfhinta, îi înjura, bătea, cât n-au mai putut răbda 
cei necăjiţi de el, ci au început a da jalbe la domn, unii cu răvaşă, 
alţii cu gura, de nedireptăţile lui. Şi văzând Măriia sa că iaste 
atâta boerime şi sărăcime jăfiiită de dânsul şi necăjită, vrând să 
facă direptate J-au pus la opreală ş i i-au poruncit cui ce au luat ^ 
să întoarcă... că nu era unul care să nu-i fie dat mită si nici o 
ispravă nu văzuse. Aşadar, fiind la opreală, au pus domnul de 
i-au luat sama din vistierie şi l-au găsit cu mulţi bani mâncaţi. 

Că domnul îi făcuse pecetluiri ca să de rânduială unora, altora 
ce ceheltuise si el îsi da sama cu iale... Dar domnul, ca un 

? f 

milostiv ce era, nici un rău nu i-au făcut, fără cât au poruncit să 
de râduialele acealea şi l-au lipsit de boerie... La aceasta, 
bucuratu-s-au toţi, şi marii şi micii, că li s-au luat acel lup de- 
asupră... Ţara dar, precum s-au zis şi mai sus, era în bună stare 
dintru buna chiverniseală a Măriei sale domnului“^ 


1IBIDEM, pp. 258-260. 

Cunoscând de acum istoria similară a Iui Constantin Brân- 
coveanu şi a clucerului Ştirbei, putem prevedea urmarea acestei 
întâmplări: după trei ani, Grigore Halepliu este numit din nou 
mare vistier de către acelaşi Nicolae vodă Mavrocordat. 

t 

Episodul ne dezvăluie însă şi un aspect asupra căruia sursele 
anterioare sunt mai puţin explicite: mita este un fenomen social 
mai puţin reprobabil în sine („nu era unul care să nu-i fie dat 
mită“), condamnabil fiind în schimb faptul de a „nu face nici o 
ispravă** în schimbul darului primit, de a încălca raportul de 
reciprocitate pe care darul îl generează, de a nu respecta datoria 
reversibilă asumată în momentul primirii lui. 

A 

In anumite tipuri de societăţi, cea românească numărându-se 
după cât se pare printre acestea, darul creează obligaţii sociale 
mutuale, prin anticiparea simbolică a unui profit. Crima lui 
Halepliu, „iertat** de trecut, a fost aceea de a nu-şi calcula bine 
viitorul, prin întoarcerea serviciilor pentru care fusese plătit în 
avans, de a nu duce la termenul previzibil, cu alte cuvinte de a nu 
, 4 sprăvi** un angajament la care consimţise prin acceptarea darului. 

Să remarcăm că cele mai vechi coduri de drept care au circulat 
în Ţările Române sancţionau mita numai sub forma specială a 
simoniei, exclusiv în cazul candidaţilor la preoţie care cumpărau 
bunăvoinţa unor interpuşi laici în vederea obţinerii hirotonisirii din 
partea unui episcop ^ Chiar şi în cazul principilor, mita este o 
practică socială cel mult inabilă, nu un delict propriu-zis. Bunăoară, 
în prima sa domnie moldovenească. Constantin Mavrocordat 
„neştiind rândul ţării** şi-a ales boierii de sfat „nu toţi după 
orânduiala lor, cum să căde... ce mai mulţi după mită**^. 

Abia la sfârşitul secolului al XVIII-lea, în codul penal 
promulgat de Alexandru Ipsilanti, mita este incriminată într-un titlu 
(II, 4)^ ce alătură în chip semnificativ prevederi de pedepsire a jude¬ 
cătorilor care dau soluţii „pe strâmbătate şi pravili, sau din neluare 
aminte, sau pentru hatâr, sau pentru luare de mită** (legiuitorul nu se 


1 A 

* E.g. îndreptarea Legii, glava 9, pp. 77-78. 
- NECULCE, Opere, p. 232. 

^ Pravilniceasca condică, pp. 50-52. 

pronunţă în privinţa darului dat pentru a grăbi o hotărâre dreaptă ori 
în semn de recunoştinţă pentru o asemenea decizie), de măsuri 
vizând impersonalizarea actului de administrare a justiţiei, speţele 
urmând a fi cercetate numai pe temeiul unor documente scrise, 
cvitându-se contactul personal între magistraţi: „să nu se cheme 
acolo acei mai mici judecători şi să se întrebe... de vreme ce acei 
judecători ceea ce au să spuie sânt scrise în cartea lor de judecată**. 

Cu toate acestea, exact în aceeaşi perioadă, lanache Văcă- 
rescu povesteşte, în a sa Istorie a prea puternicilor înpăraţi 
nthomani, în ce mod a „otcârmuit trebile ţării cu multă plăcere a 
stăpânilor**, adică a reprezentanţilor Porţii: 

,judecăţile şi pricinile lor [ale oamenilor] să căuta dă mine şi 
dă câte ori venea la cortul mieu cu pocloane, îi luam însumi eu 
pă ei cu acele pocloane şi-i duceam pă la rigeali cu pocloane... 
şi arătam că într-adins au adus pocloanele pentru dânşii şi le 
primea cu libov stăpânii şi le dăruia galbeni din destui"^ 

Fie că are, fie că nu are dreptatea de partea lui, petentul este 
dator să anticipeze, printr-un „poclon**, o hotărâre favorabilă. 
După cum şi dregătorul este, la rândul său, ţinut să primească 
darul cu amabilitate („libov**), ba chiar, în anumite situaţii, să 
întoarcă imediat un dar mai puţin important, ca semn că acceptă 
să ducă la bun sfârsit serviciul ce i-a fost solicitat. 

f 

Văcăiescu descrie, probabil, un rit constitutiv al v®chii ordini 
politice româneşti: schimbul de daruri şi de servicii surprins într-un 
moment de cristalizare ceremonială. Nu am avea de-a face, prin 
iînnare, cu un fenomen deviant şi marginal - aşa cum este 
considerată mita şi, în general, corupţia în societăţile modeme de tip 
profesional-burghez^ -, ci cu însuşi modul de funcţionare a so- 
i'ictăţii, cu norma sa fondatoare. Dimpotrivă, izolat şi oarecum 
uimitor la nivelul suinelor este tocmai fenomenul invers: impe¬ 
cabilul funcţionar public lordache Creţulescu, mare vornic al Ţării 

> VĂCĂRESCU, Istoria, p. 304. 

^ Formula îi aparţine lui Norbert ELIAS, La civilisation des mtEurs, Paris, 
lW73,p. 266. 

Româneşti din 1719 până în 1746, a rămas în memoria colectivă 
prin faptul că „mită, pentru orice treabă ar fi putut face, nu lua“^ 

Fireşte, în acest punct s-ar putea obiecta - şi obiecţia este laig 
răspândită - că procedee de tipul celor descrise de lanache 
Văcărescu au un caracter endogen, apărând în societatea româ¬ 
nească ca rezultat al „balcanizării“, al influenţei turco-fanariote. 
Obiecţia nu pare să fie totuşi întemeiată, căci coabitarea „plăcută" 
a boierului muntean cu dregătorii Porţii a fost posibilă nu pentru 
că cel dintâi s-ar fi lăsat corupt de venalitatea moravurilor oto¬ 
mane, ci pentru că şi Văcărescu şi rişalele erau constituiţi ca 
persoane publice în două societăţi cu tradiţii diferite, dar com¬ 
patibile, ce funcţionau, în anumite privinţe, după reguli asemănă¬ 
toare, sau măcar comparabile. Cum se vede chiar din text, ruşfetul 
(bacşişul) are un sinonim provenit din slavona medievală a 
cancelariei domneşti: poc Ion, 

Prin urmare, nu „balcanismul" ar trebui făcut răspunzător de 
ceea ce astăzi, prin preluarea unui limbaj destinat să descrie alte 
arhitecturi sociale, este calificat drept corupţie, ci însăşi structura 
raporturilor de putere şi a echilibrelor constituţionale, aşa cum pot 
fi sesizate la nivelul textelor istorice. Corupţia pare un cuvânt fără 
sens în vechiul vocabular social, politic şi juridic românesc atâta 
vreme cât relaţiile dintre oameni sunt prin excelenţă de tip direct şi 
de competenţa obiceiului, ocolind sau ignorând normele scrise şi 
principiile impersonale ale dreptului pozitiv. Dimpotrivă, darul este 
chiar forma pe care o ia, încă din Bizanţ, activitatea economică ca 
atare. începând din secolul al Xll-lea, însuşi cuvântul oikonomia 
desemnează beneficiile şi liberalităţile date de împărat în favoarea 
unui particular^. Probabil că în ţările române, ca şi în Bizanţul târziu, 
economia, ca activitate umană, vine pe lume ca economie politică. 

Economia darului nu este, aşadar, decât o economie naturală 
într-o societate a dreptăţii, lipsită de orice vocaţie profesională şi 
burgheză. Raporturile de putere dintre „ţară" (ţara constituţională 


^ Genealogia Cantacuzinilor, p. 372. 

^ H^lăne ARHWEE.ER, L ideologie politiquede VEmpire byzantin. Paris, 
1975, p. 134, n. 1. 

a libertăţilor şi privilegiilor, dar şi ţara impozabilă a supuşilor, a 
majorităţii ţărăneşti), dregător şi domn funcţionează ca relaţii de 
schimb, potrivit dreptăţii şi în afara, dacă nu împotriva, legii. 
Domnul şi funcţionarii săi sunt deţinători ai unei puteri înaintea 
căreia solicitantul se defineşte ca „supus“, ca „sărac“ ce are nevoie 
de sprijinii ocrotire, care frebuie „odihnii. Iar supusul îşi recu¬ 
noaşte condiţia prin depunerea unui dar menit să asigure un 
echilibru just al raporturilor de putere dintre părţi. în plus, prin dar 
se dobândesc drepturi asupra celui care spune dreptul: acesta din 
Lînnă este obligat să arate „blândeţe" aducătorului de daruri şi să 
devină, la rândul său, darnic, operând, în sens invers, un transfer 
de putere. Căci darul este o tehnică socială prin care cel puternic 
este constrâns să-şi împartă puterea, să cedeze o parte din ea, să 
o dividă, să o distribuie, să o investească sub formă de servicii. 

Darul este, probabil, singura posibilitate prin care o societate 
formată din „supuşi" - altfel spus, o societate care ajunge la 
conştiinţa de sine nu prin reprezentare în actul de guvernare, ci 
rccunoscându-se ca obiect al unei practici de guvernare - o are la 
dispoziţie pentru a participa, în ciuda tuturor aparenţelor, la putere, 
pentru a ajunge să controleze şi să influenţeze felul în care aceasta 
SC exercită, fie şi numai la nivel micro-social, de altminteri, singurul 
orizont public accesibil supusului. Puterea, întotdeauna personali¬ 
zată şi însufleţită într-o astfel de societate, nu se întrupează nici din 
lege şi nici dintr-un principiu de legitimitate sacră, fiind în schimb 
nevoită să trăiască potrivit exigenţelor imprevizibile ale dreptăţii. 

Tehnologia reformelor monarhiei administrativ-juridice din 
secolul al XVIII-lea - cum ar merita să fie numite domniile fana¬ 
riote - a fost, din această pricină, jalba. Nedreptăţile, formulate 
în fapt sau doar presupuse, suferite de locuitori sunt cele care 
justifică refonnele, niciodată întreprinse în temeiul şi pentru 
satisfacerea unor norme abstracte. Aşa de pildă, politicile „demo- 
file" adoptate uneori de Nicolae şi Constantin Mavrocordat s-au 
dovedit necesare nu în temeiul unei orientări filosofice sau al unei 
ostilităţi programate faţă de clasa conducătoare constituită, ci în 
virtutea necesităţii ca reformele să apară ca o îndreptare a stării 
locuitorilor, ca o restaurare a dreptăţii. Când, la 8 octombrie 1741, 

este dat un nou aşezământ al „dăjdiilor“ (taxe şi impozite) pentru 
Moldova, domnul arată în arengă că s-a consultat nu numai cu 
„ceata boierilor**, dar i-a întrebat „şi pe fiesticare din boiari şi pe 
toţi lăcuitorii ce se întemnica [7] pe cale“^. Constantin Mavro- 
cordat pare astfel să adapteze principiul no taxation without 
representation sub forma no taxation without consultation, 
reprezentarea manifestându-se, în fapt, ca o largă consultare atât 
a boierilor aflaţi în funcţii (Lords), cât şi a boierimii de ţară şi a 
tuturor celor pe care principele i-a putut întâlni în drumurile sale 
prin ţară (Commons), „Soborul de întrebăciune**^ devine astfel 
locul de producere a dreptăţii într-o nouă formă consensuală. 

Bizuindu-se pe norme impersonale şi pe texte, legea funcţio¬ 
nează prin interdicţie, limitare şi pedeapsă. Dreptatea, întemeiată 
pe dar şi pe relaţiile directe dintre persoane, este o metodă de 
producere şi de distribuire a puterii. Legea operează prin exclu¬ 
dere socială şi separare a resorturilor puterii, dreptatea lucrează 
prin includerea tuturor actorilor sociali în exerciţiul ierarhic 
ordonat al puterii, este o cale prin care cei lipsiţi de putere participă 
la puterea celor puternici. Născută din dominaţia raţiunii indi¬ 
viduale asupra practicilor cutumiare, legea uniformizează şi nor- 
malizează comportamentele sociale. Intr-o societate cu soluţii 
iraţionale de echilibru, înclinată să pună ea însăşi legea sub forma 
obiceiului, dreptatea individualizează. De aceea, ceea ce legea este 
chemată să stigmatizeze, dreptatea este predispusă să regenereze. 


^ Comeliu ISTRATI, Cort£/(ca lui Constantin Mavrocordat, 11, Iaşi, 1988. 
pp. 52-53. 

^ Ca cel convocat de Constantin Mavrocordat pe 6 aprilie 1749 la mă¬ 
năstirea Trei Ierarhi pentru desfiinţarea veciniei, Documente privind relaţiile 
agrare tn veacul al XVIIl-lea, voi. II, Moldova^ «diţie de VasileMihordea, Ioana 
Constantinescu şi Comeliu Istrati, Bucureşti, 1966, pp. 287-289. 



CAPITOLUL II 


Munca este duşmanul lor 

I 


Constituirea unui spaţiu public în care se ţes relaţii de putere, 
se stabilesc raporturi de dominaţie şi se administrează dreptatea 
ar trebui să se manifeste ca un proces istoric inseparabil de inven¬ 
tarea sau adoptarea unui drept public, înţeles în sensul definiţiei, 
de vădită inspiraţie romană, din codul Tripartitum (Pro/., IU, 3), 
utilizat în Transilvania începând cu 1517: 

„Dreptul are un dublu aspect: public şi privat. Dreptul public 
priveşte administrarea şi conducerea regatelor şi folosul 
obştesc şi cuprinde [norme referitoare la] organizarea 
religioasă şi la preoţi şi la slujbele obşteşti. De aceea, cel ce 
vatămă pe preoţi sau lucrurile sfinte sau pe slujbaşii obşteşti, 
adică pe conducătorii poporului, va putea fi urmărit de toţi, 
întocmai ca pentru o crimă de obşte. Iar [dreptul] privat este 
un drept deosebit, ce priveşte folosul fiecărui om“. 

Numai că, se plânge Matei Basarab principelui Gheorghe 
Râkdczy într-o notă diplomatică din 6 iunie 1652, Ţara Româ¬ 
nească nu seamănă cu Transilvania, unde există o statornicie a 
opiniilor şi oamenii au înclinaţia să se supună legilor; dimpotrivă, 
în ceea ce priveşte hotărârile de interes general şi lucrurile 
publice, românii „trag unul într-o parte, altul în cealaltă"*. 


* Ion SÎRBU, Relaţiile externe ale lui Matei vodă Basarab 1632-1654 (cu 
privire la istoria orientului european), traducere de Rudolf Graf, Timişoara, 
1992, p. 149. 

Domnul pare să spună mai întâi ck folosul fiecărui om se arată 
în practica socială românească a fi mai important decilfolosul 

JK 

obştesc. In al doilea rând şi într-o perspectivă oarecum hun- 
tingtoniană, Matei vodă crede că această ierarhizare răsturnată a 
scopurilor distinge civilizaţia românească de Occidentul periferic 
al Transilvaniei. 

Să fie oare adevărat că anomia aproape organică a societăţii 
româneşti - în care dreptul este un obiect al deriziunii, iar 
normele există doar pentru a fi negociate - ar trebui pusă (şi) pe 
seama „legii sfinte" sub care au trăit românii, adică în contul 
apartenenţei lor la Biserica orientală, care, spre deosebire de 
Bisericile occidentale, nu a dezvoltat niciodată o teologie a obli¬ 
gaţiilor reciproce^ nereuşind, pe cale de consecinţă, să încurajeze 
apariţia unui spaţiu public caracterizat de homoethia, structurat 
potrivit unor norme de drept nu numai stabile, dar şi capabile să 
genereze practici sociale previzibile? 

Generaţia de cărturari şi oameni publici români care s-a 
născut în vremea lui Matei Basarab sau imediat după aceea a trăit 
sub povara unei asemenea întrebări deşi, fireşte, nu a formulat-o 
în termenii si cu instrumentele intelectuale de astăzi. 


Precum un chip de nisip 

Viaţa oamenilor, eforturile şi împlinirile lor din această lume 
sunt „ca scrisoarea pre năsip, pre margine de mare", repede şterse 
de valul morţii şi „răsipite în tină": transcris în româneşte la 
sfârşitul secolului al XVII-lea de către mitropolitul Dosoftei al 
Moldovei^, un asemenea tip de reflecţie a fost citit, de regulă, ca 
semn al unei crize a conştiinţei colective. Criză a antropologiei 
creştine în epoca clasică^, de pildă, criză a „umanismelor" 


^ Pentru absenţa vocaţiei juridice a Bisericii orientale, v. Emst BENZ, The 
Eastern Orthodox Church. Its Thought and Life, Chicago, 1963, pp. 41-52. 

^ DOSOFTEI, Opere, I, ed. N.A. Ursu, Bucureşti, 1978, p. 378. 

^ Versul lui Dosoftei aparţine traducerii prologului dramei Erophile a 
poetului cretan Gheorghios Chortatzis (1637) care, la rândul său, adaptase în 

modeme la Michel Foucault, pentru care omul, invenţie intelec- 
luală de dată recentă, va dispărea curând din orizontul gândirii 
„precum un chip de nisip la marginea mării“*. Resimţită în acest 
mod, o criză - al cărei posibil etimon ar fi krisis, de la krinâ, „a 
distinge**, „a cerne** - se prezintă, în principiu, ca o operaţie de 
selecţie în patrimoniul unei anumite culturi politice, ca o atitudine 
critică faţă de soluţia dominantă propusă de o societate proble¬ 
melor existenţei şi cunoaşterii umane. 

Poate că, într-adevăr, viata omului si tot ceea ce-i dă consis- 
icnţă („cele ce strângeţ şi zidiţ**) se aseamănă cu o scrisoare 
aşternută pe nisip. Numai că „scrisoarea iaste un lucru vecinicu**, 
aflându-se, în calitate de „iscusită oglindă a minţii omeneşti **, chiar 
la originea cunoaşterii proprii omului: contemporan cu Dosoftei, 
Miron Costin - fidel discipol, cel puţin în acest punct, al iezuiţilor 
din Bar - se arată mai degrabă încrezător în valoarea şi forţa de 
supravieţuire a operelor ieşite din mâna şi mintea oamenilor^. 

Iată, uniţi de figura integratoare a scrisului („scrisoarea**), cei 
doi poli ai unei crize de conştiinţă. Pentru generaţia lui Dosoftei 
(1624-1693) şi Miron Costin (1633-1691) vocaţia specific umană 
este cunoaşterea: cunoaşterea lui Dumnezeu si cunoaşterea de 
sine în lumina Revelaţiei. In ceea ce-1 priveşte pe mitropolit, 
această vocaţie ţinteşte dincolo de „tină**, de condiţia temporală 
a omului, împlinindu-se doar în eternitate. Dimpotrivă, la Miron 
Costin ea capătă un chip istoric ce nu mai este menit eşecului şi 
zădărniciei, anume scrierea, aceasta fiind capabilă să rodească 
într-o durată care este cea a societăţii oamenilor. 

I 

Cu toate că Revelaţia rămâne, în ambele cazuri, reperul 
fundamental al cunoaşterii şi însăşi condiţia posibilităţii sale, 
dilema se dovedeşte a fi nu mai puţin evidentă: cunoaştere de sine 


greceşte o lucrare din 1541 a lui Gianbattista Gtraldi Cinzio, v. Alexandru ELIAN. 
„Dosoftei, poet laic“. Contemporanul, nr. 21, 26 mai 1967, p. 3; cf. 6mile 
LEGRAND, Bibliographie hellenique ou discription raisonie des ouvrages 
publiespar desGrecsaudiX'Septiime siăcle, I, Paris, 1894, pp. 358-360. 

* Michel FOUCAULT, Les mots et Ies choses. Une archiologie des 
Sciences humaines. Paris, 1966, p. 398. 

^ COSTIN, Opere, pp. 242-243. 


91 



în vederea eternităţii ori cunoaştere de sine sub privirea oame¬ 
nilor? Nu este oare limpede criza ce poate fi provocată de o 
asemenea alternativă în sânul unei elite aflate încă sub autoritatea 
nominală a bunurilor sociale propuse şi distribuite în cadrul 
creştinismului oriental? Să ne mai îndoim de impasul în care se 
găsea „obiceiul**, adică ideile moştenite şi comportamentele 
tradiţionale care-1 dezamăgeau pe Matei Basarab în 1652? Fireşte 
că nu, deşi o asemenea situaţie de criză nu poate fi totuşi descrisă 
în termenii unei schimbări radicale a atitudinilor si a reciclării 
complete a utilajului mental. 

Oricât de real ar fi fost acest impas epistemologic, nu ar fi 
totuşi prudent să-i exagerăm proporţiile. Căci încrederea în 
dăinuirea cunoaşterii prin scris, în consubstanţialitatea dintre 
scriere şi intelect, afirmate de marele logofăt Miron Costin, încă 
din 1686-1691, în De neamul moldovenilor, nu sunt împărtăşite, 
nici măcar în 1807, în prefaţa Vieţilor Sfinţilor, de către îngriji¬ 
torul ediţiei, ieroschimonahul Dosithei, staret al mănăstirii Neamţ, 

f ' ' f 

care, după ce declară că scrisul („scriptura**) este consecinţa 
„lucrării celor nelegiuite**, a „lenevirii**, a „patimilor** şi a „firii 
stricate**, că n-ar fi decât „tina de pe ochiul minţii**, arată cum, 
la origine, condiţia naturală a omului, adică „firea curată**, era 
caracterizată de o oralitate paradisiacă, de o conversaţie „faţă 
cătră fată cu Dumnezeu** si îsi îndeamnă cititorii ca „acest feliu 
de viaţă curată să avem, cât să nu avem trebuinţă de scripturi**^ 
„Scripturile** fuseseră, de altfel, puţin frecventate de vechea 
civilizaţie românească, partizană fără voie, până la generaţia lui 
Miron Costin, a unui soi de sacra ignorantia populară. în 1588, 
un călător italian. Franco Sivori, făcea o constatare ce i-ar fi făcut 
desigur plăcere stareţului nemţean: 

„[românii] sunt oameni fără carte şi altă învăţătură şi de aceea 
foarte închipuiţi, crezând că nu mai sunt alţii pe lume mai 
mari ca ei“^. 


1 BRV, I. p. 508. 

^ Călători străini, 16. 




A 

In ciuda unor fidelităţi ecleziastice întârziate fată de tradiţia 

I II 

anti-intelectuală monastică post-bizantină şi a rarităţii sociale a 
ştiinţei de carte până în epoca lui Cuza, încrederea în sine a 
românilor, alimentată de o masivă ignoranţă, începe să se spulbere 
pe măsură ce cunoaşterea prin „scrisoare**, produs al păcatului şi 
al „firii stricate**, aduce cu ea în mediul elitei primele incertitudini 
cu privire ta identitatea colectivă aromânilor şi la valoarea bunu¬ 
rilor sociale pe care aceştia obişnuiesc să le preţuiască. 

La cumpăna secolelor al XVII-lea şi al XVIII-lea pot fi 
relativ uşor identificate, în rândul elitelor româneşti, simptomele 
unei crize majore de conştiinţă. Mai mult chiar, avem posibilitatea 
să punem imediat degetul pe trăsătura principală a acestei crize: 
victimele ei ezită să o înfrunte deschis şi să o găzduiască în 
discursurile lor. Ei ar vrea să ne facă să credem că, de fapt, nu s- 
a petrecut nimic şi că au rămas aceiaşi. Pentru purtătorii de cuvânt 
ai elitei, doar vremurile s-au schimbat. Ei preferă să ne convingă 
că au de traversat o criză a timpului istoric şi a „obiceiurilor bune 
si bătrâne**, decât să recunoască semnele crizei care li s-a instalat 

I ' 

în conştiinţe. Nu există norme stabile şi drepte ori un spaţiu public 
structurat în funcţie de obligaţii şi libertăţi pentru că vremurile au 
devenit „cumplite**, „ticăloase**, „jalnice**, „iuţi**, „nenorocite**, 
„grele**, „nestatornice** şi „tulburi**. Cu aceste cuvinte^ şi cu altele 
din aceeaşi familie semantică, dau glas neliniştii elitei Miron 
Costin, stolnicul Constantin Cantacuzino (1640-1716), Antim 
Ivireanul (+ 1716),principeleDimitrieCantemir (1673-1723), ori 
mitropolitul moldovean Grigorie al IV-lea (+ 1729). 

Cum s-ar putea explica acest refuz de a recunoaşte natura 
structurală a crizei şi încercarea de proiectare a ei în planul 
duratei? Poate că totuşi această criză nu a fost, la urma urmelor, 
decât o criză a timpului, un fel de „tranziţie** avant la lettre. 
Probabil că ea ar trebui mai degrabă descrisă în termenii unei 
strategii, decât din perspectiva unei transformări. O lămurire 
parţială pare să ne furnizeze mitropolitul Antim. De ce, întreabă 


^ Andrei PIPPIDI, Tradiţia politică bizantină în ţările române în secolele 
XVI-XVIUy Bucureşti, 1983. pp. \2\,221, passim. 

el, Christos nu mai este mărturisit în zilele noastre, iar învăţătura 
sa este ignorată? Pentru că - pune el în scenă răspunsul probabil 
al contemporanilor săi - „nu ne dă îndemână, căci avem case 
grele şi vremea nu ne slujaşte, că sîntem supuşi sub jugul 
păgînului şi avem nevoi multe şi supărări de toate părţile**; atunci 
de ce, revine Ivireanul la atac, aceste scuze nu mai sunt invocate 
atunci când în joc se află propriul nostru interes: „dară celia ce 
pohtim noi, cum le putem face toate, deplin, făr’de nici o 
zăticneală?**^ Folosul fiecărui om nu ia deci în calcul ostilitatea 
conjuncturilor temporale, care nu ruinează decât/o/ojw/ de obşte. 

Este oare cazul să ne mirăm? Destinul persoanei se înscrie cu 
tot mai multă aproximaţie în ordinea Revelaţiei. Desigur, certitu¬ 
dinile credinţei nu sunt abandonate, căci, cu toate că ne aflăm în 
epoca lui Locke şi Newton, nimeni nu prea ştia ce-ar fi fost 
potrivit să se pună în locul lor şi, de fapt, nimeni nu-şi dădea încă 
seama clar că, exploatate până la epuizare şi rutină, aceste 
certitudini se cereau înlocuite. Natura, fericirea naţiunii si a 
cetăţeanului reprezintă tot atâtea „mituri de substituire**^ ce nu-şi 
vor face apariţia în spaţiul românesc decât mult mai târziu. 

S-ar spune deci că românii s-au lăsat şi ei oarecum atraşi - 
vom vedea însă în ce măsură si la ce nivel - în criza de conştiinţă 

9 r • 

pe care a cunoscut-o Europa occidentală în perioada 1680-1715^ 
şi care a zămislit „un raţionalism necreştin sau, mai bine zis, anti¬ 
creştin**'^. Dar nu au fost părtaşi, oricât de indirect şi de mediat, la 
această criză general europeană pentru a-şi regândi spaţiul public 
potrivit unor norme noi. Participarea românească la criza 
europeană de conştiinţă a fost prin urmare limitată de faptul, 
probabil esenţial, că „raţionalismul** românesc nu a devenit unul 
politic, ci a rămas creştin, dar nu în urma unei alegeri critice, ci 


^ ANTIM. Opere, p. 81. 

^ Pierre CHAUNU, La civilisation de ['Europe classique. Paris, 1963, pp. 
524-526. 

^ Cf. Paul HAZARD. La crise de la conscience europeenne: 1680-1715, 
Paris, 1935. 

^ Pierre CHAUNU, op. cit., p. 513. 

din obişnuinţă si din lipsă de înlocuitori. Alexandru Dutu a definit 
mişcarea ideilor din ţările române în timpul domniei lui 
Constantin Brâncoveanu (1688-1714) sub numele de raţionalism 
ortodox, un raţionalism aparte, „care nu neagă dogmele şi nici 
rolul bisericii ortodoxe în societate, dar care înţelege să extindă 
toate domeniile activităţii culturale, interesându-se de manifes- 

I ’ 

ţările ordonate sau ciudate ale naturii, sesizând multiplele aspecte 
ale existenţei terestre, tot mai puţin grăbită să ajungă la capătul 
său final, preocupându-se de investigarea disciplinată şi exactă, 
întemeiată pe surse documentare laice, a istoriei naţionale“^ 
Aşa ar putea arăta, fără îndoiala, un eventual inventar al 
simptomelor crizei: creştinismul nu mai este o practică socială, ci 
o datorie morală; interes pentru scris şi pentru carte; experienţa 
lucrurilor şi a naturii; reducţie eschatologică; descoperirea unei 
istorii la scară umană. Acest soi de raţionalism este ortodox 

I 

pentru că Ortodoxia abandonase orice exigenţă intelectuală; ea nu 
se manifestă, în epoca dată, ca un sistem viu şi viabil de etică 
socială, ci, pur şi simplu, alături de limbă, drept componenta ma¬ 
joră a identităţii etnice şi culturale a românilor. Ortodoxia - 
înţeleasă mai puţin ca patrimoniu dogmatic, cât ca instanţă de 
producere şi reproducere a legăturii comunitare - pare să consti¬ 
tuie deja un fel de „capital social" al românilor, caracterizat de o 
etică a conformismului politic şi a dependenţei atât faţă de auto¬ 
ritate, cât si fată de comunitate. 

’ » » 


* Alexandru DUŢU, Cărţile de înţelepciune în cultura română. Bucureşti, 
1972, p. 108; cf. IDEM, Romanian Humanists and European Culture. A 
Contribution to Comparative Cultural History, Bucureşti, 1977, p. 107; 
referinţele bibliografice de ordin general care lipsesc, uneori, din acest studiu, 
aplecat mai ales asupra surselor primare, pot fi găsite în cele două cărţi citate 
mai sus, precum şi In alte două ale aceluiaşi autor, ale cărui lucrări sunt 
indispensabile pentru cunoaşterea evoluţiei ideilor şi istoriei mentalităţilor In 
spaţiul românesc şi sud-est european, In secolele al XVII-lea şi al XVIII-lea, 
European Intellectual Movements and the M odernization of Romanian Culture, 
Bucureşti, 1981 şi Humanisme, Baroque, Lumiires - f exemple roumain. 
Bucureşti, 1984. 

Etica pe care Ortodoxia le-a propus-o românilor a fost mai 
puţin un ansamblu de valori morale întemeiat pe principiul inclu¬ 
derii celorlalţi în propria identitate creştină, cât o cultură comună 
sudată de o identitate etnică definită împotriva celorlalţi. Aşa cum 
a fost asumată şi trăită de români, tradiţia religioasă a Orientului 
creştin nu s-a manifestat ca un mod de a afirma credinţa în 
mesajul Evangheliei, transmis, din generaţie în generaţie, de către 
preoţii satelor, lipsiţi de formaţie teologică şi multă vreme chiar 
analfabeţi. Ritul oriental s-a prezentat mai ales ca un ansamblu de 
credinţe şi de practici liturgice şi para-liturgice capabile să gene¬ 
reze mai degrabă un mod de viaţă şi o formă de identitate, decât 
să se constituie într-o expresie socială a credinţei în Evanghelie. 

De altfel. Ortodoxia românească este mai mult o tradiţie fără 

’ f 

credinţă decât o tradiţie a credinţei. Atunci când protopopii români 
din Transilvania, strânşi în sinod în anul 1698, au acceptat credinţa 
catolică şi unirea cu Biserica Romei, ei au stabilit un preţ pe care 
nu s-au arătat nicidecum dispuşi să-l negocieze: legea lor să 
rămână neschimbată; potrivit declaraţiei sinodale, legea de care 
clerul se simţea atât de legat nu era decât un sinonim al „obice¬ 
iului ecleziastic**, ce cuprindea ceremoniile liturgice, sărbătorile, 
postul, calendarul şi alegerea episcopului de către protopopii 
Prin urmare, tradiţia ortodoxă - surprinsă într-un stadiu natural, 
ferit de orice fel de influenţe culte - se înrudeşte mai degrabă cu 
dreptul cutumiar, decât cu cel canonic sau cu teologia dogmatică. 

Etica Ortodoxiei româneşti ar fi aşadar de ordin precum¬ 
pănitor politic şi juridic şi nu atât de factură propriu-zis religioasă. 
Apartenenţa la Biserica răsăriteană nu s-a dovedit a fi un exerciţiu 
moral al fidelităţii fată de un Zeu mântuitor, ci doar un ansamblu 

I y ’ 

de practici sociale cu rost de omologare culturală şi de recu¬ 
noaştere identitară. Acest tip de „ortodoxie** nu cere participare, 
ci supunere, nu presupune să crezi în ceva sau în cineva, ci să te 
conformezi pur şi simplu opiniei majoritare. Pentru români, Orto- 

» Zenovie PÂCLIŞANU, „Istoria Bisericii Române Unite (1697-1751)“, 
PerjpecfiVe XVIiy65-68. Munchen, 1994-1995, p. 111. 

doxia este mai puţin o credinţă personală, cât o lege organică 
chemată să organizeze şi să guverneze un corp social. 

înainte de constituirea şi consolidarea statului modem. 
Ortodoxia a fost o comunitate politică, nu una religioasă. Ea s-a 
manifestat, alături de limbă, ca cea de-a doua formă de „a fi 
împreună** a românilor. într-adevăr, din zorii Evului Mediu şi 
până astăzi, creştinismul, în formula sa răsăriteană, nu apare, în 
ochii românilor, drept o credinţă (termen ce presupune fidelitate 
personală), ci ca o „lege** (termen ce implică supunere în sfera 
publică). Dacă istoria cuvintelor are vreo semnificaţie istorică, 
atunci, pentru români, creştinismul a fost, înainte de orice altceva, 
legea dată de împăraţii romani (lex), nu un mod de a onora un Zeu 
{religia) sau de a-i arăta credinţă (/î^^eJ)^ Apoi, în pragul moder¬ 
nităţii, „legea sfântă**, „legea creştinească** (sau „legea gre¬ 
cească**), legea basileilor de la Constantinopol, devine „lege stră¬ 
moşească**, sau, de-a dreptul, „lege românească**, adică un ansam¬ 
blu de reguli şi comportamente moştenite capabil să dea identitate 
românilor în mijlocul celorlalte neamuri, dincolo de orice 
considerent de natură teologică sau canonică. 

Consistenta socială a Ortodoxiei româneşti ar fi deci, mai 
degrabă, de ordin juridic decât de factură propriu-zis religioasă. 
Ea implică nu atât credinţa într-un zeu care mântuieşte, cât con¬ 
formitatea comportamentelor cu o normă general acceptată. Ea 
nu cere participare, ci supunere, nu este federatoare, ci exclusivă. 
Căci, în vreme ce credinţa uneşte, legea sancţionează şi discri¬ 
minează. Credinţa individualizează persoana şi relaţia acesteia cu 
divinitatea, legea uniformizează şi impune indivizilor criteriul 
normalitătii. 

t 

Transformat în „lege** în care o anumită formulă dogmatică 
se topeşte într-o expresie etnică dată şi într-un mod anume de a 
normaliza existenţa colectivă, creştinismul îşi pierde, în mod 


1 Caracterul juridic al motivelor pentru care creştinismul daco-roman l-a 
preferat pe lex lui fides la Vasile PÂRVAN, „Creştinismul daco-roman“, in 
IDEM, Studii de istoria culturii antice^ ed. N. Zugravu, Bucureşti, 1992, 
pp. 238-240. 

paradoxal, vocaţia universală pe care i-o conferă înrădăcinarea sa 
deopotrivă în dreptul natural şi în ordinea supranaturală. 

Astfel practicată, această identitate ortodoxă părea a fi mai 
bine păstrată şi apărată în cadrul imperiului relaxat şi vlăguit al 
Otomanilor. Ea trebuia, pe de altă parte, promovată viguros în 
faţa înaintării spre sud-est a Casei de Austria, veritabilă avangardă 
uniformizatoare şi birocratică a Europei atlantice şi catolice în 
bazinul Dunării. Incontestabil, se fac avansuri Republicii Lite¬ 
relor ^ Constantin Brâncoveanu vorbeşte cu dragă inimă despre 
nostra Europa^, dar „integrarea" este, în fapt, refuzată. Această 
atitudine, în care se amestecă invid ia int elect uală şi repulsia 
confesională, entuziasmul pentru raţiune şi frica 3e necunoscut, 
elanul şi deruta, curiozitatea şi neîncrederea este semnul privi¬ 
legiat al ^zordinu ce se înstăpâneşte peste conştiinţa elitei româ¬ 
neşti la sfârşitul secolului al XVII-lea. 

Să nu ne înşelăm însă asupra veritabilei mize a acestei crize 
de conştiinţă; în joc nu era transformarea radicală şi profundă a 
orizontului intelectual sau schimbarea decisivă a opţiunilor 
morale şi politice, ci doar o reajustare a ideilor curente, o reame- 
najare a credinţelor şi practicilor, o redistribuire a principiilor de 
bază după care era organizată existenţa societăţii. Elita şi-a 
pierdut certitudinile de altădată şi a început să mediteze asupra 
timpului care le-a risipit. Reprezentanţii ei şi-au ascuţit atenţia 
la semnele timpului şi au început chiar să prindă gustul de a le 
citi, de a le descifra, de a le interpreta. Durata istorică a fost, 
probabil, marea descoperire a acestei epoci de cumpănă. Durata 
istorică ce înlocuieşte eternitatea ca obiect al cunoaşterii. 

Problema care se pune în acest moment este aceea de a şti 
dacă o asemenea „subminare a temeliilor tradiţionale ale echili¬ 
brului mental"^, pe care sursele ne îngăduie să o surprindem la 

* Andrei PIPPIDI, Hommes et idees du Sud-Est europeen â l’aube de l'âge 
moderne, Bucureşti-Paris, 1980. pp. 215-235. 

“ Scrisoare din 1707 către generalul imperial Starhemberg citată de Andrei 
PIPPIDI, „Pouvoir et culture en Valachie sous Constantin Brancovan“, Revue 
des Etudes Sud~Est Europeennes XXVI/4, 1988, p. 294. 

^ IDEM, Hommes et idees, p. 252. 

vârf, este în măsură să dea seama despre starea practicilor 
colective. Istoriografia românească de astăzi se lasă, adesea, prea 
uşor atrasă de ispita de a vorbi în termeni de istorie a mentali- 
lăţilor acolo unde, în realitate, nu avem de-a face decât cu o 
reciclare a ideilor. 

A 

In ţările române, comunităţile săteşti - în care locul nota¬ 
bililor este modest, iar nomenclatorul meseriilor restrâns la 
morari, cârciumari şi fierari - acoperă, în veacul al XVIII-lea, cel 
puţin 92% din totalul populaţiei; oraşele, cu toată încărcătura lor 
de viată ţărănească, numără cam 7% din ansamblu; boierimea de 
(ară sau de funcţie adaugă ultimul procent. Cel puţin acestea sunt 
datele, cu valoare estimativă de eşantion statistic pentru secolele 
al XVn-lea şi al XVIII-lea şi pentru tot teritoriul celor două prin¬ 
cipate, pe care le oferă, în 1735, conscripţia austriacă din Oltenia^ 

Ce ştim, de fapt, despre , 4 iăravurile“, atitudinile, comporta¬ 
mentele, credinţele şi practicile marelui număr? Mulţimea tăcută 
si fără stiintă de carte trăia oare în acelaşi timp cu elitele? Era 

• t • t r 

cumva contemporană cu propria sa epocă? „Marile mase ador- 
mite“^ sunt, se pare, contemporane cu toate epocile. Numai că, 
până la mijlocul secolului al XDC-lea, istoria românească nu poate 
11 cu adevărat scrutată decât prin ochii elitelor. Istoricul depinde 
aproape pe de-a-ntregul de documentele emise de domni, de 
actele subscrise de boieri şi dregători, de rapoartele diplomatice 

si însemnările de călătorie, de scrierile clericilor si ale cărturarilor. 

• » 

Marele, copleşitorul număr al celor care au străbătut, în 
iinonimat, timpul istoric, rămâne în afara discursului şi se lasă cu 
greu surprins în izvoare. Ţărănimea nu a făcut parte, în mod 
evident şi în ciuda etimologiei numelui pe care-1 poartă, din 
politie, din ţară, din ţara constituţională desigur. O istorie a majo- 
rilăţii, una a ţărănimii deci, este ca şi condamnată să nu înregis¬ 
treze decât ponderea şi structura economiei rurale, raporturile de 

* Şerban PAPACOSTEA, Oltenia sub stăpînirea austriacă (1718-1739), 
bucureşti, 1971, p. 142. 

^ Expresia îi aparţine Iui Pierre GOUBERT, Beauvais et le Beauvaisis de 
1600 ă 1730, Contribution ă Vhistoire sociale de la France au XVIIe siicle, 
Paris, \960, passim. 

producţie şi prestaţiile în muncă, procedurile juridice şi volumul 
dărilor, utilajul agricol şi obiceiurile agrare, belşugul şi sărbă¬ 
torile, sau, dimpotrivă, foametea şi răscoalele. Sunt însă toate 
aceste informaţii de aspect economic şi, mai rar, etnografic, întot¬ 
deauna elaborate de autorităţi suprapuse, suficiente pentru a 
restitui, ca atare, viata ţărănimii de odinioară? 

Ce gândea, cum trăia, ce valori preţuia, pe ce fel de certitu¬ 
dini se bizuia si cum murea majoritatea înaintaşilor noştri? Cum 

» ^ II 

se vedea pe sine ţărănimea, cum îşi privea mai-marii, îşi găsea 
oare împlinirea în starea ei anonimă şi supusă ori tânjea la 
condiţia elitelor? O majoritate stabilă şi solidară cu societatea la 
temelia căreia se afla, sau o mulţime veşnic tensionată, bântuită 
de frustrări, mereu nemulţumită? 

’ I 

Dar pe ce izvoare, pe ce bază documentară ar trebui să se 
sprijine istoricul care, fără a cuteza să pornească în căutarea unor 
răspunsuri, s-ar încumeta să evidenţieze importanţa problemelor 
ascunse în miezul acestor întrebări redutabile? Cu atât mai mult 
cu cât ţărănimea, ea însăşi, nu vorbeşte sau o face rar, cu parci¬ 
monie şi la vreme de cumpănă. Chiar şi în momente istorice 
extraordinare, de tipul răscoalelor, în care devin extrem de vizibili 
în documente, ţăranii nu vorbesc; se vorbeşte despre ei, sau, în cel 
mai fericit caz, se vorbeşte în numele lor. Ei înşişi stăruie în tăcere 

' t * f 

ori se mulţumesc cu elocvenţa faptelor. Populaţia satelor vorbeşte 
puţin, se cuvine adăugat, pentru că nu este întrebată şi, cu excep¬ 
ţia câte unui umanist curios nimeni nu este dispus să-i asculte 
gândurile. Căci dreptul de a gândi este al celor puternici, iar 
cuvintele aparţin învăţaţilor. Ei i se cere doar supunere şi muncă. 

In plus, în Ţara Românească şi Moldova, a putut fi identificată, 
pe un plan pe care-1 numim provizoriu şi oarecum imprecis al 
,jnentalităţîlor“, un fel de solidaritate între boier şi ţăran, solidaritate 
întemeiată pe o cultură comună şi pe identitatea atitudinilor faţă de 
aparatul fiscal al domniei. Când, în 1711, Ştefan Brâncoveanu scrie, 
„cu grea tânguire, necurmate lacrămi şi necontenite suspine**, 
sătenilor din Bălţăteşti pentru a le da „cumplita veaste** a morţii 
Bălaşei Cantacuzino, soţia sa şi a lor „dulce stăpână**, simplitatea, 
familiaritatea şi sinceritatea gestului său sunt menite să abolească 

întreaga distanţă dintre fiul de domn şi şerbii săi moldoveni; scopul 
scrisorii este totuşi mult mai concret: ţăranii să nu se „spăimănteze“ 
că au rămas cumva fără protecţie în faţa obişnuitelor abuzuri ale 
boierilor învecinaţi şi funcţionarilor domneşti, să nu se „risipească**, 
ci să stea „nemişcaţi** la „căscioarele** lor căci, îi încredinţează 
lânăml Brâncoveanu, „vă vom căuta şi vă vom păzi**, ,jielăsăndu-vă 
loc şi vreame fără de ajutorinţa noastră** ^ 

Atât timp cât, până la jumătatea secolului al XVIII-lea (când, 
din punct de vedere instituţional, boieria se rupe funcţional de 
pământ pentru a se transforma instituţional în dregătorie), clasele 
suprapuse sunt direct condiţionate social şi rămân, mult după 
începutul veacului al XDC-lea, direct dependente economic de lumea 
satului, a vorbi despre preocupările proprii însemna, pentru boier, 
dregător, cleric sau cărturar, a da seama, în principiu, despre ceea ce 
gândeşte întreaga comunitate, a vorbi şi în contul celor care nu 
aveau timpul şi ştiinţa să vorbească. Să nu uităm că boierii 
reprezOTtau singura voce „constituţională** şi legitimă a ţării politice. 

Despre seceriş, orologiu şi post 

Oricum, se pare că se putea trăi destul de bine altădată în 
ţările române. Cu o singură condiţie: să plouă la timp, iar vremea 
să fie îndurătoare cu oamenii şi cu recoltele. Un raport prezentat 
de boierii munteni la Stankt Petersburg, în anul 1770, enumera 
abundenţa „productelor pământului**: 

„ oi, boi, râmători, unt, său, caşcaval, lâna oilor, miere, sare, 
vin, grâu, meiu, orz, ovăs, porumb, peşM, cânepă, in, păcură, 
tutun, saftianuri, cherestea... rachiu din poame“^. 

La începutul aceluiaşi secol, un observator german confir¬ 
mase deja, nu fără o oarecare invidie, incontestabila generozitate 
a solului: 


^ Nicolae lORGA, „Scrisori de familie ale vechilor Brâncoveni", Acade¬ 
mia Română. Memoriile Secţiunii Istorice XVI, 1935, pp. 199-200. 

^ Genealogia Cantacuzinilor, p. 451. 

‘ „Această ţară [Moldova] are pământul cel mai minunat şi mai 
mănos şi nu ar fi mai prejos nici de Ungaria, nici de Podolia, 
dacă un asemenea pământ ar fi stăpânit de alţi locuitori şi 
muncitori mai buni (...) aici nu se duce lipsă de nimic decât de 
oameni harnici si cinstiţi. 

$ f 


Dacă ar fi să-l credem pe Weismantel, s-ar spune că motivul 
principal pentru care pământul românesc nu reuşea întotdeauna 
să dea măsura feritilităţii şi productivităţii sale îl constituiau 
românii înşişi, din moment ce, asa cum remarca acelaşi martor, 
„munca este duşmanul lor^'^. Constatarea nu era nouă. Deja în 
1644, Paul Beke era de părere că 


i 


„această rodnicie a pământului îi face fără îndoială pe locui¬ 
tori atât de leneşi, ca şi cum ar vrea să culeagă [de-a gata] 


“4 


toate roadele pământului fără muncă 

I 

Oricât de întemeiată ar fi fost o asemenearemarcă, nu trebuie 
uitat că timpul natural a fost, fără nici o îndoială, marele contra¬ 
timp al civilizaţiei tradiţionale româneşti, un fel de memento mori 
al sensibilităţii colective. Toate proiectele, toate eforturile, toate 
strădaniile se prăbuşeau sub povara unei recolte proaste. în Ţara 
Românească şi Moldova, în intervalul 1711-1821, de exemplu, 
douăzeci şi trei de ani au fost buni pentru agricultură şi creşterea 
animalelor, respectiv 20%, treizeci şi patru au fost mediocri, ceea 
ce înseamnă 30%, iar cincizeci şi trei s-au dovedit proşti sau chiar 
dezastruosi, adică 50%^. Doar un an din cinci aducea tării atât de 
dorita „odihnă“, termen prin care sursele epocii desemnează 
unanim stabilitatea economiei rurale pe care se întemeia orice 
formă de satisfacţie socială. 


^ Erasmus Heinrich SCHNEIDER von WEISMANTEL, Dagbok 
J709-I7I4, traducere românească în Călători străini, VIII, pp. 340-341. 

^ Arbeit [ist] seine Feind <sic>. 

^ Călători străini, VIII, p. 351. 

^ Călători străini, V, p. 276. 

^ Ioana CONSTANTINESCU, „Climă, agricultură şi societate în Ţara 
Românească şi Moldova sub fanarioţi". Revista de istorie, A2/3, 1989, 
pp. 263-270. 

Pentru moldoveni, probabil mai înclinaţi să generalizeze expe¬ 
rienţa trăită, acest contratimp stă scris în firea lucrurilor. Neno¬ 
rocirile aduse de timpul natural au un rost pedagogic, dacă nu chiar 
teologic, acela de a evidenţia limitele condiţiei umane. Foametea 
şi epidemiile ce-o însoţesc deseori ar fi date de Dumnezeu „pentru 

ca omul, oricât de mare ar fi, să nu se mândrească si să-si amin- 

» » 

tească că nu e decât praf, cenuşă şi vierme" ^ 

în ochii muntenilor, sensibili mai ales la dimensiunea indivi¬ 
duală a experienţei istoriei, calamităţile naturale sunt răsplata 
directă a păcatului personal sau colectiv. Un testament din 1719 
mărturiseşte, de pildă, teroarea resimţită de marele stolnic Matei 
Creţulescu în faţa „urgiei dumnezeieşti ce lăcueşte de căţva ani 
într-acest ticălos pămănt, pentru mulţimea păcatelor noastre... nu 
numai cu robii, flămănzii, călcări de oşti, seaceţ păgubitoare, 
pribegii, ci, peste toate acestea, cu îngrozirea ciumei"^. 

Dacă, dimpotrivă, se înregistra o „îndestulare a rodurilor 
pământului", dacă „eftinătate era la mărfuri şi la dobitoace", atunci 
erau imediat uitate asprimea impozitelor şi cruzimea războaielor, 
iar oamenii socoteau că trăiesc „un veac fericit", o epocă „care pot 
zice că nu va mai fi niciodată", cum a părut la un moment dat să 
fie cea a domniei lui Alexandru Ipsilanti în Ţara Românească^. 

în memoria colectivă, principele cel bun rămâne acela a cărui 
stăpânire a fost marcată de un şir de recolte bogate. Antioh 
Cantemir a domnit în Moldova (1695-1700) în mijlocul unei 
boierimi ostile"^, ceea ce nu l-a împiedicat să dăinuie în amintirea 
majorităţii ca un exemplu de domn bun: 


„şi pâre tuturor rău de dânsul, şi-l pomenie de domnu bun, 
până în dzua de astădzii, că ave năroc la toate bucateli, de să 
făcea în dzileli lui“5. 


^ Cronica Ghicuieştilor, p. 226. 

^ Nicolae lORGA, Documente privitoare la familia Cantacuzino, 
Bucureşti, 1902, pp. 198-199. 

^ DIONISIE ECLEZIARHUL, Hronograf p. 37. 

4 NECULCE, Opere, p. 378. 

5IBIDEM, p. 415. 

Timpul muncii curgea deci la ţară sub forma norocului la 
bucate. Cum se desfăşura acelaşi timp al muncii în mediul elitei? 

A 

In cronici, produs tipic şi exclusiv al elitei, reperele cronologice 
depind încă, până la jumătatea secolului al XVIII-lea, de timpul 
natural, cu alternanţa sa ciclică de anotimpuri şi de munci agricole, 
înainte de orice altă determinare, evenimentele se petrec „vara“ 
sau „înspre primăvară** ori „la culesul viilor**, dacă nu „iama**. 

A 

In 1712 se mai afla încă un mare boier (şi probabil că nu era 
singurul), lanache Văcărescu, iniţiat în toate tainele creşterii cailor 
de rasă^ Cu toate acestea, chiar în acelaşi an. Constantin 
Cantacuzino se plânge de faptul că, din raţiuni politice, trebuie să 
stea la moşie: „am devenit ţăran!** exclamă el cu nedisimulată 
amărăciune^. S-ar zice că, în ochii lui, cultura, guvernată de raţiune, 
a înlocuit complet natura, stăpânită de factori imprevizibili şi 
incontrolabili. Deşi posesor al unor întinse domenii, stolnicul se 
simţea străin şi inutil pe pământurile sale. Oraşul, curtea, biblioteca 
erau adevăratele sale domenii. începând cu ultimele decenii ale 
secolului al XVII-lea, persoanele cele mai bine situate în ierarhia 
socială par să se fi înstrăinat de sat ca orizont al experienţei. 

în acest punct s-ar putea situa cea dintâi ruptură, aici se 
deschide prima breşă. Vârful piramidei sociale străpunge plafonul 
timpului natural ce va sufoca încă multă vreme vocile pornite de 
la bază. Avem, probabil, de-a face cu o influenţă a modului de 
viaţă constantinopolitan, urban şi „fanariot** în sensul concret al 
cuvântului. Explicaţia este însă departe de a fi suficientă. 

Să privim o clipă, pentru a înţelege mai bine cauzele acestui 
fenomen, portretul lui lordache Creţulescu, ginerele lui Brânco- 
veanu şi mare vornic în Ţara Românească din 1719 până la 
moarte, în 1746: 

„La vederea lui se părea a fi prost, tăcut; prea puţin vorbia, 

şi mai nici odată nu intra în glume; iubitor de biserică: vara, 


^ Nicolae lORGA, „Scrisori de familie ale vechilor Brâncoveni“, Aca- 
demia Română. Memoriile Secţiunii Istorice XVI, 1935, p. 195. 

^ IDEM, Despre cronici şi cronicari, ediţie îngrijită de Damaschin Mioc, 
Bucureşti, 1988, p. 186. 

iama, ploae, zăpadă, ger, el trebuia să meargă la biserică de la 
ortros în toate zilele; mită, pentru ori ce treabă ar fi putut face, 
nu lua; lângă aceasta, prea scump la cheltuiala casei era, şi 
prost îmbrăcate slugile lui; bani imprumut nici cum nu da, 
măcar cu întreit preţ de zăloage... El nici o dată nu s-a 
amestecat a pârî pe vr-un domn (avea a lui parimie, de zicea: 

„cine va fi rînduit de la Dumnezeu, să vie sănătos; pe care-1 
va scoate, să umble sănătos**). Era drept judecător, nefăţamic; 
nici însusi domnilor nu le făcea colachii, ci totdeauna vorbia 
drept, fără sfială. Cu acestea şi cu toată acea după vedere a lui 
proastă, toţi domnii, nu numai că nu stricau judecăţile cele 
hotărîte de dânsul, ci încă si se temeau de el. Toţi boierii îl 

' I I 

aveau în evlavie; puţini care nu-1 iubiau, şi aceia se ruşinau de 
el cînd îl vedeau. La casa lui petrecea cu soţia sa, cu fiii, cu 
nurorile, şi prea puţini dintr-acei mai mici, deosebiţi prieteni 
ai casei sale; el nici odată nu vorbia în casa sa de ori-ce din 
cele ce se întîmplau la Curte, sau de casele altora; nici odată 
din Bucureşti nu ieşia, să meargă la satele lui... Trupul lui s-a 
îngropat la Mitropolie în Bucureşti, unde s-a adunat tot 
norodul Bucureştilor, cu femeile şi cu copiii lor; încă şi ţeranii 
ce se întîmplase veniţi de la sate, plângându-1 toţi cu glas 
mare, zicînd că a murit tatăl lor şi stâlpul Ţării Româneşti**^ 

Deşi vlăstar al unui vechi neam de boieri de tară, lordache 
Creţulescu n-a părăsit niciodată capitala pentru a-şi vizita nume¬ 
roasele sale domenii. Simplu la înfăţişare, taciturn şi modest, 
drept, incoruptibil şi auster, cinstit, cumpătat şi sobru, evitând 
luxul în ciuda uriaşei sale averi - pe care nu a moştenit-o, fiind 
„scăpătat** în tinereţe, ci a câştigat-o în slujba domniei^ -, evla¬ 
vios ca nici unul dintre contemporanii săi, refuzând să discute în 
particular despre treburile publice, marele vornic i-a slujit fără 
entuziasm, părtinire sau servilism pe toţi principii care s-au 
succedat pe tronul Ţării Româneşti în prima jumătate a secolului 
al XVIII-lea, S-a dus părintele, stâlpul şi sprijinul patriei, ni se 
spune că ar fi exclamat într-un glas mulţimea la moartea lui. 

^ Genealogia Cantacuzinilor, pp. 312-313. 

^IBIDEM, p.371. 

A 

Intr-adevăr, un tată de temut. Aproape un mare burghez de 
formaţie jansenistă. De fapt, probabil că lordache Creţulescu a 
fost, în istoria românească, cel dintâi înalt funcţionar public în 
accepţiunea modernă a termenului. O excepţie, pentru moment, 
de vreme ce a fost mult mai modem şi burghez decât monarhia 
pe care a servit-o. De asemenea, avem de-a face cu un om singur, 
care s-a sustras din principiu reţelelor după care se organizau 
solidarităţile sociale şi politice ale epocii sale. Fără legături de 
sociabilitate cu cei din lumea sa, fără să-i cunoască pe ţăranii care 
asudau pe moşiile sale pentru ca el să-şi poată permite luxul de 
a fi drept, imparţial, izolat, lipsit de patimi şi de vicii. Un om care 
nu şi-a căutat prieteni de seama sa, petrecându-şi demonstrativ 
viaţa între slujbă, biserică şi cămin. Un devodat al muncii, un 
partizan - primul de care avem cunoştinţă într-o societate politică 
întemeiată pe rumoare, bârfă, intrigă şi schimbul de daruri - al 
vieţii private, al vieţii retrase în intimitatea familiei. O persoană 
care a ştiut să se folosească de privirile celorlalţi, să le atragă 
asupra lui prin gesturi exemplare, să-şi calculeze apariţiile şi 
absenţele, să alterneze tăcerile şi „vorba fără sfială" în vederea 
obţinerii unui profit politic maxim. Un politician care-şi 
programează cariera. Un om de stat. Căci timpul sustras ciclului 
natural va aparţine, de acum înainte, domniei, va fi un timp public, 
un timp civil, uniform şi constrângător, un timp al administraţiei. 

Odată eliberat de servituţile agrare, acest firav capital de timp 
trebuia acumulat, evaluat, cântărit, măsurat şi, mai ales, privit. Se 
poate bănui că, în veacul al XVII-lea, oamenii nu se prea uitau 
la ceas, chiar atunci când aveau aşa ceva^ Orologiile publice îşi 


* Exista, fără îndoială, o anumită piaţă pentru ceasuri, mai ales în 
Moldova: astfel, în vremea lui Gheorghe Duca, activa la laşi ceasornicarul 
Gaspard Caill6, Călători străini, VII, pp. 90, 222, 558; acelaşi „Gaspar 
franţuzul, cu femeia lui Irina'' este atestat în 1670 ca fost proprietar pe Uliţa 
Strâmbă, Catalogul documentelor moldoveneşti din Arhiva Istorică Centrală 
a Statului, III, Bucureşti, 1968, nr. 1927, p. 408. în 1662 e menţionat, tot la laşi, 
,J*etre neamţul ceasornicarul", IBIDEM, nr. 894, p. 202, iar la 1667, Jacques 
Viollier, nepotul lui Ivan ceasornicarul de la Ţarigrad, IBIDEM, nr. 1471, 
p. 317. Este deci plauzibil ca toţi aceşti meşteşugari să fi lucrat în cadrul unui 

lac apariţia în 1639 la Iaşi, în clopotniţa mănăstirii Trei Ierarhi^ 
şi în 1644 la Târgovişte, în tumul Curţii domneşti^ din balconul 
căreia se anunţa, prin bătăi de tobă, „stingerea"^, adică sfârşitul 
oficial al zilei asupra căreia domnul considera că-şi exercită în 
acest mod controlul. 

Cu toate acestea, în 1691, năruindu-se tumul curţii bucures- 
lene, „Costandin vodă atunceaşi îndată au pus de au făcut altă 
clopotniţă, încă mai bună de cum au fost întîi, puind si ceasnec sus 
în clopotniţă şi horă Scîndu-i împrejur şi acolo în hora aceea bătea 
chindiia, care n-au mai fost mai nainte la alţi domnr"^. Dacă, în 
vechea capitală a Ţării Româneşti, prezenţa unui ceas public nu era, 
poate, decât rezultatul unei influenţe urbanistice a Transilvaniei 
vecine, în schimb instalarea unui orologiu în tumul curţilor din 
Bucureşti este socotită de un martor contemporan drept o inovaţie 
plină de tâlc, ce va fi de altfel imitată şi la curtea domnească din 
laşi, în 1729, din iniţiativa lui Grigore Matei Ghica^. 

De aici înainte, curgerea timpului nu va mai fi ascultată, ca 
în vremea lui Matei Basarab, ci privită pe cadranele orologiilor 
princiare, ce devin astfel semnele unor prefaceri structurale ce 
afectează profund universul practicilor sociale de la începutul 
secolului al XVIII-lea. 

Ceasul curţii dezafectează timpul medieval, măsurat de 
succesiunea celor şapte laude ale Bisericii, de valoarea sa paradig¬ 
matică. Ziua bizantină, împărţită în sferturi, era în primul rând o 
unitate de timp de natură liturgică: ea ritma timpul prin sunetul 
clopotelor, cadenţa bătăii de toacă şi cântarea din strană, trezind 
ceremonia lăuntrică a rugăciunii. Oamenii trăiau prin auz, se 


fel de „reprezentanţă** a breslei ceasornicarilor din Galata, ce a funcţionat între 
1630 si 1700, cf. Bemard LEWIS, T he Mustim Discovery of Europe, New York, 
1982,’pp. 233-234. 

* Gheorghe VINULESCU, „Pietro Diodato e la sua relazione sulla 
Moldavia (1641)**, Diplomatarium Itaticum IV, 1939, p. 112. 

^ Letopiseţul Cantacuzinesc, p. 106. 

^ Relatarea lui Paul de Alep în Călători străini, VI, p. 110. 

^ GRECEANU, Istoria, p. 90 (sublinierile îmi aparţin). 

^ NECULCE, Opere, p. 706. 

adresau unul altuia mai ales „faţă către faţă“, mijloc paradisiac de 
comunicare a cărui nostalgie îl va bântui pe stareţul Dosithei de 
la Neamţ. Evenimentele cele mai importante din viaţa comunităţii 
erau marcate, în forma lor de ritual public, de sonorităţi impera¬ 
tive: aşa de pildă, Brâncoveanu „în scaunul domnesc au şăzut şi 
cu tunurile dând, mare veselie în toată politiia s-au făcut“^ iar 
Ştefan Cantacuzino obişnuia să meargă la Curte „cu zicături“^. 

Dimpotrivă, cele 24 de ore scrise pe cadrane vor convoca un 
timp socializat, a cărui reprezentare grafică este exterioară 
oricărei subiectivităţi, capabil să evalueze activităţile productive 
şi menit să integreze individul în ţesătura de funcţii, îndeletniciri 
şi interese ale societăţii politice guvernate de domnie. Tumul cu 
ceas începe să se substituie turlei bisericii ca axă a itinerariilor 
privirii: „Colţea... tumul cel nalt din Bucureşti, ce aveaîntru sine 
ceasomec... care se vedea departe de Bucureşti cale de trei 
ceasuri, când era senin şi mai departe**^. Cadranul orologiului, 
amplasat într-un loc de o largă şi suverană vizibilitate, va veghea 
de acum încolo scurgerea vremii, oferindu-se ca model operatoriu 
al oricărui proces de discriminare şi de ierarhizare pe tărâmul 
social. Simptomatic, prima pecete domnească, datând din 1782 şi 
aparţinând lui Nicolae Caragea, care rupe unitatea emblematică a 
ţării prin asocierea stemelor diverselor judeţe, mobilează câmpul 
sigilar cu efigia turnului Colţei^. 

Rigoarea tradiţională devine, în acest fel, exactitate modernă, 
iar convenţia vizuală ia locul experienţei interioare ca procedeu 
de măsurare a timpului. Privirea înlocuieşte rugăciunea, iar ceasul 
impune controlul eficienţei şi cadenţa diviziunii analitice. 

Desigur, oamenii au continuat să împartă adesea timpul, 
chiar şi în secolul al XVIII-lea, în conformitate cu „ceasurile** 
bizantine de factură liturgică. La sfârşitul veacului însă, „ceasurile 

^ GRECEANU, Istoria, p. 57. 

2 POPESCU, Istoriile, p. 218. 

3 DOBRESCU, Cronica, p. 320. 

^ Reproducere la MariaDOGARU, Sigiliile, mărturii ale trecutului istoric. 
Bucureşti, 1976, pp. 88-90, fig. 63. 

nemţeşti" ^ adică sistemul european de măsurare a timpului se 
generalizase cel puţin în toate straturile societăţii urbane, după 
cum o dovedeşte preocuparea numeroşilor martori, cu toţii de 
extracţie „burgheză", nu numai de a consemna împrejurările, dar 
şi de a preciza ora exactă a morţii tragice a lui Constantin vodă 
Hangerliu, survenită vineri, 18 februarie 1799, ceasurile 5 (după 
alţii 7) din zi^. 

A 

Intr-O perioadă istorică preocupată de recuperarea temei 
fortuna labilis,înti-o epocă de criză în care pare că „nu-s stătă¬ 
toare nice unele"^, care-şi închipuie „vremea" ca pe „o roată 
pornită care şi cu sila ne duce în toate zilele la moarte""^, care 
reprezintă această roată pe pereţii bisericilor pentru a arăta că, 
oricât de înalt i-ar fi scopul şi oricât de mult s-ar strădui pentru 
realizarea lui, omul se întoarce întotdeauna „tocmai de unde a 
venit"^, tumul cu ceas şi ornicele ce se aflau în posesia câte unui 
domn^ sau boier sunt chemate să facă vizibil un timp ce nu mai 
curge în albia tradiţiei, să exorcizeze invariabilul ciclu al cro¬ 
nologiei şi să introducă în dezordinea duratei un reper raţional şi 
un element de stabilitate. 

Oricum, orologiul principelui anunţă venirea pe lume a unui 
timp public, un timp al domniei, un timp civil, uniform şi 
constrângător, un timp al funcţionarului. Principele, ca figură vie 


1 VĂCĂRESCU, Istorie, p. 271. 

^ E.g. Ilie CORPUS, însemnări de demult, laşi, 1975, pp. 22-25. 

^ CANTACUZINO, Istoria, p. 76. 

Pilde filosofeşti, Târgovişte, 1713, fragment transcris de Alexandru 
DUŢU, Coordonate ale culturii româneşti în secolul XVIII (1700-1821). Studii 
şi texte. Bucureşti, 1968, p. 109. 

^ E.g. faţada de vest a bisericii schitului Păpuşa unde imaginea unui tânăr 
rostogolit de o roată este însoţită de inscripţiile „voi să împărăţesc“, „împărat'', 
„am împărăţit şi m-am întors tocmai de unde am venit", Virgil BRATULESCU, 
în Buletinul Comisiunii Monumentelor Istorice XXXVl/76, 1933, p. 91 şi Maria 
(lOLESCU, „Roata lumii". Revista Istorică Română IV, 1934, p. 297. Cf. „şi 
împărăţii să mută şi să strămută" la CANTACUZINO, Istoria, p. 76. 

^ in 1712, de pildă, Brâncoveanu cumpără, poate doar în vederea tezau¬ 
rizării, „un ceas de aur englezesc", BRÂNCOVEANU, însemnări de taină, 
p. 25. 

a ţării, ia astfel în posesie segmentul temporal eliberat de muncile 
câmpului şi dezlegat de glie. Numai că acest timp câştigat pe 
seama naturii si iraţionalului nu este hărăzit odihnei, ci este, la 
rândul său, un timp al muncii, al muncii în serviciul monarhiei 
şi in folosul de obşte. 

„Folosul patrii"^ va trebui să treacă înaintea intereselor 
fiecăruia, a libertăţilor şi privilegiilor de sorginte medievală. Iar 
bunăstarea patriei se confundă în practică cu binele principelui, 
alcătuind împreună potrivit logicii dublei majestăţi „folosul 
domniei şi al ţării“^. Mai este oare nevoie să spunem că spaţiul 
public este sinonim cu spaţiul controlat de domnie? Ideea 
„folosului de obşte"^ era nu atât o inovaţie a gândirii româneşti 
din epoca crizei de conştiinţă, sau o trezire a spiritului civic al 
elitei, cât o recuperare erudită, prin intermediul lecturilor istorice 
şi a receptării dreptului imperial, a unui fragment de ideologie 
politică bizantină. Noutatea consta totuşi în faptul că ideea binelui 
comun a fost un produs al scrisului. Mediat de scriere, acest 
fenomen de recuperare s-a aflat într-o situaţie de răsturnare 
dialectică. Căci, în loc să consolideze solidaritătile tradiţionale, 
legitimate de moştenirea Bizanţului, „raţionalismul ortodox" - 
care îmbracă, pentru această ocazie, veşmintele unui „umanism 
civic""^ - se străduie să le înlocuiască cu figura monarhiei de tip 
administrativ. 

La cumpăna secolelor al XVII-lea şi al XVIII-lea, ţara apare 
însă nu numai ca o expresie temporală şi personalizată într-un 
monarh a unei realităţi ecleziologice locale. ,J*atria“ începe să 
devină, pentru elita românească a epocii de criză, forma supremă 
de agregare socială. Acest proces de devenire avea însă în faţă două 
obstacole majore: drepturilecolective ale clasei politice privilegiate 
şi drepturile subiective care se iveau în sânul stării a treia. 


* GRECEANU, Istoria, p. 190. 

^ Istoria Tării Rominesti, p. 65. 

3 IBIDEM. p. 20. 

Alexandru DUŢU, Sinteză si originalitate în cultura română (1650- 
1848), Bucureşti. 1972! pp. 90-123.' 

Monarhia administrativă, oricât de plăpânde i-ar fi fost mij¬ 
loacele si ambiţiile, trebuia să-si măsoare mai întâi forţele cu inde- 
pcndenţa boierimii de moşie, cu „ţara constituţională“. De aceea, 
iiu vechimea familiei şi întinderea domeniilor, ci funcţiile îndepli¬ 
nite la curte şi în administraţie vor fi atât singurul criteriu oficial 
al condiţiei nobile, cât şi drumul cel mai scurt spre promovare 
socială. După reformele lui Constantin Mavrocordat, mai ales, 
boierimea va fi „de robă“, de dregătorie, sau nu va fi deloc. 

In schimb, individualismul burghez şi puterea capitalului 
privat sunt încă foarte departe de a constitui o piedică reală în 
calea monarhiei administrative. Cu atât mai mult cu cât, în vechea 
civilizaţie românească, exista tendinţa sistematică de a face uitată 

f ^ f 

originea negustorească a unor mari averi prin investirea acestora 
în cumpărarea de moşii^ şi de funcţii publice. De la un anumit 
avut în sus, burghezul se transformăm mod necesar în gentilom, 
deci în dregător. Şi dacă, din întâmplare, era evreu convertit, 
asemeni unui Gheorghe Botezatul din Bucureşti la 1726, el îşi 
plasa capitalul comercial în cea mai scumpă bucată de pământ 
ce putea fi obţinută în schimbul banilor: un loc de mormânt în 
catedrala mitropolitană^. 

A 

In ciuda eforturilor de a o face respectabilă prin reciclare 
funciară, bogăţia burghezului trezeşte totuşi teamă. Căci nu este 
rodul pământului, darul timpului natural. De aceea, pare 
nemeritată, parazitară, nedreaptă, adunată pe socoteala muncii 
celorlalţi. Reacţiile critice vor veni, în principal, din două direcţii. 

Mai întâi din tabăra foarte selectă pe care am putea-o numi a 
teoreticienilor monarhiei. Domnia înţelege, prin persoana titu¬ 
larului său, să păstreze monopolul timpului-obiect, al timpului 
măsurat în ore şi cântărit în bani. Mai mult, pare a fi în interesul 
domniei ca exploatarea timpului să rămână unitară, ca timpul să 


' Andrei PIPPIDI, „Pouvoir et culture en Valachie sous Constantin 
Brancovan“, Revue des Etudes Sud-Est Europeennes, XXVI/4, 1988, 
pp. 287-288. 

^ Testament din 16 mai 1726 la Geoige POTRA, Documente privitoare la 
istoria oraşului Bucureşti (1594-1821), Bucureşti, 1975, nr. 222, pp. 312-315. 

nu se stratifice, să nu se disperseze într-o pluralitate de timpuri 
colective. Domnia pretinde să organizeze atitudinile faţă de timp 
şi comportamentele înscrise în timp. La nevoie, s-ar putea chiar 
accepta existenţa timpului-marfă, dar numai în folosul princi¬ 
pelui. „Dând bani la vreme^otriviţăgjcumpăr^ speranţe^ , scria 
Nicolae NTă^corBatm Enchiridion, manu^ul său despre mora¬ 
vuri şi bune-purtări l A invesţi_în viitor, a face cpjnriert cu timpul 
era, în secolul al XlII-lea occidental, după Tabula exemplorur^, 
păcatul cămătarilor. Pentru veacul al XVIII-lea românesc este 
însă vorba despre un sfat înţelept, o virtute politică şi un privi¬ 
legiu al principilor. Iar, dintre aceştia, cel mai abil în negoţul cu 
speranţe a fost Constantin Brâncoveanu. 

Brâncoveanu a guvernat Ţara Românească ca pe o întreprin¬ 
dere care trebuie să-i aducă venituri în schimbul unor cheltuieli 
minime. Principele, îi scrie la 24 iunie 1703 Constantin Canta- 
cuzino lui David Corbea, „nu dă doi bani, iar ţara se prăpădeşte, 
de care ce să zicem, de stă măria sa tot la cest nărav, numai să-şi 
caute dobânda sa“^. Potrivit unei alte scrisori, din 22 octombrie 
1705, a aceluiaşi stolnic, principiul de guvernare pus în practică 
de domn ar putea fi tradus prin formula „bani şi iarăşi bani**"^. 
Politica sa: a investi totul şi cu orice preţ, a înregistra profituri 
de pretutindeni şi de pe urma tuturor. Nu ezită să împrumute sume 
considerabile detestatei administraţii imperiale din Transilvania^ 
ori sasilor din Braşov^. Acordă subvenţii si bani cu dobândă 

^ A. PAPADOPOULOS-KERAMEUS, Texte greceşti privitoare la istoria 
românească (= Documente Hurmuzaki, XIII), Bucureşti, 1909, nr. 383, p. 477. 

^ Jacques LE GOFF, Pour un autre Moyen Age. Temps, travail et culture 
en Occident, Paris, 1978, p. 47. 

^ Ştefan lONESCU, Panait I. PANAIT, Constantin vodă Brâncoveanu. 
Viaţa. Domnia. Epoca, Bucureşti, 1969, p. 218, 

^ Scrisoare către acelaşi David Corbea la AI. A. STURZA, Constantin 
Brancovean,prince de Valachie. 1688-1714. Son regne et son epoque. Paris, 
1915, p. 112. 

^ Constantin GIURESCU, Nicolae DOBRESCU, Documente şi regeşte 
privitoare la Constantin Brâncoveanu, Bucureşti, 1907, nr. 286, pp. 177-179. 

® BRÂNCOVEANU, însemnări de taină, p. 15. 

propriilor săi competitori şi adversari politici din Constantinopol, 
Nicolae Mavrocordat^ si Mihai Racovită^. Se creditează, ca o 
supremă ingeniozitate fiscală, pe el însuşi, adică domnia, atunci 
când avansează boierilor echivalentul impozitelor pe care aceştia 
Ic datorau vistieriei^. A distribui fonduri şi a împrumuta bani cu 
dobândă era, de cele mai multe ori, un act motivat de un calcul 
|)olitic. 

Puterea este o marfă. Cea mai scumpă. Dar şi cel mai bun 
plasament, cel puţin pentru cineva care vrea să devină, sau să 
rămână, principe. Oricum, tehnica financiar-politică dusă la 
desăvârşire de Constantin Brâncoveanu se va bucura de un larg 
succes. 

Boierii, ierarhii şi negustorii i-au concurat pe domnii veacu¬ 
lui al XVIII-lea în iscusinţa de a negocia cu timpul, în camătă, 
în priceperea de a face să circule capitalul şi în dezvoltarea 
relaţiilor de credit'^. Dar, angajându-se pe acest teren, ei amenin¬ 
ţau să uzurpe drepturile monarhiei administrative. Numai funcţio¬ 
narul perfect, incomparabilul lordache Creţulescu a înţeles acest 
lucru, din moment ce s-a remarcat în ochii contemporanilor şi 
prin insolitul refuz de a da bani cu împrumut, chiar dacă garanţiile 
depăşeau de trei ori valoarea sumei! 

Capitalul privat ce nu era rulat în folosul domniei nu putea fi 
deci bine văzut de către un teoretician al monarhiei de talia lui 
Dimitrie Cantemir. Pentru el, timpul muncii niăsurat de orologiul 
public, „arătarea ciasurilor în turle“ însemna, fără greş, „în toată 
vremea nepărăsită pofta şi strânsoarea avuţii“^, vizualiza păcatul 
lăcomiei căruia toţi muritorii sunt înclinaţi să-i cedeze^. Aparent, 
nu ar fi vorba aici decât despre resentimentele unui pretendent 
sărac care şi-a vândut lui Brâncoveanu speranţele de viitor, adică 


MBIDEM,pp. 11.12, 15. 19. 

2IBIDEM, pp. 10.12. 

3IBIDEM.P.22. 

^ V. loan CAPROŞU, O istorie a Moldovei prin relaţiile de credit pînă la 
mijlocul secolului al XVIII-lea^ Iaşi, 1989. 

^ CANTEMIR, Istoria ieroglificâ, p. 282. 

6 IBIDEM, pp. 129 şi 282. 

a renunţat să mai revendice domnia Moldovei în schimbul unei 
subvenţii^ In realitate, suntem martorii unei reacţii împotriva 
timpului muncii, a timpului cântărit în bani, timp ce tinde, pe de 
o parte, să scape de sub controlul unei monarhii ce abia îşi 
clarifica vocaţia administrativă, iar, pe de altă parte, să surpe, prin 
individualismul si libera iniţiativă ce-i sunt teoretic asociate, 
temeliile unui regim monarhic de tip patrimonial, ce nu-şi putea 
raporta veniturile decât la pământ şi la volumul muncii ţărăneşti. 

Deocamdată, două sunt orizonturile temporale a căror legiti¬ 
mitate şi relativă autonomie nu este pusă în discuţie: timpul 
natural şi cel supranatural. în 1780, la porunca lui Alexandru 
Ipsilanti, era codificat un obicei ce pare să fi fost deja venerabil: 
este interzisă chemarea în faţa justiţiei, precum şi perceperea 
dărilor în sezonul însămânţărilor (luna aprilie), în vremea 
secerişului (iulie) şi la culesul viilor (15 septembrie-15 octom¬ 
brie); de asemenea, în cele douăsprezece zile de la Crăciun la 
Bobotează şi în cele două săptămâni ce încadrează sărbătoarea 
Paştelui, cea mare şi cea luminată^. Principele îşi declină compe¬ 
tenţa în faţa secerişului şi a postului. Timpul care rămâne trebuie 
să fie supus autorităţii domniei. 

Ce se întâmplă însă cu timpul negustorului, cu timpul muncii 
profesional-burgheze suscitat de orologiu la sfîrşitul evului mediu 
occidental^? El se iveşte, în cele din urmă, ignorat de domnie şi 
proscris de Biserică, la marginea societăţii româneşti a veacului 
al XVIII-lea. Timpul muncii comercianţilor şi artizanilor se 
afirmă ca un timp individual. Cu acest titlu, el poate fi asimilat, 
prin intermediul impozitelor şi corporaţiilor organizate şi con¬ 
trolate de domnie, de către timpul public. Cu atât mai mult cu cât 
se înregistrau cu relativă frecvenţă situaţiile în care meşteşugarii 
erau simultan si ţărani, adesea chiar în oraşe. Monarhia adminis- 


^ NECULCE, Opere, p. 456. 

^ Pravilniceasca condică, pp. 154-155. Cf. şi proiectele de cod general 
redactate de către Mihai Fotino la Valentin Al. GEORGESCU, Emanuela 
POPESCU-MIHUŢ, Organizarea de stat a Ţării Româneşti (1765-1782), 
Bucureşti, 1989, pp. 99, 123, 189. 

3 Jacques LE GOFF, Pour un autre Moyen Age, pp. 46-79. 

irativă este pregătită să digere cu uşurinţă indivizii, cazurile 
izolate. Stările, libertăţile colective pe care societatea le naşte sau 
le obţine sunt cele care-i creează dificultăţi. Nu este deloc surprin¬ 
zător, dintr-o asemenea perspectivă, să-l vedem pe Brâncoveanu 
dizolvând autonomia administrativă, de origine medievală, a 
bucureştenilor şi supunând oraşul unui regim de ordonanţe dom¬ 
neştii Un timp, un domn, o ţară. Starea a treia trebuie disci¬ 
plinată, chemată la ordine. 

Cel de-al doilea critic potenţial al timpului profesional-bur- 
ghez a fost, fireşte. Biserica. Elitele ecleziastice realizează destul 
de devreme că nu este posibil ca cineva să trăiască simultan în 
mai multe orizonturi temporale, nearticulate ierarhic, aşa cum se 
întâmpla cu timpul natural şi cel supranatural, ci dispuse orizontal 
şi discontinuu. Nimeni nu poate traversa, cu o loialitate egală, mai 
multe timpuri aflate în dispersie: natural, supranatural, al dom¬ 
niei, profesional etc. De acum înainte, timpul care nu mai aparţine 
Bisericii se organizează pe socoteala, sau chiar împotriva ei. 
Biserica pierde definitiv acel timp care nu-i mai este consacrat oâ 
subordonat. Iar procesul nu este nicidecum tautologic. Timpul 
muncii, timpul eficienţei, timpul profitului nu mai cunosc răstim¬ 
puri de sărbătoare şi de reculegere. Afacerile şi banii nu se 
odihnesc niciodată. Să ascultăm deci reacţia lui Antim Ivireanul: 

f 

„semeţi şi tari de cap“, negustorii şi meşteşugarii nici nu se gân¬ 
desc să mai respecte măcar timpul liturgic şi să se supună 
„dreptăţii şi poruncii besericeşti“, ci lucrează duminica şi îşi ţin 
deschise prăvăliile, vând şi cumpără de la creştini şi de la turci 
în praznicele cele mari ale domnului şi ale Maicii sale, dispre¬ 
ţuiesc zilele de pomenire ale sfinţilor^. 

Luările de poziţie ale reprezentanţilor autorizaţi ai Bisericii 
împotriva a ceea ce acelaşi mitropolit numea „nesimţirea cea 
mare a oamenilor acestui veac“^ au fost violente şi complexe. 


^ Dan BERINDEI, Oraşul Bucureşti, reşedinţă şi capitală a Ţării 
Româneşti, Bucureşti, 1963, pp. 74, 86. 

^ ANTIM, Opere, pp. 27-28. 

^ IBIDEM, p. 160. 

Prin texte şi imagini a fost pusă sub acuzaţie cauza cea mai 
vizibilă a acestei prăbuşiri a sensibilităţii religioase: acumularea 
de avere, considerată a fi contrară demnităţii persoanei şi vocaţiei 
creştinului. 

9 

Bogăţia nemăsurată apare, într-o perioadă de criză şi de 
pulsaţie a valorilor, drept un fenomen neliniştitor, un semn al 
complicităţii vinovate cu vremurile de cumpănă. Este adevărat că 
tradiţia, prin glasul mitropolitului Varlaam al Moldovei, distingea 
„avuţia din nedireptate, dintr-apucare, din pără, din giurămănturi 
străîmbe, din carnete, din furtişaguri, dintr-asupreale“ de cea câş¬ 
tigată prin „agonisită direaptă“; numai că atrăgea atenţia „ce 
s-aceasta să cade să o cheltuiască bine, că s-aceia iaste o 

• ’ 9 

diregătorie dată de la Dumnedzău. Pentr-ace să nu o aibi a ta, ce 
a lui Dumnedzău. Să nu o cheltuieşti pre saţiul lumiei aceştia, pre 
măndrii, pre beţii, pre curvii, pre ucideri şi pre alte cheltuieali 
reale, ce o cheltuiaşte pre beseareci, pre rugători, pre neputeamici, 
pre săraci**^ A fi bogat este, prin urmare, o condiţie pe care bunul 
creştin trebuie să o trăiască ca pe o misiune, ca pe o „diregătorie“, 
trebuie să o considere ca un împrumut divin menit să fie restituit 
cu o dobândă spirituală (edificarea de biserici, daruri pentru cler, 
ajutorarea celor sărmani). 

Dar contemporanii lui Brâncoveanu - care, ni se spune, „avea 
o lăcomie mare peste măsură**^ - nu-şi mai fac nici o iluzie în ceea 
ce priveşte natura bogăţiei, a oricărei avuţii. Cine, dintre cei puter¬ 
nici, începând chiar cu domnii^, nu practica camăta şi dobânzile 
excesive, care boier, cu excepţia lui lordache Creţulescu, era străin 


^ VARLAAM. Cazania, f. 277v. Este neîndoielnic că această lucrare a 
circulat imediat după publicarea ei în 1643 şi în Ţara Românească, unde 
egumenul Meletie Macedoneanul de la Govora, posesorul unei copii pe care s-a 
semnat, o reproduce, cu unele omisiuni, la mănăstirea Dealu în 1644 sub titlul 
Evanghelie învăţătoare, cf. Florian DUDAŞ, Cazania lui Varlaam în 
Transilvania, Cluj, 1983, pp. 136-145. 

2 POPESCU, Istoriile, p. 206. 

^ Brâncoveanu notează scrupulos, la 20 decembrie 1709, de pildă: 
„luat-am basul unor bani ce am dat Iu Nicolae vodă“, BRÂNCOVEANU. 
însemnări de taină, p. 11. 

ilc „pără“ şi de „giurămănturi străîmbe“? Antim Ivireanul, adre- 
sfindu-se principelui, boierilor şi negustorilor fruntaşi în calitate 
ilc mitropolit al ţării, nu se sfieşte să dezvăluie că „mâncăm carnea 
şi munca fratelui nostru creştinului, şi-i bem sângele şi sudoarea 
Irţci lui cu lăcomiile şi cu nesaţiul ce avem“^ declarând, fără să-şi 
menajeze auditoriul, că milosteniile şi darurile către Biserică nu 
sunt în măsură să răscumpere câştigul, care este „mamonul 
nedreptăţii**, adică nedrept prin însăşi natura sa^. 

în ochii Ortodoxiei, singura muncă legitimă este cea care se 
Icreşte cu grijă să depăşească graniţele economiei naturale. Cu 
adevărat acceptabilă pentru Biserică nu este decât munca ţăranului 
şi numai în măsura în care nu este nici capabilă şi nici dispusă să 
genereze profit. Muncile câmpului reprezintă singura activitate 
„dreaptă** atâta vreme cât nu sunt decât o formă de „noroc**, adică 
de înscriere în ciclul natural şi de supunere faţă de voinţa divină. 

Lucrând în umbra clerului, zugravii epocii crizei de con¬ 
ştiinţă se fac tot mai des interpreţii acestei atitudini intransigente, 
introducând în programele lor iconografice fie imaginea 
„bogatului** prăvălit în râul de foc, ca în Judecata din Urmă din 
pridvorul bisericii mari de la Hurezi (1695)^, fie, cape timpanul 
sudic al pronaosului de la Surpatele (1707)"^, ori în narthexul 
( iovorei (1711)^, reprezentarea Pildei bogatului nemilostiv {Luca 
16, 19-31)^, în care acesta, după ce este arătat trăind „cu multe 


^ IVIREANUL, OperCy p. 95. 

^IBIDEM, pp. 38-39. 

^ Cea mai convenabilă reproducere la A. BALTAZAR, „Prescurile de la 
I Iurezi-Biserica cea mare“, Buletinul Comisiunii Monumentelor Istorice II/2, 
1909, p. 81. 

^ Radu CREŢEANU, „Mănăstirea Surpatele", Buletinul Monumentelor 
Istorice, 1972, nr. 4, pp. 19-20. 

^ Radu FLORESCU, Mănăstirea Govora, Bucureşti, 1965, fig. 8. 

^ Pentru apariţia acestei scene, în condiţii sociale oarecum comparabile, în 
Uiiatrocento, cf. Nicolai RUBINSTEIN, „Political Ideas in Sienese Art: the 
l'Vescoes by Ambrogio Lorenzetti and Taddeo di Bartolo in Palazzo Publico", 
hmrnal of the Warburg and Courtauld Institutes 21, 1958, pp. 179-207, sau, 
j)cniru o privire generală asupra acestei teme iconografice, Lester K. LITTLE, 
..Pride Goes before Avarice; Social Change and the Vices in Latin 
C 'hristendom", The American Historical Review 76/1, 1971, pp. 16-49. 

desfătări** sub privirile sărmanului Lazăr, sfârşeşte în braţele unui 
personaj călare pe o fiară, care nu este altcineva decât Hadesul, 
Iadul personificat. Tot călărind o fiară este înfăţişată, la Fundenii 
Doamnei (1699), în cadrul Judecăţii din Urmă din pridvor, 
„Lumea** sub chipul unei femei încoronate - aluzie la „curva din 
Babilon** din Apocalipsă 17, 1-18 - ce ridică deasupra capului 
„şarpele cel vechi numit diavolul şi Satana** {Apocalipsa 12,9)^ 
Or, „Lumea** este aşezată chiar dedesubtul lui Nabucodonosor, 
cel care „mărindu-să... şi-au făcut chipul lui de aur şi l-au pus 
într-un câmp şi au adunat toată boierimea lui şi tot norodul lui de 
pretutindeni, cu poruncă mare să se închine acelui chip**^. 

Mesajul acestei compoziţii a lui Pârvu Mutu mi se pare 
limpede: oamenii au uitat credinţa şi, ispitiţi de diavol, care stă 
ascuns, în mod fatal, în orice strădanie lumească, au transformat 
existenta lumească si motorul ei care este banul în idol; asemeni 
unor noi Nabucodonosori, mai marii acestei lumi au confiscat 
pentru ei înşişi cinstirea ce i se cuvine lui Dumnezeu, cerând 
poporului să li se închine şi să slujească plăcerilor lor. 

Cât de pătruns de dimensiunea monahală a tradiţiei era 
spiritul lui Pârvu Mutu^ o dovedeşte şi pridvorul de la Filipeştii 
de Pădure, unde, în ambrazura arcadei nord-estice, el opune 
cetatea ideală a Noului Ierusalim unei scene de închisoare care, 
desprinsă din seria „Sărac am fost...**, „Gol am fost...**, „Flămând 
am fost...**, ale cărei episoade sunt reprezentate pereche în ambra¬ 
zura celorlalte arcuri (cf. Matei 25, 31-46), devine, prin antiteză 

A 

CU imaginea împărăţiei, o emblemă a condiţiei umane. Civitas 
Dei nu mai este, în redactarea lui Pârvu, răsplata promisă celor ce 
practică sfaturile evanghelice, ci antipodul „saţiului lumiei 
aceştia**, în care sufletele zac ca într-o temnită. 


^ Corina POPA, Dumitru NĂSTASE, Biserica Fundenii Doamnei, 
Bucureşti, 1969, fig. 19, 20. 

2 ÂNTIM, Opere, p. 295. 

^ Tatăl său, preotul loan, a intrat în monahism la Câmpulung, el însuşi s- 
a călugărit sub numele de Pafhutie la Mărgineni în 1724, urmat de fiul său 
Gherasim, după a cărui moarte, survenită în 1731, îmbracă marele chip monahal 
la schitul Robaia, Teodora VOINESCU, op. cit., pp. 135, 140-141. 

Burghezia de sutană 

Imaginea curentă asupra desprinderii lente a societăţii româ¬ 
neşti de etica medievală, aşa cum o cunoaştem în plan normativ, 
csle una a înstrăinării treptate de morala creştină. Modernitatea 
|):ire un inevitabil sinonim al descrestinării, A fost totuşi descres- 

i iii 

linarea un proces etico-politic cu putinţă de identificat? Cât de 
profund se poate crede că a fost acest proces şi care sunt conse¬ 
cinţele sale, pe termen lung, la nivelul culturii politice şi al 
comportamentelor sociale? 

Aşa cum este previzibil, fenomenul descreştinării nu a trecut 
neobservat în ochii celor preocupaţi, prin profesie sau din voQaţie, 
(Ic starea de sănătate a temeliilor religioase ale tradiţiei. Se poate 
oare vorbi şi despre o descreştinare a satelor? Ar fi cel puţin 
imprudent, căci ar însemna să postulăm completa şi temeinica lor 
creştinare în evul mediu. Or, o asemenea afirmaţie este meto- 

i ’ > 

(lologic imposibilă, dată fiind tăcerea aproape absolută a surselor, 
în plus, cele câteva indicii ce pot fi identificate în masa docu¬ 
mentară, ceva mai consistentă şi mai diversificată, produsă de 
secolul al XVIII-lea ne îndeamnă mai degrabă să reevaluăm 
mitul, atât de îndrăgit de istoriografia naţională, al unui popor 
profund ataşat, încă din zorii existenţei sale, de valorile vieţii 
creştine asa cum au fost ele formulate de Biserica Răsăriteană, 

i i 

Să-i dăm cuvântul lui Antim Ivireanul, care avea credinţa, 
zelul, luciditatea şi temperamentul unui prelat baroc şi care s-ar 
putea, din această pricină, să fi dat realităţii descrise de el un 
accent ceva mai dramatic decât sună tonul împrumutat de alte 
surse, fie mai atente, fie mai indiferente. 

Creştinismul contemporanilor săi i se pare a fi doar „un 
nume uscat şi sec“^ Dovezile pe care le aduce sunt numeroase 
şi grave. Ca nicăieri altundeva, crede mitropolitul, „preoţii sunt 
cei mai necinstiţi şi mai obidiţi**^, vocaţiile sunt rare, preoţia fiind 
privită, atât de cei bogaţi, cât şi de cei săraci, drept un „lucru 


^ ANTIM, Opere, p. 27. 
2IBIDEM. p. 165. 




necuvios si lucru de nimica**'. Atitudinile în biserică sunt ireve- 
renţioase, „vorbim şi râdem şi facem cu ochiul, unul altuia, mai 
rău decât pe la cârciume**, lucrurile sfinte sunt „batjocorite**, 
poruncile lui Dumnezeu „ocărâte**, legea „măscărită**, căci „ce 
neam înjură ca noi, de lege, de cruce, de cuminecătură, de comân- 
dare, de lumânare, de suflet, de mormânt, de colivă, de prescuri, 
de ispovedanie, de botez, de cununie şi de toate tainele sfintei 
biserici?**; pe scurt, românii cărora le predica mitropolitul ar fi 
fost „mai păcătoş decât toate neamurile şi decât toate limbile**^. 

Până şi Revelaţia este supusă criticii, constată Antim, fiind 

considerată, în public şi nu doar în cercuri restrânse, drept o 

invenţie a oamenilor şi o culegere de legende, desigur de către 

unii membri ai elitei care „stau împotriva lui Dumnezeu, cât îl fac 

şi mincinos şi Sfinta Scriptură zic că sunt basne şi aflări 

omeneşti**^. 

♦ 

Penitenţa este o practică pe care „cei ce fac jafuri şi îşi 
agonisesc rău averea** o înlocuiesc cu un simplu „sărindariu**, 
socotind că şi-au făcut astfel datoria de conştiinţă*', iar postul nu 
mai este inclus în „obiceiul şi năravul cel rău** al locului^. 

în sfârsit, deriziunea nu scuteşte nici măcar datoria cea mai 
elementară a creştinului, spovedania şi împărtăşania în Postul 
Mare: mărturisirea păcatelor de moarte era rezervată preotului de 
ţară, neinstruit şi intimidat de rangul penitentului său, în vreme 
ce păcatele uşoare erau murmurate sub patrafirul preotului de la 
oraş, mai familiarizat atât cu tradiţia penitenţială a Bisericii, cât 
şi cu înalta societate; oricum, spovedania era făcută în grabă, la 
începutul săptămânii Patimilor şi, după doar trei zile de post, în 
Joia Mare era primită euharistia, dar fără reale motivaţii spirituale, 
ci numai „din obicei** şi „pentru privirea oamenilor**^. 


^ IBIDEM, p. 44. 

2 IBIDEM, p. 26. 

^ IBIDEM, p. 54. 

IBIDEM, p. 39. 

5 IBIDEM, p. 38. 
MBIDEM,pp. 94-95. 

Un veac mai târziu, în 1814, lucnirile rămăseseră neschimbate, 
după cum notează, oarecum în numele contemporanilor săi, piosul 
meşteşugar Ion Dobrescu din mahalaua Batiştei: „sfintele posturi 
nu le mai băgăm în seamă... la biserică mergeam ca la o priveală“^ 

Prin urmare, din posturile de observaţie ocupate de Antim 
Ivireanul si de Ion Dobrescu, oricât de diferite ar fi fost ele ca 
înălţime şi ca rază de cuprindere, credinţa nu se mai prezenta sub 
aspectul unei participări interioare şi active, actuosa participatio, 
la viaţa sacramentală a Bisericii, ci lua, mai degrabă, forma unei 
duble priviri: a fi credincios presupunea să priveşti la ritualul 
Bisericii ca la un spectacol şi să fi văzut asistând la acesta, sau, cu 
vorbele celor doi observatori, să mergi la „o priveală“ pentru a 
fi privit, pentru a sta sub „privirea oamenilor**. 

Severa mărturie a lui Antim nu este deci izolată. Si alte surse 
vin să confirme falimentul social al timpului liturgic. Dacă, în 
secolul al XVII-lea, un principe mânca came în Postul Mare, 
această transgresiune, fără a fi probabil singulară, era suficientă 
pentru a face din Dimitrie Cantacuzino un caz memorabil^. în 
schimb, pe 25 iunie 1711, la banchetul de la Iaşi ce reunea curţile 
ortodoxe ale Rusiei şi Moldovei, precum şi un însemnat număr 
de boieri munteni, atunci când un singur mesean, Gavriil 
Golovkin, şi-a amintit că petrecerea avea loc în timpul Postului 
Sfinţilor Apostoli şi a refuzat mâncărurile de dulce, acest com¬ 
portament li s-a pămt tuturor atât de ieşit din comun, încât solita¬ 
rul postitor a fost pus, ca semn de preţuire, în capul meseP. 

N-ar trebui să ne mai surprindă, într-un astfel de context 
aulic, emoţia şi descumpănirea ce i-au cuprins pe boieri în clipa 
în care Constantin Mavrocordat, în cea de-a treia sa domnie în 
Moldova (1748-1749), a provocat un fel de „revoluţie culturală** 
de palat atunci când a poruncit să se introducă la curte obliga¬ 
tivitatea postului şi a frecventării zilnice a bisericii'^. 


1 DOBRESCU. Cronica, p. 341. 

2 NECULCE, Opere, p. 291. 

^ Cronica Ghiculeştilor, p. 100. 

^ IBIDEM, pp. 620-622. 

S-ar putea ca această clară dezarticulare socială a timpului 
liturgic să traducă, la nivelul elitelor, o schimbare radicală a 
modului de gândire, ca şi a comportamentelor care-1 traduc, ceea 
ce a dus la ruperea unităţii dintre timp şi eternitate. 

Dacă moartea este un destin ce nu cruţă pe nimeni, care mai 
este atunci diferenţa dintre înţelepciune şi nebunie, dintre bine 
si rău, se întreabă stolnicul Cantacuzino^ ca si cum ar fî uitat că 
cel mai rudimentar catehism rezolvă o asemenea dilemă în 
termeni de Judecată şi de răsplată veşnică. 

„Oare ce să trece sau îmbătrîneşte în lume mai cuTÎnd?“, 
această interogaţie retorică a cronicarului anonim al domniei lui 
Brâncoveanu este urmată imediat de un răspuns impersonal, ce ar 
vrea să sintetizeze opinia comună: „facerea de bine, [se] zice, 
aceea se trece mai curînd“^. Vine imediat si rândul lui Nicolae 
Mavrocordat să constate în Enchiridion, oarecum rezumativ, că 
„mai repede se ridică oamenii în apărarea căminului decât a 
altarului**^. 

Mutaţia este atât de profundă, încât nici o cenzură nu o poate 
opri sau măcar ascunde. Zadarnic a fost deci gestul mitropolitului 
Antim de a exclude din traducerea imprimată de el în 1713 după 
Les Maximes des Orientaux culese de A. Galland (Paris, 1694) 
sfaturi de tipul „il ne faut pas risquer sa vie pour une affaire qui 
peut s’accomplir pour de Targent**'^. Inutil să-ţi rişti viaţa când 
totul se poate cumpăra, inclusiv speranţele de viitor. 

Ce se întâmplă, totuşi, cu marele număr? Care sunt atitu¬ 
dinile, credinţele, practicile şi comportamentele religioase ale 
celor 92 de procente rurale, ale creştinului obişnuit, „oarecare**? 

Un posibil răspuns îl furnizează Neofit Criteanul într-o scri¬ 
soare pastorală adresată, în Postul Mare al anului 1739, „tuturor 
lăcuitorilor ce vă aflaţi într-aciastă creştinească ţară, preacuvio- 


' CANTACUZINO, Istoria, pp. 86-87. 

“ istoria Ţării Romînesti, p. 122. 

^ A. PAPADOPOULO’S-KERAMEUS. Texte greceşti, nr. 639. p. 489. 

^ Alexandru DUTU. Coordonate ale culturii româneşti în secolul XVIII, 
p. 113. 

şilor egumeni dupre la toate sfintele mănăstiri, cuvioşilor ieromo- 
iKtşi şi duhovnici, cucernicilor preoţi ce vă aflaţi pen târguri şi pre 
l;i sate, tuturor de obşte“, ce întăreşte „cartea“ predecesorului său 
Ştefan al Il-lea din 10 martie 1735 „pentru nişte lucruri şi obi¬ 
ceiuri vechi foarte necuvioase si netrebnice ce ati fost avut aici în 
(iira aciasta“^ Care sunt deci „rătăcirile” ce i-au scandalizat pe cei 
doi ierarhi? 

„intăi că cei mai mulţi den norod nici ar fi ştiind ce iasle sfânta 
Priciaştenie, ci numai la zioa Sfintelor Paşti ar fi mergând la 
biserică şi nu doară ca să asculte slujba Sfintei Liturghii şi să 
să înpărtăşască cu Sfintele Taine, fiind mai-nainte ispoveduit 
şi gătit pentru acea taină sfântă, ci numai ca să ia pâine şi vin, 
Paximan ce să numeşte de voi Paşti, iar alţii cu ani îndelungaţi 
nu s-au ispoveduit şi alţii, iar în toată vremea vieţii lor, dupre 
cum am înţeles, ispovedania şi sfânta priciaştenie ce iaste nu 
o ştiu, far-de căt aleargă în zioa de Paşti pre la bisericile lor de 
iau atuncea acea pâine şi acel vin nesfinţit sau iau aghiazmă 
numind că iaste Paste”^. 

Se vede deci că, în prima jumătate a secolului al XVIII-lea, 
majoritatea locuitorilor de la ţară ignoră, pur şi simplu, mărtu¬ 
risirea păcatelor şi mai ales euharistia, neavând nici un fel de 
cunoştinţe despre semnificaţia şi rostul acestor taine care, în mod 
normal, îl constituie pe creştin ca membru deplin şi activ al Bise¬ 
ricii. în schimb, după cum remarca şi Petru Maior, „proştii nu şliu 
ce putere osibită socotesc a fi întru acea ţerimonie” populară a 
paştilor, răspândită şi la românii din Ardeal: 

„pre însuşi pruncii cei sugători, spre zioa de Paşti, de la miezul 
nopţii pănă la vremea cân se înparte zisa pâne întinsă în vin, 
cu tirănie îi silesc la ajun şi aşa fometoşi îi duc mamele la 
biserică... ba drumariul, de nu va putea ajunge în zioa de Paşti 


* Editată de Petre Ş. NĂSTUREL, „Le christianisme roumain ă T^poque 
(Ies invasions barbares. Considdrations et faits nouveaux“, Bu/efiViu/ Bibliotecii 
Române XI (XV), s.n., Freiburg i.Br., 1984, pp. 251-259. 

2IBIDEM, p. 257. 


123 



la vro biserică de legea sa, unde să se poată împărtăşi din zisa 
pâne în vin întinsă, nu cutează a lăsa postul Paştilor; şi de se 
va lăuda cuiva pentru vro greşeală preotul locului că nu-i va 
da paşti (aşa chiamă pânea acea întinsă în vin), socotind 
această pedeapsă foarte mare, cu tot adinsul se nevoiaşte a-şi 
îndrepta greşeala ca să poată scăpa de sub ameninţata 
pedeapsă. Ba chiar şi aceia carii se cuminecă cu sfînta taină 
a evharistiei, în zioa de Paşti, nu se odihnesc pînă nu se 
împărtăşesc din zisa pâne ţerimonială**'. 

„Paştile“, pâinea muiată în vin ce se distribuie credincioşilor 
în noaptea învierii, constituie până astăzi o practică religioasă 
alternativă, mai importantă în ochii mulţimii decât însăşi euha¬ 
ristia, pe care de fapt o înlocuieşte şi a cărei funcţie o mimează. 
„Paştile“ nu sunt decât un substitut magic al Trupului lui Christos 
şi e ciudat că, de la Neofit şi Maior, prea puţini oameni ai Bisericii 
au fost tulburaţi de acest triumf al încrederii superstiţioase în 
„puterea” pâinii comune, mâncată însă într-un timp neobişnuit, 
cel al sărbătorii Paştilor, în daunacredinţei în prezenţa reală, care 
nu e condiţionată de timp. 

Pe de altă parte, potrivit unei alte pastorale, nedatată, a ace¬ 
luiaşi mitropolit Neofit al Ungrovlahiei (1738-1753), numeroşi 
„preoţi şi mireni, bărbaţi şi mueri, mari şi mici”, atât de la „maha¬ 
la” cât şi de la „sat”, nu sunt străini de unde „diavoleşti obiceiuri”, 
cum ar fi 

„borăceanii ce să inbracă cu haine mueresti si căluşarii ce 

” * I I 

joacă pre la Rusalii, şi Drăgaica ce să inbracă cu haine bărbă¬ 
teşti şi joacă la naşterea Mergătonilui înainte şi Botezătonilui 
loan, ţiind şi sabia în mână şi brezaia ce pune pă obrazul lui 
o faţă de ocară cu peri, chip de mascara şi de batjocură ce 
joacă la naşterea Domnului Hristos şi devia ce iaste căpăţână 
de râmătoriu şi umblă ţiganii cu dănsa în zioa ajunului 
sfântului marelui ierarh VasiJie şi păpănida ce iaste înfăşurată 


^ Petru MAIOR, Istoria besericei românilor, Buda, 1813, p. 78. 

cu bozii şi joacă joi a treilea săptămână după Paşte şi căte 
altele asemenea”*. 

Nicolae Mavrocordat nu era preadeparte de adevărul constatat 
(le Neofit pe teren atunci când califica credinţa contemporanilor 
săi de rit răsăritean drept „un labirint de superstiţii**^. 

în concluzie, s-ar zice că Biserica nu era prezentă în viaţa 
satelor decât cel mult pentru a creştina riturile de trecere prin 
botez, cununie si înmormântare. Fără discuţie, ţăranii trăiesc 
într-un timp creştin, marcat de sărbători creştine precum Pastele, 
Crăciunul, Rusaliile şi Bobotează, populat de personaje ale 
panteonului creştin ca loan Botezătorul sau Vasile cel Mare. Con¬ 
ţinutul acestui timp nu are însă prea mult de-a face cu credinţa 
Bisericii, cu liturghia şi cu sacramentele ei. Obiectele şi ritualurile 
magice (paşti, măşti, travestiuri, săbii, frunze, capete de porc, 
dansuri etc.) au adoptat uneori un nomenclator creştin, s-au 
insinuat adesea într-o cronologie creştină, au imitat sau doar 
împrumutat limbajul, simbolurile şi valorile vieţii creştine, fără 
însă a se lăsa cu adevărat modelate de credinţa evanghelică. 

Esenţialul rezidă în aceea că, descrisă de unii istorici prin 
delicatul eufemism „creştinism popular**, această religiozitate 
rurală nu a fost, în secolul al XVIII-lea, produsul unei mutaţii, 
rezultatul secularizării şi al descreştinării. După toate aparenţele, 
religia satelor nu se înfăţişase niciodată sub alte trăsături, nu 
prezentase vreodată alt chip. Când Ştefan al Il-lea şi Neofit 
Criteanul au descris-o, ea nu era de dată recentă. 

Cu toate acestea, veacul al XVIII-lea înregistrează la ţară o 
prefacere de natură să restrângă încă şi mai mult eficienţa socială 
a timpului supranatural: biserica începe să sufere concurenţa 
cârciumii, ce se ridică în faţa ei ca un loc alternativ de formare a 
atitudinilor colective^. Dacă recursul la sacramente este rar si 


* Petre Ş. NĂSTUREL, op. cit., pp. 249-250. 

^ Nicolae lORGA, Histoire des Roumains et de la Românite orientale, VII, 
Bucarest, 1940, p. 15. 

^ Florin CONSTANTINIU, „Aspecte ale mentalului colectiv sătesc în 
societatea medievală românească”. Studii şi Materiale de Istorie Medie VII, 
I974.p. 15. 

M'/oiuLT, frecvcnlarea cârciumii devine zilnică, judecând după 
liitii CDnsuniului producţiei de vin*. Sfidarea era mult prea făţişă 
pctimi a nu chema intervenţia unei domnii ce-şi asumase contro¬ 
lul linipului şi gestiunea echilibrului comportamentelor publice. 
Si cum ideea implantării la sate a învăţământului primar general 
IUI va încolţi în gândirea elitelor decât în a doua jumătate a 
secolului al XlX-lea, un decret al principelui Nicolae Mavrogheni 
se mulţumeşte să impună clerului, sub ameninţarea unor pedepse 
severe, permanenţa la biserică, iar credincioşilor participarea 
duminicală la liturghie^. Asemenea măsuri nu produc însă, în 
cazul cel mai bun, decât „creştini de duminică**. 

Conformism la vârf, ritualism alternativ la bază, indiferenţă 
la toate nivelele ierarhiei sociale. Pe firul veacului al XVIII-lea, 
Biserica românească pierde cursa împotriva timpului. O cursă la 
care a fost obligată să participe fără a fi fost pregătită. Cum s-ar 
putea explica această inaptitudine de a citi semnele timpului? 
Răspunsul ar trebui, probabil, căutat în dispozitivele intelectuale 
prin intermediul cărora Biserica răsăriteană şi-a elaborat con¬ 
ştiinţa de sine, în reprezentările identitare construite de ierarhia ei 
încă din Evul Mediu. Caracterul dogmatic împlinit o dată pentru 
totdeauna, mai presus de orice examinare, reevaluare şi interpre¬ 
tare, izolaţionismul doctrinar ce a rezultat din lipsa unei instanţe 
magisteriale şi din obiceiul de a privi spre trecut ca spre unica 
sursă de inspiraţie, relaxarea disciplinară produsă de diversitatea 
situaţiilor politice la care a fost nevoită să se adapteze în era 
post-bizantină, sunt tot atâţia factori care au împiedicat Ortodoxia 
tradiţională să-şi pună la punct o hermeneutică a Revelaţiei în 
istorie, să fie atentă la curgerea timpului, să-şi reînnoiască perio¬ 
dic căile ce duc la „bietul om** concret, căruia nu i-a fost dat să 
ţină „vremile supt cîrma sa**, ci să trăiască „supt vremi** şi, mai 
ales, sub „vremile de aemu [ce] nu sîntu în putere**^. Omul este 


* Sergiu COLUMBEANU, „Date privitoare la economia agrară din Ţara 
Românească în prima jumătate a secolului al XVlII-lea“, Studii XV/l, 1962, 
pp. 111-132. 

^ V.A. URECHIA, Istoria românilor, ID, Bucureşti, 1892, pp. 45-48. 

^ COSTIN, Opere, p. 144. 

<l;ilor să plece în căutarea Ortodoxiei. Dacă doreşte. Ce se întâm¬ 
plă însă dacă nu mai are o asemenea intenţie, sau nu mai ştie că 
trebuie să se lase în voia ei? 

De aceea, timpul interior şi conştiinţa individuală nu au 
i/.butit vreodată să devină, ca în Reformele catolică şi protestantă, 
domeniu de misiune. Clerul nu a avut ideea si nu si-a creat nici 
mijloacele de a unifica conştiinţele si de a consolida solidaritătile 

^ 9 » 9 9 

tradiţionale plecând de la organizarea şi disciplinarea duratei 
interioare. Nu se alcătuiesc noi manuale de confesiune, fiind 
utilizate exclusiv vechile penitenţiale bizanline, ce conţin sancţiuni 
„tarifare** (în special de interdicţie a accesului la euharistie) pentru 
păcate vizibile, adică comise în ordinea sensibilă. Oprirea de la 
comuniunea cu Trupul şi Sângele lui Christos este însă o 
pedeapsă spirituală ineficientă într-o societate care nu este 
familiarizată cu împărtăşania şi nu-i preţuieşte valoarea. 

Chiar şi cărţile ce se compun în scopul instruirii preoţilor, ca 
de pildă învăţătura bisericească tipărită de Antim Ivireanul în 
1710*, nu depăşesc, prin conţinutul lor elementar, nivelul catehis¬ 
melor baroce destinate copiilor. Motivul este simplu: clerul rural 
ştia uneori să citească, foarte rar să si scrie. 

• ' 9 

Biserica românească din secolul al XVIII-lea n-a investit timp 
în formarea preoţilor săi. Să ne gândim că, în intervalul 1258-1279, 
21% din preoţii rurali ai decanatului de Stowe din dieceza de 
Lincoln deţineau un M.A. la Universitatea din Cambridge^, pentru 
a lua un exemplu la întâmplare. în revanşă, s-ar părea că mediile 
universitare au fost obligate să aştepte până în anul 1650 pentru 
a asista la susţinerea primului doctorat în filosofic de către un 
cleric de origine română, Gabriel Ivul S.J. din Caransebeş^. în 
Principate, seminarele teologice nu vor fi decât o invenţie, destul 
de improvizată la început, a secolului al XlX-lea. 


ifi/eV.Lpp. 481,548-550. 

^ John H. MUNDY, Europe in the High Middle Ages. Îi50-Î309, London, 
1973. p. 468. 

^ Johann ANDRITSCH, Studenten und Lehrer aus Ungarn und 
Siebenburgen an den Universităt Grai (1586-1782), Graz, 1965, p. 72. 

Până atunci, iniţiativa aparţine monarhiei administrative, 
care decide să se ocupe de instrucţia preoţimii, nu fără a stârni 
panică şi consternare în rândurile acesteia Astfel, Constantin 
Mavrocordat, în cea de-a doua domnie în Moldova (1741-1743), 
a fost văzut 

„apucându-să de capul preoţilor să-i înveţe carte, frământân- 
du-i în tot chipul... la cari nu putem scrii ce frică trăge bieţii 
preuţi şi diiaconi, că să apuca si la bătrâneţă să-i înveţâ carte'* 
şi trimiţând ispravnicii prin judeţe să-i cerceteze pe preoţi, 
urmând ca pe cei dovediţi refractari la alfabetizare „să-i pună 
la bir cu ţăranii"*. 

Cum se face că nu autoritatea bisericească, cum ar fi fost de 

aşteptat, ci domnia a adoptat cele dintâi măsuri vizând formarea, 

fie ea si sumară, a clerului? Constantin vodă nu făcea decât să 

calce pe urmele lui Alexios Comnenul care, în faţa unei Biserici 

imobile, angajează autoritatea imperială în reforma prin educaţie 

a clerului bizantin din secolul al Xl-lea^. Mai mult, fără voinţa lui 

Constantin Mavrocordat de a promova, în domniile sale succesive 

din Tara Românească si Moldova, folosirea în biserici a limbii 
1 * ’ 

române, efortul de traducere a cărţilor de cult întreprins de Antim 
Ivireanul ar fi fost zădărnicit de reacţia slavonizantă a succesorilor 

w • 

sai. 

Reimprimând în 1732 Chiriacodromionul românesc, mitro¬ 
politul Ştefan al Il-lea al Ungrovlahiei publică, de fapt, un 
manifest împotriva utilizării Scripturii în limba ţării, redactat în 
spiritul şi cu motivaţiile care-1 determinaseră pe mitropolitul 
Theodosie să refuze tălmăcirea liturghiei slavone^. Chiriacodro¬ 
mionul, culegere de omilii duminicale, era, după părerea lui 


^ Pseudo-Enache KOGĂLNICEANU, Letopiseţul Ţării Moldavii, ediţie 
de Aurora Ilieş şi Ioana Zmeu, Bucureşti, 1987, pp. 15-16. 

^ Paul GÂUTIER, ,i*6dit d* Alexis Ier ComnĂne sur la răforme du clerg6“, 
Revue des Etudes Byzantines 1973, pp. 165-201. 

^ Daniel BARBU, ,J*ortretul unui discipol; Ştefan al Il-lea al Ungrovla- 
hiei“. Revista Istorică 111/5-6, 1992, pp. 552-555. 

Ştefan al Il-lea, o carte suficientă pentru educarea poporului 
crreştin, mai folositoare chiar decât Evangheliile, „de vreme ce 
rvangheliia iaste prorocie acoperită şi neprecepută la cei mai 
mulţi, iaru aciasta ce să zice Chiriacodromionu iaste prorocie 
descoperită, cuvîntulu sfintei evanghelii tălcuitu spre înţelesulu 
limbii rumâneşti“^ Acest corpus de predici compuse în primele 
veacuri creştine şi în epoca patristică ar constitui deci un fel de 
Rihlia pauperum, singura la care laicii români ai secolului Lumi¬ 
nilor ar avea dreptul. Biblie „descoperită** ce face inutil recursul 
la adevărata Biblie, cea „acoperită**, a cărei lectură trebuie să 
rămână un apanaj al clerului. 

S-ar putea ca această suspiciune a unor reprezentanţi ai ierar¬ 
hiei faţă de transpunerea pe româneşte a Scripturii şi a cărţilor de 
cult să mai aibă si un alt motiv. Mediile monastice din care aceşti 

♦ I 

ierarhi proveneau se bucuraseră, în tradiţia creştinismului româ¬ 
nesc, de privilegiul aproape nedisputat de a administra depozitul 
credinţei şi tezaurul practicilor religioase. Pentru ieromonahul 

_ A 

Silvestru, aşa cum putem citi în prefaţa Evangheliei învăţătoare 
ieşite de sub tipar la Govora în 1642, oamenii fac parte din două 
„cete**, sunt distribuiţi în doar două ordine sau stări: „proşti şi 
sufleteşti**, adică j/mp// şi spirituali, laici şi clerici^. 

Laicul instruit nu-şi găseşte locul într-o asemenea taxinomie 
ce evocă Evul Mediu profund. Numai clerul monahal, „ceata 
sufletească** se cuvine să se afle în posesia instrumentelor prin 
care Cuvântul lui Dumnezeu este „tălcuitu** pe înţelesul laicilor, 
interpretat în limba vorbită de „ceata proştilor**. Dintr-o asemenea 
perspectivă, accesul liber la textele esenţiale ale creştinismului, 
prin intermediul traducerilor, era un factor ce ameninţa să pună 
capăt acestui monopol profesional al călugărilor. Tălmăcirea 
Liturghiei, ca şi a Scripturii, aducea inevitabil cu sine o scădere a 
prestigiului şi puterii spirituale - cu accente uneori magice în 
raporturile dintre lumea satului şi mănăstiri - a clerului monahal. 
Or, atât Theodosie, cât şi Ştefan al Il-lea au fost produsul acestui 


1 BRV, n. p. 46. 

pp. 121-123. 




tip de creştinism tradiţional şi rural, agrar-monastic s-ar putea 
spune, şi, ca atare, nu au putut evita să nu se lase în voia unui 
reflex de autoapărare specific oricărui spirit de castă. Căci, atunci 
când are la îndemână traduceri româneşti aliturgice ale Bibliei, 
destinate studiului si lecturii individuale, cum a fost ediţia de la 
Bucureşti din 1688, laicul cu ştiinţă de carte nu mai poate fi inclus 
decât abuziv în starea celor simpli, iar preotul de mir devine 
aproape la fel de „sufletesc** ca şi călugărul. 

In pofida unor astfel de reacţii defensive ale ierarhiei, preo- 
ţimea seculară, încurajată de către domnie să-şi ridice nivelul de 
instrucţie, începe să se profesionalizeze la rândul ei, pe baze de 
recrutare ereditare şi săteşti. Deşi Antim Ivireanul regretase ab¬ 
senţa vocaţiilor autentice, numărul preoţilor cunoaşte, de-a lungul 
secolului al XVIII-lea, o creştere continuă, mai ales la tară. Cum 
clerul era, în principiu, scutit de impozitele publice, hirotonia 
ajunge să fie privită de contribuabilul obişnuit drept principalul 
mijloc legal de evaziune fiscală. „Tot ce-i fruntaş [în sat] se află 
preot şi diacon**, fiecare parohie rurală înregistrează între două¬ 
zeci şi patruzeci de astfel de notabili ecleziastici, ceea ce sporeşte 
drastic sarcinile purtate de ceilalţi săteni prin reducerea masei 
celor datori să plătească bir, se plâng ţăranii munteni, în primii ani 
ai secolului al XEX-lea, principelui Constantin Ipsilanti, cerându-i 
să limiteze numărul lor la cinci preoţi şi opt diaconi de sat^ Aşa 
cum se petrece în asemenea ocazii, plângerea exagerează şi 
dramatizează proporţiile acestei inflaţii a clerului. O catagrafie 
întocmită în 1810 la porunca mitropolitului Ignatie al Ungrovla- 
hiei dă cifre aproape la fel de uimitoare, deşi comparativ mai 
modeste: o parohie urbană, Colţea, avea cinci preoţi la optspre¬ 
zece case, în vreme ce una rurală, Făcăeni, patru preoţi la două¬ 
zeci şi opt de case^. 

Moldova cunoaşte la rândul ei această multiplicare specta¬ 
culoasă, cu rosturi de dezangajare fiscală, a preoţilor rurali. 


^ V.A. URECHIA, Istoria românilor, I, Bucureşti, 1897, p. 309. 

^ Andrei OTETEA, Tudor Vladimirescu şi revoluţia din 1821, Bucureşti, 
1971, p. 88. 

(irigore Ghica denunţă şi interzice o asemenea practică într-un 
hrisov din 15 iulie 1764: 

„Ce dar întâi şi acel mai mare din lucrurile cele necuviioase 
şi necădzute ce s-au înmulţit, după cum s-au dzis, la Biserică, 
socotim că este înmulţirea preuţilor, dintru care se află foarte 
puţini la număr care după cum să cade intră prin uşă în staulul 
acesta, iară cei mai mulţi sînt acei ce să sue pe aiurea şi tâlhă¬ 
reşte, din carii pre unii îi îndeamnă nevrednicirea, ticăloşiea 
şi lenevirea, ca să răpască şi să apuce darul preoţiei... dânşii 
slobodzi eşindu de sub stăpânirea mireniei şi de dajdia cea 
legiuită care este a se plăti cu datornică datorie la visteria cea 
domnească»^ 

S-a vorbit, în legătură cu acest fenomen, ce pare să debuteze 
lent încă de la jumătatea veacului al XVH-lea, de o „ruralizare“ 
şi de o „laicizare** a clerului ortodox din întreg sud-estul euro¬ 
pean^. De acord. Dar, răstumând perspectiva, acest proces istoric 
s-ar preta şi la o descriere în termeni de „îmburghezire** a clerului 
rural, de participare masivă a preoţimii, în ajunul epocii modeme, 
la constituirea unei a treia stări româneşti. Mai întâi, proliferarea 
fără precedent şi ridicarea culturală a preoţimii seculare aboleşte 
definitiv străvechiul model teologico-politic binar laici/cler, prin 
ajungerea la maturitate deplină a unui al treilea ordin, clerul de 
condiţie laică. Apoi, scutirea de dări şi ponderea statistică aşează 
preoţimea de mir pe o poziţie socială intermediară între boierul 
stăpân al moşiei şi ţăranii care muncesc pe moşie. în acest ultim 
sens, preotul este oarecum mai hotărât „burghez**, dar şi mai 
specific în sens românesc, decât negustorul care tinde să se 
confunde cu boierimea, atât prin cumpărarea de pământ şi de 
dregătorii, cât şi prin strategiile matrimoniale la care aspiră sau la 
care este îndemnat. 


^ Uricariui cuprindzeîoriu de hrisoave, anaforale şi alte acte din suta a 
XVIII şi XIX de Th. Codrescu, voi. I, ediţia a Il-a, Tipografia Buciumului 
Român, laşi, 1871, pp. 308-312. 

^ Viigil GÂNDEA, „Les intellectuels du sud-est europ^en au XVII siăcle 
(II)“, Revue des Etudes Sud-Est EuropeennesXmjA, 1970, pp. 632-637. 

Aliiiu’i cAnd Dionisie Fotino îşi culege, spre 1817, datele 
ilr spic driiHigrafia Ţării Româneşti, el nu-i pune la socoteală pe 
tuiiciii şi negustorii din Bucureşti şi Craiova, lăsând în afara 
l ali ulcior şi clerul monahal. în schimb, din totalul de 164 649 de 
I amilii recenzate - aparţinând categoriilor de bimici (adică con- 
iribuabili ţărani), ca şi celor privilegiate, cum sunt postelniceii, 
neamurile, companiştii, mazilii, ruptaşii, scutelnicii, posluşnicii, 
slujitorii, ungurenii, bulgarii şi surugii -, 9 111 sunt familii de 
preoţi şi de diaconi, ceea ce înseamnă 5,53%, cu un record de 
12,82% pentru judeţul Vâlcea (1 378 familii de preoţi şi 163 
familii de diaconi la un total de 12 014 familii) ^ de unde veneau 
„bimicii“ care se jeluiseră lui Constantin Ipsilanti. Clerul de mir, 
socotit împreună cu membrii familiei, reprezenta deci minimum 
cinci procente din ansamblul populaţiei. 

A 

In plus, elita ecleziastică a secolului al XVIII-lea provine, cu 
unele excepţii fără mare greutate statistică, din rândurile clerului 
secular şi din mediile urbane. Episcopii şi călugării cei mai 
învăţaţi, cei care s-au bucurat de prestigiu şi de autoritate, au fost, 
într-o însemnată proporţie, fii de preoţi sau de orăşeni. De altfel, 
adoptând cariera sacerdotală, toţi fiii de preoţi aspirau la conser¬ 
varea şi întărirea privilegiilor de imunitate fiscală de care benefi- 
ciaseră ascendenţii lor. în caz contrar, ar fi însemnat să se piardă 
în masa rurală, „să dea bir cu ţăranii“, să se declaseze, să se 
descalifice social. La ţară, preoţia nu este o vocaţie religioasă, ci 
o ambiţie socială, o modalitate de a scăpa de presiunea ruinătoare 

a administraţiei financiare. 

% 

Cum să se mai pună problema vocaţiei, din moment ce 
hirotonia era o cale de evadare din categoria „ludelor^*, a unităţilor 
fiscale, a ţăranilor înscrişi la vistieria domnească, a căror condiţie 
nu era departe de cea cuprinsă în descrierea, poate prea severă şi 
prea globală, pe care Dinicu Golescu o face satului românesc de 
la începutul secolului al XDC-lea: 


^ Dionisiu FOTINO, Istoria generată a Daciei sau a Transilvaniei, Ţării 
munteneşti şi a Moldovei, III, tradusă din greceşte de G. Sion, Bucureşti, 1860, 
pp. 147-182; lap. 185, Fotino dă însă numărul total de 10 278 preoţi şi diaconi. 

„intrând cineva într-acele locuri unde se numesc sate, nu se 
vedea nici biserică, nici casă, nici gard împrejurul casei, nici 
bou, nici vacă, nici oaie, nici pasăre, nici pătul cu semănăturile 
omului, pentru hrana familiei lui, şi, în scurt, nimică; ci numai 
nişte odăi în pământ, ce le zic bordee, unde intrând cinevaş nu 
are a vedea alt decât o gaură numai în pământ, încât poate 
încăpea cu nevasta şi cu copiii împrejurul vetrei, şi un coş de 
nuele scos afară din faţa pământului şi lipit de balegă. Şi după 
sobă încă o altă gaură, prin care trebue el să scape fugind, cum 
va simţi că au venit cinevaş la uşă-i; căci ştie că nu poate fi 
decât un trimis spre împlinire de bani“^ 

Nimic mioritic într-o astfel de aşezare. Nici o urmă de spiri¬ 
tualitate şi de stabilitate, nici un fel de răgaz pentru cultivarea 
tradiţiilor creştine si a valorilor comunitare. 

f t » 

Să nu uităm însă jalba sătenilor: preotul este un fruntaş, un 
notabil. Protopopii şi parohii, cu numeroşii lor vicari şi diaconi, 
formau „burghezia** satelor. O burghezie pur „naţională** - oare¬ 
cum distinctă de majoritatea negustorilor şi artizanilor urbani care 
erau, dacă nu de-a dreptul alogeni, în orice caz sudiţi străini^ -, 
dependentă ca atare de domnie. O burghezie adusă pe lume de 
monarhia administrativă, din moment ce condiţia indispensabilă 
a existentei, recunoaşterii, consolidării si clarificării misiunii sale 
era nu vocaţia religioasă, ci scutirea de dări. De acum înainte, în 
numele stării ei burgheze, preoţimea se va simţi mai obligată faţă 
de monarhia care a promovat-o social şi care înţelege să se 
sprijine pe ea, decât faţă de ierarhia Bisericii care, prin extracţia 
sa monahală, face parte dintr-un alt ordin teologico-politic, iar, 
prin calitatea sa de stăpână a unei treimi din suprafaţa solului 
Principatelor, aparţine elitei. 


^ Constantin GOLESCU, însemnare a călătoriei mele, ediţie de 
D. Panaitescu-Perpessicius, Bucureşti, 1952, p. 86. 

^ „Laclasse interm^diaire ne se compose que de marchands et d’ouviers 
6trangers“ notează un raport francez din februarie 1831, Documente privitoare 
la istoria românilor culese de Eudoxiu de Hurmuzaki, XVII, ediţie de N. Hodoş, 
Bucureşti, 1913, p. 244. 

I ulm.uni. |H* |ii agili modernităţii, a unei „burghezii de sutană“ 

. iiir a iluminai inlclcclual satele şi a încadrat cultural populaţia 
11)1 f mitul Şl uraşclor a avut, la nivelul mentalităţilor colective, cel 
|tii|m u consecinţă majoră. Timpul Bisericii, suprimat la vârf şi 
mimai ta bază, se refugiază în sânul stării a treia. Păturile mijlocii 
ale societăţii s-au înstrăinat de seceriş fără să renunţe la post. 

în secolul al XlX-lea, burghezia românească, înrădăcinată m 
cler prin complexe legături genealogice reale sau doar sociale^ a 
l'ost conformistă în materie de religie. Un tipic reprezentant al 
dinamismului stării a treia româneşti, Tudor Vladimirescu, 
înscrie, de pildă, pe o filă a unui Penticostar dăruit la 27 februarie 
1819 bisericii din Cloşani, pomelnicul neamului său: din 
cincisprezece nume, şase aparţin unor membri ai clerului, atât 
monahal (inclusiv un arhiereu), cât şi de mir^. Prin urmare, secu- 
larismul liberal a evitat cu grijă orice formă de anticlericalism 
direct şi declarat, iar ateismul a ocupat un loc extrem de modest 
în discursul elitei intelectuale. 

A 

începând cu epoca crizei de conştiinţă, preoţia capătă din ce 
în ce mai evident aspectul unei profesii burgheze, mai precis 
mic-burgheze, chiar dacă, sau poate tocmai din pricina faptului 
că îşi recrutează cadrele în principal de la ţară şi din cartierele 
populare ale oraşelor. Preotul este un stâlp al stării a treia. De ase¬ 
menea, un slujbaş îndatorat al monarhiei administrative. Timpul 
Bisericii, incapabil să cucerească durata interioară şi să se insta¬ 
leze în subiectivitatea unor alegeri individuale, se va dizolva în 
timpul totalizator al statului. 


^ Semnificativă este, la mica burghezie urbană descrisă de l.L. Caragiale, 
frecvenţa numelor Popejcu, Protopopescu, Piscupescu, Dăscălescu etc. 

^ Andrei OŢETEA, op. cit., p. 116. 



CAPITOLUL III 


Scrisoarea pururea rămâne 


Dacă sunt unele societăţi lipsite de glas şi deci de istorie, 
slatele - nu numai cele modeme, dar si unităţile de dominaţie de 
lip patrimonial - nu se pot descurca fără ea. Pentru Biserică, ca şi 
pentru lumea rurală, problema timpului se pune mereu cu urgenţa 
actualităţii. Destinul creştinului si bunăstarea ţăranului reîncep cu 

f » t • * 

fiecare nouă zi. Acum şi astăzi se decid atât speranţa unei veşnicii 
fericite, cât si soarta recoltei de la toamnă. 

' I 

A 

Intr-O societate în care, principial, timpul este măsurat de 
ceaslov şi de muncile câmpului, trecutul nu există decât ca 
materie primă a prezentului. Ciclul liturgic aduce, cu titlu de 
modele exemplare, oamenii şi evenimentele din trecut într-un 
prezent deja instalat în viitor. Prezentul însuşi nu este decât o 
modalitate de a proiecta istoria în eternitate. Istoria este, la rândul 
ei, mai puţin memorie a faptelor, cât comemorare a persoanelor. 
Este deci normal ca cele dintâi texte „istorice** din cultura româ¬ 
nească să fi adoptat forma pomelnicelor, 

A 

In a doua jumătate a secolului al XVII-lea apar în chip firesc, 
însoţind procesul de constituire a unui timp civil şi public, 
primele preocupări istoriografice de natură sistematică, alături de 
rudimentele profesiei istoricului. A ,/ace istorie** apărea, în ochii 
elitei, ca un mod de a supraveghea oarecum şi, după caz, de a 
amenda pentru posteritate, timpul public gestionat de domnie. în 
schimb, interesul pentru istorie manifestat de unii principi era un 
procedeu raţional de luare în stăpânire, prin intermediul cronicilor 

oficiale, a privilegiului de exemplaritate pe care-1 conferise până 
atunci, pe căi cu totul iraţionale, doar memoria colectivă. 

Această intrare în scenă a scrisului istoric, a reflecţiei asupra 
duratei este semnul aproape clasic al unei crize de conştiinţă ^. în 
plus, şi în situaţia specifică a civilizaţiei româneşti de la cumpăna 
veacurilor al XVII-lea şi al XVIII-lea, simptomul unei crize de 
structură a modului în care este gândit raportul dintre timp şi 
eternitate. 


Naşterea duratei istorice 

9 

Tradiţia intelectuală creştină îşi reprezintă istoria ca un eve¬ 
niment al libertăţii, sau altfel spus, ca o întâlnire între libertatea 
arbitrară a omului si libertatea absolută a unui Dumnezeu care, 

^ * o 

prin întrupare, a luat asupra sa drama umanităţii^. Acolo unde, 
oamenii fac istorie în sens ontologic, ei lucrează, în realitate, la 
istoria propriei lor mântuiri sau damnări. Fiecare fapt istoric este 
purtătorul unei dimensiuni eschatologice: el poate fi, de pe acum, 
evaluat din perspectiva Judecăţii din Urmă. Ceea ce înseamnă, în 
ultimă instanţă, că experienţa istoriei ar trebui să coincidă cu 
practica valorilor creştine, iar sfera politicii cu domeniul eticii. 

La rândul său, scrisul istoric este chemat să opereze deja cu 
normele si criteriile revelate ale Judecăţii finale, având totuşi 

I t ' i 

dreptul la unele judecăţi relative, în numele părţii de libertate ce 
intră în compoziţia oricărui destin. Or, libertatea umană ar avea 
ca trăsătură specifică facultatea de a alege. Oamenii nu sunt însă 
întotdeauna în măsură să decidă ei înşişi care sunt atitudinile ce 
se cuvin adoptate într-o situaţie dată, care sunt hotărârile cele mai 
potrivite unui anumit moment istoric, iar circumstanţele fac 
adesea imposibilă o opţiune cu adevărat liberă. Timpul îi aparţine 


^ Cf. Christopher HILL, The Intellectual Origins af the English 
Revolution, London, 1972, p. 202. 

^ Cf. Hans Urs von BALTHASAR, Theodramatik, I. Die Personen des 
Spiels, 1. Der Mensch in Gott, Einsiedeln, 1976. pp. 170-288. 

lui Dumnezeu, oamenilor el le este doar „cu-mprumut dat în 
datorie***. Iată deci motivele pentru care tema libertăţii şi a Umi¬ 
lelor ei se află în centrul oricărei meditaţii de inspiraţie creştină 
asupra istoriei. 

Istoriografia slavo-română de tradiţie medievală rezolvase 

problema libertăţii prin procedeul literar al eroizării. In aceste 

Icxte din veacurile al XV-lea si al XVI-lea domneşte o armonie 

% % 

desăvârşită între planurile divine şi deciziile eroului. Istoriografii 

nu sesizează nici un fel de opoziţie între resorturile acţiunii 

istorice a eroilor - adică slava lui Dumnezeu si fericirea domnu- 

» 

lui - şi voinţa Cerului, Istoria este, aşadar, gândită de Providenţă 
şi înfăptuită de către oameni în acord cu această gândire. 

Odată cu Grigore Ureche (cca 1590-1647) şi Letopiseţul 
Cantacuzinesc (compilaţie de cronici slave şi româneşti, cele din 
unnă redactate în mai multe straturi, pe firul secolului al XVII-lea), 
problema libertăţii nu se mai pune, iar timpul stă sub teroarea 
determinismului providenţial. Istoria devine un fel de tribunal al 
judecăţilor divine, faptele bune fiind răsplătite imediat, iar cele 
rele primind pe loc pedeapsa meritată: încă de pe acest pământ. 
Dumnezeu „ceartă nedireptatea şi înalţă direptatea**^. Pe scurt, 
„lucrurile omeneşti sînt fragede şi neadevărate**^, istoria este 
îndurată de oameni, putând fi descrisă ca un fel de oglindă în care 
se reflectă lupta homerică dintre forţele binelui şi cele ale răului. 
Oamenii care fac faptele cele rele nu sunt, în realitate, decât 
„vase**, sau „organe** ale Celui Rău**. Pe de altă parte, toţi prin¬ 
cipii, chiar şi atunci când nu fac parte din familia domnească şi 
au aerul că refuză „coruna şi scaunul**, precum Neagoe Basarab, 
sunt aleşi de Cer „mai nainte de naştere** si desemnaţi de voxDei, 


^ COSTIN, Opere, p. 322. 

^ URECHE, Letopiseţul, p. 114. Principele Grigore Ghica este pedepsit 
pentru greşelile sale de guvernare, în 1664, prin moartea unui copil, Letopiseţul 
Cantacuzinesc, p. 152. 

^ URECHE, Letopiseţul, p. 93. 

^ Letopiseţul Cantacuzinesc, pp. 82, 148, passim; v. de asemenea 
GRECE ANU, Istoria, p. 131. 

ce se exprimă prin „glasul năroadelor“^ Ar fi deci incorect să 
susţinem că deznodământul cutărui eveniment - lupta de la 
Verbia dintre Alexandru Lăpuşneanu şi Despot Vodă, de pildă- 
s-ar datora priceperii, iscusinţei şi „vicleniei** oamenilor: de fapt, 
potrivit convingerii vornicului Ureche, întreg scenariul a fost 
regizat de Dumnezeu dinainte, pentru „ca nimica să nu fie 
stătătoare pre lume, ci toate de răsipă şi trecătoare**^. 

Timpul natural este mobilizat, şi el, în vederea împlinirii 
voinţei divine. Relatarea slavonă a episcopului Macarie al Roma¬ 
nului nu stabilise nici un fel de legătură între apostazia lui Iliaş 
Rareş şi cumplitul îngheţ din 1548^, în revanşă, Grigore Ureche 
raportează cele două evenimente unul la altul şi le analizează 
împreună, ca o pedeapsă divină căzută asupra ţării din cauza 
deciziei domnului de a-si abandona credinţa*^. 

» f 

La Finta, în 1653, nu Matei Basarab ar fi reuşit să învingă 
oastea lui Vasile Lupu, ci Dumnezeu a făcut o „minune mare, că 
trimise lui Matei Vodă un nor ploios.... fiind ceriul prea seninat** 
care, după ce a trecut deasupra oştii muntene, s-a „năpustit** cu 
grindină peste tabăra moldovenilor, ca semn că judecata divină 
s-a pronunţat în defavoarea unuia dintre cei doi actori pe care 
autorul Letopiseţului Cantacuzinesc îi prezintă ca fiind încleştaţi 
într-un soi de ordalie^. 

Nu este deci deloc neobişnuit ca supranaturalul să-şi facă 
simţită direct prezenţa în istorie, mai ales prin modificarea mira¬ 
culoasă a echilibrului natural dintre vizibil şi lumea invizibilă: 
viziunile în stare de veghe sau în somn^, intervenţiile sfinţilor^ ori 


^ Letopiseţul Cantacuzinesc^ p. 23. 

^ URECHE, Letopiseţul, p. 173 

^ Cronicile slavo-române, p. 89. 

URECHE, Letopiseţul, p. 167. 

^ Letopiseţul Cantacuzinesc, p. 111. 

^ E.g. IBIDEM, p. 27: viziunea lui Neagoe Basarab urmată de iertarea post 
mortem a păcatelor lui Radu cel Mare. 

^ E.g. IBIDEM, pp. 172-173: Mihai Cantacuzino ar fi scăpat de perse¬ 
cutorul său Gheorghe Duca datorită intervenţiei directe a Sfântului Nicolae, 
care-l face nevăzut privirilor urmăritorilor săi. 

.ipariţiile lor pe câmpurile de luptă fac ca, pe alocuri, Letopiseţul 
( antacuzinesc şi cel al lui Ureche să capete tonul edificator al 
scrierilor teologicei Ceea ce nu s-a întâmplat niciodată în 
istoriografia medievală. Iată, de pildă, versiunea pe care o dă 
cronografia slavo-română despre bătăliile lui Ştefan cel Mare de 
la Râmnic şi Codrii Cosminului^: cum acestea au avut loc pe 8 
iulie, când este comemorat Sfântul Procopie şi, respectiv, pe 26 
octombrie, de Sfântul Dumitru, principele i-a invocat în chip 
firesc pe cei doi sfinţi militari la începutul luptei şi le-a dedicat 
apoi victoria, convins fiind că rugăciunile lor i-au purtat oştile 
spre biruinţă. Nimic altceva, într-o asemenea practică, decât 
credinţa în legătura invizibilă, dar reală, dintre Biserica militantă 
şi cea triumfătoare. Această încredere, tipic creştină, în eficacita¬ 
tea spirituală a meritelor sfinţilor se preschimbă, la Grigore 
Ureche, în certitudinea unei prezenţe vizibile a celor doi sfinţi pe 
linia frontului: aceştia îşi fac, propriu-zis, apariţia, „umblând 
deasupra războiului călare... fiindu într-ajutoriu lui Ştefan vodă 
si dându vâlhvă ostii lui“^. 

I » 

Cântărind bine lucrurile, acest exemplu pare să indice o 
preeminenţă a semnelor religioase în dauna actelor de credinţă. 
Evacuarea mentalităţii medievale este însoţită, în mod curios, de 

t t ' ' 

o scriitură puternic marcată de limbajul teologiei. Dar să nu ne 

lăsăm induşi în eroare de retorică. Cultura românească a secolului 

% 

al XVn-lea pornise fără reţineri, chiar cu preţul sacrificării temei 
creştine a libertăţii, în căutarea timpului istoric, a duratei ce nu se 
mai varsă în eternitate. 

Timpul oamenilor a fost deci regândit până la punctul în care 
echilibrul ce prezida, conform tradiţiei, înţelegerea raportului 
dintre alegere şi destin a fost rupt printr-o succesiune de gesturi 
radicale. 


' IBIDEM. pp. 123-124, passim; URECHE, Letopiseţul, p. \69, passim. 
^ Cronicile slavo-române, pp. 10, 46 şi 12. 60. 

^ URECHE, Letopiseţul, pp. 106 (apariţia Sfântului Procopie la Râmnic) 
şi 115 (apariţia Sfântului Dimitrie la Codrii Cosminului). 

Durata nu va mai fi vremea aşteptării, anticamera eternităţii, 
ci un domeniu temporal autonom, capabil să-şi producă singur 
semnificaţia şi guvernat de legi proprii. De bună seamă, într-o 
primă etapă, divinitatea este considerată ca fiind unica fondatoare 
a acestor legi. în Letopiseţul Cantacuzinesc şi, mai ales, la vor¬ 
nicul Ureche, determinismul istoric este strict providenţial. Dum¬ 
nezeu se angajează în practica istorică cu titlu direct şi personal, 
în această calitate de zeu personal, el decide totul şi intervine 
nemijlocit cu fiecare prilej. Totuşi, cum naraţiunile, lipsite de 
tehnica compoziţiei şi de pricepere arhitecturală, avansează din 
aproape în aproape, iar faptele sunt privite de la mică distanţă, 
nici Ureche şi nici Letopiseţul Cantacuzinesc nu ajung decât 
foarte rar să degajeze marile linii ale devenirii oamenilor şi ale 
desfăşurării evenimentelor. 

La drept vorbind, actorii istoriei nici nu par să aibă un destin 
adevărat: ei îşi fac, pur şi simplu, intrarea în scenă pentru a 
dispărea apoi, înlocuiţi imediat de alte personaje, abia schiţate şi 
ameninţate, la rândul lor, de o dispariţie fără urme la nivelul 
semnificaţiei. Privite de la înălţimea omului, judecăţile divine se 
rostesc în limbajul hazardului. împreună cu tema libertăţii, se 
pierde şi înţelegerea medievală a misterului timpului ca loc al 
unei întâlniri divino-umane. într-o dramă în care rolurile sunt 
distribuite dinainte, oamenii se găsesc prinşi între „norocul cel 
bun“ şi „norocul cel rău“, cuvinte cheie ce vin pe lume, euristic 
înlănţuite, în opera lui Grigore Ureche^ 

Istoriografia românească a epocii crizei de conştiinţă va 
ridica dialectica norocului la rangul de lege fundamentală a 
determinismului istoric^. Norocul preia astfel funcţiile libertăţii, 
dialectica sa dovedindu-se o contrafacere a alegerii. 


1 URECHE, Letopiseţul, pp. 219 şi 90, 93, 105, 113, 115, 139, 146, 197 
etc.; cf. Letopiseţul Cantacuzinesc, p. 112, passim. 

^ E.g. CANTACUZINO, Istoria, pp. 9, 18, 55, passinv, COSTIN, Opere, 
pp. 170,173,186, yiA, passinv, NECULCE, Opere, pp. 132,217,306,pajjim; 
Istoria Ţării Româneşti, p. 5, passim; GRECEANU, Istoria, p. 109, passim; 
POPESCU, Istoriile, pp. 102, 107,192, passim; etc. 

Este probabil că remarcile lui Grigore Ureche, încă ambigue, 
ilar insistente, privind rolul norocului ca factor de modelare a 
iiinpului să nu fi fost decât ecoul, oarecum incomplet asimilat, 
al unei atitudini intelectuale suficient de răspândită pentru a 
impune Bisericii o luare de poziţie fermă în favoarea manierei 
tradiţionale de a concepe destinul omului în istorie. Compilatorul 
muntean al îndreptării Legii din 1652 invocă autoritatea lui 
Anastasie Sinaitul atunci când afirmă că ideea, născocită de elini, 
a unei lumi guvernate de hazard reprezintă o serioasă atingere a 
ordinii morale aşezate de Dumnezeu: cum „nărocuF* nu deose- 
bcste binele de rău si fericirea de restrişte, este interzis creştinilor 
să se încreadă în el, să se lase conduşi de el, ba chiar să creadă 
că norocul ar avea vreo putere, vreo „isprăvnicie“ asupra oame¬ 
nilor; dimpotrivă, înţelepciunea creştină trebuie să-l mărturisească 
pe Dumnezeu cel viu, trebuie să nădăjduiască numai în Dumne¬ 
zeu, creatorul şi cârmuitorul lumii şi al timpului'. 

De fapt, scrisul istoric, aşa cum era pus în practică în epoca 
de criză, nu este decât un martor al stării de dezordine în care se 
aflau cadrele tradiţionale de referinţă. După Ureche, divinităţii 
nu-i vor mai fi atribuite intervenţii nemijlocite în temporalitate. 
Istoria nu va mai fi imaginată nici ca un act personal şi liber şi nici 
ca interpretare a unei partituri compuse de altcineva, ci ca o reţea 
de cauze şi efecte pe care omul o parcurge la noroc, la întâmplare, 
împins de circumstanţe ce-i scapă de sub control şi care-şi pierd 
statutul de proiecte providenţiale. Reflecţia asupra duratei merge 
mână în mână cu descoperirea principiului legii în istorie şi cu 
ambiţia de a descifra modului ei de funcţionare. într-o cultură a 

t f 

cărei elită îsi schimbă ideile fără a-si modifica si moderniza în 
aceeaşi măsură utilajul conceptual, norocul nu este altceva decât 
numele dat legii istorice. 

Miron Costin este cel care ne explică, cu pedagogică minuţie, 
semnificaţia norocului ca noţiune centrală a scrisului istoric al 

9 9 

generaţiei sale: 


^ îndreptarea Legii, glava 29, pp. 595-598. 

„Pentru norocul, mulţi întreabă: ieste ceva norocul si ce ar fi 

acela norocul? Răspunsu: norocul nu ieste alta, numai 

lucrurile ce ni să prilejescu şi ni să întâmplă, ori bune, ori rele, 

zicem acelor întâmplări norocul. De ni să prilejescu lucruri 

bune şi pre voie, zicem noroc bun; de ni-s împotrivă, au peste 

voie şi cu scădere, zicem norocul rău. Deci, cum întâmplările 

acestea au nume în toate limbile, asa si în limba noastră cu un 

* * 1 

cuvântu să închide si să zice: norocul**^ 

f 

Ce altceva înseamnă deci să ai noroc, dacă nu să ştii să te 
situezi pe versantul favorabil al unui proces istoric? Pe celălalt 
versant, nu-ţi rămâne decât să fii imediat doborât de nenoroc. 

In acest punct şi în jurul acestei mize cred că istoriografia 
românească din epoca crizei de conştiinţă se separă în două ramuri. 
De-o parte se află Miron Costin, Radu Greceanu, a doua secţiune 
a cronicii lui Radu Popescu, Ion Neculce şi Pseudo-Amiras. De 
partea cealaltă s-ar plasa Constantin Cantacuzino, cronicarul 
anonim al domniei lui Brâncoveanu, prima secţiune a Istoriilor 
publicate sub numele lui Radu Popescu şi Dimitrie Cantemir. 
Acesta din urmă este însă o excepţie situată pe alt nivel de erudiţie 
şi pătrundere decât cel împărtăşit de ceilalţi istorici români ai vremii 
sale, pentru care preocupările savante ale principelui au rămas 
aproape insesizabile. Persoana care i-a fost cea mai apropiată. Ion 
Neculce, nu are de spus despre el mai mult decât că „era om 
învăţăt“^, în vreme ce despre mitropolitul Dosoftei ştie că era 
„preaînvăţat, multe limbii ştie: elineşte, lătineşte, sloveneşte şi altă 
adâncă carte şi-nvăţătură“^. De altfel, singura autoritate istorio- 
grafică citată de Neculce este Miron Costin („După cum dzice un 
cuvânt Miron logofătul..Cantemir nu va fi deci convocat în 
argumentaţie cu concepţiile sale despre ciclurile timpului, despre 
sensul şi etapele istoriei, despre incrementum şi decrementum^, ci 


' COSTIN, Opere, p. 324. 

^ NECULCE, Opere, p. 516. 

MBIDEM, p.313. 

4lBn3EM.p,584. 

^ V. pentru această chestiune: Alexandru ZUB, „Sur la causalită histodque 
dans l’oeuvre de Demătre Cantemir**, Dacoromania 2, 1974, pp. 172-183; Dan 

numai cu acele laturi „normale** ale operei sale, adică compatibile 
şi comparabile cu scrierile contemporanilor săi români. 

Istoriografii din primul grup, foarte diferiţi sub atâtea as¬ 
pecte, au totuşi în comun aceleaşi convingeri cu privire la natura 
şi funcţionarea legilor istorice. Determinismul lor, providenţial în 
principiu, evoluează totuşi în sensul unei dispariţii a intervenţiilor 
divine directe. Deşi este recunoscut ca stăpân absolut al timpului. 
Dumnezeu nu-şi mai asumă gestiunea istoriei: acest rol revine 
legilor puse de El. Timpul este oarecum reificat. Orologiul 
principelui îi impune o dimensiune măsurabilă, obiectivă. Cu 
acest titlu, el cade în puterea cunoaşterii umane, legile sale pot 

fi identificate si descifrate de intelect. 

% 

Istoricul nu va mai fi, din această pricină, cel care povesteşte 
timpul, ci acela care are darul de a înţelege durata. Scrierea 
istoriei se desprinde de memoria colectivă, devine o instanţă 
individualizată, ce pretinde să dea informaţii cât mai sigure 
despre trecut şi să-i desluşească rosturile în lumina experienţei 
prezentului. Rosturi care, la urma urmelor, rămân totuşi destul de 
asemănătoare cu cele ale moralei creştine. 

Istoria, notează, aşadar, Miron Costin^ are menirea să ne 
instruiască, pornind de la o serie raţional ordonată de exemple, 
cum să facem binele si să ne ferim de rău: 

„Letopiseţile nu sintu numai să le citească omul, să ştie ce au 
fost în vremi trecute, ce mai muitu să hie de învăţătură, ce 
ieste bine si ce ieste râu si de ce-i să să ferească si ce va urma 

? ? f 

fie cine: domnul den faptele domnilor... boierii urmându pre 
boierii... slujitoriu a slujitoriu, că cineşi după breasla sa, cine 


W V M 

BADARAU, „Le concept de loi historique chez D6mătre Cantemir**, în Scrieri 
alese, Bucureşti, 1979, pp. 229-245; Valentin Al. GEORGESCU, „La translatio 
imperii selon le «Panegyricum» et la «Monarchiarum Physica Examinatio» 
(1714) de DdmĂtre Cantemir, prince de Moldavie, De la proph^tie de Daniel ă 
la philosophie naturelle de riiistoire", in Popoli e spazio romano tra diritto e 
profezia (Atti del III seminario intemazionale di studi storici „Da Roma alia 
Terza Roma“), Napoli, 1986, pp. 573-593. 

1 COSTIN, Opere, pp. 184, 277. 

urmadză pre cel cinsteş, cinstit, cine urmadză pre cel rău, rău 

ieste si rău să va săvârsi“. 

? * 

Istoria este folositoare cu precădere tinerilor, care învaţă din 
pildele ei să nu mai repete greşelile înaintaşilor, adaugă Ion 
Neculce^,, J^omenirea piere, iar scrisoarea pururea rămâne“, citim 
în Pildele filosofeşti traduse de Antim IvireanuP. Intr-adevăr, e 
bine să ne amintim că, după părerea lui Costin, „scrisoarea iaste 
un lucru vecinicu“. Dimpotrivă, tradiţia orală, memoria colectivă, 
ceea ce povestesc „bătrânii”, ceea ce se poate afla „den om” este 
„slab lucru”, de la care „nici o adevărată ştiinţă n-avem”^, nefiind 
demn de încredere pentru istoriograf decât ceea ce stă scris: 
„istoriile celi vechi mai bine le ştiu istoricii, că le au scrisă, iară 
nu auzite”'^. 

„Oglindă a minţii”, scrierea este în egală măsură şi o oglindă 
a timpului. Altfel spus, timpul şi gândirea se întâlnesc la nivelul 
scrierii. Scrisul istoric construieşte timpul, îl „scoate la vedere”^. 
Scriind istorie, lucrăm direct asupra duratei. Alături de Dum¬ 
nezeu, istoricul este coautor al istoriei. Cum a acţionat oare 
această nouă conştiinţă a valorii scrisului istoric asupra înţe¬ 
legerii duratei? A avut oare consecinţe reper abile la nivelul 
practicii istoriografice? A dus cumva la o schimbare a atitu¬ 
dinilor faţă de temporalitate? 

Să ne adresăm, pentru început, lui Radu Greceanu. Citindu-i 
cronica, redactată pe un ton oficial şi solemn, ni se trezeşte 
imediat amintirea Letopiseţului lui Grigore Ureche. Ţinuta 
generală este aceeaşi, inclusiv lungile extrase din Scriptură^. Dar, 
recurenta fastidioasă la voinţa Cerului si la „ochiul cel neadormit 


^ Cf. Andrei PIPPIDI, „Cărturarul între cărturarii vremii", Viaţa Româ¬ 
nească XXVI/9, 1973, p. 88. 

^ Alexandru DUTU, Coordonate ale culturii româneşti în secolul XVIII, 
p. 109. 

3 CANTACUZINO, Istoria, p. 5. 

■* NECULCE, Opere, p. 159. 

5 COSTIN, Opere, p. 241. 

® GRECEANU, Istoria, pp. 93, 96,133, 181 etc. 

al dumnezeieştii pronii**^ dă uneori o impresie de emfază şi de 
contrafacere. Simplă propagandă, suntem înclinaţi să gândim. 
IDar cu ce scop? Istoriograful a repus în valoare vechiul procedeu 
literar al eroizării, minus buna-credintă a cronicarilor slavoni. 

' I 

Căci, spre deosebire de Ştefan cel Mare sau de Petru Rareş - ale 
căror fapte, atunci când este cazul, nu sunt machiate de biografii 
lor -, eroul lui Radu Greceanu este fără prihană. O binecuvântare 
pentru ţară, dacă ar fi să-l credem pe istoricul său de curte. 
Constantin Brâncoveanu, căci despre el este vorba, apare ca un 
ales ce acţionează în momentele cruciale sub imperiul inspiraţiei 
divine. Să examinăm, de exemplu, episodul din 1693, când 
Poarta proiecta o expediţie războinică ce ar fi ruinat finanţele 
Ţării Româneşti. Cronicarul ar vrea să ne convingă că, în faţa 
previzibilei catastrofe, Brâncoveanu n-ar fi făcut altceva decât 
să-şi încredinţeze soarta în mâinile lui Dumnezeu care, în chip 
miraculos, a deturnat obiectivele campaniei militare, cruţându-şi 
astfel protejatul şi ţara acestuia de orice povară şi obligaţie faţă 
de turci^. Or, ca secretar şi intim al principelui, Greceanu nu avea 
cum să nu ştie ceea ce pentru anonimul brâncovenesc era un fapt 
notoriu: înalţii funcţionari otomani şi-au schimbat planurile 
marţiale numai după ce domnul le-a distribuit cu generozitate 
suficiente pungi de banP. Vulgaritatea eficientă a unei asemenea 
soluţii nu convine însă unui discurs istoriografie oficial. La Radu 
Greceanu, determinismul providenţial este interesat, dacă nu 
chiar mimat, iar durata istorică se înfăţişează ca o extensie a 

’ t f 

timpului monarhiei administrative, care, chiar dacă nu întruneşte 
încă trăsăturile unui stat modem, fie acesta şi de drept divin, este, 
în orice caz, condusă de un om providenţial. 

O a doua atitudine a aceleiaşi familii istoriografice îi aparţine 
lui Ion Neculce. Letopiseţul său marchează triumful timpu- 
lui-obiect. Legile lui Dumnezeu guvernează istoria. Mai devreme 
sau mai târziu, orice păcat îşi primeşte justa pedeapsă. Ceea ce nu 


1IBIDEM, pp. 205 si 55,180,221 etc. 
2 IBIDEM, p. 97. 

^ Istoria Ţării Romtneşti, p. 53. 

înseamnă totuşi că, între anumite limite, omul n-ar fi capabil să 
se determine pe sine^ Prin intermediul scrierii, dispune chiar de 
facultatea de a judeca destinul celorlalţi. Iar această judecată, 
departe de a depinde întotdeauna de etica creştină, se aşează 
uneori în subordinea raţiunilor politice şi tinde să se lase modi¬ 
ficată şi înduplecată atunci când aceste raţiuni se schimbă ele 
însele. Soarta omului se află în mâinile lui Dumnezeu. A povesti 
şi a înţelege acest destin înseairmă deja să participi, într-o oarecare 
măsură, la elaborarea lui. Pentru a supune durata, este mai întâi 
obligatoriu să o cunoşti. A scrie despre spectacolul istoriei, a-i 
lumina colţurile întunecate, a fi martorul momentelor ei de glorie 
şi de declin echivalează cu o luare în stăpânire a timpului, a 
timpului concret, a experienţei trăite. Cu adevărat, Neculce avea 
vocaţia evenimentului şi curiozitatea neodihnită: el pune întrebări 
fără să simtă nevoia unui răspuns, analizează fără să se preocupe 
de sinteză, tezaurizează evenimente şi portrete fără discriminare 
şi fără preconcepţii. A descrie faptele oamenilor de altădată pare 
să fie pentru cronicar o manieră de a se măsura cu Dumnezeul 
care l-a creat. înseamnă să privească istoria de sus şi să se joace 
de-a providenţa. 

în ceea ce-1 priveşte pe Miron Costin, în opera lui se epui¬ 
zează ultimele resurse ale temei creştine a libertăţii. „Si la acestu 
fel de scrisoare, gându slobod şi fără valuri trebuieşte“^: a scrie 
istorie este tot una cu a alege, meditaţia asupra timpului este o 
sfidare la adresa determinismului, fie acesta şi providenţial, este 
un procedeu de eliberare a gândirii, de evadare din constrângerile 
(„valurile**) duratei. Nu stă în puterea noastră să schimbăm ceea 
ce Cerul a decis, „sorocul lui Dumnedzău... a-1 clăti nu poate 
nime**^, dar scrisul ne ajută să străbatem cu demnitate, ca fiinţe 
responsabile, încercările la care ne supun aceste hotărâri. Deşi 
întoarsă spre trecut, scrierea istoriei este traversată de un 


^ Cf. Mihai BERZA, Pentru o istorie a vechii culturi româneşti, ediţie 
îngrijită de Andrei Pippidi, Bucureşti, 1985, pp. 130-131. 

^ COSTIN. Opere, p. 42. 

3IBIDEM, p. 158. 

presentiment al eternităţii. Scrisul istoric este conştiinţa duratei, 
in măsura în care ne reaminteşte că totul este scris si că, într-o 
/.i, dies iile, cartea va fi închisă. Să luăm însă aminte: istoricul 
pregăteşte eternitatea, lucrează cu materia primă a Judecăţii din 
Urmă. Dar Costin ştie că istoricul nu poate lua locul Judecăto¬ 
rului. îl simţim adesea pregătit să desprindă liniile de forţă ale 
istoriei ţării sale, dar, de fiecare dată, dă înapoi în faţa unei aseme¬ 
nea îndrăzneli, se opreşte, cu un fel de ezitare în care se amestecă 
dorinţa şi neputinţa, înainte de a face pasul hotărâtor. Miron 
Costin nu vrea să lase impresia că evaluează, compară şi judecă, 
deşi nu izbuteşte întotdeauna să se abţină să nu o facă, Dezvă- 

9 î » 


iuirea marilor procese istorice este, în ochu săi, o întreprindere ce 
trebuie amânată pentru sfârşitul timpurilor. 

Cel care se găseşte amestecat în istorie nu are cum să nu fie 
supus păcatului şi, în consecinţă, este incapabil să situeze faptele 
şi oamenii într-o perspectivă justă. într-adevăr, tot ceea ce fiin¬ 
ţează în ordinea temporală produce inevitabil păcatul, care atrage, 
ia rândul său mânia lui Dumnezeu. Tot ceea ce oamenii si 
societăţile durează este întemeiat pe păcat şi, prin urmare, con¬ 
damnat la distrugere. Aceasta ar fi dialectica devenirii, aşa cum 
se găseşte schiiaXim Letopiseţul Ţării Moldovei de laAaron vodă 
încoace: „zburdează hirea omenească peste măsură şi zburdă- 
ciunea naşte păcatul şi pre păcat urmează mânia luiDumnedzău“^ 
Doar „scrisoarea” reuşeşte să se sustragă acestei legi, de vreme ce 
este singura care o cunoaşte. Numai că această ştiinţă, proprie 
scrisului istoric, cere un preţ: istoricul va da seama despre 
soluţiile sale la sfârşitul Istoriei^. 

♦ y 

Temporalitatea creată de divinitate devine, la Miron Costin, 
caracterul fundamental al fiinţei, sau, mai precis, însăşi condiţia 
existenţei sale: „ai dat vremilor toate să petreacă”^. Substanţa 
tcmporalităţii, actualizarea acesteia în orizontul subiectivităţii 
umane poartă numele norocului. Temporalitatea şi norocul consti- 


1IBIDEM, p. 120. 

^ IBIDEM, p. 243: „eu voi da seama de toate ale mele, câte scriu". 
3 IBIDEM, p. 320. 

tuie cei doi poli, obiectiv şi subiectiv, ai duratei: „vremea lumii 
soţie si norocul alta“ \ Care este valoarea teoretică a norocului orb 

♦ i 

(„orbu nărocu“^), noţiune fundamentală a scrierilor costiniene? 
Ea pare să traducă drama conştiinţei prinse în mijlocul unei istorii 
asupra căreia nu are nici un control, care-i rămâne ontologic 
exterioară, izolată într-o „obiectivitate” oprimantă, dacă nu chiar 
deprimantă^. Norocul este orb deoarece voinţa noastră este 
captivă. Norocul nu alege, pentru că noi înşine nu mai suntem în 
măsură să optăm Ne apropiem aici de marginea prăpastiei şi 
putem întrevedea adâncimea crizei şi deruta conştiinţelor. 

Dacă destinul individual nu este decât rezultatul incidenţei 

f 

variabile a „norocului bun” şi a „norocului rău”, ce se întâmplă 
atunci cu mesajul creştin? Se poate oare concilia dialectica 

A 

hazardului cu datele Revelaţiei? întrebări grave, ce pun în discuţie 
legitimitatea noii percepţii a istoriei. Să fie vorba despre o renaştere 
intelectuală sau doar despre un impas? 

Şi dacă nu avem de-a face decât cu un impas, cum se poate 
oare ieşi de aici? Printr-o minimizare a funcţiilor temporale ale 
norocului, au răspuns anumiţi istorici. Astfel, Radu Popescu 
opune norocul „faptelor celor bune”'^: domeniul norocului ar fi 
cel al transgresiunii morale şi al păcatului, tot ceea ce nu este 
rodul unei vieţi drepte fiind darul vinovat al hazardului. Idee 
reţinută si de un continuator anonim al cronicii lui Costin, în 

• i ’ 

opinia căruia hazardul poate fi eliminat din reţeta destinului 
colectiv printr-o guvernare respectuoasă faţă de structurile comu- 


^ IBIDEM, p. 321; cf. „ori la ce-1 va scoate norocul şi vremea“, IBIDEM, 
p. 186. Sursele literare la Adrian MARINO. „Les premiers echos baroques et 
manieristes dans la litterature roumaine**, Baroque 6. 1973, pp. 161-163. 

^ COSTIN, OperCy p. 173; surse, comentarii şi analogii la Andrei PIPPIDI, 
„Cărturarul între cărturarii vremii", pp. 88-89. 

^ Eugen STANESCU, „Sur la structure humaniste de rhistoriographie 
roumaine de la grande epoque (1650-1725)", în Actes du II* Congris internaţional 
des etudes du sud~est europeen^ IV, Athănes, 1978. p. 511. 

^ POPESCU. Istoriile, p. 205. 

Milare tradiţionale: „nici un ajutor mai mare împotriva norocului 

decât tocmeala cea bună întru norod“^. 

Dar Miron Costin s-a ţinut departe de superficialitatea epis- 

icmologică ce dăduse naştere acestui gen de soluţii echivoce. 

Căci nu a fost niciodată amator de rezolvări uşoare si tranşante. 

* * * 

Iii îşi asumă fără disimulare toate contradicţiile epocii crizei de 
conştiinţă. Credinţa sa în împlinirea duratei în veşnicie este de 

• tir I 

neclintit. Dar incertitudinile sale cu privire la eficacitatea istorică 
a factorului supranatural nu sunt mai puţin evidente. A aflat şi el 
despre grindina de la Finta ce ar fi nimicit oştenii lui Vasile 
Lupu, dar, spre deosebire de redactorul Letopiseţului Cantacuzi- 
nesc, Costin nu se arată dispus să recunoască în ea o intervenţie 
divină în favoarea lui Matei Basarab, preferând să îi acuze pe 
cazacii lui Timus Hmelnitchi de a fi comis o eroare tactică ce a 

1 t 

dus în final la înfrângerea moldovenilor^. La fel, a auzit vorbin- 
du-se şi despre semnele miraculoase ce ar fi urmat execuţiei lui 
Miron Bamovschi la Constantinopol, dar se îndoieşte că divi¬ 
nitatea şi-ar fi arătat în acest chip dezaprobarea faţă de moartea 
unui inocent^. 

Or, îndoiala este un efect al reflecţiei, un produs tipic al 
raţiunii. Iar aceasta din urmă a fost marca de fabricaţie a secolului 

t t 

lui Descartes, a Occidentului vârstei clasice. Un Occident ce a 
luminat, de departe şi ca printr-o oglindă, gândirea lui Miron 
Costin. A face recurs la raţiune este un procedeu prin care se pot 
pune de acord datele Revelaţiei cu legile aparent dezordonate ale 
unei deveniri ce nu se mai grăbeşte să se piardă în eternitate. 

Paradoxal, avântul preocupărilor istorice de la sfârşitul seco¬ 
lului al XVII-lea românesc a dus la descoperirea viitorului, a 
intervalului dintre prezent şi sfârşitul timpurilor. De acum înainte, 
studiul trecutului va fi chemat să proiecteze viitorul potrivit unei 
metode raţionale. Istoria va fi nu atât un repertoriu de precedente, 


^ Letopiseţul Ţării Moldovei de la Istrate Dabija pînă la domnia a doua a 
lui AntiohCantemir, 7667-7705, ediţie de C.Giurescu, Bucureşti, 1913, p. 101. 
^ COSTIN. Opere^p. 154. 

^ IBIDEM, p. 103; v. Mihai BERZA, op. c/7., p. 72. 

o k'L'ţic ilc clică politică ori un inventar de exemple ce trebuie 
urmalc sau evitate, cât o sursă de prim ordin în anticiparea mode¬ 
lelor de construcţie a societăţii viitoare. Miron Costin declară 

> f 

răspicat: „cu aceste trecute vremi să pricepem cele viitoare**^ A 
cunoaşte istoria tării este cel mai temeinic mod de a-i elabora 
viitorul sau, mai bine zis, de a înţelege principiile şi legile după 
care acest viitor unnează să fie elaborat. Din trecut se întrupează 
viitorul. Istoria devine plămada timpului monarhiei administra¬ 
tive, ce-şi începe cariera, probabil sub Nicolae Mavrocordal, 
printr-un act de disciplină şi de raţionalizare istoriografică: adu¬ 
narea istoriilor dispersate ale Ţării Româneşti şi Moldovei într-un 
corpus unitar, într-o singură Istorie paralelă^. 

Ancheta se poate opri aici. Radu Greceanu, Miron Costin, 
Radu Popescu în a doua parte a Istoriilor şi Ion Neculce epui¬ 
zează, în mare, tipologia atitudinilor faţă de timp ale acelor 
istorici ai epocii de criză a conştiinţei care au gândit durata în 
perspectiva sau măcar în eventualitatea eternităţii 

De la punerea sub semnul întrebării a miracolelor până la 
totalul scepticism faţă de posibilitatea ca Dumnezeu să-şi mani¬ 
feste în mod regulat prezenţa în istorie nu era decât un pas. 
îndrăzneala de a păşi dincolo, pe teritoriul încă necunoscut al unui 
detenninism complet secularizat, aparţine primei părţi a cronicii 
lui Radu Popescu. 

Această operă compozită, deşi a făcut obiectul a numeroase 
cercetări şi dezbateri^, nu a fost încă analizată şi decupată din 
punctul de vedere al reflecţiei asupra duratei. în prima parte a 
Istoriilor, providenţa nu este invocată decât mecanic şi într-o 
singură situaţie-tip: menţionarea ctitoriilor pioase. Autorul îşi mai 


_ ^ COSTIN, Opere, p. 244. 

^ leronim CRĂCIUN, Aurora ILIEŞ, Repertoriul manuscriselor de 
cronici interne (sec. XV-XVIII) privind istoria Romîniei, Bucureşti, 1963, 
pp. 117-118. 

^ Status guaestionis la Andrei PIPPIDI, „Pornind de la o carte nouă despre 
Radu Popescu**, Anuarul Institutului de Istorie A.D. Xenopol din Iaşi XXV/l, 
1988, pp. 424-444. 

iiMunicşte o singură dată de divinitate, atunci când narează sfâr¬ 
şii ut tragic al părintelui său, marele vornic Hrizea din Popeştii 
Miw pot fi totuşi identificate încă alte două referinţe de ordin 
supranatural, relatate însă după Radu Greceanu şi, respectiv, 
itiionimul brâncovenesc, dar cu semnificativa excludere a cuvin¬ 
telor „ciudă“ şi „minune**: procesiunea cu moaşte aduse de la 
Muntele Athos însoţită de o „sfeştania** ce l-ar fi „milostivit** pe 
I )uiTmezeu care dăduse „bătae tărăi cu lăcuste**^ si cazul Doam- 

” • f 

nei Păuna a lui Ştefan vodă Cantacuzino, care şi-ar fi pierdut 
minţile „dă făcea toate grozăviile** chiar în ziua „când au tăiiat pă 
C ’ostandin vodă şi pe feciorii lui la Ţarigrad**, ca o „bătaie** divină 
pentru rolul pe care se bănuia că l-ar fi jucat familia soţului ei în 
drama Brâncovenilor^. în fond. Radu Popescu nu ne spune 
părerea sa despre caracterul suprafiresc al acestor două episoade 
şi nici nu le califică drept propriu-zis miraculoase, mulţumindu-se 
să consemneze, cu rosturi mai degrabă moralizatoare, ceea ce a 
auzit sau a citit la alţii. 

t 

A doua parte a Istoriilor se deschide cu genealogia şi domnia 
lui Nicolae Mavrocordat*^. Regăsim aici vechile concepţii despre 
l uncţia temporală a providenţei, interpretate aproape în spiritul 
encomiastic al cronicii lui Radu Greceanu: principele ales de 
Dumnezeu, animat de inspiraţii venite de sus în toate actele şi 
gesturile sale (de data aceasta eroul se numeşte Nicolae vodă), cei 
răi sunt „organe** ale diavolului^, tonul este edificator şi morali¬ 
zator, nu lipsesc nici referinţele emfatice la Cer, însoţite de 
copioase citate biblice. 


' POPESCU, Istoriile, pp. 174-175. 

^ IBIDEM, p. 193; v. şi GRECEANU. Istoria, pp. 90-91: datorită 
relicvelor Sfanţului Mihail al Sinadelor „s-au cunoscut ciudă mare aiave“. 

^ POPESCU, Istoriile, p. 210; cf. Istoria Ţării Romîneşti, pp. 122-123, 
care vorbeşte pe faţă despre o „minune" şi califică boala Doamnei Păuna drept 
„îndrăcire". 

POPESCU. Istoriile, p. 215. 

5IBIDEM.P.223. 

Să revenim însă la prima parte a scrierii şi să ne oprim, şi de 
data aceasta, la momentul luptei de la Finta, ce poate fi socotit un 
test revelator al atitudinii istoriografului. Ce s-a întâmplat, de fapt, 
acolo? Matei Basarab a avut pur şi simplu noroc cu grindina ce a 
udat praful de puşcă al moldovenilor ^ Ideea unei intervenţii divine 
nu-i trece nici o clipă prin minte autorului, nici măcar aluziv. O 
aversă încărcată de grindină, ca cea care a căzut la Finta pe 16/27 
mai 1653, nu este decât „un nor din aer, care avea apă multă şi vânt 
iute“ şi nimic mai mult. Stă mai presus de îndoială că un astfel de 
fenomen natural este întotdeauna imprevizibil. A crede, în astfel de 
ocazii, în miracole şi semne, nu sunt decât „băbeşti cuvinte**, ar 
spune anonimul brâncovenesc^, ipoteze şi interpretări fanteziste pe 
care un istoric serios le înlătură fără remuscare. 

Istoricul trebuie să se ocupe de cauze şi efecte, al căror studiu 
atent este în măsură să ofere o explicaţie suficientă pentru raţiune 
a oricărui eveniment sau proces. Desigur, Dumnezeu este în 
continuare privit drept cauză primordială a Istoriei, ca il primo 
motore al timpului, după formula lui Constantin Cantacuzino^. 
Altfel spus, n-am mai avea de-a face cu un Deus salutaris, cu un 
zeu care mântuieşte şi îşi face mereu simţită prezenţa în istorie, ci 
cu un Deus otiosus, cu un zeu ce se retrage în afara timpului după 
ce a avut grijă să-i pună în mişcare, o dată pentru totdeauna, 
mecanismul de orologiu. 

Printr-un gest intelectual radical, întruparea, eveniment cardinal 
al kenozei, al căderii lui Dumnezeu în durată, este scoasă din cal¬ 
culul istoric şi inclusă printre „basne şi aflări omeneşti**, după cum 
observase, de altfel, vigilentul mitropolit Antim Ivireanul. 

Să citim, pentru a risipi orice îndoială, şi clara profesiune de 
deism semnată de Dimitrie Cantemir: 

„Ziditoriul, după înţelepciunea şi puterea sa, zi dirile săvârşind, 

de lucni se odihneşte, şi, ca un deplin în putere stăpân, o dată 


^ „I-au slujit norocul", IBIDEM, p. 107. 

^ Istoria Tării Romtnesti, p. 8. 

1 ^ " 

^ Scrisoare către lordul WilliamPaget, Andrei PIPPIDI, „Cărturarul între 
cărturarii vremii", p. 96. 

numai poruncind, din veci până în veci zidirea ca o slujnică 
după poruncă aleargă^'. 

Iată cum timpul, nu numai că scapă de sub controlul unei 
divinităţi plecate la „odihnă** după ce şi-a istovit puterile în 
operaţiunea de declanşare a orologiului istoriei, dar este chiar 

A 

evacuat de evenimentul său cel mai consistent, întruparea. 

Ce-i mai rămâne atunci cronologiei ca principiu de coeziune, 
ca punct nodal, ca centru de referinţă? Legea universală a hazar¬ 
dului absolut („de obşte iaste orbul noroc**), susţine Constantin 
Cantacuzino^. Soluţia nu este atât de riguroasă pe cât pare la 
prima vedere, căci generaţia crizei de conştiinţă era încă ezitantă 
şi contradictorie în opţiunile sale. într-adevăr, acelaşi stolnic 
Cantacuzino îi cere Iui loan Cariofil să compună o refutatio atât 
a „dogmei elenice** a hazardului {tyche\ cât şi a celei calviniste 
a predestinării^. Puţine idei par definitive şi clare într-o epocă de 
criză, în care nici conştiinţele nu vor să se lase definite potrivit 
unui criteriu unic şi previzibil. 

Oricum, întrebarea stăruie: dacă nu mai pare sigur că eterni¬ 
tatea este însuşi scopul istoriei, mai are oare aceasta din urmă 
vreun sens, mai are cumva rost să reflectăm asupra duratei? 
Neapărat, răspunde Dimitrie Cantemir: scrisul istoric are menirea 
de a elibera iubirea de patrie, amor patriae, din robia sentimen¬ 
telor si a miturilor si de a o reconcilia cu adevărul, iar sensul 
istoriei este dat de viitorul propriului popor, conceput după 
dimensiunile unui proiect politic raţional'^. Istoria patriei va fi 


^ CANTEMIR, Istorie leroglificăy pi 244. Text comentat de Eugen 
STANESCU, op. cit.y pp. 512-513. Sursele filosofice la Petru VAIDA, Dimitrie 
Cantemir şi umanismulyBxicxiTeşiiy 1972, p. 79. 

2 CANTACUZINO, Istoria^ p. 9. cf. p. 77. 

^ Prefaţa lui Antim Ivireanul la£/ic/*e/ndio« peri tinân aporiân kai lyseon^ 
Snagov, 1697, în ANTIM, Opere^ p. 400. 

Dimitrie CANTEMIR, De antiquis et hodiernis Moldaviae nominibus şi 
Historia moldo-vlachiccy ediţie de D. Sluşanschi, in Opere, JX/l, Bucureşti, 
1983, pp. 29,135; cf. IDEM,//romew/ vechimii rormno-moldo-vlahilor, ediţie 
de Gr. Tocilescu, Bucureşti, 1896, pp. 6-8. 

gândită, de acum înainte, ca o durată exterioară istoriei sfinte şi 
fără comunicare cu veşnicia. 

f 

Un lucru rămâne sigur. Veacul al XVIII-lea a păstrat vechiul 
obicei - ce pare să nu se fi pierdut nici astăzi - de a declina 
identitatea românilor la modul ortodox. La urma urmelor, tara era 

’ I 

creştină, fapt ce-i obligă pe oamenii de litere de felul lui Constan¬ 
tin Cantacuzino sau Dimitrie Cantemir să nu bruscheze menta¬ 
lităţile tradiţionale şi să nu sfideze peste măsură conformismele 
gândirii. Astfel, Cantemir se grăbeşte să-i dezaprobe pe acei 
scriitori care pun la îndoială istoricitatea Revelaţiei^ şi consideră 
că, alături de ospitalitate, credinţa ortodoxă este singurul lucru 
pentru care moldovenii merită să fie lăudaţi^. în ceea ce-1 
priveşte, stolnicul Cantacuzino admite că, spre deosebire de 
dogmele Bisericii şi de scrierile patristice, „istoriile politice** sunt 
condiţionate de pasiuni şi de instrumentele intelectului şi că, în 
consecinţă, adevărurile lor nu pot fi decât relative^. Şi totuşi, 
atunci când, în Istoria sa, ajunge să descrie demolarea Templului 
din Ierusalim de către împăratul Titus, el nu citează decât surse 
antice „păgâne**'*, fără să-şi amintească, cum ar fi fost normal din 
partea unui analist creştin, că însuşi Christos prevestise eveni¬ 
mentul {Matei 24, 2; Luca 21,6). Curioasă pierdere de memorie 
din partea unui istoric care tocmai îşi proclamase cu emfază 
respectul infailibil pentru Scriptură. 

Putem cântări, în acest mod, distanţa care separă istoria 
theocentrică sau, cu un termen improvizat, dar sugestiv, theo- 
tendenţială scrisă de Grigore Ureche, Miron Costin sau Ion 
Neculce, de istoria secularizată, grevată de utilitarism politic şi de 
urgenţa unui proiect de societate, istoria înţeleasă drept cheie a 
viitorului, lecţie de orientare în timp şi tehnică de adaptare la 
circumstanţe, istorie a cărei scriere a fost experimentată de 


1 IBIDEM, pp. 171-172. 

^ IDEM, Descripţia, pp. 308. 

3 CANTACUZINO, Istoria, pp. 45-46. 
^ IBIDEM, pp. 32-33. 

(’onstantin Cantacuzino, Dimitrie Cantemir şi de alţi istoriografi 
ik' mai mică importanţă^ 

în umbra acestor autori, secolul al XVIII-lea va elimina 
ircptat din discursul elitei tot ceea ce ameninţă să depăşească 
măsura omului. Relansat de pe bazele puse de ei, scrisul istoric 
va survola durata la altitudinea raţiunii. Or, raţiunea modernă, 
aşa cum începe să fie descoperită în veacul al XVIII-lea 
românesc, nu poate fi separată nici de credinţa în „veşnicia** 
scrisului, în eternitatea secularizată a cunoaşterii umane si nici 
(le convingerea potrivit căreia societăţile „intră în istorie** cu o 
identitate specifică şi dobândesc o misiune proprie doar prin 
intermediul scrisului. 

Aşadar, pe firul secolului al XVIII-lea, românii ies treptat din 
„starea de natură** pentru a se pune ei înşişi în scris. Cu alte 
cuvinte, în cadrul unui proces lent şi îndelungat, românii devin 
pentru români un obiect unitar şi coerent nu numai de cunoaştere, 
dar şi de acţiune. în jur de 1750, serviciul divin se „naţiona¬ 
lizează** definitiv, românii adoptând pretutindeni o unică normă 
supradialectală a limbii liturgice şi de cultură^. în Transilvania, 
ca si în Tara Românească si Moldova, monarhia administrativă 

I ^ I ’ 

îşi propune să îmbunătăţească starea politică, economică şi 
socială a românilor prin intermediul unor politici publice tot mai 
tirticulate şi mai eficiente. Românii nu se vor schimba, nici radical 
şi nici dintr-o dată, dar comportamentele lor colective vor suferi 
din ce în ce mai evident, de acum înainte, efectele acţiunii statului 
birocratic. în plus, o dată cu Şcoala Ardeleană şi cu mişcările 


^ Astfel, cronica anonimă a domniei lui Brâncoveanu nu conţine decât opt 
referinţe formale la puterea lui Dumnezeu, precum şi alte şase invocări ale 
divinităţii aparţinând însă unor discursuri reproduse din memorie sau, cel mai 
probabil, din imaginaţie. Istoria Ţării Romtneşti, pp. 42 şi 49 (Constantin 
Brâncoveanu), p. 43 (paharnicul Staico), p. 61 (sultana mamă), p. 91 (Eugeniu 
de Sa voia), p. 101 (patriarhul Moscovei). 

^ Ion GHEŢIE, Baza dialectală a românei literare. Editura Academiei, 
Bucureşti, 1975, pp. 425-430 şi IDEM, „Din nou despre «momentul 1750» în 
procesul de unificare a româniei literare". Limba Română XXXVI/5, 1987, 
pp. 399-407. 

reformiste din Principate, se naşte şi ideologia naţională. Româ¬ 
nii nu vor mai fi ceea ce sunt, ci ceea ce crede elita că trebuie să 
fie şi merită să devină. fi român“ nu mai este un dat natural, 
organic şi neproblematic, ci un ideal politic şi cultural. Cu acest 
titlu, se poate spune că, începând cu ultimele decenii ale secolului 
al XVIII-lea, românii îşi pierd „inocenţa**, iar firea lor este, m 
egală măsură, atât produsul naturii, cât şi al scripturii. 


Practicile sociale ale lecturii 

Civilizaţia tradiţională a ţărilor române fusese, până atunci, 
dominată categoric de oralitate ^ Activitatea cărturărească de la 
curte ori din sediile episcopale, din mediile boiereşti sau mănăs¬ 
tireşti nu fusese multă vreme altceva decât o pregătire a prezenţei, 
a apariţiei în public. Scrierea însăşi fusese practicată mai ales ca 
un exerciţiu al oralităţii, iar gramatica fusese studiată doar ca o 
tehnică indispensabilă unei rostiri corecte^. 

Abia în epoca crizei de conştiinţă, lectura, comunicarea prin 
scris este inclusă de cărturari cu drepturi depline, alături de 
imagine şi cuvânt, în taxinomia instrumentelor indispensabile 
cunoaşterii: „nimeni nu să poate domiri de nici un lucru de nu mai 
nainte au au văzut, au au auzit, au au cetit*^. 

Care este deci locul lecturii în secolul al XVIII-lea româ¬ 
nesc? Era oare un tip de ocupare şi de raţionalizare a timpului la 
care elitele recurgeau frecvent? Cât de largă a fost răspândirea 
cititului în corpul social? Dacă scrisul, scrierea istoriei în special, 


^ Cf. Alexandru DUŢU, Cultura română în civilizaţia europeană 
modernă, Bucureşti, 1979, p. 9 sg. şi IDEM, „Intelligence et imagination ă 
I ’ aube des cultures modemes sud-est europ6ennes“, Revue des Etudes Sud-Est 
Europeennes XVII/2, 1979, p. 318. Despre persistenţa structurilor oralităţii în 
cultura românească a elitelor până în epoca lui Maiorescu, v. Vasile BANCILA, 
Portrete şi semnificaţii. Bucureşti, 1987, pp. 63-64. 

^ Cf. prefaţa mitropolitului Antim la Gramatica slavonească din 1697, 
ANTIM, Opere, p. 403. 

^ CAOTACUZINO, Istoria, pp. 1-2 (sublinierile îmi aparţin). 

A 

SC înălţa spre cotele raţiunii, la ce nivel evolua cititul? întrebări 
dificile, din moment ce sursele nu ne răsfaţă cu ştiri capabile să 
Ibrmuleze un răspuns explicit şi imediat. Să încercăm totuşi 
câteva sondaje. 

„îşi împărţea timpul cu rugăciunea, cu divanul şi cu citirea 
cărţilor. De dimineaţă până la prânz se îndeletnicea cu 
cercetarea judecăţilor, ascultând cu mare atenţie pe împricinaţi 
şi nu obosea şezând în divan şi străduindu-se să împartă 
dreptate celor nedreptăţiţi... După prânz şi până seara, dacă 
erau răvaşe scrise, adică jalbe..., se citeau în auzul lui de către 
doi sau trei cititori... si se dădea tuturor cuvenitele hotărâri si 

» t 

răspunsuri. Venind în acest răstimp şi marele vistier sau 
altcineva, cerceta cu el treburile cuvenite, fără a întrerupe 
citirea răvaşelor. Iar dacă nu erau răvaşe de citit, citea din 

* I ' 

cărţile lui loan Hrisostom sau ale lui Vasile cel Mare sau ale 
1 

lui Macarie Egipteanul sau ale altor sfinţi părinţi, însemnând 
vorbele aflate în ele ce se referă la domnitori. Somnul cel 
dulce era foarte măsurat: se scula dis de dimineaţă, la orele 
cinci din noapte şi stătea în biserică cu mare luare aminte şi 
evlavie, împreună cu toţi boierii şi slugile domneşti care 
locuiau la Curtea domnească, care şi ei se sculau când crăpa 
de ziuă, după exemplul domnului... Nu se cânta chinonicul, ci 
în locul lui se citea din amvon o omilie hrisostomică, din cele 
traduse în limba moldovenească la porunca sa, pentru că 
această lectură este mult mai folositoare celor ce ascultă decât 
cântarea cântăreţului, lucru care a devenit pe urmă obişnuit în 
toate celelalte biserici ale Moldovei” 

Iată cum îşi petrecea timpul Constantin Mavrocordat, un 
principe de la jumătatea veacului al XVIII-lea. Cât de tipic era 
oare acest decupaj cronologic? împărţirea dreptăţii şi prezidarea 
sfatului domnesc erau datorii pe care nici un domn nu le putea 
ocoli. Dar frecventarea zilnică a bisericii şi lecturile patristice? 
Ele erau vocaţia lui Constantin Mavrocordat, căci alţi domni, ca 


^ Cronica Ghiculeştilor, p. 620. Pasajul a fost deja semnalat, dar în legă- 
lură cu tema Fiirstenspiegel, de către Alexandru DUŢU, Cărţile de înţelepciune, 
p. 87, n. 62. 

de pildă vărul său Grigore Matei Ghica^ preferau vânătoarea, 
mesele bogate şi distracţiile. 

Să mai abservăm că modelul tripartit propus de Constantin 
vodă (muncă, rugăciune, studiu) seamănă prea mult cu regula 
monastică pentru a putea fi aplicat comportamentelor colective. 
Pe de altă parte, este oarecum surprinzător să constatăm că, în 
alegerea lecturilor sale, Mavrocordat nu punea la contribuţie 
foarte bogata şi diversa sa bibliotecă^, mulţumindu-se cu trei sau 
patru scrieri ce se aflau la îndemână în rafturile oricărei mănăstiri 
mai răsărite. Să fie vorba aici despre deosebirea pe care o făcea 
principele între cărţile de uz personal, puţine la număr şi cu un 
conţinut similar, şi „biblioteca cea mare“^, ce se bucura de un 
statut aproape public? în orice caz, cu una sau două excepţii, 
bibliotecile veacului al XVlII-lea românesc erau de talie redusă. 
Chiar şi o instituţie de importanţa Mitropoliei bucureştene îşi 
putea aduna toate cărţile „în lada cea mare ce se află la biserică**, 
după cum notează catalogul întocmit sub Neofit Criteanul*^. Ceea 
ce contează, în definitiv, este faptul că volumele pe care un 
principe, extrem de învăţat pentru vremea şi ţara sa, avea obiceiul 
să şi le rezerve pentru propria folosinţă cotidiană nu excludeau, 
ci, dimpotrivă, se constituiau ca suport şi inspiraţie pentru lectu¬ 
rile făcute la biserică, în comun şi cu glas tare. 

Reforma liturgică întreprinsă de Constantin Mavrocordat 
(generalizarea limbii române în cult şi înlocuirea cântărilor prin 
lecturi patristice) viza oare cu adevărat instruirea religioasă a 


^ Cronica Ghiculeştilor, p. 260. 

^ Vasile MIHORDEA, Biblioteca domnească a Mavracordaţilor, 
Bucureşti, 1940; Valentin AL. GEORGESCU, „Les ouvrages juridiques de la 
bibliothăque des Mavrocordato", Jahrbuch der osterreichischen Byzantinistik 
18, 1969, pp. 195-220; Comeliu DIMA-DRĂGAN, Biblioteci umaniste 
româneşti. Bucureşti, 1974, pp. 12-14, 56-62, 104-110 etc. 

^ Nestor CĂMĂRI ANO, BA.R. Catalogul manuscriselor greceşti, II, 
Bucureşti, 1940, nr. 1052, p. 183. 

^ Mihai CARATAŞU, „Ştiri noi privitoare la biblioteca Mitropoliei din 
Bucureşti în secolul al XVlII-lea“, Studii şi Cercetări Bibliologice XIII, 1974, 
pp. 133-150. 

elitei sau a fost introdusă la curte numai pentru a da exemplul cel 
bun? Cum să aflăm care erau lecturile înaltului funcţionar? 

I 

Boierii aveau oare, în secolul al XVIII-lea, priceperea, interesul 
şi răgazul de a citi şi altceva decât hrisoave, pitace, anaforale, 
răvaşe si alte acte oficiale ale cancelariei domneşti? 

9 9 I 

Sursa pe care am citat-o ne indică limpede că a poseda o 
bibliotecă, fie ea chiar de valoarea si mărimea celei a Mavrocor- 
daţilor, nu implica şi obligaţia de a-i citi toate cărţile. Ştim astăzi 
că principele Constantin Mavrocordat a fost, prin raportare la 
etalonul sud-est european, un savant, un „homme de Lettres“ 
dintr-o ramură provincială a familiei Luminilor. Şi totuşi, istorio¬ 
graful contemporan nu a reţinut imaginea eruditului, ci pe cea a 
normalităţii, pe cea care se suprapunea fără dificultăţi majore 
peste nivelul mediu al lecturii. Această reducţie operată de un 
practician al scrisului istoric ne îndeamnă să bănuim că, cu 
excepţia câtorva profesionişti ai cunoaşterii - iar Constantin 
Mavrocordat se număra printre aceştia, orice-ar spune Cronica 
Ghiculeştilor - şi a „intelectualilor** de meserie (profesori, jurişti, 
medici), cartea a fost, înainte de toate, un produs de lux şi un 
obiect de colecţie. Simptomatic, cele mai îngrijite biblioteci 
particulare din Bucureşti, între care cea a lui Andronachi Vlastb 
vizitată de Jean Claude Flachat^ nu constituiau, la drept vorbind, 
decât un fel de cabinete de curiozităţi în care cărţile se găseau 
amestecate printre „plusieurs tableaux de prix, quelques 
morceaux de sculpture admirables, quantite d’outils de toute 
espfece et plusieurs pifeces d’une mechanique singuliăre**. De cele 
mai multe ori cartea era tezaurizată, uneori chiar şi citită. 

în fond, cine citea şi când? Şi despre ce fel de lecturi era 
vorba? Se pot oare repera anumite regularităţi şi recurenţe în 
practica lecturii? S-a lăsat aceasta condusă, distribuită şi ierar¬ 
hizată de către o „mână nevăzută**, ori a făcut cumva obiectul 


^ NicolaelORGA, „Ştiri nouă despre biblioteca Mavrocordaţilor şi despre 
viaţa muntenească în timpul lui Constantin vodă Mavrocordat", Academia 
Română. Memoriile Secţiunii Istorice, seria III, Vl/6,1926, p, 22. 

unor strategii, norme şi procedee? Pe scurt, a existat o economie 
politică a lecturii la sfârşitul vechii civilizaţii româneşti? 

A 

înainte de a analiza consumul de carte, se cuvine deci să 
examinăm producţia. Căci, după toate aparenţele, media mobilă 
a lecturilor depindea de numărul de ediţii scoase de tipografiile 
locale, în limba română. Am alcătuit în acest scop un tabel în care 
am încercat să apreciez, pentru o perioadă cuprinsă între 1678 şi 
1830, organizată în grupe de câte două decenii, structura acestei 
producţii ^ 

Câteva detalii asupra principiilor care m-au călăuzit în 
această operaţie de identificare a unor practici sociale ale lecturii 

din Tara Românească si Moldova în secolul al XVIII-lea. Mai 

♦ 1 

întâi, de ce am ales intervalul 1678-1830? Anul 1678 reprezintă 
o dată cheie în istoria imprimeriei româneşti, cea a relansării, 
după câteva evenimente tipografice disparate, a unei producţii 
sistematice şi continue, iar 1830 este nu numai limita ad quem 
aleasă de Bibliografia Românească Veche, principala sursă a 
anchetei noastre, dar şi un moment în jurul căruia Luminile se 
sting în favoarea Romantismului şi Liberalismului, iar Vechiul 
Regim face loc modernităţii. 

Avem de-a facd deci cu o durată destul de lungă, în care 
structurile medievale ale cunoaşterii se epuizează lent, fără însă 
a înceta să pulseze, în care credinţa, deşi nu mai produce 
certitudini, devine unul din principalele materiale de con¬ 
strucţie a identităţii naţionale româneşti, în care orizontul 

» • » t ^ 

imaginilor rămâne ataşat de formulele iconografiei post-bi- 
zantine, dar se înstrăinează treptat de spiritul bizantin, în care 
ecourile tardive ale Renaşterii, formele vârstei baroce, adierea 
Raţiunii clasice şi germenii Luminilor convieţuiesc, se întretaie 
şi se ignoră reciproc, în dispreţul oricărei tentative de descriere 
raţională. 

t 


^ Sursa eşantionului: BRV, I-IV şi Daniela POENARU, Contribuţii la 
Bibliografia Românească Veche, Târgovişte, 1973. 

A 

In al doilea rând, nu am reţinut decât cărţile tipărite în 
româneşte, în douăzeci şi nouă de centre tipograficei Circulaţia 
cărţii greceşti, franceze, latineşti, italiene, germane, ruseşti, 
ungureşti etc. nu înregistrează o pondere hotărâtoare, dacă suntem 
decişi să pornim în căutarea atitudinilor colective faţă de lectură, 
a timpului normal al lecturii, a lecturii ca practică socială, 
într-adevăr, luând în discuţie cele opt procente constituite de elită 
şi de starea a treia, numărul celor care ştiau greceşte, latineşte, 
italieneşte, franţuzeşte ori ungureşte şi care, mai ales, puteau să-şi 
permită luxul de a-şi procura cărţi editate în străinătate, nu a fost 
deloc covârşitor din punct de vedere statistic. 

în plus, dacă elitele au putut adesea străpunge, mai cu seamă 
în epoca crizei de conştiinţă, „blocada** culturală impusă ţărilor 
române atât de tradiţia post-bizantină aflată într-o permanentă 
defensivă, cât şi de suspiciunile nutrite de Turcocraţie în faţa 
expansiunii Occidentului, această izolare a rămas de nedepăşit 
pentru majoritate. Şi nu mă gândesc la majoritatea reală a satelor, 
Ia majoritatea condamnată la tăcere inclusiv din lipsa ştiinţei de 
carte, la majoritatea dominată încă de cuvântul vorbit şi de gest. 
O majoritate profund neîncrezătoare, de altfel, faţă de cultura de 
elită şi de educaţia înaltă, privite ca exterioare normalităţii, ca 
îndeletnicire „cleric ale“, ca patologii ale unui grup ce trăieşte 
după alte reguli decât majoritatea societăţii: 

„Moldovenii nu numai că nu iubesc învăţătura, dar aproape 
toţi o urăsc... Ei cred că învăţaţii nu pot fi cu mintea întreagă 
în asa măsură încât, atunci când vor să laude stiinta cuiva, 

I ’ • A * * 

spun că a ajuns nebun de prea multă învăţătură. In această 
privinţă o vorbă proastă, care se aude des în gura moldo¬ 
venilor, este că învăţătura e treaba preoţilor, mireanului îi este 


^ Cărţile au fost tipărite în următoarele centre tipografice: Abrudfălva, 
Alba-Iulia, Blaj, Braşov, Bucureşti, Buzău, Căldăruşani, Cernăuţi, Chişinău, 
Cluj, Craiova, Dubăsari, Iaşi, Movilău, Neamţ, Oradea, Rădăuţi, Râmnic, 
Sas-Sebeş, Sibiu, Sâmbăta Mare, Snagov, Suceava, Timişoara, Târgovişte, dar 
şi la Buda (-Pesta), Lemberg (Lwow), Viena şi St. Petersburg, 

de ajuns să înveţe să citească şi să scrie, să ştie să-şi semneze 
numele" ^ 

Am aşadar în vedere doar majoritatea restrânsă formată de 
starea a treia destul de clericală a secolului al XVIII-lea, de 
„burghezia de sutană" compusă din oameni care beneficiau de 
un anumit nivel de formaţie {Die Gebildeten), fie ea şi elemen¬ 
tară. Numărul acestora era totuşi suficient de important pentru 
a stârni îngrijorarea elitei tradiţionale, ce începea să se simtă 
concurată pe teren intelectual. Astfel, boierii munteni constată în 

1746 că 

„de la o seamă de vreme, toţi feciorii de boeri s-au răcit de 
către învăţătură, la care mai nainte toată boerimea avea multă 

I ' 

plecare spre a-şi da fiii lor ca să înveţe şi să se pricopsească 
la carte elinească, iar acum nu ne putem pricepe din ce 
pricină s-au lenevit atât părinţii, cât şi feciorii lor a urma 
acestei bunătate de folos şi de podoaba neamului boeresc, 
încât au rămas mai proşti la învăţătură decât alte trepte mai 
de jos“^. 

Mă refer deci la cei de pe „treptele mai de jos" care, oricât de 
puţin numeroşi, reuşiseră să scape, chiar şi numai parţial, de sub 
teroarea muncii cotidiene, la cei capabili să amenajeze în durata 
zilei de lucru un moment de răgaz, de timp liber, adică eliberat de 
orice constrângere a necesităţilor imediate şi organizat indepen¬ 
dent de orice comandă socială. Or, dacă ar fi să-i dăm crezare lui 
Miron Costin, în „cumplitele vremi" ale vechii civilizaţii româ¬ 
neşti, timpul lecturii, „iscusita zăbavă" a „cetitului cărţilor", era 
privită nu numai drept cea „mai frumoasă şi mai de folos" 
acumulare de timp liber, dar şi ca un privilegiu inaccesibil uneori 


^ CANTEMIR, Descripţia, p. 311. Aceeaşi referinţă paremiologică un 
veac şi jumătate mai târziu, la Ion Creangă: „dacă-i copil să se joace, dacă-i bou 
să tragă, dacă-i popă să cetească". 

^ Arhiva romana. Documente istorice publicate de P. Teulescu, seria 
anteiu. Bucureşti, 1860, pp. 78-79. 

chiar si elitelor, ca o îndeletnicire ce trebuia deseori amânată în 
» ’ - 

aşteptarea unor „mai slobode veacuri**^ 

înainte de a vedea care sunt cele zece rubrici în care am 
repartizat producţia de carte românească tipărită între 1678 şi 
1830, să ne întrebăm dacă nu cumva o asemenea distribuire 
amănunţită pe genuri şi categorii nu este mult prea inspirată din 
clasificările care au astăzi curs? N-am fărămiţat oare domenii pe 
care cărturarii vechii civilizaţii româneşti le-ar fi îmbrăţişat dintr-o 

t j fi 

singură privire? Este oare nevoie să ne amintim că suntem acum 
mai sensibili la diferenţe şi mai înclinaţi să distingem în câmpul 
cunoaşterii decât înaintaşii noştri din secolul al XVIII-lea? 

t t t 

Alexandru Duţu a atras deja atenţia asupra pericolului de a 
proiecta în trecut criteriile cu care operăm în producţia literară 
actuală^. Desigur, o clasificare ca cea întreprinsă de mine nu s- 
iir fi putut aplica scrierilor medievale şi ar fi fost abuzivă pentru 
operele create, traduse şi imprimate în veacurile al XVI-lea şi al 
XVII-lea. Dar pentru intervalul 1678-1830? 

în punctul terminus al anchetei, compartimentarea pe care 
am pus-o în lucru este deja constituită. Privit de la înălţimea 
anului 1830, secolul al XVIII-lea apare o cursă a raţiunii spre 
refugiul confortabil al genurilor şi categoriilor literare^. Când 
Voltaire este tradus în 1774^ şi Alexander Pope douăzeci de ani 
mai târziu^, nu ne mai asumăm nici un risc evocând funcţia „lite- 
raturii“ (lesBellesLettres), în accepţiunea modernă a termenului, 


^ COSTIN, O pere y p. 244; despre acumularea şi fecunditatea timpului liber 
în secolul al XVII-lea occidental, Pierre CHAUNU,La civilisation de l’Europe 
ciassiguey pp. 403-439. 

^ Alexandru DUŢU, „Formarea culturilor modeme sud-est europene. 
Pranziţia şi «durata lungă»“, Academia R.S.R. Memoriile secţiei de Ştiinţe 
Istorice^ seriaIV,tom II. 1977, pp. 18-19. 

MBIDEM, pp.20şi 23. 

Violeta BARBU, „Cele mai vechi traduceri din Voltaire în limba 
română”. Limba Română XXXVI/6. 1987, pp. 525-532 şi XXXVII/1. 1988. 
pp. 39-54. 

^ Alexandru DUŢU, Explorări în istoria literaturii române^ Bucureşti, 
1969, pp. 91-96. 

în cultura românească de la sfârşitul Vechiului Regim. Faptul, 
de care mă voi ocupa ceva mai târziu, că aceste traduceri, ca şi 
altele de acelaşi tip, nu au văzut lumina tiparului reprezintă una 
din problemele politice esenţiale ale practicilor sociale ale 
lecturii. 

Până atunci, să privim tabelul în care, excluzând foile volante 
(manifeste, proclamaţii etc.), am recurs la următoarea taxinomie: 

1) cărţile bisericeşti (toate ediţiile Scripturii şi cărţile 
necesare cultului); 

2) cărţile de devoţiune privată (cărţi de rugăciune aliturgică, 
de spiritualitate şi de meditaţie religioasă); 

3) cărţile de teologie (catehisme, patristică, omiletică, 
ezegeză etc.); 

4) cărţile şcolare (manuale, abecedare, gramatici, dicţionare, 
lucrări pedagogice etc.); 

5) cărţile populare {dt desfătare şi de edificare); 

6) calendarele; 

7) cărţile de drept şi de istorie (inclusv scrieri politice, 
pamflete, texte administrative etc.); 

8) cărţile de filosofie (logică, etică etc.); 

9) cărţile de ştiinţe naturale (medicină, geografie, agrono¬ 
mie, cunoştinţe practice etc.); 

10) cărţile de „ literatură " (beletristică originală şi traduceri). 

Care este, la urma urmelor, semnificaţia cifrelor şi procen¬ 
telor din acest tabel? 

Mai mult de jumătate din cărţile tipărite între 1678 şi 1830 
nu sunt produse pentru timpul liber. Avem de-a face cu cărţi 
destinate slujbelor Bisericii, cultului public, lecturii comunitare, 
lecturii vorbite si auzite. Se observă, totuşi, două momente de 

t ’ t ^ 

ruptură. De la 1678 la 1779, această categorie reprezintă, cu unele 

A 

variaţii, trei sferturi din total. In perioada 1780-1819 ea coboară 
puţin sub 50%, pentru a se apropia, în ultimul deceniu, de 25%. 
Cădere ce desenează un proces de secularizare a lecturii şi o 
restrângere a ponderii sociale a timpului liturgic. Ea indică, pe de 
altă parte, o mişcare continuă de individualizare a cititului: se 

2.4% 

0.9% 

8) 





3 

5 

4 

12 






29% 

41.7% 

334% 







4.1% 

52% 

5J% 

3.4% 

9) 





9 

21 

19 

49 






20% 

46.7% 

334% 



IJ% 



0.7% 

t.S% 

6.1% 

209% 

4.6% 

11) 

1 



l 

4 

24 

31 

61 


1.6% 



1.6% 

6.6% 

39,4% 

50.8% 










200% 


93 

46 

142 

138 

219 

403 

285 

1326 


7% 

34% 

10L7% 

10.4% 

164% 

30.4% 

214% 

100% 


imprimă din ce în ce mai puţină carte necesară cultului pentru c: 
tipografiile să poată satisface un alt tip de cererii 

Simultan, timpul lecturii se dilată şi prin înglobarea unoi 
categorii sociale noi. Iar timpul liber consacrat cititului este 
câştigat nu numai pe socoteala timpului de lucru, dar şi prir 
sacrificarea timpului Bisericii. Tot mai mulţi oameni ajung să-ş 


* Despre funcţia complexă a cărţii de cult şi despre îmbogăţirea vocaţie 
literare a acesteia in secolul al XVUI-lea, IBIDEM, pp. 39-40, 53-60. 

pennită să muncească mai puţin, dar nu pentru a merge la Bise¬ 
rică. Şi în măsura în care acest timp liber este consacrat lecturii, 
aceasta va fi una pe cont propriu. Noii promovaţi la timpul lecturii 
vor determina atât o sporire a volumului general al producţiei ti¬ 
pografice, de trei ori mai mare în 1800-1819 decât în 1760-1779, 
cât si o reorientare a structurii sale literare. 

9 

Să fie oare cazul să ne mirăm de procentajul infim ce revine, 
pe toate coloanele, cărţilor de devoţiune privată? Politica oficială 
de editare a cărţii religioase nu a vizat conştiinţa individuală, durată 
interioară a subiectivităţii, rămasă în afara preocupărilor Bisericii, 
ocupată cel mult cu supravegherea comportamentelor colective. 
Credinţa trebuia trăită în comun, potrivit ritmului ciclic al liturghiei 
orelor. Se vede deci limpede, din epoca crizei de conştiinţă şi până 
în 1830, diminuarea controlului, întotdeauna timid şi ineficient, al 
Bisericii orientale asupra universului intim al persoanei. 

Cartea de teologie (în accepţiunea sa cea mai convenţională) 
variază în jur de 18%. Procent întru totul convenabil, ce se apropie 
de nonnalitatea europeană. Să nu uităm însă că în această cate¬ 
gorie am inclus şi grupul masiv al catehismelor, deci frontierele 
dintre acest domeniu şi cele al cărţilor de cult şi, respectiv, al 
manualelor sunt oarecum nesigure. 

Creşterea cea mai dinamică şi cea mai previzibilă, de altfel, 
o înregistrează cărţile de şcoală. Lucru valabil şi pentru „ştiinţele 
sociale** (manuale juridice, scrieri istorice şi politice). Apariţia 
cărţii de filosofie, după 1780, este practic fără pondere statistică. 
Ceva mai bine se situează, între 1780 si 1830, ştiinţele naturii, 

’ 9 ’ 9 » ’ 

mai ales datorită contribuţiei Luminilor transilvănene. 

9 

Spectaculoasă este, în schimb, accelerarea editării literaturii 
, jiefuncţionale**, pentru a prelua un termen propus de Alexandru 
Duţu^ cu alte cuvinte a lecturilor destinse pentru timpul liber, a 
scrierilor de desfătare şi de ficţiune^, categorie ce cuprinde atât 


^ Alexandni DUŢU, Formarea culturilor moderne sud-est europene^ p. 19. 
^ Cf. IDEM, „Iluminism şi preromantism în cultura română. Mărturia 
adusă de traducerile din Retif de la Bretonne“, Revista de Istorie şi Teorie 
Literară 21/1, 1972, pp. 129-130. 

heletristica, cât şi cărţile populare. Cu 15% în 1820-1830, 
literatura, cultă şi populară, egalează, la capătul anchetei, teologia 
şi manualele şcolare. Luate împreună, ştiinţele, ale societăţii şi ale 
naturii, se găsesc pe acelaşi nivel. 

în ciuda aerului de precizie pe care i-1 dau cifrele şi pro¬ 
centele, această grilă nu poate fi tratată ca o colecţie de date 
valabile în sine. Nu statistica contează, ci tendinţele, rupturile şi 
salturile pe care ea este ţinută să le pună în evidenţă cu mai multă 
exactitate decât alte metode. 

Astfel, tabelul nostru confinnă, în mare, schema avansată de 
Alexandru Duţu pentru producţia (tipărită şi manuscrisă) de carte 
a secolului al XVIII-lea^ Există, aşadar, o primă perioadă 
(1678-1716), destul de diversificată, în care lestul cărţii liturgice 
cântăreşte sub 75%, urmată de o epocă (1717-1779) de „dezanga- 
jare“ literară, care nu lasă loc lecturii individuale: din 326 de 
titluri, numai 5, adică 1,5% sunt de citit în timpul liber; al treilea 
interval (1780-1819) este martorul unei mici explozii a lecturilor 
pentru timpul liber, eşantionul nostru reţinând 134 de cărţi 
„nefuncţionale“ dintr-un total de 622, respectiv 21 %, din care 48 
destinate delectării, ceea ce reprezintă un important 8%; ultima 
decadă (1820-1830) dublează acest procent: 40% din titluri sunt 
tipărite pentru a fi citite acasă, 15% fiind scrieri de ficţiune. 
Calculul nu a inclus cărţile folosite în învăţământ, deşi manualele, 
tratatele si dicţionarele se pot folosi si în afara scolii. 

f f r I f 

N-am spus totuşi esenţialul: acest eşantion nu ne vorbeşte 

r * » » * 

despre opţiunile cititorilor, ci ne dă imaginea unei politici cultu¬ 
rale. Eliminând din discuţie cele câteva excepţii târzii, fără mare 
relevanţă statistică, tipografiile care au imprimat, între 1678 şi 
1830, cărţi româneşti au fost oficine publice, al căror statut se 
apropia de cel al unor întreprinderi „de stat“. Ancheta pe care am 
cfectuat-o ne indică, prin urmare, ceea ce li s-a părut nimerit 
autorităţilor constituite (puterea domnească şi instituţiile eclezias¬ 
tice) să dea de citit românilor. Tabelul nostru este un tablou al 
ofertei. A fost oare cererea satisfăcută sau, altfel formulat, era oare 


^ IDEM, Explorări în istoria literaturii române, pp. 40-41. 

elaborată politica editorială în urma unei prospectări, oricât de 
rudimentare, a pieţei potenţiale a cititorilor? Economia cărţii a 
fost dirijată sau de piaţă? Nu cumva, prin punerea în practică a 
politicii lor editoriale, autorităţile ignorau sau chiar sfidau 
aspiraţiile culturale ale societăţii? Putem oare vorbi despre o 
opinie publică structurată, despre ceva asemănător unei „societăţi 
de drept“ de factură bizantină, capabilă să influenţeze strategiile 
editoriale ale puterii? 

Un eventual răspuns ar trebui, probabil, să plece de la o 
constatare fundamentală: lecturile elitei erau independente de 
politica oficială a cărţii încă din epoca crizei de conştiinţă. La 
acest nivel, poate fi calculată cu uşurinţă distanţa uriaşă dintre 
acumularea de timp liber convertit în „zăbavă a cărţilor” de către 
procentul din vârful ierarhiei sociale, pe de o parte şi intenţiile 
editoriale ale autorităţilor publice, de cealaltă parte. Să compa¬ 
răm, de exemplu, structura şi volumul bibliotecii lui Constantin 
Cantacuzino (cca. 1640-1716)* cu producţia tipografică din 
intervalul 1678-1716: 



Biblioteca Iul 

C. Cantacuzino 

Producţia tipografici 

de la 1678 la 1716 

Scripturi, liturghie 

28 

6,9% 

67 

72% 

Devoţiune privată 



3 

3,2% 

Teologie 

129 1 31,7 % 

18 

19,3% 

Învăţământ 

11 

2,7 % 

1 

1,1 % 


1 

0,2% 

2 

2,2% 

Calendare 

11 

2,7% 

1 

1,1 % 

Drept, Istorie etc. 

50 1 12,3 % 



Filosofie 

84i 

20,7% 



Ştiinţe ale naturii 

1 

44i 

10,8 % 



Literatură 

49 

1 

12 % 

1 

1,1 % 

Total 

407 

100 % 

93 

100% 1 


^ Eşantion constituit după Comeliu DIMA-DRĂGAN, Biblioteca unui 
umanist român, Constantin Cantacuzino stolnicul^ Bucureşti, 1967, pp. 109-279 

Puţine trăsături comune între cele două coloane şi trei spaţii 
libere. La Cantacuzino, ştiinţele modeme, cu 44%, depăşesc 
ştiinţa sacră (38,6%), iar literatura întrece procentajul înregistrat 
de politica oficială a cărţii în decada 1820-1830! Nu numai că 
stolnicul Cantacuzino consuma de peste patru ori mai multă carte 
decât puteau produce tipografiile publice româneşti ale vremii 
sale, dar, în plus, lecturile sale devansau cu mai bine de un veac 
pe cele propuse de putere. Să nu ne lăsăm totuşi înşelaţi de acest 
decalaj: beletristica adunată de Cantacuzino nu era cea a epocii 
sale, ci aparţine Antichităţii greco-latine. Peste o sută de ani, nu 
se va pune decât problema de a tipări şi citi opere modeme, vii, 
la modă. 

Astfel de nuanţări nu reduc însă decât prea puţin distanţa 
dramatică dintre lecturile elitei şi cărţile editate sub patronajul 
autorităţilor publice. Catalogul unei biblioteci boiereşti din Mol¬ 
dova, constituită în deceniile 1800-1820 de către Nicolae Rosetti^ 
numără 1939 de titluri - faţă de doar 403 tipărite în aceeaşi 
perioadă -, din care numai trei {Biblioteca lui Fotios, Preparatio 
şi Cronica lui Eusebiu al Cezareei) au ceva în comun cu religia, 
adică 0,15% faţă de 64% în tabelul producţiei oficiale. La 
începutul secolului al XlX-lea, literatura occidentală invadează 
rafturile marilor biblioteci private, din care lipsesc aproape cu 
desăvârşire ediţiile scoase de tipografiile din Ţara Românească şi 
Moldova, La nivelul lecturii, timpul liber al elitei se sustrage 
acum controlului exercitat de autorităţile publice constituite 
(domnie şi Biserică). 

Poate că politica publică a cărţii a înregistrat totuşi unele 
succese în sânul stării a treia. Firavul timp liber al majorităţii 
umile a celor câştigaţi pentru scris şi citit a fost oare umplut de 
programul editorial al puterii? Să încercăm să aproximăm media 
lecturilor normale ale păturilor mijlocii cu ajutorul cărţilor, im¬ 
primate şi manuscrise, strânse, de-a lungul întregii vieţi, de doi 


1 Cornelia PAPACOSTEA-DANIELOPOLU, „Catalogul bibliotecii de la 
Stînca” Studii şi Cercetări Bibliologice XIII, 1974, pp. 155-170. 


169 



preoţi, figuri tipice ale micii burghezii de sutană care a dat consis¬ 
tenţă socială stării a treia în pragul epocii modeme. 

Primul inventar după deces este din 1824 şi conţine doar 
11 cărţi liturgice ce aparţinuseră preotului lacob din Mogoşoaia^ 
A doua listă, mai interesantă, datează din 1829 şi înregistrează 
cele 26 de volume ale unui preot instruit, copist de manuscrise în 
1793, Dimitrie din Davideni-Neamţ^: 8 cărţi liturgice (30%), 
2 cărţi de devoţiune (8%), 10 de teologie (38%), 4 cărţi populare 
(16%), o carte de istorie (4%) şi un calendar (4%). Să punem 
aceste procente alături de ultimele trei rubrici, ce acoperă crono¬ 
logic activitatea preotului Dimitrie, ale tabelului producţiei tipo¬ 
grafice. Nici o concordanţă, cu excepţia coloanei cărţilor de cult. 
O deosebire notabilă: preotul îndrăgea cărţile populare (pe una 
din ele o transcrisese el însuşi), atât de dispreţuite de imprimeriile 
oficiale (ediţiile tipărite după 1780 se datorează unor iniţiative 
private). în sens invers, două absenţe semnificative în mica 
bibliotecă a lui Dimitrie din Davideni: ştiinţele si literatura. 

t f t 

Să vedem cât de departe de politica editorială oficială erau 
lecturile cu care îşi umplea timpul liber un alt membru, de data 
aceasta marcant, al stării a treia. Găzduit la Mehadia, în toamna 
anului 1816, de protopopul Nicolae Stoica de Haţeg, Tudor 
Vladimirescu „ceru Istoria Rumânească, calendare, c-o să şadă la 
băi, să cetească, să-şi petreacă**^. Cititul este deci o petrecere, o 
formă de destindere şi de informare, iar cartea, obiectul unei 


curiozităţi sezoniere si relaxate. 

A ’ 

„îmi plăcea să ascult pe logofătul Matache, seara, când citea 
Vieţile Sfinţilor sau faptele lui Alexandru Macedon**'^: amintire 


din copilărie a lui Ion Ghica, născut în 1816, care ne indică lec¬ 


turile cultivate de clientela mic burgheză şi de slujitorimea unei 


^ I. BIANU, R. CARACAS, Catalogul manuscriptelor româneştit U, 
Bucureşti-Leipzig-Viena, 1913, pp. 247-248. 

^ Biblioteca Academiei Române, ms.rom. 3390, fî. 144v-145r. 

^ Nicolae STOICA de HAŢEG, Cronica Banatului, ediţie îngrijită de D. 
Mioc, Bucureşti, 1969, p. 304. 

^ Ion GHICA, Opere, I, ediţie de 1. Roman, Bucureşti, 1967, p. 259. 

1 ase aristocratice din anii premergători epocii regulamentare. 
Relatare ce arată, în plus, că, de la Constantin Mavrocordat la 
logofătul Matache, timpul lecturii rămăsese acelaşi, seara, după 
ostenelile zilei şi că lectura continua să fie un eveniment public, 
lăcându-se în comun, cu voce tare, uneori în zile de sărbătoare, 
ilupă cum proceda, de pildă, spre 1760, logofătul Matei Voileanu 
ciire citea din Pildele filosofeşti ţăranilor adunaţi pe prispa casei 
sale*. 

Cărţile de edificare şi cele populare de ficţiune par să ocupe 
un loc important în normalitatea lecturii. Din ce moment? Să 
punem împreună producţia manuscrisă^ şi coloanele respective 
li in tabelul producţiei tipografice: 



Cărţi manuscrise 

Cărţi tipărite 

1678-1716 

11 

3,8 % 

2 

6 % 

1717-1739 

6 

2% 



1740-1759 

15 

5,2% 



1760-1779 

30 

103% 



1780-1799 

111 

38,3% 

5 

15,1% 

1800-1819 

88 

30,4% 

15 

45,5% 

1820-1830 

29 

10% 

11 

33,4% 

Total 

290 

100% 

33 

100% 


Ce spun aceste cifre? Ele ne dezvăluie, pe de o parte, 
explozia imaginaţiei la sfârşitul secolului al XVIII-lea^ mai ales 
după 1780, iar pe de altă parte, încetineala şi ezitarea cu care 
imprimeriile aflate în subordinea autorităţilor publice au dat curs 


^ Alexandru DUTU, Coordonate ale culturii româneşti în secolul XVIIL 

[1. 51 

^ Eşantion constituit după Mihai MORARU, Cătălina VELCULESCU, 
Ribliografta analitică a literaturii române vechi, /. Cărţile populare laice, I-II, 
Bucureşti, 1970-1978. 

^ Cf. Alexandru DUŢU, „Inlelligence et imagination ă Taube des cultures 
modemes sud-est europ6ennes“, Revue des Etudes Sud-Est Europeennes 
XVII/2. 1979, pp. 319-325. 

acestei tendinţe a spiritului public, acestei orientări a gustului 
literar. De ce tiparniţele domneşti şi bisericeşti nu au acoperit 
decât a noua parte din ceea ce pare să fi fost, judecând după 
producţia manuscrisă, cererea de carte populară? Cum se explică 
o asemenea flagrantă contradicţie? 

Cu excepţia Fabulelor lui Esop, salvate de prestigiul lor 
antic, cărţilor populare le-a fost interzis accesul într-o bibliotecă 

A 

de talia celei a lui Constantin Cantacuzino. Intr-adevăr, elitele 
epocii de criză nu puneau nici un preţ pe acest gen de literatură: 
atât Miron Costin^ cât şi stolnicul Cantacuzino^ dezaprobă 
Alexândriia, de exemplu, ca pe un produs inutil şi iraţional al 
imaginaţiei. Pentru Costin, „fantasticul”, pe care-1 încurajează 
recursul la cărţile populare, este „buiguitoriu de gânduri”^, în 
timp ce Radu Greceanu opune fantezia voinţei lui Dumnezeu"^, 
din moment ce imaginaţia exaltă prezentul, inclusiv actualitatea 
lecturii gratuite, în detrimentul eternităţii, al veşniciei ca punct la 
infinit al oricărei cunoaşteri umane. Cunoaşterea se cuvine trăită 

t t 

în intensitatea înţelepciunii şi nu în dispersia imaginaţiei. 

Or, de îndată ce raţiunea clasică înlocuieşte înţelepciunea 
tradiţională ca instrument intelectual favorit al elitei, imaginaţia 

A, 

îşi croieşte, la rândul ei, un domeniu de exerciţiu. înţelepciunea 
era inclusivă şi străbătută de ambiţia de a conduce chiar şi timpul 
liber, „zăbava”, spre o concluzie edificatoare şi o morală^. Dim¬ 
potrivă, raţiunea este exclusivă, incitând la separarea şi auto¬ 
nomizarea funcţiilor intelectului şi la compartimentarea câmpului 

cunoaşterii. Si dacă triumful raţiunii a luat, în sânul elitei de la 
• 1 » 

cumpăna veacurilor al XVIII-lea şi al XDC-lea, forma unui efort 
de sincronizare intelectuală cu timpul Europei, în schimb, cultura 
stării a treia suferă un şoc ce-o va împinge, pentru câteva decenii, 

^ COSTIN. Opere, p. 89. 

^ CANTACUZINO, Istoria, p. 7. 

^ COSTIN, Opere, p. 186. 

^ GRECEANU, Istoria, pp. 79. 92. 185. 

^ Alexandru DUŢU, .Jntelligence et imagination", p. 318. 

în exerciţiul imaginaţiei, în umbra unui fantastic de formulă 
medievală si cu vocaţie conservatoare. 

f f 

Dar regimurile de dominaţie de tipul celui fanariot sunt 
adesea obligate să întreţină cu raţiunea un soi de complicitate 
ambiguă, ce exclude frecventarea imaginaţiei. Astfel de regimuri 
preferă, la drept vorbind, supunerea şi encomionul. Se tem de 
scris şi de opinia publică care este produsul răspândirii nestin¬ 
gherite a unor scrieri independente, dacă nu chiar critice faţă de 
puterea instituită. Este oare nevoie să mai insistăm asupra forţei 
de care a dat dovadă cuvântul scris în secolul lui Voltaire? Iar 
atunci când n-au reuşit să o disciplineze sau să o înroleze, statele 
au simţit din plin violenţa acestei forţe. 

Monarhia veacului fanariot, deşi luminată, deşi animată de 
vocaţia raţionalizării exerciţiului puterii şi a spaţiului public, nu 
se putea bizui nici pe dreptul divin şi nici pe vreo formă de 
synallagmaticitate. Izvorul autorităţii sale era mandatul Porţii, 
voinţa împărăţiei. De aceea, ideologia sa nu putea aspira să se 
raporteze făţiş la raţiune şi la drept, ci era constrânsă să se înte¬ 
meieze pe Ortodoxia tradiţională, singura în măsură să o diferen¬ 
ţieze de agenţii direcţi ai suveranităţii otomane şi, în consecinţă, 
să o legitimeze în ochii elitei conducătoare politice locale. In fapt, 

A» 

evenimentul creştin prin excelenţă, întruparea, nu va mai avea 
nici un fel de relevanţă socială. Important era să se asigure domi¬ 
naţia discursului creştin, a limbajului şi semnelor sale, instru- 
mentalizate de către autorităţile publice. 

Intr-o asemenea perspectivă, a imprima cu asiduitate cărţi de 
cult nu era doar o modalitate de a satisface nevoile concrete ale 
unei Biserici aflate în plină reformă liturgică, datorită genera¬ 
lizării serviciului divin în limba română, ci însemna si o întărire 

’ * 

a controlului oficial asupra culturii comune. Căci, oricât de nece¬ 
sară ar fi fost, editarea cărţilor bisericeşti s-a făcut pe socoteala 
celorlalte categorii de publicaţii, atât de cerute de societatea 
românească a secolului al XVIII-lea. 

Că astfel au stat lucrurile ne-o confirmă structura producţiei 
tipografice a cărţii greceşti în aceeaşi perioadă, producţie ce nu 
a fost rodul unei politici culturale însumând strategiile diverselor 

centre oficiale ale autorităţii politice şi ecleziastice, ci rezultatul 
aleatoriu al activităţii comerciale a mai multor întreprinderi 
private, instalate în majoritate în afara Turcocraţiei, preocupate în 
primul rând de profit şi deci atente la cerere şi la tendinţele şi 
fluctuaţiile pieţei. 

Să alăturăm datelor din tabelul producţiei editoriale româ¬ 
neşti statistica întocmită de Constantin Th. Dimaras pentru inter¬ 
valul 1700-1800^ redistribuită în transe de douăzeci de ani: 

^ I 


Carie grecească 

Religie 

învăţământ 

DIvene 

Total 1 

1700-1719 

68 

75,5% 

8 

8.9% 

14 

15,6% 


1720-1739 

100 

86,2% 

4 

3.4% 

12 

10,4% 

116 

1740-1759 

193 

72% 

25 

9,4% 

50 

18.6% 

268 

1760-1779 

342 

67.9% 

48 

9.6% 

114 

22,5% 

504 

1780-1800 

2531 

46,8% 

87 

16% 

201 

1 37,2% 

541 


Carte românească 

Religie 

învăţământ 

_ 1 _ 

Diverse 

Total 

1700-1719 

47 

94% 



3 1 6% 

50 

1720-1739 

43 

93,4% 

1 

2,2% 

2 

4,4% 

46 

1740-1759 

136 1 95,8% 

5 3,5% 

1 0,7% 

142 

1760-1779 

130 

94,4% 

6 

4,4% 

2 

1.4% 

138 

1780-1800 

148 

67,7% 

34 

15,5% 

37 

16,9% 

219 


în producţia grecească, ponderea cărţilor „diverse" (termenul 
îi aparţine lui Dimaras şi ar fi echivalent cu „non-funcţionale") 
este mare şi în continuă creştere. Pe această coloană, producţia 
românească nu atinge, în 1800, decât punctul de plecare al celei 
greceşti. Evoluţia tipăriturilor cu conţinut religios cunoaşte, în 
spaţiul românesc, un punct net de ruptură, situat în 1779-1780; 
dimpotrivă, în mediul grecesc, descreşterea este relativ continuă 
şi progresivă, impusă de scăderea naturală a cererii. O egalizare 
finală nu are loc decât în domeniul învăţământului, abordat însă 

I ’ 

de tipografiile româneşti cu un serios handicap. 

Prin urmare, producţia cărţii româneşti tipărite a fost, de-a 
lungul veacului al XVIII-lea, conservatoare şi lentă. Insensibilă 

^ Constantin TH. DIMARAS, La Grăce au temps des Lumiires, Geneve, 
1969, pp. 104-105. 

la consideraţii de ordin economic ^ indiferentă la succesul de 

f ' 

public, ea serveşte timpul unei monarhii cu vocaţie administrativă, 
dar cu legitimitate ortodoxă. Este rezultatul unei economii politice 
dirijate, centralizate, patronate de autoritatea publică supremă. 
Imprimeria era un auxiliar al puterii domneşti. Principele, prin 
intermediul funcţionarilor săi, pare să decidă asupra structurii şi 
volumului producţiei tipografice. în fapt, el exercită nu numai un 
control instituţional, dar şi un fel de drept indirect de imprimatur. 
Tipografiile sunt un fel de „monopol de stat“: timpul liber, timpul 
lecturii trebuie să fie subordonat timpului administrativ. 

O istorie a cenzurii nu a fost încă întreprinsă în ceea ce 
priveşte Vechiul Regim românesc. Câteva momente de referinţă 
pot fi însă surprinse şi fixate. 

S-ar părea că, în Ţara Românească, primii cenzori oficial 
desemnaţi în acest scop au fost directorii Academiei domneşti. 
Antim Ivireanul ne spune că, înainte de a tipări o carte a lui loan 
Cariofil, a cerut aprobarea lui Sevastos Kymenites^. Succesorul 
acestuia la conducerea Academiei, Marcu Porphyropoulos, a 
verificat, la cererea lui Constantin Brâncoveanu, conţinutul unei 
culegeri retorice pe care patriarhul Alexandriei, Gherasim Palladas, 
dorea s-o imprime la Bucureşti; directorul nu şi-a dat acordul şi, 
în ciuda anatemelor şi blestemelor proferate de autor, cartea nu 
a primit bun de tipar din partea domnului^. La această funcţie de 
cenzor se referă probabil Porphyropoulos atunci când îi scrie, în 
1713, lui Hrisant Nottaras despre dubla sarcină {dia to diptoun 
moi chreos) pe care o îndeplineşte"^. De asemenea, este verosi- 


^ Alexandru DUŢU, Explorări în istoria literaturii române^ p. 43. 

^ ANTIM, Opere, p. 401. 

^ Constantin DAPONTES, Katalogos istorikos, editat de Constantin 
ERBICEANU, Cronicarii greci. Bucureşti, 1888, p. 204. 

^ Nicolae lORG A. Documente greceşti privitoare la istoria românilor (= 
Documente privitoare la istoria românilor culese de Eudoxiu de Hurmuzaki 

XIV), I, Bucureşti, 1915, nr, DXL, p. 542, Ariadna CAMARIANO- 
CIORAN crede că Porphyropoulos se referă la sarcinile sale de profesor şi de 
director, Les Academies princiires de Bucarest et de Jassy et leurs professeurs, 
Thessaloniki, 1974, p. 376. 

mii ca Didahiile lui Antim însuşi, puse în pagină în vederea 
imprimării în jurul lui 1713*, să fi avut soarta predicilor lui 
Palladas şi să nu fi reuşit nici ele să treacă de proba cenzurii. 

Abia în 1741-1742 principele trece asupra mitropolitului 

monopolul producţiei tipografice şi dreptul de cenzură^, într-un 

efort de raţionalizare a funcţiilor regaliene, dar şi ca semn că 

domnia consideră cultura scrisă strict coextensivă cu tradiţia 

^ * 

ortodoxă. In 1784 însă, domnia revine asupra măsurii, rezervân- 
du-şi din nou privilegiul de a patrona, urmări şi cenzura activita¬ 
tea tipografică^, din moment ce diversificarea şi laicizarea 
acesteia începuseră să devină tot mai evidente. 

Să revenim însă la timpul lecturii. Tipografiile-edituri ale 
Vechiului Regim românesc au rămas în urma mişcării ideilor"*. 
Deşi ne aflăm în plin secol al Luminilor, imprimeriile, monopo¬ 
lizate de puterea publică, dau înapoi în faţa manuscriselor^, nu 
sunt capabile să ţină pasul cu dinamica acestora. Manuscrisul este 
investit de societate cu o funcţie nouă şi paradoxală, ce se află la 
începutul unei lungi cariere în culturile Europei de Est şi de 
Sud-Est. Prin auto-ediţia manuscrisă, adică prin samizdat, socie¬ 
tatea celor instruiţi îşi manifestă voinţa de a-şi construi timpul m 
deplină libertate, se arată hotărâtă să-şi aleagă singură lecturile 
şi să le răspândească fără a recurge la instituţiile statului şi fără 
a cere aprobarea unor instanţe politice. 


^ Cf. Biblioteca Academiei Române, ms.rom. 3460, copie după manu¬ 
scrisul autograf al lui Antim IvireanuL 

2 Cornelia PAPACOSTEA-DANIELOPOLU, Lidia DEMENY, Carte şi 
tipar tn societatea românească şi sud-est europeană (secolele XVIÎ-XÎX), 
Bucureşti, 1985, p. 177. 

^ roiDEM, p. 179. 

^ Alexandru DUTU, Explorări în istoria literaturii române, p. 54. 

5IBIDEM, p. 40! 



CAPITOLUL IV 


Ispita lucrurilor 


Până târziu, în plin secol al XlX-lea, pentru cei mai mulţi 
dintre români, lectura nu a fost o operaţie care să solicite simţul 
văzului. Cel mai adesea, pe prispa lui Matei Voileanu sau în 
odăile de serviciu ale părinţilor lui Ion Ghica, cărţile erau mai 
degrabă ascultate, rareori propriu-zis citite. Intr-adevăr, culturile 
tradiţionale rămân vii atât timp cât îşi transmit valorile, generaţie 
după generaţie, prin intermediul unor acte interpersonale, printr-o 

A 

comunicare/ac/> adfaciem. In asemenea culturi, vizualitatea, 
prea puţin solicitată de pagina scrisă, tinde să se epuizeze aproape 
complet în practica limbajului figurativ, care exercită o neîndo¬ 
ielnică dominaţie în calitate de instrument de verificare a auten- 
ticitătii cunoaşterii ^ Tradiţia bizantină era, de altfel, extrem de 
explicită în acest sens: pentru patriarhul Nichifor, cuvintele nu 
sunt decât imagini ale lucrurilor care au nevoie, ca atare, de me¬ 
dierea raţionamentelor, în timp ce imaginile propriu-zise se 
adresează direct raţiunii, fiind, din această pricină, superioare 
cuvintelor^. 

Nu numai ilustrul prelat iconofil, dar şi cei mai mulţi membri 
ai elitei din epoca crizei de conştiinţă n-ar fi ezitat, probabil, să 


^ Cf. Alexandru DUŢU, Cultura română tn civilizaţia europeană 
modernă, p. 9 şi IDEM, „Intelligence et imagination**, p. 318. 

^ Antirrheticus I, 43. in PG, 100, c. 310 C. 

adeverească o afinnaţia ca aceasta, ieşită de sub pana mitro¬ 
politului Antim: 

„acele ce înţelegem prin auz şi prin cetaniia a multor zile, cu 
vederea chipurilor... mai mult ne încredinţăm şi mai pre lesne 
le putem păzi“^ 

Statutul privilegiat al „vederii chipurilor", al citirii imagi¬ 
nilor, mai rezultă şi din faptul că acestea puteau fi acceptate 
(„păzite"), fără dezbateri suplimentare, de o epocă ale cărei 
legături cu tradiţia slăbiseră, deoarece, aparţinând prin metodele 
ei „înţelepciunii din afară", imaginea de factură post-bîzantină nu 
este, în principiu, mai puţin solidară cu „înţelepciunea dinlăun¬ 
tru", evocând-o în permanenţă prin funcţiile sale liturgice şi 
exemplare şi propunându-i în permanenţă valorile^. 


Povata simţirilor 

Deşi nu renunţă la identitatea ei nominală bizantină, cultura 
figurativă din pragul secolului al XVIII-lea, prin pronunţata sa 
înclinaţie narativă^ (vizibilă în importanţa acordată minunilor, 
pildelor şi ciclurilor hagiografice în detrimentul temelor liturgice 
şi simbolice) răspunde propensiunii pentru cunoaşterea extensivă 
(chiar sursele literare ale imaginilor se diversifică prin punerea 
la contribuţie a apocrifelor şi a unui număr sporit de texte de edi¬ 
ficare), curiozităţii pentru faptul relatat şi pentru călătorii^. 


^ ANTIM, Opere, p. 243. 

^ Alexandru DUŢU, „Baroque et baroquisme: le sch6ma mental et Ies 
formes aitistiqucs"", Baroque 11, 1983, p. 11, 

^ Teodora VOINESCU, in Istoria Artelor Plastice tn România, II, 
Bucureşti, 1970, p. 61, Vasile DRĂGUŢ, Arta brâncovenească. Bucureşti, 
1971, p.’27. 

Lucrarea lui loan Comnen, Proskynetarion tou agiou orous tou Athânos, 
Snagov, 1701, a inspirat desigur ampla frescă „Muntele Sfetagorii“, cu mă¬ 
năstirile şi relieful său, ce apare în 1703 în pridvorul de la Polovragi, Victor 

gustului pentru lucrul „ciudat“ (în sensul etimologic al cuvân¬ 
tului) şi pentru povestire. Pe scurt, imaginea nu mai este con¬ 
cepută ca un instrument în economia mântuirii, ci ca un fapt de 
istorie. Desprinsă în aceste puncte din sistemul funcţiilor 
liturgice pe care era chemată ab originis să le îndeplinească, 
imaginea religioasă, prin staţionarea semniHcaţiei sale pe treapta 
imediatei vizualităti, nu mai este străbătută de o ambiţie 
teoretică, adică contemplativă, abandonând şi vocaţia de a 
întrupa arhetipuri. Transmiterea acestora se realizează acum nu 
printr-un proces de iniţiere teologico-iconografică a zugravilor, 
ci prin practica recursului sistematic la caietele de modele, de 
regulă de origine athonită. Aluziile la pictura bizantină a epocii 
paleologe, ce se remarcă frecvent în frescele şi icoanele din 
perioada brâncovenească, se datorează tocmai utilizării acestor 
caiete, compilate într-o viziune retrospectivă de pictori care se 
străduiesc să-şi înnoiască arta plecând de la modele a căror 
vechime apărea drept singura garanţie a autenticităţii lor 
ortodoxe şi bizantine. Aşa s-a întâmplat nu numai la Athos, unde 
Dionisie din Fouma îşi alesese ca izvor normativ de inspiraţie 
frescele lui Panselinos, dar si în Tara Românească, când, chiar si 

y j ' 1 

în a doua jumătate a secolului al XVIII-lea, un anume Radu 
zugravul copiază în caietele sale de lucru ansamblul de stil 
constantinopolitan din veacul al XlV-lea de la biserica Sf. 
Nicolae din Curtea de Argeş^ 

Imaginea nu-şi mai propune deci să evoce arhetipuri inte¬ 
ligibile, ci se mulţumeşte să trimită la prototipuri sensibile a 
căror autenticitate este verificată prin consens. Nu mai conduce 
privirea către un dincolo de esenţă spirituală, ci se arată pe sine 
ca produs al unei genealogii naturale. Pentru zugravii epocii crizei 
de conştiinţă, munca lor nu mai este o tehnică de ispăşire şi o 


BRATULESCU, „Mănăstirea PoIovragi“, Buletinul Comisiunii Monumentelor 
Istorice XXXinyi06. 1940, fig. 8-9, şi Eleonora COSTESCU, „L’image du 
Mont Athos dans l’exonarthex de Polovragi (Vîlcea-Roumanie)“, Balkan 
Studies 14/2, 1973, pp. 308-312. 

^ Teodora VOINESCU, „Un caiet de modele de pictură medievală 
Pagini de Veche Artă Românească Jn, 1974, pp. 147-276. 

pregătire pentru eternitate, ci doar o bună situare în istorie. La 
rândul ei, iconografia încetează să mai fie o interpretare a Reve¬ 
laţiei pentru a deveni o punere în scenă a istoriei sfinte. 

S-a spus că problema cheie a culturii vizuale de la cumpăna 
secolelor al XVII-lea si al XVIII-lea ar fi fost cea a tensiunii 

I 

dintre exterior şi interior^: oamenii epocii, de fapt cei care şi-au 
putut face auzită vocea sau văzută îndemânarea, par înstrăinaţi 
de tradiţie, pe care o perpetuează bucuroşi, dar nu par să o mai 
trăiască. Iar această dramă a despărţirii de tradiţie, a exte¬ 
riorităţii valorilor acesteia nu ar fi fost încă înţeleasă pe deplin 
şi interiorizată în mod conştient. Şi tocmai faptul că dezechi¬ 
librul nu este pe deplin asumat la nivelul subiectivităţii pro¬ 
voacă o consolidare a formelor tradiţiei, a celor vizuale 
îndeosebi. De aici şi profesionalizarea unei vocaţii cum este cea 
a artei sacre, convertirea în raţional a unui demers despre care 
se presupune că ar trebui să se situeze în zona apofaticului şi, 
drept consecinţă, tipizarea şi normalizarea iconografiei cu 
ajutorul caietelor de modele. 

într-un asemenea regim de consolidare din exterior a tra¬ 
diţiei, autoritatea textului ca formă de transmitere a cunoaşterii 
a fost în plus subminată şi de faptul că pictura însăşi trecea drept 
o scriere^, era socotită a fi o organizare grafică a spaţiului prin 
intermediul unui alfabet specific ale cărui semne ar fi capabile 
să evoce direct lumea sensibilă, purtătoare ea însăşi a unei 
revelaţii naturale. Pe de altă parte, discursul prin imagini poate 
fi scris pentru că este subordonat, prin rosturile sale liturgice şi 
formative, unui text exemplar - cărţii prin excelenţă, to bibi ion - 
care este organul revelaţiei supranaturale a arhetipurilor inteli¬ 
gibile. Poziţia privilegiată şi dominatoare pe care o ocupă ima¬ 
ginea, scriptura figurativă, într-o cultură care conservă cu obsti- 


* Cf. Alexandru DUŢU, „Baroque et baroquisme", p. 79. 

^ Cf. semnăturile zugravilor din această perioadă care încep, de multe ori, 
cu az pisah (izpisah): e.g. pisaniile paraclisului sau bolniţei Hurezilor, Nicolae 
lORGAJnscripţiidin bisericile României, I, Bucureşti, 1905, nr. 389, p. 184 şi 
nr. 407, p. 193. 

naţie formele tradiţiei fără să se mai simtă confortabil în inte- 

f f 

riorul acesteia, se datorează ambiguităţii statutului ei: solidară 
prin materie şi metode cu „simţitoarea lume“ (lumea sensibilă în 
terminologia lui Antim^), ea nu este mai puţin deschisă, ca 
funcţie şi scop, către „cele de gând“ {ta noeta traduse de acelaşi 
mitropolit^), 

A 

In ceea ce-o priveşte, lumea sensibilă se pretează la exerciţiul 
vizualităţii pentru că este considerată ca fiind purtătoare a 
frumuseţii, ce se manifestă ca un reflex al lumii inteligibile pe 
suprafaţa creaţiei. Acest reflex nu devine vizibil decât la înălţimea 
privirii umane. Altfel spus, frumuseţea ordinii sensibile n-ar fi 
decât semnul prin care înţelepciunea divină se prezintă înţelegerii 
umane. Lumea creată nu este frumoasă în sine. Frumuseţea sa 

t 

este de natură noetică şi nu poate fi actualizată decât sub privirea 
omului. Problema frumuseţii nu pare astfel legată nici de 
cunoaştere si nici de valori: frumosul si binele nu aparţin aceluiaşi 

I t . t * » t 

domeniu de existentă. Intre ele nu se constată doar o diferenţă, 
ci se poate organiza o ierarhie^. Căci binele este o energie divină, 
în vreme ce frumuseţea este chiar chipul lui Dumnezeu"^. Iată cum 
ar putea fi redat compendiul de estetică pe care mitropolitul 
Antim Ivireanul îl punea la dispoziţia contemporanilor săi prin 
intermediul predicilor sale. 

Cuvântul-cheie într-o asemenea demonstraţie se arată a fi 
înţelepciunea: „înţelepciunea dinlăuntru**, înrădăcinată în lumea 
inteligibilă şi opusă „înţelepciunii din afară**, sau „cunoştinţei 
trupeşti** în formularea lui Antim^. Există, fireşte, un gen de 
frumuseţe perceptibilă şi pentru aceasta din urmă, dar, potrivit lui 
Dimitrie Cant emir, o astfel de frumuseţe este aducătoare de 

' f 

„stricăciuni** şi „amăgitoare**: această frumuseţe aparentă a lumii, 


* ANTIM, OperCy p. 398 şi passim, 

^ IBIDEM, p. 74 şi passim. 

^ IBIDEM, pp. 14. 107, 197. 

4 IBIDEM. p. 10. 

^ IBIDEM, p. 9, cf. „gândul cel trupesc**, p. 74. 

eumorphia, n-ar fi decât „forma frumoasă** a lucrurilor^ menită 
să „ameţească** şi să „uluiască** nu numai privirea, „a ochiului 
privală**, dar şi raţiunea, „a minţii socoteală**^. 

A 

Intr-adevăr, pentru savantul principe moldovean, raţiunea 
este condamnată să ocupe o poziţie de inferioritate în raport cu 
înţelepciunea, căci ea nu este locul unei evidenţe interioare 
imediate, ci un proces lent şi imprecis de căutare a lucrurilor. 
Aparţinând, ca şi privirea, domeniului materialităţii, raţiunea nu 
ne poate pune la dispoziţie decât o formă corporală, senzitivă, 
supusă pasiunilor, eminamente exterioară oricărei esenţe^. 
Această raţionalitate senzitivă n-ar fi altceva decât capacitatea 
de a compune lucrurile, de a le împărţi, de a le alege, de a le 
compara şi judeca"^. Raţiunea „desenează viaţa ca pe o imagine** 
şi acţionează în interiorul naturii coruptibile şi întunecate de 
simţuri; „privirea prin intermediul simţurilor** este deci 
imperfectă şi trebuie subordonată privirii intelectuale, deoarece 
„ştiinţa intelectuală - adică înţelepciunea - transformă imaginea 
obţinută de simţuri într-o imagine adevărată**^. Ştiinţa 
înrădăcinată în intelect operează cu un adevăr de natură noetică, 
simplu, imediat şi indivizibil, în timp ce ştiinţa raţională este 
compusă, dacă nu chiar compozită, şi oricum mediată de 
discurs. 

Discursivitatea ar fi, prin urmare, proprietatea de căpătâi a 
raţiunii, instrumentul prin care ajungem să cunoaştem mai degrabă 
„fiinţa gândirii**, decât „lucrul** însuşi^. Cum să ne apropiem 
totuşi de lucruri? Pe o cale estetică, răspunde Cantemir, căci, deşi 
„razele intelectuale** se transmit prin senzorialitate ca printr-un 


^ CANTEMIR. Divanul, p. 202-203. 

^ IDEM. Istoria ieroglifică, p. 128, 

^ IDEM, Metafizica, Bucureşti, 1928, p. 273. 

IBIDEM, pp. 278-279. 

5 IBIDEM, pp. 294-295. 

^ IDEM, Compendiolum, citat de Dan BADARAU, Filosofia lui Dimitrie 
Cantemir, Bucureşti, 1964, p. 312. 

mediu dens şi opac^ ,/ără simţuri nu se poate da imaginea unui 
lucru“^. Să rezumăm; forma esenţială interioară - „fiinţa lucrului 

I $ 

creată de actul divin“^ - îi revine spiritului intelectual, adică înţe¬ 
lepciunii^, în vreme ce imaginea lucrului este pusă la dispoziţie 
de simţuri, sau cu alte cuvinte, „toată ştiinţa din povaţa simţirilor 
să află‘‘^ 

Deşi profund influenţat de neoaristotelismul lui Theofil 
Corydaleu, Cantemir nu mai crede în mimesis, în imitarea for¬ 
melor naturii: în ochii săi, formele produse de artă sunt rodul unui 
proces relativ autonom de transformare succesivă a materiei^. 

Deşi se dovedeşte încă ataşată de înţelepciunea teologică, 
gândirea lui Cantemir - făcută din contradicţii şi colaje - întreţine 
iinumite complicităţi epistemologice cu lumea sensibilă. în teorie, 
cl pare să fie de acord că domeniul raţiunii este constituit de 
ştiinţe, iar cel al artelor este gestionat de simţuri. Şi totuşi, se lasă 
ispitit de lucrul concret, de materialitatea lumii sensibile, „căci 
experienţia şi ispita lucrului mai adevărată poate fi decât toată 
socoteala minţii, şi argumenturile arătării de faţă mai tari sînt 
decât toate chitelile“^. 

Lucrurile sunt mai adevărate decât raţiunea, ceea ce vedem 

f ’ 

mai convingător decât ceea ce credem, simţurile mai bine situate 
în realitate decât spiritul, prezenţa istoriei mai puternică decât o 
eternitate care nu se manifestă, deocamdată, decât ca absentă. 

Intr-un asemenea context intelectual, scrierea apărea ea însăşi 
ca un obiect care ispiteşte şi a cărui experienţă trebuie consumată 
cu prioritate: 

„Scris este în casa ce şade prinţipul cu alalţii mari în podina 

casei, întâi cum intri pe uşa cea ce stă în faţă... Robur imperii. 


* Dimitrie CANTEMIR, Metafizica, p. 279. 
2IBIDEM. p. 102. 

3lBIDEM,p. 264. 

IBIDEM, p. 274. 

^ IDEM, Istoria ieroglifică, p. 74. 

® IDEM, Metafizica, p. 271. 

^ IDEM, Istoria ieroglifică, pp. 82-83. 

mai mergând puţin este Nunquam derelicta şi iar la mijlocul 
casei Reipublice fundamentum^ iar la fundul casei aceasta 
Gubernatores libertatis*'. 

Această însemnare de student a stolnicului Cantacuzino* 
cuprinde tot ceea ce tânărul şi deja cultivatul boier muntean a 
văzut în palatul dogilor din Veneţia care adăpostea, totuşi, una 
dintre cele mai importante colecţii de tablouri din acea vreme. 
Este evidentă aici nu numai incapacitatea de a privi un tip de 
imagine radical diferit de tot ceea ce putea oferi, în acel moment, 
cultura figurativă a Ţării Româneşti, dar şi un fel de lacomă 
perplexitate în faţa cuvântului scris, o blocare a capacităţii de 
comunicare a cuvintelor la nivelul grafic, o juxtapunere topome- 
trică a literelor care nu se raportează imediat la un înţeles, care se 
lasă cu greu integrată unei structuri logice. Voluptatea lecturii, 
msoţită de plăcerea privirii de a colecţiona slovele, transformă 
cuvântul într-un lucru demn de inventariat si însusit. 

t t 

Cuvântul este deci reificat şi investit cu o forţă magică. 
Oratorii epocii de criză par să creadă, de pildă, că Brâncoveanu, 
„având numele“ împăratului Constantin, „se face asemănătoriu 
desăvârşitu bunătăţilor", adică virtuţilor acestuia^. Alegoria nu¬ 
melui devine acum o figură retorică des folosită; cele şase litere 
ale numelui Fecioarei, Mariam, îi evocă mitropolitului Antim, 
chiar cu preţul unui lapsus teologic, „cele şase taini mari şi peste 
fire", fiecare din ele purtătoare a unei semnificaţii soteriologice^. 

Un alt tip de frecventare alegorică a literelor ne întâmpină pe 
frontispiciul hrisovului emis la 20 iulie 1715 de mitropolitul 
Antim Ivireanul în favoarea ctitoriei sale bucurestene^. Două 

t 

sirene susţin un scut a cărui bordură închide, în şapte medalioane 


* Editată de Florica DIMITRESCU, Contribuţii la istoria limbii române 
vechi. Bucureşti, 1973, p. 120. 

^ ANTIM, Opere, p. 119. 

3 IBIDEM, p. 18. 

^ Arh.St.Buc., Suluri 13, v. şi Aurelian SACERDOŢEANU, „Antim 
Ivireanul arhivist, bibliotecar şi tipograf*. Glasul Bisericii XXIII/3-4, 1965, 
pp. 239-242. 

(cel de-al optulea este încărcat cu stema chiriarhală) câte un 
animal purtător al virtuţilor asociate numelui, scris în greceşte, al 
ierarhului: A = vulturul (avântarea spre cele înalte, regenerarea 
periodică, specifică vieţii creştine), N = liliacul (veghea, trezvia), = 
oaia (blândeţea, ascultarea), I = porumbelul (neprihănirea, fe¬ 
cioria), M = albina (hărnicia, chibzuinţă), O = şarpele (prudenţa, 
înţelepciunea, dreapta socoteală) şi C = melcul. Până în prezent 
au mai fost identificate încă două reprezentări ale melcului 
limbrând stema lui Antim pe pisania bisericii Tuturor Sfinţilor 
şi pe f. 4v a ms.rom, 3342 de la Biblioteca Academiei Române. 
Enigmatica imagine a melcului a fost citită drept „un simbol al 
morţii şi învierii monastice“^ în lumina unei epigrame semnate 
chiar de Antim: 

„Toată suflarea, zice prorocul 
Cânte pre Domnul peste tot locul. 

Si melciul încă, coame înaltă. 

Ca să-L lăudăm pre toţi ne învaţă***^. 

Pe lângă faptul că aceste versuri nu aduc o lămurire pro- 
priu-zis heraldică, interpretarea melcului în termeni de regenerare 
specifică opţiunii monastice mai prezintă şi alt inconvenient: 
documentul din 1715 etalează şapte motive zoomorfe, purtând 
l iecare câte o calitate morală complementară. Or, printre acestea 
se află vulturul, căruia Fizioloagele brâncoveneşti îi conferă 
tocmai sensul atribuit melcului. Astfel, curând după 1700, iero¬ 
monahul Serafim de la Bistriţa olteană notează: 

I 

„Aşijderea spun şi de vultur, cum că deaca îmbâtrâneaşte şi 

orbeaşte şi-i slăbesc aripile, zboară la un izvor oarecarele şi să 

cufundă în apă. După aceaia zboară în văzduh şi de căldura 

soarelui si a zădufului veade curat. Si asa iară să întoarce la 

* 1 » 

izvor si să cufundă de trei oh si să întinereaste ca si mai 

t t t t 


^ Răzvan THEODORESCU, Civilizaţia românilor între medieval si 
modern. Orizontul imaginii (1550-1800), II, Bucureşti, 1987, pp. 101-102. 

^ ANTIM, Opere, p. 325, 

nainte. Pentru aceaia si cîntăretul David zice: înnoi-se-va ca a 

* t 

vulturului tinereţea ta“^ 

Prin întreita sa scufundare şi prin întinerirea care este 
rezultatul ei, vulturul evocă, fără îndoială, sacramentul botezului, 
adică moartea simbolică pentru păcat şi restaurarea condiţiei 
umane, sugerând, în al doilea rând, şi condiţia monastică: moartea 
simbolică pentru lume, ca urmare a unei triple lepădări, şi recon¬ 
struirea unei identităţi creştine autentice. 

» t 

Există însă o altă epigramă contemporană dedicată „mel- 
ciului“. Compuse de Mitrofan Gregoras, versurile au fost culese 
de Constantin Dapontes în al său catalog istoric^. lată-le în tradu¬ 
cerea lui Demosthene Russo: 

„Fiind odraslă a rouei şi a soarelui 
locuiesc într-o casă dăruită mie de natură, 
scuip cu bale pe toţi ereticii; 
ridicând pe cap două coame 
indic creştinilor pe Hristos cel cu două fm“^. 

Sunt toate şansele ca epigrama lui Gregoras să ne dezvăluie 
motivele pentru care Antim a adoptat „melciuP* ca însemn he¬ 
raldic personal. Cum toate cele trei piese care ne transmit stema 
datează din perioada în care Ivireanul a funcţionat ca mitropolit, 
este aproape sigur că semnificaţia priveşte calitatea sa de episcop. 
Asemeni melcului din epigramă, arhiereul veghează la puritatea 
credinţei pe care o împărtăşeşte credincioşilor de a căror instrucţie 
religioasă este răspunzător. Melcul ar fi deci, în contextul heraldic 
imaginat de Antim Ivireanul, o figură a episcopului. 


^ Cătălina VELCULESCU, ,J^iziologul de la Bistriţa**, Revista de Istorie 
şi Teorie Literară 31/2, 1982, p. 214. 

^ Constantin ERBICEANU, Cronicarii greci, p. 127. 

^ Demosthene RUSSO, Studii istorice greco-române, II, Bucureşti, 1939, 
p. 414. 

Captând în acest mod, prin forţa cuvântului, alegoria literelor 
HI magia numelui valorile cele mai înalte, omul se întemeiază pe 
Hine prin limbaj şi imagine, într-un joc al reflexelor capabil să-l 
proiecteze în zona arhetipurilor. Privindu-se în oglinda înfăţişată 
tic Theotokos, umanitatea apare ca model exemplar al propriei 
sale istorii, căci „Dumnezeu... o zidire care să covârşească în 
vrednicie pe Maica lui Dumnezeu nu va putea să facă niciodată, 
măcar că iaste preaputemic“^ în consecinţă, în paraclisul 
Hurezilor (1696-1697), pe peretele de est al pridvorului^, ori în 
icoana de hram a trapezei^, cei aflaţi la adăpost sub acoperă¬ 
mântul Măriei sunt - alături de fecioare, arhierei, călugări şi 
împăraţi - nişte boieri îmbrăcaţi după moda epocii brâncoveneşti, 
îiiiru totul asemănători ca tipologie cu cei înfăţişaţi de tablourile 
votive. Actualizarea fără precedent a temei trădează nu numai 
atmosfera barocă - prin caracterul ei sentimental şi spectaculos 
ca amploare iconografică - în care s-a dezvoltat dacă nu o nouă 
pictate mariană, în orice caz o atitudine devoţională oarecum 
iii ferită faţă de cea prescrisă de tradiţia bizantină, dar dezvăluie şi 
i) idee mai profundă: Theotokos nu mai ocroteşte o umanitate 
abstractă, identificabilă prin ierarhiile ei, ci îi asumă în propria sa 
condiţie de personaj sacru, în demnitatea staturii sale istorice pe 
membrii elitei epocii de criză. 

Pe de altă parte, iconografia, estompându-şi caracterul sim¬ 
bolic, nu mai este capabilă să evoce în mod convingător Biserica 
prin intermediul imaginii Măriei, „tipul** tradiţional al acesteia. 
Din nou alegoria este chemată să vorbească acolo unde simbolul 
şi-a pierdut elocvenţa: în pridvorul bolniţei Hurezilor (1699), 
biserica este închipuită de o corabie înconjurată de eretici şi 
păgâni (Calvin şi Mahomed printre ei), în care călătoresc ierarhii 


^ ANTIM, Opere, p. 19. 

^ Teodora VOENESCU, „Şcoala de pictură de la Hurezi", in Omagiu lui 
iieorge Oprescu cu prilejul împlinirii a 80 de ani. Bucureşti, 1961, p. 585, n. 1 
>1 fig. 7; este vorba în fapt despre o interpretare a temei Maica Rozariului, 
iiparţinând pietăţii occidentale. 

3 IBIDEM, fig. 8. 

grupaţi în jurul mesei euharistice, vâslaşi fiind călugării, iar 
cârmaci însuşi Christos^ în această alegorie a Bisericii drept-cre- 
dincioase, laicii nu-şi mai găsesc locul, nici măcar în calitate de 
sfinţi împăraţi protectori ai Ortodoxiei, în ale căror efigii s-ar fi 
putut oglindi toţi cei care participau nominal la aceeaşi harismă, 
inclusiv Constantin Brâncoveanu. 

Programul iconografic al întregului complex de biserici de 
la Hurezi poartă, de fapt, puternice specificaţii monastice şi nu 
cuprinde decât puţine trăsături aulice. Chiar şi galeria de portrete 
votive şi comemorative din pronaosul bisericii mari este concurată 
tematic, în aceeaşi încăpere, de subiecte ce se adresează în primul 
rând comunităţii monahale {Visul lui lacob, Scara Sf. loan 
Sinaitul, Viaţa proorocului Ilie)^ şi nu aparţine în chip organic 
desfăşurării iconografice a frescelor, al cărei sens nu îl prevesteşte 
şi nu îl explică. Semnificativ pentru această direcţie impusă 
picturilor murale de la Hurezi este mai ales faptul că ciclul 
Sfântului Constantin este tratat în doar patru scene, deşi ampla sa 
dezvoltare ar fi fost nu numai firească, dat fiind hramul bisericii, 
dar şi de natură să-l flateze pe Brâncoveanu, pe care panegiricele 
epocii îl numeau nu numai un „al doilea David“^, dar şi un „alt 
Constantin**"^. Mai mult, pe peretele estic al pronaosului, familia 
princiară nu face pereche cu Sfinţii împăraţi, patroni ai bisericii 
si ai domnului, ci cu sfinţii „naţionali** Nicodim de la Tismana 
şi Grigore Decapolitul, ocrotitorii monahismului românesc^. 

Cu alte cuvinte, în afara numeroasei familii a lui Brâncoveanu, 
a portretelor înaintaşilor săi şi a unei scene de luptă ilustrând un 
triumf monarhic (victoria lui Constantin cel Mare asupra lui 
Maxenţiu), nici un alt element din pictura catholiconului de la 
Hurezi nu pare să slujească unor idealuri aulice. Dimpotrivă, 


^ IBIDEM, fig. 2. 

2 IBIDEM, p. 580. 

^B7ÎV;i, pp. 366-367. 

^ Minei, Buzău, 1698, f. II liminară. 

^ I.D. ŞTEFĂNESCU, Contribution â l’^tude des peintures murales 
valaques. Paris, 1928, p. 35. 

Întâlnim pretutindeni inconfundabila amprentă a spiritului 
monastic, de care nu sunt responsabili, de bună seamă, zugravii 
laici, ci arhimandritul loan, care adusese de Ia Câmpulungul 
reorganizat de Matei Basarab în conformitate cu tradiţia ceno- 
bitismului bizantin „obcina si toată rânduiala mănăstirească" ^ si 

f f 

care, potrivit mărturiei domnescului ctitor, 

„de cându s-au aşâzat egumenu şi purtâtoriu de grijă, nimicu 
lucrulu în slabu n-au lăsatu, ce cu toată nevointa s-au aflatu 

' f 

de au isprăvit şi lucrurile toate câte au fostu pre lingă 
mănăstire neisprăvite şi au făcut împrejurul sfintei mănăstiri 
schituri, precum să si vâdu de fată, si alte metoase penu câteva 

locuri“2. 

Harnicul egumen s-a arătat a fi el însuşi unul din marii 
fondatori ai epocii. Este, pe de o parte, ispravnic Ia paraclis, 
holnită si schitul Sf. Ştefan de Ia Hurezi, ca si Ia mănăstirea 

? » V ’ I 

Dintr-un Lemn, iar pe de altă parte, ctitorul frescelor din trapeza 
Hurezilor, al bisericii mănăstirii Polovragi şi al unui paraclis la 
Cozia^, al schitului Sf. Apostoli de la Hurezi, al unui han cu 
biserică Ia Craiova^, al schitului Putineiu, al bisericilor din 
Runcu, Români (Sfinţii îngeri, 1700) şi Şirineasa^. Se vede chiar 
şi din această listă provizorie că loan arhimandritul era un 
ispravnic „de profesie" şi un specialist în îndrumarea şi suprave¬ 
gherea lucrărilor de pictură, A patronat, în plus, copierea şi împo- 


^ Dumitru BĂLAŞA, „Constantin Brâncoveanu voievod şi loan 
arhimandritul. Un manuscris inedit al lui loan, egumenul mănăstirii Hurezi", 
Mitropolia Olteniei XXV/9-19, 1973, p. 996. 

^ Document din 17 ianuarie 1705 la Nicolae lORGA, Hirtii din arhiva 
mănăstirii Hurezului (= Studii şi Documente XIV), Bucureşti, 1907, p. XVIII, 
loan s-a instalat ca egumen la 20 septembrie 1692, v. Biblioteca Academiei 
Române, ms.rom. 2381, f. 255r. 

^ T.G. BULAT, „loan arhimandritul, întîiul egumen al mănăstirii Hurezi", 
Mitropolia Olteniei XVIIiy5-6, 1966, p. 435. 

Ion lONAŞCU, Contribuţii la istoricul mănăstirii Hurezi, Craiova, 1936, 

[). 13. 

^ Dumitru BĂLAŞA, op. cit., pp. 993-1001. 


189 



dobirea a numeroase manuscrise. A fost, mai ales, aşa cum o 
dovedeşte crucea ctitoricească cu care este înarmat în portretul 
său din pronaosul catholiconului, cel care a conceput şi dirijat 
programul iconografic al complexului hurezean. 

Mai mult, numai el si cu Brâncoveanu si-au celebrat, în 

' t t ' 

această perioadă, triumfurile „profesionale** prin intennediul 

A 

imaginilor. In 1695 se copiază la Hurezi o Rânduialâ a călugăriei 
în care, pe f. 3v este înfăţişat arhimandritul loan în exerciţiul 
funcţiei sale de egumen, primind în monahism un novice^ La 
rândul său. Constantin Brâncoveanu a cerut ca momentul în care 
sultanul i-a acordat domnia pe viaţă şi cortegiul baroc al întoar¬ 
cerii sale triumfale în capitala Ţării Româneşti să fie imortalizate 
pe pereţii unei încăperi de la Mogoşoaia^. 


Marele ctitor 

Este mai presus de îndoială că ampla serie de portrete aulice 
şi aristocratice de la Hurezi corespunde pe de-a-ntregul voinţei 
ctitorului, care a intenţionat să glorifice şi pe această cale „dunga 
cea mare, bătrână şi blagorodnică a rodului şi neamului său atâta 
despre tată căt şi dăspre mumă**^. Fireşte, efigiile strămoşilor, ce 
decorau şi pereţii palatului de la Mogoşoaia"^, erau menite să 
confere istoricitate şi legitimitate comportamentului monarhic al 
domnului. Dar, comandând această compoziţie în care şirul 


^ Biblioteca Academiei Române, ms.rom. 2191. 

^ Ştefan D. GRECEANU, Viata lui Costandin vodă Brâncoveanu scrisă 
♦ • 

de Radu vel logofăt Greceanu, Bucureşti, 1906, p. 131, a 12. Se poate 
presupune că picturile reprezentau „instantanee" ale evenimentelor din 1703 
şi că au fost realizate curând după consumarea acestora, întrucât Brâncoveanu 
a mers să se „odihnească" la Mogoşoaia imediat după revenirea şi sărbătorirea 
sa în capitală. 

^ Nicolae lORGA, Inscripţii din bisericile României, I, p. 185. 

^ Franz-Joseph SULZER, Geschichte des transalpinischen Daciens, I, 
Wien, 1781, p. 300 

voievozilor din trecut şi spiţele celor mai ilustre neamuri boiereşti 
ale ţării culminează cu portretul său harismatic, Brâncoveanu a 
mai vizat şi un alt scop, acela de a se impune contemporanilor şi 
posterităţii drept „marile ctitor**, după cum îl numeşte loan 
arhimandritul în pisania de la Polovragi^ 

Pare că nici un alt principe al Ţării Româneşti sau al Mol¬ 
dovei nu a urmărit cu atâta tenacitate aplicarea consecventă a 
dreptului său la imagine, deţinut în calitate de ctitor suprem al 
ţării^. Matei Basarab, de pildă, al cărui chip ne-a fost transmis 
de un număr record de portrete, nu se afla zugrăvit în cel puţin 
două ctitorii pictate în vremea sa, Dobreni şi Plătăreşti. Asistăm, 
prin urmare, la o autentică campanie publicitară dirijată de domn 
în propriul său profit, la o acţiune propagandistică îndelung medi¬ 
tată şi pusă în aplicare cu metodă. 

Deoarece Constantin Brâncoveanu ştia că 

t 

„iaste osăbire între laudă si între fericire: că se fericesc mulţi 
împăraţi, crai, domni, boiari pentru norocul ce au în viaţa lor, 
după pofta şi voia celor trupeşti lucruri, cum avuţii multe să 
aibă, cum cinste, cum îndeiungări de stăpâniri şi altele ca 
acestea care sînt darurile norocului, care şi alţi păgîni şi tirani 
le-au avut si s-au fericit de norocire ce au avut, iar nu s-au 
lăudat de niscariva fapte bune; că lauda iaste numai a faptelor 
celor bune ce face cineva în viiaţa lui, şi pe urma lui rămâne 
acea bunătate de o laudă oamenii**^. 

Că Brâncoveanu a fost „fericit**, nu încape nici un dubiu, 
căci, adaugă în continuare Radu Popescu, 

„l-au dăruit norocul cu de tot felul de bine: sănătos, întreg, 
casă întreagă, fii şi fete mulţi, avuţii multe, case, palaturi, sate. 


^ Victor BRĂTULESCU, „Mănăstirea Polovragi**, p. 6. 

^ Pentru dreptul ctitoricesc şi relaţia acestuia cu dreptul bizantin, Valentin 
AL. GEORGESCU, Bizanţul şi instituţiile româneşti pînă la mijlocul secolului 
fl/Bucureşti, 1980, p. 174. 

^ POPESCU, Istoriile, p. 205. 

vii, heleştie, domnie îndelungată şi altele ca acestea, care nu 

i-au lipsit nimic de care ochii lui au poftit“^ 

Pentru a nu lăsa însă lucrurile în voia „norocului**, pentru a 
demonstra că domnia sa nu este un dar al hazardului, asa cum se 

’ t 

întâmplă în cazul „tiranilor**, ci un rezultat al virtuţilor sale 
personale, Constantin vodă a dorit să fie şi „lăudat** de con¬ 
temporani şi urmaşi, iar portretul, ca procedeu de propagandă 
vizuală, este tocmai unul din mijloacele cu ajutorul cărora 
principele şi-a făurit imaginea sa de „mare ctitor** de ţară şi 
lăcaşuri sfinte, de patron generos al Bisericii, de susţinător liberal 
al artelor si culturii. 

t 

Inscripţia ce se află deasupra chipului său de la Polovragi - 
şi care este departe de a fi unica de acest fel - tălmăceşte precis 
această intenţie, creditându-1 tocmai cu acele virtuti cu care el 

I ’ f 

nădăjduia să rămână în memoria oamenilor: „bunul şi înţeleptul 
si mult lăudatul**^. 

t 

Portretele lui Constantin Brâncoveanu sunt chemate astfel, 
împreună cu legendele care le însoţesc, să joace rolul deţinut, în 
condiţii normale, de efigiile de pe monede, menite dintotdeauna 
să popularizeze chipul idealizat al suveranului şi să-i exalte 
calităţile si virtuţile. 

I t f 

Portretul este, prin urmare, un instrument prin care ctitorul 
pune stăpânire pe timp. Ceea ce poate fi descris şi ilustrat este, 
prin definiţie, raţional, deci accesibil cunoaşterii şi util în practica 
politică. Un trecut ce poate fi populat cu portrete, de exemplu, 
este în mod necesar unul pe măsura omului, pus oarecum în 
slujba acestuia. Universul vizual al epocii de criză a fost, şi din 
acest motiv, saturat de portrete. 

Mai întâi, cele ale strămoşilor biblici, Chipurile vechiului şi 
Noului Testament în redactarea prezumată a lui Antim IvireanuP; 


1IBIDEM, loc. cit. 

^ Victor BRÂTULESCU, op. cit., fig. 17. 

^ Gabriel ŞTREMPEL, „Un cronograf ilustrat atribuit mitropolitului 
Antim Ivireanul“, Romanoslavica XIII, 1966, pp. 309-355. 

apoi cele, în număr de o sută patruzeci şi opt, ale împăraţilor 
romani şi romano-germanici mai vechi sau mai noi, de la Cezar 
la Leopold I, realizate în 1687, după o tipăritură, de loan 
Mulaimis din Ianina^ urmate, la rândul lor, de galeriile de 
voievozi de la Hurezi (1694), paraclisul Curţii din Târgovişte 
(1698) ori Mitropolia din acelaşi oraş (1709) şi, în sfârşit, la toate 
ctitoriile brâncovenesti, cantacuzinesti sau ale altor neamuri 

f f 

boiereşti, de amplele portrete de familie concepute pentru a da 
celor înfăţişaţi de ele atât măsura foitei, cât si sentimentul 

t I t I ' f 

solidarităţii de clan. 

t 

în grupurile compacte de boieri Cantacuzini pictate de Pârvu 
Mutu la Filipeştii de Pădure (1692), Măgureni (1694), Lespezi 
(1694), Sinaia (1695-1696) sau Râmnicul Sărat (1697) nu persoa¬ 
nele sunt reprezentate, cu ceea ce au mai caracteristic, ci însăşi 
familia. Nu atât profilul fizic ori psihologic al fiecărui dregător în 
parte a stat în atenţia artistului, cât soliditatea şi unitatea grupului, 
în fata măreţiei si chemării istorice a neamului, destinul indivi- 

9 t f ’ 

dual trebuie să se încline. 

Judecând după aceste imagini votive, Cantacuzinii munteni 
par să fi urmat sfaturile cuprinse în diata, poate apocrifă, a înte¬ 
meietorului puterii lor. Constantin postelnicul: 

„Să trăiţ cu pace între voi, nici de o parte să hu vă ştie ce veţ 
avea mtre voi, atât la împârţelele noastre, cât şi la alte treabe 
ce aţi avea între voi, să nu ascultaţi poveşt între voi sau 
vrajbele muerilor voastre, numai că veţ putea să vă iubiţ unul 
pre altu şi să vă afiaţ cu pace, pentru că unde iaste dragosti, 
acolo iaste şi Dumnezeu, iar unde iaste vrajba, acolo iaste şi 
diavolul, ca să vaz alţii si să să minuneaze si să cunoască că 

sănteţ feciori de un părinte“^. 


^ Biblioteca Academiei Române, ms.gr. 968, v. şi Gabriel ŞTREMPEL, 
„Miniaturi şi ornamente în manuscrise greceşti al Bibliotecii Academiei R.S. 
România.'*, Buletinul Monumentelor Istorice, 1971, nr, 3, p. 41. 

^ Documentul, datat în mod curios 1 septembrie 1667, se pretinde o copie 
după autograful grecesc al testamentului, Arh.StBuc., Doc.ist., CCiyiS. 

Aşa se face că, pe latura de nord a pronaosului de la Măgu- 
reni^ coroana domnească nu stă pe capul lui Şerban vodă - 
înfăţişat, alături de fiul său Gheorghe, pretendent în exil, pe 
peretele opus celui ocupat de efigia lui Brâncoveanu -, ci, purtată 
de un înger, pluteşte oarecum indecis deasupra creştetului acestuia, 
ca şi cum pictorul ar vrea să spună că oricăruia din ceilalţi fraţi 
Cantacuzini ce se înşiruie în urma principelui defunct îngerul i-ar 
putea aşeza pe frunte diadema. 

Domnia nu mai este o harismă, ci o funcţie pe care cea mai 
puternică familie boierească a vremii - Cantacuzena domus, cum 
o numea cu orgoliu, în 1689, Constantin stolnicul^ - o încredin¬ 
ţează vremelnic si oarecum în indiviziune, unuia dintre membrii 

y f ’ 

săi. O asemenea afirmaţie, ce poate fi citită şi ca o formulare la 
condiţional a legitimităţii domniei lui Brâncoveanu, este încă şi 
mai evidentă la Filipeştii de Pădure^, unde, la patru ani de la 
urcarea pe tron a lui Constantin vodă, singurul voievod portre¬ 
tizat, împreună cu Doamna Maria şi fiul Gheorghe, este Şerban 
Cantacuzino. Aceeaşi „sediţiune iconografică" ne întâmpină şi la 
biserica mănăstirii Sinaia"^, din decorul căreia lipseşte din nou 
portretul principelui domnitor, dar unde, în schimb, efigia ace¬ 
luiaşi Şerban vodă stă faţă în faţă cu cele ale lui Neagoe Basarab, 
Radu Şerban si Constantin Şerban. 

In acest fel, prin intermediul imaginilor, Cantacuzinii se 
afirmau drept singurii continuatori veritabili ai Craioveşti- 
lor-Basarabi, refuzându-i lui Constantin Brâncoveanu chiar si 

’ t 

acest ultim refugiu de legitimitate istorică şi reducându-1 la 
condiţia de vlăstar al unei ramuri laterale a clanului Cantacuzino. 
Intr-adevăr, la Măgureni, bunicul patern al lui Constantin vodă, 
marele vornic Preda Brâncoveanu apare împreună cu fiul său 


^ Teodora VOINESCU, „Zugravul Pîrvu Mutu şi şcoala sa“. Studii şi 
Cercetări de Istoria Artei 11/3-4, 1955, reproducere la p. 143. 

^ Andrei VERESS, Documente privitoare la istoria Ardealului, Moldovei 
şi Ţării Româneşti, XI, Bucureşti, 1939, nr. 216, p. 338. 

^ Teodora VOINESCU, op. cit., reproducere la p. 147. 

^ Constantin BUŞE, Mănăstirea Sinaia, Bucureşti, 1967, p. 20. 

Papa în ultimul rând al tabloului votiv, sub legende „Preda 
Cantacuzino vel vornic**^. Pentru prima oară în cultura politică 
românească trecutul este convocat, într-o manieră atât de expli¬ 
cită, în sprijinul afîimării unei legitimităţi monarhice. 

Răspunsul la o asemenea provocare fără precedent este dat 
de Brâncoveanu chiar pe terenul ales de Cantacuzini, cel al 
imaginilor. Legitimitatea lui Constantin vodă, ca rudă a lui Matei 
Basarab - sistematic omis din galeriile de portrete ale ctitoriilor 
cantacuzine - este proclamată de frescele din narihexul bisericii 
mari de la Hurezi. Procedeul utilizat de această polemică prin 
imagini a fost pe cât de simplu, pe atât de neobişnuit: două 
personaje sunt înfăţişate de două ori, ceea ce marchează o ieşire 
radicală din albia tradiţiei bizantine, pentru care portretul, menit 
să anunţe prezenţa în eternitate a celui reprezentat, trebuia să 
rămână, în principiu, unic: aşa de pildă, sevastocratorul Isaac 
Comnenul refuzase să se lase portretizat a doua oară în biserica 
în care îşi amenajase mormântul pentru că avea deja un portret 
pictat în ctitoria sa de la Chora^. 

Prima dublă efigie aparţine mamei principelui, inclusă mai 
întâi printre surorile ei, în şirul Cantacuzinilor^, apoi reprezentată 
lângă soţul ei. Papa postelnicul, în grupul Brâncovenilor^. Brân¬ 
coveanu pune astfel stăpânire, din câteva trăsături de pensulă, pe 
izvorul de legitimitate cantacuzin. Oricât de favorabilă ar fi fost 
principelui, această modalitate de a controla trecutul, de a 
mobiliza genealogia în propriul său avantaj, prezenta totuşi riscul 
de a confirma perspectiva cantacuzină asupra temeiurilor 
legitimităţii istorice a autorităţii domneşti. A fost de aceea necesar 
ca şi Brâncoveanu să fie portretizat de două ori: ca principe. 


* Virgil DRAGHICEANU, „Casa Cantacuaînilor din Măgureni‘\ Buletinul 
Comisiunii Monumentelor Istorice XVII, 1924, p. 20. 

^ Tania VELMANS, La peinture murale byzantine â la fin du Moyen Age, 
Paris, 1977, p. 92, n. 292. 

^ Alexandru LAPEDATU, „Mănăstirea Hurezii - note istorice". Buletinul 
Comisiunii Monumentelor Istorice 1,1908, fig. 9. 

4IBIDEM, fig. 5. 

deţinând plenitudinea puterii^ şi ca prunc, la poalele mamei sale 
Stanca^. Detaliul polemic care dezvăluie semnificaţia acestei 
duble reprezentări este coroana purtată de copilul Brâncoveanu. 
Asemeni lui Alexandru Iliaş odinioară, imaginea pare a declara, 

A 

inspirându-se din înţelepciunea lui Solomon (9,7), că „preaputer- 
nicul Dumnezeu, care dă toate bunătăţile... m-a ales pe mine din 
pântecele mamei mele şi mi-a dăruit împărăţia şi voievodatul 
ţării“^. Domnia nu poate aparţine deci unei singure familii şi nici 
măcar unei ordini dinastice naturale - micul Brâncoveanu este 
aşezat lângă fratele său mai mare care nu poartă coroană -, ci este 
o harismă individuală, un dar personal acordat de Dumnezeu. Or, 
în această calitate, ea nu mai apare ca fiind legată cu necesitate de 
considerente istorice sau genealogice. 

O asemenea declaraţie nu a putut fi făcută decât prin in¬ 
cluderea timpului, chiar şi sub forma rudimentară a reprezentării 
aceluiaşi personaj la două vârste diferite, în reţeta iconografiei 
post-bizantine, aşa cum aceasta a fost folosită în spaţiul românesc 
al epocii de criză. 

A 

In civilizaţia tradiţională a Răsăritului creştin, portretul era o 
invitaţie la aducere aminte, dar nu la o amintire a trecutului, ci, 
paradoxal, la una a viitorului. Portretul votiv este, într-un fel, o 
rememorare a eternităţii. Un portret de tradiţie bizantină se con¬ 
stituie în primul rând - datorită vecinătăţilor pe care le întreţine, 
pe pereţii unei biserici, cu personajele sfinte şi sacre ale istoriei 
mântuirii - ca expresie a speranţei în învierea trupului. Semni¬ 
ficaţia majoră a portretului ar putea fi definită drept una de ordin 
eschatologic^, după cum explica un preot din Iaşi unui călător 
sosit, la jumătatea secolului al XVII-lea, dintr-o altă cultură 
religioasă decât cea de după Bizanţ: 


^ miDEM, fig. 4. 

2 ffilDEM. fig. 5. 

^DRH,A, XXI.pp. 62-63. 

^ Tania VEL-MANS, op. cit., p. 96. 

„aceste chipuri sînt ale Domnului Isus, ale Sf. Nicolae, ale lui 
Augustus [?] şi ale Apostolilor... împreună cu acestea sînt şi 
chipurile ctitorilor acestei biserici, precum şi cele ale altor 
binefăcători şi fondatori. Când noi îi vedem [astfel zugrăviţi] 
şi trecem prin faţa lor, ne descoperim şi, şoptind o rugăciune, 

A * • .• ££1 

u Cinstim \ 

Sensul portretului este prin unnare de ordin liturgic, vizând 
rugăciunea comemorativă, pomenirea rituală şi ritualizată. Chiar 
şi în 1821, pe una din cele trei colive monumentale expuse la 
prohodul lui Alexandru vodă Suţu se putea vedea efigia prin¬ 
cipelui defunct^. 

Opţiune pentru eternitate, portretul este, în acelaşi timp, 
semnul justificativ al unei vocaţii istorice. Iar justificarea su¬ 
premă, esenţa dreptului la imagine, rezidă în actul de întemeiere. 
Cu macheta bisericii pe palme, ctitorul este îndreptăţit să ia loc 
alături de sfinţi. Formula iconografică cea mai uzitată în secolele 
al XVII-lea şi al XVIII-lea nu este cea de tip ofrandă (fondatorul 
se prezintă cu un chivot în faţa lui Christos, a Fecioarei sau a unui 
sfânt), ci este copiată după schema corifeilor apostolilor: ctitorul 
susţine o machetă împreună cu soţia, cu o rudă (părinte, frate, fiu) 
sau un asociat la actul de întemeiere. A construi o biserică însemna 
să participi, în fond, la edificarea Bisericii, era un act de tip 
apostolic ale cărui merite se răsfrângeau asupra membrilor, vii 
şi morţi, ai familiei fondatorului. Pe de altă parte, destinul fiecărui 
individ nu are decât valoarea pe care i-o conferă împlinirea unei 
vocaţii specifice şi prestabilite. Astfel, în imaginile votive, 
principii îşi poartă regalia (coroana, crucea etc.), boierii caftanele 
dregătoriei, episcopii cârja, călugării mătăniile, copiii câte o carte 
în mâini, iar meşteşugarii uneltele îndeletnicirii lor. 

Reprezentările artiştilor aparţin, de altfel, unei specii icono¬ 
grafice noi, ce-şi face apariţia în pragul epocii crizei de conştiinţă. 
Prima dintre arte care şi-a câştigat un statut autonom şi o recu- 


^ Jurnalul lui Evlia Celebi, in Călători străini, VI, p. 481. 

^ Emil VÎRTOSU, 1821. Date şi fapte noi. Bucureşti, 1932, p. 4. 

noastere socială unanimă a fost, în zorii Renaşterii occidentale, 
arhitectura. Un proces oarecum analog de promovare nu va avea 
loc în civilizaţia românească decât spre sfârşitul secolului al 
XVII-lea. Cei dintâi artişti care acumulează, cu acest titlu, un 
capital de prestigiu sunt constructorii, cei care întrupează intenţia 
ctitorului şi îi transpun proiectul în materialitatea spaţiului. 

Astfel, în cea mai timpurie imagine de acest tip, cea din 1669 
de la Băjeşti, cel portretizat - în pronaos, într-un loc lipsit de 
ostentaţie şi la o scară mai mică decât cea a ctitorilor, dar, oricum, 
sub privirile tuturor - este Dragomir zidarul ^ în vreme ce zu¬ 
gravul Tudoran, deşi îşi semnează lucrarea, nu-şi consemnează 
chipul. La fel la Hurezi, în 1694, membrii numeroasei echipe de 
zugravi (Constantinos, loan. Andrei, Stan, Neagoe) nu se 
autoportretizează; în schimb, chipurile conducătorilor lucrărilor 
de edificare (Mane a vătaful^ zidari, Vucaşin Caragea pietrarul 
şi Istrate lemnarul) apar, în pridvomrbisericii mari, la lumina zilei 
s-ar putea spune, în urma ispravnicilor, etalându-şi uneltele ca pe 
nişte acte de identitate^. Ei arată în acest mod că tocmai prin 
profesia lor şi-au dobândit dreptul la imagine. Pentru prima oară 
o activitate practică, alta decât negoţul, ajunge să impună atenţiei 
şi recunoaşterii publice o întreagă categorie socială. 

în ceea ce priveşte primele autoportrete propriu-zise, ele îi 
aparţin lui Pârvu Mutu. Intr-un interval scurt, 1692-1700, se poate 
observa maturizarea dorinţei artistului de a-si clarifica fată de sine 

şi de a-şi omologa social identitatea. Autoportretele sale au altă 
funcţie decât cele de la Băjeşti şi Hurezi: toate se găsesc în cuşca 
scării clopotniţei, fiind ascunse de privirile credincioşilor. Ele nu 
au deci un caracter public, fiind un fel de Malereifiir Maler, o 
pictură pe care zugravul o realizează pentru sine şi câţiva iniţiaţi. 
Afirmarea demnităţii profesiei şi a individualităţii artistului este 
temperată de faptul că autoportretele lui Pârvu nu sunt decât parte 
a unor portrete de grup. Zugravul, dacă nu-şi declină şi o altă 


^ Teodora VOINESCU, „Note asupra curţii şi bisericii din Băjeşti", Studii 
şi Cercetări de Istoria Artei IV/1-2, 1957, fig. 16. 

^ Vasile DRĂGUŢ, vărta brâncovenească, fig. 101. 

identitate, cea religioasă de exemplu, nu este încă purtătorul unei 
valori sociale depline. Când aparţine clerului, promovarea şi 
mobilitatea sa socială este mai probabilă, fără a fi totuşi garantată 
sau excepţională: losif ieromonahul, un zugrav din echipele de la 
Hurezi, va ajunge mai târziu conducător al tipografiei Râm- 
nicului^ Altfel, puţini sunt artiştii ce depăşesc condiţia precară 
de locuitori ai stării a treia pentru a păşi în rândurile elitei şi a 
deveni, precum Pârvu Mutu, „boieri**^. 

Iconograful pare astfel să fie îndreptăţit la reprezentare mai 
puţin cu titlu personal, ca model individual de reuşită, cât ca 
membru al unui grup aflat în ascensiune pe fondul unei întregi 
reţele de complicităţi cu burghezia de sutană care dă consistenţă 
socială stării a treia. De aceea, solidaritatea cu toti cei care-i 
împărtăşesc condiţia trebuie formulată în imagini: chipul lui 
Pârvu se strecoară printre efigiile altor zugravi, uneori cu soţiile, 
printre ucenici, preoţi, paracliseri, vătafi de zidarP. In portretele 
de la Filipeştii de Pădure (1692)^ şi Măgureni (1694), Pârvu Mutu 
ţine în mâini o pensulă şi o icoană: activitatea sa nu are decât 
valoarea pe care-o conţine opera finită, iar importanţa zugravului 
decurge din faptul că arta pe care o practică este una sacră. La 
Bordeşti însă, în 1700^, icoana dispare, fiind înlocuită de un vas 
pentru culori. Pictorul îşi arată acum nu opera, ci uneltele: 
însemnătatea artistului nu mai este conferită de lucrul finit, de 
funcţia religioasă a acestuia, ci rezidă în chiar actul creaţiei, fără 


^ Alexandru DUŢU, Umaniştii români şi cultura europeană^ Bucureşti, 
1974, p. 89. Un popa Nicolae zugravul este recomandat în 1735 drept „ctitor cel 
vechiu“ al bisericii Udricani din Bucureşti, Inscripţiile medievale ale României, 
/. Oraşul Bucureşti, coord. Alexandru Elian, Bucureşti, 1965, nr. 486, p. 434. 

^ în 1701 mai 9, Pârvu Mutu cumpără o casă în Bucureşti, semnând 
împreună cu zugravul Trifan ca „boiari“. Paul CERNOVODEANU, „Casa 
zugravului Pîrvu Mutu din Bucureşti", Studii si Cercetări de Istoria Artei VII/2, 
1960, pp. 196-197. 

^ Teodora VOINESCU, „Zugravul Pîrvu Mutu şi şcoala sa“, p. 144. 

^ EADEM, Pîrvu Mutu Zugravu, Bucureşti, 1968, prima planşă nenu¬ 
merotată. 

^ IBIDEM, ultima planşă nenumerotată. 

ca rezultatul acestuia să mai fie luat neapărat în calcul. Este 
valorizat în acest mod gestul care produce şi nu produsul ca atare. 

De altfel, pe firul veacului al XVIII-lea, arta picturii începe 
să-şi piardă ea însăşi din caracterul sacru şi iniţiatic, încetează 
treptat să mai fie o îndeletnicire predilectă a mediilor religioase, 
dacă nu de-a dreptul monastice^ pentru a deveni mai ales o 
profesie urbană, un meşteşug laic ca oricare altul^. Acelaşi 
fenomen are loc si în domeniul ilustraţiei manuscriselor: încă din 
epoca brâncovenească, caligrafii şi miniaturiştii sunt, în marea lor 
majoritate, fie grămătici de profesie (Nicola de la Câmpulung, 
Vlad de la Râmnic), fie logofeţi de cancelarie (Lefter, Isar, 
Mitrea). La capătul secolului, când acest proces de urbanizare şi 
de secularizare profesională a picturii religioase, de transformare 
a ei într-o marfă preferată de mediile mic-burgheze, îşi consumase 
destinul şi dădea semne de degenerare, domeniul este supus, prin 
circulara din 1781 a episcopului Filaret al Râmnicului, cenzurii 
ecleziastice, însărcinată să verifice atât „procopseaIa“ meşteşu - 
gului, cât şi conformitatea cu „pravila** a activităţii fiecărui zugrav 
în parte^. 

Cum s-a ajuns însă aici, ce a provocat această mutaţie despre 
care mărturisesc autoportretele lui Pârvu Mutu? Nu este încă 
vorba, fireşte, despre o largă „conştientizare** a misiunii sociale a 
artiştilor, căci lipseşte explozia de autoportrete şi portrete de 
meşteri care să o confirme, iar cele care sunt, rămân tot atât de 
ascunse privirilor ca şi chipurile lui Pârvu. în 1706, la biserica 
Stelea din Târgovişte, autoportretul zugravului Radu - probabil 


^ Rare sunt mănăstirile care se mai remarcă, în secolul al XVm-lea, prin 
„şcolile" lor de pictură, o excepţie fiind destul de modestul centru[de iconari 
de la schitul Săteni-Dâmboviţa, Dumitru NASTASE, in Istoria Artelor Plastice 
în România, II, p. 80. 

^ Vasile DRĂGUŢ, Arta brâncovenească, p. 28. 

^ Ştefan METEŞ, „Zugravii bisericilor române". Anuarul Comisiunii 
Monumentelor Istorice pentru Transilvania, 1926-1928, p. 73 şi Nicolae 
STOICESCU, Liana DUMTTRESCU, „Cum se zugrăveau bisericile în secolul 
al XVIIl-lea si în prima jumătate a secolului al 1 -lea", Mitropolia Olteniei 
XIX/5-6, 1967, p. 420. 

aceeaşi persoană cu ucenicul omonim ce apare, la Bordeşti, în 
urma lui Pârvu Mutu - este adăpostit în nişa ce străjuieşte masa 
p^oscomidiei^ fiind doar o traducere în limbaj figurativ a pisaniei 
cu numele zugravilor, care se generalizează după 1700 şi al cărei 
loc, de ÎBpU îl ocupă. Am avea, prin urmare, de-a face cu un mod 
mai concret al pictorului de a se adresa celebrantului dator să-i 
pomenească numele la pregătirea fiecărei liturghii, cu un fel mai 
direct al artistului de a se recomanda memoriei prin asocierea 
numelui de un chip. 

S-a întâmplat însă ca hermeneutica bizantină a actului de 
întemeiere, înfăşurată în amplul ei drapaj de interpretări mista- 
gogice, din care reprezentările artiştilor fuseseră excluse ca fiind 
iremediabil lipsite de orice vocaţie simbolică, să-şi piardă auto¬ 
ritatea. Paradigma gestului ctitoricesc, aşa cum declară siste¬ 
matic arenga documentelor medievale, era cea hexameronică, 
modele intermediare fiind „împăraţii" şi „domnii" din trecut. La 
sfârşitul secolului al XVII-lea, ctitorii nu se mai pot situa - decât, 
cel mult, la nivelul formulelor stereotipe de cancelarie - în 
această serie verticală de exemplarităţi, ei încercând să recu¬ 
pereze solidarităţile tradiţionale, a căror prezenţă este explicit 
solicitată de simbolica locului consacrat, în registrul social 
orizontal. 

Pierzându-şi dexteritatea hermeneutică, ordonatorii progra¬ 
melor iconografice ale ctitoriilor epocii de criză se văd constrânşi 
să convertească simbolul în alegorie. în trapeza Hurezilor (1706), 
de pildă, până şi reprezentarea cea mai elementară a virtuţilor 
creştine nu mai recurge la schema constituită, cea a Scării Sfân¬ 
tului loan Sinaitul, ce descria o progresie ascensională şi obiec¬ 
tivă a virtuţilor, etalând în schimb o înşiruire orizontală de virtuti 

> ’ I f 

personificate sub înfăţişarea unor personaje purtând, unul lângă 
celălalt, însemne caracteristice^. Autoportretele lui Pârvu Mutu 


^ Cristian MOISESCU, Gh. I. CANTACUZINO. Biserica Stelea, Bucureşti, 
1968, fig. 14. 


^ Sursa literară probabilă a alegoriei este Floarea Darurilor^ care consacră 
câte un capitol celor optsprezece virtuţi pe care le socoteşte mai de seamă şi care 

nu sunt decât un aspect particular al fenomenului general de 
aplatizare a sistemului tradiţional de referinţe iconografice şi 
mistagogice. 

întemeierea spaţiului de cult nu se mai consumă în gesturile 
rituale ale unei singure persoane, ci reprezintă o concentrare de 
iniţiative a cărei stratigrafie o suprapune uneori pe cea a societăţii. 
Atunci când, cu excepţia unor aşezăminte de primă mărime cum 
au fost Hurezii, însusi Brâncoveanu caută să distribuie sarcina 

’ t 

edificării, întovărăşindu-se cu boieri, clerici, negustori şi mese¬ 
riaşi, instituind ispravnici şi epitropi pentru a împărţi respon¬ 
sabilităţile, dar si cheltuielile, numai atunci si doar într-un astfel 

• ’ t ’ t 

de context, artiştii pot intra la rândul lor în posesia unui soi de jus 
imaginis şi îşi pot ocupa locul la care-i îndreptăţeşte participarea 
lor hotărâtoare la acest efort constructiv. 

Cu toate acestea, cronica oficială alcătuită de Radu Greceanu 
nu oboseşte să insiste la tot pasul asupra „zidirilor** pe care 
Constantin Brâncoveanu le „ridică** în exclusivitate şi le „înfru¬ 
museţează** în permanenţă. De altfel, un topos frecvent al 
panegiricelor şi prefeţelor închinate acestui principe este cel care 
celebrează hărnicia sa ctitoricească „întocmai ca a lui Zoro- 
baber*^ Uneori, entuziasmul encomiastic, generos răsplătit de 
altfel, merge până acolo încât o ctitorie brâncovenească. Sfântul 
Gheorghe Nou din Bucureşti, este comparată, nici mai mult nici 
mai puţin, cu Sfânta Sofia din Constantinopol^. „Lauda**, enco- 
miul este pentru domn un refugiu compensatoriu dinaintea unei 


a fost tradusă de un călugăr de la Hurezi, ieromonahul Filotei, fiind tipărită de 
Antim Ivireanul la Snagov în 1700, Pândele OLTEANU, „Opera «Floarea 
Darurilor» în versiunea românească Hurezu-Snagov (1700)“, în Valori bibliofile 
din patrimoniul cultural naţional. Cercetare şi valorificare^ I, Rîmnicu Vîlcea, 
1980, pp. 367-368. 

^ E.g. prefaţa mitropolitului Theodosie la Mineiul de la Buzău din 1698, 
BRV, I, p. 366, sau epigrama lui loan Comnen din Mărturisirea credinţei 
ortodoxe, Snagov, 1699, IBIDEM, p. 381. 

2 Olga CICANCI, Paul CERNOVODEANU, „Contribution â la 
connaissance de la biographie et de l’oeuvre de Jean (Hieroth6e) Comnăne 
{\66%-\l\9T,BalkanStudies 12/1, 1971, p. 157. 

realităţi ce nu este pe măsura „faptelor bune“ pe care Brânco- 
veanu le revendică şi le capitalizează şi, deopotrivă, o tehnică de 
disimulare pentru posteritate. 

într-adevăr, eforturile financiare proprii ale lui Brâncoveanu 
au fost probabil mai mici decât se crede în general şi decât a dorit 
el însuşi să lase impresia. Oricum mai reduse decât cele ale lui 
Mihai Cantacuzino, de exemplu, care acoperea considerabilele 
sale cheltuieli de întemeiere exclusiv din averea sa personală. 

Astfel, în intervalul 1 septembrie 1709 - 20 martie 1714, este 
drept că într-o epocă de relativă încetinire a activităţii sale 
ctitoricesti. Constantin Brâncoveanu investeşte, din veniturile sale 
private, pentru construcţii, ansambluri de pictură, reparaţii şi 
daruri destinate fundaţiilor sale, următoarele sume; 1902,5 taleri 
pentru chiliile şi incinta de la Sf. loan Grecesc; 237 taleri la capela 
Sf. Ştefan a palatului său din Ţarigrad; 162 taleri pentru lucrări 
nenumite la Stelea şi Dealu, unde însă Gheorghiţă căpitan „au dat 
de la el mai mult“; 500 taleri din nou pentru Sf. Ştefan, dar în 
sumă intră şi plata servitorilor palatului; 110 taleri pentru casele 
de la Ţarigrad; 300 taleri costă moaştele Sfântului loan cel Nou 
de la lanina destinate mănăstirii Sf. loan Grecesc; 225 taleri 
repararea, după un incendiu, a caselor din Târgovişte ale fiului 
său Constantin, dar o parte din cheltuieli a fost acoperită din 
„cămara** domnească; încă 767 taleri pentru Sf. loan Grecesc; 
50 taleri îl costă nişte sfeşnice pentru Mitropolie şi o pereche de 
ripide comandate la Sibiu (pare să fie însă doar un rest de plată 
din suma cuvenită); 100 taleri pictura pridvorului de la 
Sf. Gheorghe Nou; 200 taleri ajutor pentru nemeşii din Făgăraş 
care-şi construiesc biserică^ în total deci, în patru ani şi jumătate, 

4 553,5 taleri din caseta personală a principelui, sumă cu totul 
neînsemnată dacă avem în vedere că un inel cu diamant mare si 

t 

o pereche de cercei cu diamante îl costau, în acelaşi răstimp, 

5 000 taleri^. 


* BRÂNCOVEANU, însemnări de taină, pp. 18, 19, 22, 27, 29. 
^IBIDEM, p. 21. 

După toate aparenţele, numeroasele şantiere ale „marelui 
ctitor“ Constantin Brâncoveanu erau finanţate mai ales din banii 

t 

publici, din vistieria ţării. Veniturile personale erau, în principal, 
rezervate fie investiţiilor somptuare şi funciare, fie depozitelor 
bancare. Să mai adăugăm, ca un indiciu destul de anecdotic 
despre felul în care domnul înţelegea să profite până în cele mai 
mărunte detalii de anumite venituri ale moşiilor cu care-si 

f % 

înzestrase fundaţiile sale pioase, scrisoarea sa din 20 februarie 
1707 către arhimandritul loan de la Hurezi: 

„De ne-ai fi trimisu lit. 2, 3 de caşu de bivoliţă proasupete şi 

sfintiia ta si Bistriceanul aru fi făcut bine. Ci iaste rău că le 
♦ » ^ 

mâncaţi totu voi cu ţiganii. Insă de n-aţi ştiut estimpu, ne veţi 

trimite, de va fi sănătate, la anului" ^ 

Iată d e c e a fost necesar c a Brâncoveanu să-şi pregătească cu 
grijă, prin vasta literatură panegirică pe care a subvenţionat-o şi 
prin portretele pe care le-a instalat în cele mai multe biserici din 
vremea sa, un fel de oglindă ideală în care istoria şi istoricii urmau 
să-i privească personalitatea, faptele şi operele. Viitorul a fost 
principala investiţie a principelui. 

Dacă Constantin Brâncoveanu pare preocupat de cariera 
imaginii sale, de forma şi paternitatea lucrurilor pe care a fost 
ispitit să le acumuleze, ştiind că ele vor rămâne „pe urma lui“ şi 
că va fi judecat pe temeiul lor, în schimb, universul vizual al 
epocii de criză priveşte mai mult spre trecut, spre tradiţia pe care 
o modifică parţial, faţă de care îşi ia o respectuoasă şi nemăr¬ 
turisită distanţă, dar de care nu îndrăzneşte să se despartă, de care 
nu se poate separa, fiindcă nu reuşeşte să vadă ce s-ar cuveni să-i 
pună în loc. De aceea, ne vine mai uşor să definim acest 
patrimoniu de forme şi imagini prin ceea ce nu mai este ţaportat 
la tradiţia post-bizantină, decât prin ceea ce este în perspectiva 
modernităţii. Cu alte cuvinte, dintr-un repertoriu formal presta¬ 
bilit şi fix, ce nu suportă decât un număr restrâns de variante şi 


^ Nicolae lORGA, Hîrtii din arhiva mănăstirii Hurezilor, p. XVI. 

care se bucură de o nedisputată autoritate socială, se poate construi 
un discurs relativ diferit de toate enunţurile precedente, se poate 
obţine, într-un climat de derută a conştiinţelor, o formaţiune 

• ' t » ’ » 

discursivă de o factură oarecum nouă, marcată pe alocuri de 
exigenţele actualităţii şi aptă de a fi folosită, aşa cum s-a petrecut 
în cazul portretelor, ca instrument polemic. 

Bănuind că epoca sa este condamnată să încheie un ev şi să 
epuizeze o anumită experienţă istorică. Constantin Brâncoveanu 
a realizat că timpul nu poate fi ţinut sub control decât printr-o 
încercare raţională de amenajare a posterităţii, a memoriei 
colective, de situare pe versantul cel mai favorabil al procesului 
istoric căruia i-a fost contemporan. Tentativa sa de a transforma 
sfârşitul în premisă a viitorului, eforturile sale de a lăsa impresia 
că a stăpânit criza pe care a fost obligat să o îndure nu au trecut 
neobservate de urmaşi. 

I 

In 1779, pentru Chezarie al Râmnicului pare să fie o opinie 
general acceptată aceea potrivit căreia Ţara Românească „de la 
o vreme în multe reformi s-au schimbat, si de la Constantin vodă 

' t 

Basaraba Brăncoveanul cu totul s-au prefăcut precum iaste de toti 
stiut“^ 


Iaste omul făcut îndoit 

De fapt, ce s-a schimbat cu adevărat? Lucrurile par să fi 
rămas aceleaşi. Au fost însă privite cu alţi ochi. Inventarul de bază 
al civilizaţiei româneşti nu s-a modificat radical în secolul al 

f t 

XVni-lea, dar el a fost revizitat de la o distantă critică. Asa cum 

^ » t 

presupunea Dimitrie Cantemir, evidenţele, „arătările de faţă“ au 
devenit, dintr-o dată, mai „tari“ şi mai provocatoare decât 
„chitelele“, decât imaginile mentale ale unei identităţi moştenite, 
înţelepciunea teologico-politică ce se revendica de la tradiţia 


^ Din prefaţa la Mineiul pe ianuarie, transcrisă de Alexandru DUŢU, 
Coordonate ale culturii româneşti în secolul XVIII, p. 184. 


205 



bizantină a cedat în faţa experienţei realităţii, nu a mai putut ţine 
pasul cu „ispita lucrului". 

O bună situare în timp, tradusă printr-o voinţă clară de a-şi 
asuma şi consemna trecerea prin istorie, a fost, probabil, ambiţia 
cea mai mare a elitei din epoca de criză a conştiinţelor. Ţesătura 
de certitudini a lumii a fost recuperată mai întâi prin scrisul 
istoric, descifrată apoi prin practica extensivă a lecturii şi, în 
sfârşit, pusă la încercare pe teritoriul imaginilor. Toate aceste 
procedee defensive de ordonare a lucrurilor erau convocate 
pentru a impune iraţionalului respectul distanţei şi al nemişcării. 
Dacă ispita lucrurilor pare copleşitoare şi irepresibilă, dezordinea 
si ostilitatea lor se arată tot atât de evidente. 

f 

Cum se poate ieşi din acest paradox? Actul de întemeiere ar 
fi o posibilă soluţie, un punct de sprijin şi un refugiu întrH3 vreme 
nestatornică, un gest menit să dea soliditate şi consistenţă expe¬ 
rienţei istorice; Brâncoveanu „având ceva răsuflu si cunoscând 
puţină linişte dăspre Poartă" merge să vadă, pentru prima oară, 
mănăstirea pe care o zidise la Râmnicul Sărată Intr-adevăr, la 
cumpăna secolelor al XVII-lea şi al XVIII-lea, spaţiul consacrat 
pare a fi, dincolo de orizontul credinţei şi de funcţia sa religioasă, 
un tărâm privilegiat a cărui edificare se dovedeşte în stare să 
armonizeze dimensiunea cosmică a proiectului constructiv, de 
tradiţie bizantină, cu o erudită descindere în trecut, în scopul de a 
pune stăpânire pe acesta şi de a-1 transporta, împreună cu valorile 
sale sigure, în contemporaneitate. 

Ctitorul este, în fond, un autor, o persoană ce aduce pe lume 
un spaţiu organizat, ce transformă timpul într-un obiect ce poate 
fi clasificat, măsurat, comparat, imitat şi admirat. Intenţia crea¬ 
toare şi opera care este rezultatul ei aparţin deopotrivă fondato¬ 
rului, preocupat să lase, precum Brâncoveanu, „izvod şi măsură" 
pentru edificiul al cărui autor de drept este^. Numai execuţia. 


^ GRECEANU, Istoria, p. 228. 

^ IBIDEM, p. 229. La 18 martie 1689, Alecsea Rusul se angaja să 
construiască o biserică de lemn la Stâlpu „precum mi-au dat izvod“ spătarul 
Mihai Cantacuzino, Nicolae STOICESCU, Liana DUMITRESCU, „Cum se 


206 



iuiică mâna, rămâne pe seama constructorului şi a pictorilor. Din 
iicest motiv, până târziu în veacul al XVIII-lea, semnăturile 
meşterilor sunt precedate, de regulă, de cuvintele „prin mâna 
sau „mâna lui...“^ îndemânarea artistului este doar un 
vehicul cu ajutorul căruia se întrupează în materia sensibilă 
imaginile ce locuiesc deja în lumea inteligibilă. 

Numai că, în ciuda modestiei sale, acest mod de a semna 
putea constitui, la limită, o ameninţare implicită la adresa poziţiei 
eminente a fondatorului. Căci, în cultura medievală, mâna - ruka 
ţ^ospodi, aşa cum scrie în dreptul portretului lui Antonie vodă de 
Ia Băjeşti^ - este izvorul a tot ceea ce fiinţează, al oricărei 
autorităţi constituite, este însăsi sursa creativităţii umane. De 
aceea, pentru a investi cu o semnificaţie cosmică aşezământul 
întemeiat de el, pentru a-1 transforma într-o replică la scară redusă 
a ierarhiei universale dintre cer şi pământ, ctitorul trebuie să 
refacă şi la nivelul gesturilor Fiat-\x\ originar. Conducându-se 
după indicaţiile lui Simeon al Thessalonicului din De divino 
templo^y fondatorul depăşeşte în mod simbolic manualitatea 
artizanului, începând şi, eventual, încheind întreaga zidire cu 
propria sa mână şi condamnând-o astfel pe cea a artistului să 
rămână un simplu vehicul al voinţei sale. Referindu-se la ctitoria 
sa cea mai importantă, Şerban Cantacuzino exprimă încă, în mod 
conştient, această concepţie tradiţională despre întemeiere ca act 
personal al ctitorului; 

„cugitat-am den toată inima noastră ca să rădicăm şi să facem 

o dumnezeiască casă ce să zice Besearică. Si asa, cu tot 


construiau bisericile în Tara Românească si Moldova în secolul al XVII-lea - 

y ► 

prima jumătate a secolului al XIX-lea“, Studii şi Cercetări de Istoria Artei 15/1, 
1968, doc. I, p. 84. 

^ E.g. cheir Konstantinou, 1698, pe lama săbiei Sf. Neslor, în pronaosul 
paraclisului Curţii din Târgovişte, Radu GIOGLOVAN, Mihai OPROIU, 
Inscripţii şi însemnări din judeţul Dîmboviţa, I, Târgovişte, 1975, p. 42. 

^ Cornelia PILLAT, Pictura murală în epoca lui Matei Basarab, Bucureşti, 
1980, fig. 45. 

^PG, 155, c. 307. 

adinsul apucate-am den tot sufletul şi cugetul nostru şi de în 
tot câştigul nostru cât ne-au dat Dumnezeu de am început o 
sflntă mănăstire pre pământul nostru de la satul Cotrăcianii... 
la carea mănăstire noi singuri am înfipt sapa la pămînt şi cu 
mâna noastră jos în temelie cărămizi am pus pre chipul sfintei 
si dumnezeieştii cruci. Si de acolo înăltându-se cu tot trupul 

p p ţ f t 

ei până la săvârşit, în vîrful ei au înfipt cinstitele şi dumne- 

zeiestile cruci. Si den lăuntru si den afară cu toată frumuseţea 

» 1 * • 
îmbrăcatu-se-au‘*^ 

Voinţa întemeietoare înglobează, prin îndeplinirea unor 
gesturi rituale, întregul timp de construire şi de decorare a unei 
biserici. 

Numai că sensul tradiţiei, cel puţin în această privinţă, se 
pierde într-o generaţie, iar simbolismul se preface în ritualism. 
Chiar şi în cazul Brâncovenilor - mănăstire atât de legată de 
tradiţia sa de familie şi pe care o gândeşte, în noua sa făptură, ca 
necropolă a părinţilor săi - Constantin Brâncoveanu se mulţu¬ 
meşte să-i delege, în 1699, pe fiii săi Constantin şi Ştefan „ca să 
fie la începerea zidului, să puie cărămida cea dintâi, după 
obicei**^, să se achite deci, în numele principelui fondator, de ceea 
ce nu mai este decât o obligaţie prevăzută de cărţile de cult şi 
recomandată de datinile tării. 

f 

Cu toate acestea, actul de întemeiere nu este, în epoca de 
criză, numai o cale de imobilizare a timpului şi un factor de ordo¬ 
nare raţională a timpului. El devine, după ce şi-a pierdut carac¬ 
terul său personal şi nemijlocit, şi un instrument de solidarizare 
socială. Asocierea unor numeroşi ctitori, proveniţi din medii 
destul de diverse, în vederea ridicării unui lăcaş de cult, întru¬ 
chipează năzuinţa de a ţese, printr-un efort comun şi oarecum în 
oglindă, o reţea de solidarităţi, evident absentă în planul existenţei 


^ Catastihul mănăstirii Cotroceni din 1680, Biblioteca Academiei Române, 
ms.rom. 5392, f. 35 (sublinierile îmi aparţin). Cf. transcrierea lui George 
POTRA, .Averea lui Şerban Cantacuzino şi întemeierea mănăstirii Cotn>ceni“, 
Revista Istorică Română IV, 1934, p. 305. 

^ GRECEANU, Istoria, p. 128. 

practice, dar la care tradiţia comunitară şi creştină nu înceta să 
se raporteze: 

„pre părinţii noştri îi ocărâm şi-i batem, pre bătrâni îi 
necinstim; pre domni şi pre boieri îi blestemăm; pre arhierei 
nu-i ţinem într-o nimica, pre călugări îi clevetim, pre preoţi 
îi ocărâm, besericile le ţinem ca nişte grajduri... sărbătorile şi 
praznicile nu le ţinem**^ 

într-un astfel de regim al comportamentelor şi atitudinilor 
colective, ctitoria va fi o replică dată forţelor considerate respon¬ 
sabile de descompunerea ierarhiilor morale ce ar caracteriza în 
chip ideal o comunitate de factură organică, întemeiată pe etica 
creştină. 

Exemplar în această privinţă este cazul marii ctitorii bucu- 
reştene de la Sf. Gheorghe Nou, aşezământ ce pare să fi concen¬ 
trat cel mai mare număr de strădanii si iniţiative ctitoricesti. 
Conform pisaniei^, construcţia incintei a început în vremea lui 
Antonie vodă din Popeşti, cu cheltuiala marelui dragoman 
Panaioti Nikusios şi cu sprijinul lui Şerban Cantacuzino, pe 
atunci mare spătar; în 1698, şantierul a fost reluat de Constantin 
Brâncoveanu, Dosithei al Ierusalimului, negustorul Apostol 
Lazarou^ şi, în calitate de ispravnic, lordache Văcărescu vel agă, 
„ajutând la această mare cheltuială ce s-au făcut şi boierimea şi 
alte mănăstiri ale ţării şi neguţătorii, cine cu ce au putut şi s-au 
îndurat". 

Tot Sf. Gheorghe Nou ilustrează o altă trăsătură caracteristică 
aclitoriei româneşti de la sfârşitul veacului al XVII-lea, ce va face 
o lungă carieră în secolul al XVIII-lea, căci „Sfeti Gheorghe... 
fiind mică şi întunecoasă şi nefiind după potriva hanului care 
împrejurul ei era,,, acea biserică stricând-o au ridicat o mare şi 


^ ANTIM, Opere, p. 26. 

^ Inscripţiile medievale ale României, I, nr. 382. p. 379. 

^ Acesta ctitoreşte, în 1700, împreună cu Şerban vel paharnic Cantacuzino 
şi lorgu staroste, biserica Şelari din Bucureşti, IBIDEM, nr. 477, p. 431. 

frumoasă şi minunată mănăstire**'. Altfel spus, biserica însoţeşte 
uneori efortul constructiv într-un timp secund, nu asupra ci 
îndreptându-se mai întâi privirea ctitorului, aplecată mai ales 
asupra incintei, ce capătă acum, de regulă, o destinaţie eficientă. 

Templul părăseşte transparenţa înălţimilor - unde fuseseră 
plantate, în Bucureşti, mănăstirile Sfânta Treime sau Sfinţii 
împăraţi - şi tainica singurătate a pădurilor - aleasă de mănăstirea 
de la Cotroceni -, pentru a se instala în plin oraş, pe traseele 
schimbului de mărfuri (Sf. Gheorghe Nou, Sf. loan Grecesc, 
Stavropoleos) ori pe marginea marilor drumuri publice (Văcă¬ 
reşti). Incinta monastică, ce ocrotise până atunci locul consacrat, 
se preschimbă adesea în han sau reşedinţă domnească (Hurezi, 
Brâncoveni), trecerea de la secular la sacru îşi pierde caracterul 
solemn şi iniţiatic. Moştenind soarta Snagovului şi anticipând-o 
pe cea a Văcăreştilor, Mărginenilor sau Misiei, unele mănăstiri 
sunt folosite, ocazional, drept locuri de detenţie şi de execuţie: 
la Mihai vodă, de exemplu, este închis şi omorât din porunca lui 
Brâncoveanu slugerul Cioran^. 

Dacă, în tradiţia bizantină, un aşezământ de binefacere era, 
în principiu, subordonat funcţiei ^voţionale aunei ctitorii, epoca 
de criză investeşte instituţiile de^aStăte cu autoritatea unui 

t f 

imperativ social, a unei (^torii morale. La început, justificarea 

spirituală a efortului întemeietor îndreptat în acest sens era încă 

mimată, înălţarea unei fundaţii seculare şi integrarea acesteia 

într-un complex monastic continua să se legitimeze printr-o 

referinţă supranaturală: Sf. loan Grecesc este refăcut de 

Brâncoveanu în 1703 „den ciudele ce într-acest sfânt lăcaş să 

- ’ 

făcea, izbăvind pre mulţi den grele boale**-^. Curând, frica de 
suferinţă,, Jalea tânguioasă** cu care este întâmpinată „cumplita 
moarte**"', deschid, într-o vreme în care îndoielile cunoaşterii si 


^ GRECEANU, Istoria, p. 152 (sublinierea îmi aparţine). 

2 POPESCU, Istoriile, p. 191. 

^ Inscripţiile medievale ale României, I, nr. 453, pp. 416-417. 

^ Piatră de mormânt din 1729 a „tinerelului" Constantin, fiul spătarului 
Radu Cantacuzino, de la Cotroceni, IBIDEM, nr. 88, p. 238. 

jocul antagonic de valori morale determinau o reevaluare a 
concretului existentei umane, tema, de o obsedantă recurentă de- 
a lungul celui de-al XVIII-lea veac, a tămăduirii trupului. 

Din acest moment, regula întâietăţii funcţionale a sufletului 
asupra trupului, ce se bucură de o autoritate tradiţională în toate 
societăţile ce se consideră creştine, va avea din ce în ce mai puţin 

A 

curs în sfera vieţii practice. In vârtejul crizei conştiinţelor, elita îşi 
va asuma, fără disimulare şi la adăpost de ierarhizări, condiţia 
fundamentală a lui homo duplex: „iaste omul făcut de Dumnezeu 

I ^ 

îndoit, de suflet cuvântătoriu şi de trup simţitoriu“^ însuşi 
Christos, până atunci suveran îmblânzitor al tuturor maladiilor 
spirituale şi corporale, îşi vede transferată competenţa asupra 
sănătăţii trupurilor către persoane cu o specializare propriu-zis 
medicală. într-o ilustraţie de la începutul secolului al XVIII-lea 
ce decorează manuscrisul textelor fondationale ale mănăstirii 

f 

Colţea, Mântuitorul, izolat şi oarecum stingher în centrul 
imaginii, este reprezentat ca un patron abstract al vieţii unei odăi 
de spital şi nli se mai implică direct în tămăduirea bolnavilor, 
aceştia fiind eficient trataţi, la dreapta şi ia stânga sa, de medici şi 
îngrijitori^. 

De altfel, situaţia mănăstirii Colţea este simptomatică pentru 
orizonturile noi sub care se orânduiesc acum ctitoriile româneşti. 

9 

Deconstructia modelului ctitoricesc tradiţional si inflaţia semnifi- 

» » 9 9 

caţiilor actului de întemeiere par să atingă aici cote maxime. 

Prin instituirea, la 23 mai 1706, a unei „frăţii**^, Mihai 
Cantacuzino îşi distribuie principalul privilegiu ctitoricesc, acela 
de a fi pomenit „în veci“ după moarte, oricui este gata să plă¬ 
tească o cotizaţie anuală modică. Caracterul personal şi nemijlocit 
al gestului fondator este părăsit în mod deliberat de boierul din 
Mărgineni în favoarea unei indiviziuni fraterne, a unei solidarităţi 

^ ANTIM, Opere, p. 47. 

^ Aurora ILIES, Bwencfl mănăstirii Colţea, Bucureşti, 1969, fig. 38. 

^ Kâdix tou adelphatou. Biblioteca Academiei Române, ms.gr. 11; 
transcrierea şi traducerea prefeţei la Constantin LITZICA, Catalogul manu¬ 
scriptelor greceşti. Bucureşti, 1909, pp. 21-23. 

ctitoriceşti capabilă să-i integreze pe toţi cei care nu aveau 
mijloacele de a-şi zidi propria biserică. Dar solidaritatea se 
manifestă şi pe alt plan, prin asocierea unor instituţii de caritate - 
spitalul din incinta mănăstirii^ a cărui icoană de hram este 
atribuită lui Pârvu Mutu^ şi casele pentru ciumaţi din afara 
oraşului - precum şi prin inaugurarea, înainte de 1708, a unei 
şcoli, gratuite şi publice, de slovenie şi de muzichie, „unde cei ce 
poftesc a nu-şi pierde în zadar vremea tinereţilor, în dar vistierul 
învăţăturii să poată să câştige**^. Ctitoria nu mai este pentru 
autorul ei un mediu de relaţie cu „cele de gând“, ci o expCTienţă 
a timpului, o acceptare a presiunilor istoriei, un prilej de a 
răscumpăra înălţimea poziţiei sale în ierarhia socială prin slujirea 
semenilor mai puţin avantajaţi şi, mai ales, singurul mod I ggitim, 
din perspectiva tradiţiei bizantine, de a-şi c helt uiaverei\ 

Dezarticularea vieţii practice din sistemul de valon propus 
de tradiţia creştină va face, de acum înainte, imposibilă tranziţia 
directă de la spaţiul în care evoluează „trupurile simţitoare** la cel 
sacru, „de suflet cuvântătoriu**, al bisericii. Devine necesară, în 
această clipă, amenajarea unui interval, a unui timp al trecerii: 


^ Pentru relaţia dintre spitalul de la Colţea şi cel întreţinut de Frăţia 
grecească din Veneţia (care a fost ea însăşi, îhtr-o oarecare măsuiă, modelul care 
l-a inspirat pe Mihai Cantacuzino în organizarea „frăţiei" de la Colţea) la San 
Giovanni e Paolo, Nicolae lORGA, La continuation des hdpitaux byzantins par 
Ies hdpitaux roumains^ Communication au IX^ Congres d’histoire de la 
m^dcine, Bucureşti, 1932, p. VII. 

^ Petre Ş. NĂSTUREL, Nicolae VĂTĂMANU, „Icoana de hram a 
paraclisului de la spitalul Co\\e 2 *\ Biserica Ortodoxă Română LXXXViyi-2, 
1968, pp. 186-187. 

^ Aurora ILIEŞ, op. cit., p. 11. Mihai Cantacuzino urma astfel exemplul 
nepotului său Constantin Brâncoveanu care asociase şi el, desăvârşind ceea ce 
începuse Şerban vodă Cantacuzino, o şcoală - destinată unei cariere celebre - 
unui aşezământ monastic: „facuta-au şi pă stăi Sava mănăstire şi case de şcoală 
ici în Bucureşti", POPESCU, Istoriile, p. 206 (aparat critic). 

^ Sub incidenţa aceleiaşi semnificaţii, domniţa Bălaşa Brâncoveanu zideşte 
biserica înălţării din Bucureşti ce, cu totul prefăcută, îi va purta peste un veac 
numele, alăturând şi o casă pentru adăpostirea străinilor săraci (xenodohion). 
Inscripţiile medievale ale României, I, nr. 129, p. 255. 

pridvorul, ca vehicul între două moduri disjuncte ale existenţei, 
aparţine structural lăcaşului de cult, dar, prin deschiderile sale din 
ce în ce mai largi, o dată cu înlocuirea stâlpilor masivi de zidărie 
ai secolului al XVII-lea cu graţioasele coloane de piatră ale 
veacului al XVIII-lea, pare o extindere a spaţiului profan, o 
restrângere a locului consacrat. Când însăşi metoda apofatică a 
teologiei încetează a mai fi modelul tuturor proceselor de cu¬ 
noaştere, începând să se justifice faţă de celelalte activităţi ale 
spiritului prin utilizarea aceluiaşi organon, raţiunea, în momentul 
în care teologilor nu le mai este de ajuns înţelepciunea contem¬ 
plativă şi li se cere să fie „înarmaţi nu numai... cu dovezi ale 
sfintei şi divin inspiratei Scripturi, ba chiar şi cu raţionamente 
logice şi de neînvins**^ atunci şi distanţa dintre tărâmul spiritual 
şi cel temporal se poate dovedi măsurabilă în practică cu ajutorul 

ordonanţei ritmice a coloanelor. 

^ ♦ 

In chip semnificativ, cele mai multe dintre imaginile inven¬ 
tate în epoca brâncovenească îşi fac apariţia tocmai în spaţiul de 
tranziţie al exonarthexului, unde sunt tratate cu mai multă imagi¬ 
naţie şi temele iconografiei constituite. Ca pentru a seculariza şi 
mai temeinic acest spaţiu, pe bolţi şi pe arcade se desfăşoară, în 
special în reprezentările Psalmilor 149 şi 150, compoziţii cu 
personaje înveşmântate după moda secolului al XVIII-lea^. 

Invazia lumii sensibile prin intercolumniile, deschise con¬ 
cesiv, ale pridvorului este de natură să pună sub semnul îndoielii 
continuitatea neîntreruptă dintre spaţiul altarului şi cel al naosului. 
Prezenţa Cuvântului în jertfa euharistică va fi, de aceea, pe 
de-a-ntregul acoperită de ecranul ermetic al iconostasului, ce dez¬ 
voltă, la sfârşitul veacului al XVII-lea, o amplitudine fără prece¬ 
dent^. Făgăduinţa se substituie parcă, din nou, certitudinii, iar 


^ ANTTM, Opere, p. 400. 

^ V. repiczentările de la Filipeştii de Pădure, reproduse fără numerotare de 
Teodora VOINESCU, Ptrvu Mutu Zugravu, Bucureşti, 1968. Pentru imaginile 
similare din bisericile bucureştene Colţea, cu Sfinţi, Negustori, ori Stavropoleos, 
Corina NICOLESCU, „Biserica Scaune", Analecte DI, 1946, p. 59. 

^ Florentina DUMITRESCU, „Observaţii asupra stilului brâncovenesc. De¬ 
coraţia iconostasului", Studii si Cercetări de Istoria Artei 15/1, 1968, pp. 25-40. 

privirea în oglinda icoanelor face uitată vederea „faţă către faţă“. 
In economia catapetesmei, transformată dintr-un auxiliar liturgic 
într-o scenografie monumentală a diferenţei, imaginea Pantocra¬ 
torului, implicând o răspundere nemijlocită a privitorului în 
raport cu cel căruia ,4 se închină toată făptura şi i se pleacă tot 
genunchiul***, este înlocuită, în marea majoritate a cazurilor, de 
tema Deisis^, ce include principiul intercesiunii şi presupune o 
divizare ierarhică a exemplarităţii. Tronul de ambianţă decorativă 
contemporană pe care zugravii instalează acum personajele sacre^ 
traduce, la rândul său, o aspiraţie de convertire în logic a 
misterului, alăturând într-un timp comun puterea divină cu cea 
lumească. 

A 

însăşi vederea, ca organ al cunoaşterii sensibile, va fi înţe¬ 
leasă, în spiritul tratatului Peri psiches a lui Theofil Corydaleu, 
cu o largă circulaţie în ţările române pe tot parcursul secolului al 
XVIII-lea, drept o facultate a sufletului capabilă să modeleze 
raţional lumina'^. Vizual si raţional vor fi, de aceea, cele două 
laturi, inseparabile, ale oricărui demers cognitiv. 

Numai ceea ce se manifestă ca ordine poate cădea sub simţul 
văzului, poate fi validat şi analizat de privire. Aşa se face că, deja 
în viziunea lui Nicolae Milescu^ şi, după el, pentru traducătorii şi 
editorii Bibliei de la Bucureşti din 1688^, înaintea primului Fiat 
divin şi deci în absenţa luminii, pământul era, în chip necesar, 
„nevăzut si netocmit**^. Obscuritatea este sinonimă cu absenta 

” 9 f 


^ ANTIM, Opere, p. 31. 

^ E.g. Dumilru NASTASE, „Icoanele", in Studii asupra tezaurului restituit 
de U.R.S.S., Bucureşti, 1958, fig. 4-6. 

MBIDEM, fig.’4-7, 9-10. 

^ Cleoboulos TSOURKAS, Les debuts de Venseignement philosophique 
et de la libre pensie dans les Balkans. Vie et oeuvre de Thiophyle Corydalie, 
Thessalonîque, 1967, pp. 162-163, 323-325. 

^ Biblioteca Academiei Române, Filiala Cluj, ms. 45, f. 2r. 

^Facerea 1,2, p. 1; cf. Virgil CANDEA, Raţiunea dominantă. Cluj, 1979, 
p. 141. 

^ Cf. aoratoskai akataskeuastos ^XSeptuagintei, Frankfurt, 1597, Genesis 
A, 2, p. 1 şi versiunea modernă românească Radu-Galaction: „netocmit şi gol" 
(cf. „Wiist und leer“ din traducerea lui Luther). 

unui principiu ordonator. Privirea şi măsura se supun, deopotrivă, 
aceloraşi exigenţe intelectuale, îşi au originea în actul primordial 
de întemeiere a lumii. 

A 

Intr-adevăr, construcţiile epocii de criză sunt concepute şi 
dispuse în spaţiu după criterii logice^ zugravii compartimentează 
riguros suprafeţele murale^ pentru a oferi discursul figurativ unei 
lecturi cât mai raţionale, iar ctitorii par să împărtăşească convin¬ 
gerea că lumea sensibilă manifestă o ordine conceptuală pe care 
privirea este datoare să o descopere şi prin a cărei înţelegere omul, 
prins într-un joc de oglinzi şi atingeri, poate afla măsura ideală 
a propriei sale existenţe. 

Căci scopul ultim al actului de întemeiere, la nivelul său aulic 
şi aristocratic, este organizarea „desfătată** a vieţii. Din această 
perspectivă, mai mult chiar decât biserica, programul reprezen¬ 
tativ pare să fi fost, în ochii elitei veacului al XVIII-lea, palatul, 
care instaurează, în complexul artelor decorative şi al arhitecturii, 
un fel de hegemonie stilistică^. Una dintre dovezile cele mai 
copleşitoare ale acestei răsturnări a raporturilor de forţă ce 
prezidau universul figurativ post-bizantin îl reprezintă biserica 
ridicată de spătarul Mihai Cantacuzino lângă Bucureşti, la 
Fundenii Doamnei, ale cărei faţade împodobite cu stucaturi 
colorate erau o replică a decorului interior, de sorginte orien- 
tal-constantinopolitană, al palatelor brâncoveneşti^. 

„Simţitoarea lume** era însuşi arhetipul reşedinţei princiare 
sau boiereşti, instalată, anume, numai în locuri cu „frumoasă pri- 


^ E.g. Emil LAZÂRESCU, in Istoria artelor plastice tn România, II, p. 47 
despre claritatea ordonanţei corpurilor mănăstirii Colţea; Vasile DRĂGUŢ, Arta 
brâncovenească, pp. 13-14, despre concepţia unitară şi simetrică ce a comandat 
edificarea ansamblului de la Hurezi; Grigore lONESCU, Istoria arhitecturii în 
România, II, Bucureşti, 1965, pi 132, despre modul riguros simetric în raport cu 
o axă de compoziţie în care se desfăşoară în spaţiu corpurile incintei mănăstirii 
Tuturor Sfinţilor din Bucureşti. 

^ Teodora VOENESCU, „Şcoala de pictură de la Hurezi", p. 586. 

3 Cf. V. DRĂGUŢ, op. cit., p. 9. 

^ Corina POPA, Dumitru NĂSTASE, Biserica Fundenii Doamnei, 
pp. 23-30. 

veală“^ ocupând, aproape întotdeauna, o poziţie de o suverană 
vizibilitate. Ferestrele largi, foişorul^ şi loggia - a cărei decoraţie 
sculptată şi pictată mimează disciplina vegetală a firii^ - asigurau 
comunicarea, la nivelul privirii, cu o natură raţionalizată, redusă 
la condiţia de grădină"^. Nimic nu era lăsat la voia întâmplării, 
spaţiul trebuia organizat şi domesticit în conformitate cu 
arhitectura casei. Dacă biserica caută să se înscrie într-un timp 
cosmic, în schimb, palatul cu parcul său înconjurător este el 
însuşi, graţie măsurii impuse de ctitor, un proiect cosmic. După 
ce Brâncoveanu a cumpărat conacul de la Doiceşti, considerând 
aspectul şi aşezarea acestuia drept „nesăbuite^, mai întâi „au 
strămutat casele dă cum era şi le-au prefăcut, puindu-le în 
orânduială ce să vădu“, apoi a „înffumuseţat“ natura însăşi, adică 
a transformat-o în peisaj, poruncind să se facă „şi heleşteu şi vii 
şi dă toate, precum să văd acum înfrumuseţate**^. 

Astfel ordonată, viata elitelor nu se consuma niciodată în 

’ f 

intimitate si în stabilitate, ci se desfăşura ca un „frumos alaiu**. 

♦ » ţ 7? 


^ Sursă citată de Nicolae STOICESCU, „Vechi monumente bucureştene. 
I. Casa Mavrocordatilor de la Foişor**, Bucureşti. Materiale de Istorie si 
Muzeografie I, 1964, p. 341. 

^ Foişorul boltit din grădina Curţii domneşti din Bucureşti avea un decor 
pictat „foarte ciudat** (i.e. minunat), GRECEANU, Istoria, p. 125. 

^ Florentin DUMTTRESCU, „L'omamentation dans la peinture murale de 
l’ăpoque du prince Constantin Brâncoveanu**, Revue Roumaine d'Histoire de 
/Arfll, 1965, p. 108. 

^ In vremea lui Brâncoveanu, Curtea de la Bucureşti întreţinea 20 de 
grădinari, Dinu C. GIURESCU, „Anatefterul, condica de porunci a visteriei lui 
Constantin Brâncoveanu**, Studii şi Materiale de Istorie Medie V, 1962, p. 359. 
Deja Vasile Lupu se arăta mulţumit, în octombrie 1652, de grădinarii trimişi 
de judele Braşovului, pe care nu-i folosea însă decât sezonier, Nicolae lORGA, 
Braşovul si românii. Scrisori si lămuriri (= Studii si documente X), Bucureşti, 
1905, p. 111. In 1642 şi 1650 este atestat la Iaşi un Stahie Grecul, grădinar 
domnesc. Catalogul documentelor moldoveneşti din Arhiva Istorică Centrală 
a Statului, II (1621-1652), Bucureşti, 1959, nr. 1632, p. 330 şi nr. 2449, p. 417. 
Chiar şi mai devreme, la 24 ianuarie 1634, este menţionat printre slujbaşii 
episcopiei Romanului „un grădinar arman**, DRH, A, XXII, Bucureşti, 1974, 
nr. 27, p. 28. 

^ GRECEANU, Istoria, p. 232. 

i'iecare palat al principelui era, aşadar, o curte domnească în 
tniniatură, un spaţiu găzduind festivităţile publice legate de 
persoana domnului: „primblarea", „datul cu tunurile", „proscali- 
sirea la curte", audienţa, îmbrăcarea caftanului, divanul. Casele 
de la ţară ale lui Constantin Brâncoveanu (Mogoşoaia, Potlogi, 
Doiceşti, Brâncoveni sau Obileşti) erau tot atâtea popasuri care, 
alături de câteva mănăstiri „rezidenţiale", presărau drumul, ocolit 
şi oarecum iniţiatic, dintre cele două capitale ale Ţării Româneşti, 
rută a cărei parcurgere lentă şi ceremonioasă îi luminează dom- 
nului dublul izvor al autorităţii sale; Bucureştii sunt locul în care 
„i-au venit caftanul şi sabiia şi buzduganul împreună cu sangeacul 
şi cu surgm^til de la împăratu turcescu", în timp ce „purcederea" 
la Târgovişte îi evocă alegerea sa „cu strigarea a toatăi Ţări 
Rumâneşti... care iaste încoronat cu dânsa de puternicul Dum¬ 
nezeu de la moşii si strămoşii mării sale"^ 

Angajată în asemenea paradoxuri şi contradicţii ale privirii 
si ale memoriei, elita laică a fost nevoită să cedeze clerului înalt 
sarcina de a menţine în viată funcţiile tradiţionale ale actului de 

? I ? ? 

întemeiere, practicat ca procedeu de scriere a spaţiului şi de 
înscriere a timpului pe axa eternităţii. De altfel, cum tradiţiile 
creştinismului răsăritean erau oricum patrimoniul „cetei sufle¬ 
teşti", a fost firesc ca tot ei să-i revină şi misiunea de a asigura 
supravieţuirea limbajului figurativ de factură bizantină. 

Intr-adevăr, ierarhii epocii de criză - mitropoliţii Theo- 
dosie^ şi Antim IvireanuP, episcopii Milrofan al Buzăului^ şi 


^ însemnare pe o Biblie bucureşteană dăruită de Brâncoveanu mănăstirii 
Bistriţa, Florin MARINESCU, .Jnsemnări şi ex-libris-uri brâncoveneşti", in 
Tîrgovişte, cetate a culturii româneşti. Bucureşti, 1974, p. 409. 

^ Ctitor şi restaurator la Mărcuţa, schitul Sf. loan de la Cozia, schitul 
Cetăţuia şi biserica Sf. loan din Râmnicul Vâlcii, mitropolia şi biserica 
Sf. Athanasie şi Chirii din Târgovişte. 

^ Ctitor ai mănăstirii Tuturor Sfinţilor din Bucureşti (1712-1715), cel mai 
important editor şi tipograf al epocii, el însuşi pictor, gravor şi decorator. 
Cf. Daniel BARBU, „Retorică şi iconografie: două icoane de la mitropolitul 
Antim Ivireanur, G/a jw/Bijencii XLVI/5, 1988, pp. 102-117. 

^ Traducător, editor şi poligraf, ctitor al schitului Bonteşti. 

Ilarion al Râmnicului^ - precum şi egumenii marilor mănăs¬ 
tiri - loan arhimandritul de la Hurezi în primul rând - au 
condus de fapt, dacă nu de drept, politica oficială în materie de 
organizare a spaţiului şi de administrare a privirii. Indiferent de 
faptul că modelul şi proporţiile, „izvodul şi măsura" constituiau 
adesea apanajul unei anumite libertăţi ctitoriceşti, textul 
figurativ care urma să fie scris pe coordonatele astfel precizate 
era întotdeauna proprietatea clerului, chemat să stabilească 
ordonanţa programului iconografic (selectarea, distribuţia şi 
sensul scenelor). 

Acest privilegiu explică de ce prima menţiune despre o 
intenţionalitate estetică a gestului fondator emană tocmai de la un 
prelat. Astfel, loan arhimandritul declară, în pisania trapezei 
Hurezilor că pictura acesteia este „întru neuitare făcută"^. Nu este 
vorba aici despre o „pomenire" ce ar ţinti eternitatea în sensul 

A 

comemorativ-liturgic al termenului. In intenţia egumenului 
fondator, decorul trapezei vizează istoria, se adresează memoriei 
oamenilor, este un mijloc de a face să dureze gândul care l-a 
conceput. 

Ce mai rămâne însă în seama artiştilor? Expresia plastică, 
înainte de toate, unde controlul ecleziastic nu avea acces atât 
timp cât erau respectate normele generale ale tradiţiei post- 
bizantine. Apoi, în competenţa zugravilor se mai aflau, prin 
intermediul caietelor de modele, si micro-sistemele icono- 
grafice, adică modalitatea de redactare a fiecărei scene în parte. 
Cu alte cuvinte, dacă sintaxa decoraţiei pictate era opera 
teologilor, morfologia acesteia aparţinea artiştilor. Condiţia lor 
subordonată este confirmată de faptul că se va scurge aproape o 
jumătate de veac până când o intenţie estetică, ca cea care-l 
călăuzise pe egumenul loan în trapeza de la Hurezi, să apară şi 


^ Copist, traducător si ilustrator, ctitor al schiturilor Dobrusa (1702) şi 
Iezerul (1719). 

^ Nicolae lORGA, Inscripţii din bisericile României, I, nr. 386, p, 183 
(sublinierea îmi aparţine). 

în mediul pictorilor. „Noi vom muri iar lucrul va rămâne în 
veci“ scriu, în 1749, zugravii lancu, loan, lane. Ion şi Matei în 
pisania bisericii din Şomăneşti^ ctitorie a unui alt stareţ 
hurezean, Dionisie Bălăcescu, coincidenţă ce nu este lipsită de 
laic pentru dăinuirea programului arhitectural şi iconografic de 
la Hurezi, atât de puternic pătruns de gândirea arhimandritului 
loan. 


Izvodul si măsura 

Oricum, „izvodul** Hurezilor - creat din iniţiativa lui Con¬ 
stantin Brâncoveanu, sub îndrumarea arhimandritului loan si cu 

' f 

mâna unui grup de artişti condus de Constantinos - a fost sortit 
unei îndelungate cariere. Ctitorii veacului al XVIII-lea s-au 
străduit, potrivit cu mijloacele fiecăruia, fie să-l depăşească, fie 
doar să-l copieze, cu mai multă sau mai puţină îndemânare şi cu 
diverse grade de fidelitate. Se poate presupune că ansamblul de 
la Văcăreşti a fost ispitit să se măsoare, prin dimensiuni şi 
complexitatea funcţiilor, cu un model încă şi mai vechi şi mai 
ilustru decât cel de la Hurezi, mănăstirea constantinopolitană a 
Pantocratorului, ctitorie a Comnenilor, al cărei typikon, în redacţia 
sa originală, se afla printre manuscrisele preţioase ale lui Nicolae 
Mavrocordat, fiind chiar copiat din porunca principelui^. în ceea 
ce-i priveşte, marii boieri şi prelaţii nu-şi puteau permite decât 
luxul, destul de costisitor, de a da nişte replici elegante - la 
biserica Cretulescu din Bucureşti în 1722, sau la cea a schitului 
Balamuci în 1752 - formelor arhitecturale de la Hurezi. Majo¬ 
ritatea fondatorilor a trebuit însă să se mulţumească cu imitarea 

f 

iconografiei catholiconului aşezământului brâncovenesc sau 
măcar a unor elemente ale decorului interior al acesteia, Dionisie 


^ Teodora VOINESCU, Petre OPREA, .Meşteri locali în pictura feudală 
din regiunea Craiova‘\ Studii şi Cercetări de Istoria Artei 1/1-2, 1954, p. 217. 

^ Paul GAUTIER, „Le typikon du Christ Sauveur Pantocrator", Revue des 
Etudes Byzantines 32, 1974, pp. 6-7. 

Bălăcescu, egumenul Hurezilor, va cere în termeni contractuali 
zugravilor angajaţi de el la Şomăneşti (1749) şi Baia de Fier 
(1752) să se inspire după pictura bisericii mari de la Hurezi^ iar 
Inochentie Micu, episcopul românilor din Ardeal, în „tocmeala** 
încheiată la 26 mai 1737 cu Ştefan zugravul de la Ocnele Mari 
pentru capela din curtea castelului de la Blaj, precizează că 

„toată tâmpla sau catapeteasma bisericei împreună cu două 

sfetnice mari şi două mai mici cu mare cuviinţă precum în 

Tara Românească la Cozia sau la Hurez se află să o zugră- 

^ ^44 5 

veasca 

Cele mai multe biserici înălţate după 1714 şi până în primele 
două-trei decenii ale secolului al XlX-lea, mai ales în Ţara 
Românească, dar şi, parţial, în Moldova - biserica Precista din 
Focşani înălţată de Nicolae Mavrocordat în 1716 si cea a schitului 

1 ' f 

Fâstâci, restaurată de Mihai vodă Racoviţă în 172P, de pildă - 
şi-au orientat decoraţia arhitecturală şi decorul mural după nor¬ 
mele formulate la Hurezi. Ordonanţa iconografică şi trăsăturile 
stilistice ale bisericii mari de acolo s-au transformat, oarecum, 
în reperele canonice ale unei normalitâţi a privirii în conformitate 
cu care vor fi judecate atât valoarea „estetică** a oricărei întreprin¬ 
deri figurative, cât validitatea ei din punctul de vedere al tradiţiei 
bizantine si ortodoxe. Această serializare conştientă a artei Hure- 
zilor era destinată să creeze „obicei** şi să alimenteze, printr-un 
orizont vizual invariabil în datele sale fundamentale, iluzia 
imunităţii la schimbările pe care secolul al XVIII-lea le promitea. 

Pentru prima dată în vechea civilizaţie românească, un 
artefact monumental este reprodus în mod sistematic, uneori cu 
abilitate, de cele mai multe ori fără vlagă sau inventivitate, în zeci 
şi zeci de exemplare. Ctitoria încetează astfel să mai fie un 
unicum, o creaţie irepetabilă şi mândră de individualitatea ei. 


' Teodora VOINESCU, in Istoria artelor plastice în România, II, p. 72. 

^ Zenovie PÂCLISANU, „Istoria Bisericii Române Unite (4)“, Buna 
Vestire XVI/3-4,1977, pp. 47-48. 

^ Cf. Grigore lONESCU, Istoria arhitecturii în România, II, 

pp. 216-218. 

Dimpotrivă, criteriul întemeierii devine acum asemănarea. 
Asemănare virtuală, niciodată atinsă, cu Hurezii, asemănare reală, 
cerută de ctitori si căutată de artişti ^ între o biserică si alta, din ce 
în ce mai aidoma şi mai stereotipe pe măsură ce se apropie cel de¬ 
al XlX-lea veac. Această înlănţuire a eforturilor constructive, 

I ’ 

această sistematică privire înapoi, acest triumf al seriei asigurat 

de difuzarea modelului hurezean tinde să şteargă accidentul şi 

noutatea si să înlăture astfel din conştiinţe orice formă de tensiune 

♦ ♦ 1 

sau de conflict. 

Cu scopul de a studia pe baze mai sigure această mentalitate 
totalizatoare şi pentru a stabili cine i-au fost purtătorii, am recurs 
la o analiză cantitativă a ctitoriilor după criteriul originii sociale 
a fondatorilor. 

Am avut în vedere numai bisericile - nu şi palatele, conacele 
ori alt tip de edificii - pentru că ele, prin caracterul eminamente 
public al destinaţiei lor, pot da seama mai bine despre vocaţia 
socială a categoriilor de ctitori luate în considerare. Au fost 
excluse bisericile de lemn socotind că, din pricina caracterului 
perisabil al materialului din care au fost confecţionate, această 
vocaţie nu este pe deplin realizată şi nu vizează cu adevărat 
„neuitarea“. Am lăsat de o parte şi şantierele de renovare, 
restaurare, împodobire cu fresce, precum şi adăugirile (pridvoare, 
ancadramente), deoarece numărul lor cât de cât exact este, în 
actualul stadiu al cercetărilor, imposibil de precizat pentru secolul 
al XVIII-lea. Pe scurt, nu am luat în calcul decât bisericile nou 
zidite sau reconstruite „de iznoavă“ si numai pe cele din Tara 

” ir ) 

Românească^. 


^ Cf. mărturiile culese de Nicolae STOICESCU si Liana DUMITRESCU 
in Cum se construiau bisericiie înŢ ara Românească şi Moldova, doc. II, p. 84, 
doc. IV, p. 85, şi in Cum se zugrăveau bisericile în secolul al XVlII-lea, doc. IV, 
pp. 420-421. 

^ Fiind alcătuit din informaţiile cuprinse în culegerile de inscripţii 
disponibile, în repertoriile de monumente publicate, în articolele risipite în 
reviste, ca şi din studiul direct al unora din monumentele înregistrate, dosarul 
este fireşte provizoriu şi incomplet, având doar o valoare probabilistică de 
eşantion statistic. 

Pentru a pune mai precis în evidenţă transformările petrecute* 
în secolul al XVIII-lea, am întocmit un tablou comparativ pe trei 
paliere cronologice: veacul al XVII-lea (1601-1687), domnia lui 
Constantin Brâncoveanu (1688-1714) şi intervalul 1715-1820. 

Cele patru nivele sociale luate în discuţie au fost: domnia 
(principii şi membrii familiilor lor), marea boierime (marii 
dregători ai ţării, înalţii funcţionari ai curţii şi vechile spiţe 
boiereşti chiar dacă, la un moment dat, nu mai fac parte din 
„protipendadă"), clerul (ierarhia episcopală şi cinul monahal) şi 
starea a treia (mărunta boierime de ţară formată din mazili şi 
neamuri, posluşnicii, negustorii, meşteşugarii, vătafii de plai. 
clerul de mir, logofeţii şi diecii, ţăranii moşneni): 


Ctitori 

1601-1687 

1688-1714 

1715-1820 

Domnia 

47 

16% 

18 

13% 

13 

1% 

Marea boierime 

138 

48% 

50 

35% 

248 

22% 

Clerul 

50 

17% 

35 


159 

14% 

Starea a treia 

53 

19% 

41 

27% 

704 

63% 

Total biserici 

288 


144 


1108 



Iată şi un al doilea tabel, în care ctitoriile sunt repartizate în 
funcţie de mediul în care au fost construite, urban sau rural, deşi 
distincţia nu este pe de-a-ntregul semnificativă, din moment ce se 
pare că numai Bucureştii şi Craiova ar fi meritat, în Ţara 
Românească a veacului al XVIII-lea, numele de oraşe: 


Mediu 

1601-1687 

1688-1714 

1715-1820 

rural 

222 77% 

112 

78% 


82% 

urban 

66 

23% 

32 

22% 

200 

18% 

Total biserici 

288 

100% 

144 


1108 

100% 

Cinci observaţii se impun imediat: 

1. In veacul „fanariot**, principii, cu un singur procent din 
totalul ctitoriilor, încetează practic să mai contribuie la efortul 
construcliv al ţării. Or, o domnie care nu-şi mai exprimă speranţa 
în eternitate prin zidirea de biserici, nu-şi pierde numai statutul 
simbolic de instanţă ctitoricească supremă, ci, totodată, şi natura 
harismatică, pentru a deveni o monarhie administrativ-juridică, o 
domnie cu caracter funcţionăresc. 

2. Ponderea ctitoricească a clerului sporeşte de la 17% în 
veacul al XVII-lea la 25% în perioada 1688-1714, pentru a 
descreşte la 14% în secolul al XVIII-lea, curbă ce confirmă, dacă 
mai era nevoie, rolul important al prelaţilor în timpul domniei lui 
Brâncoveanu: ei construiesc de două ori mai multe biserici decât 
domnul. Aproape un sfert din aceste fundaţii clericale îi aparţin 
arhimandritului loan de la Hurezi, căruia i se datorează sase 

’ t 

procente din totalul monumentelor. 

A 

3. In oraşele şi târgurile veacului al XVIII-lea se construieşte, 
proporţional, mai puţin decât la sate, ceea ce pare să indice o 
anumită influenţă a mediului rural în perpetuarea modelului de la 
Hurezi. 

4. Vocaţia întemeietoare a clasei conducătoare tradiţionale - 

f t 

marea boierime de moşie căreia îi reveneau (de fapt, dacă nu chiar 
de drept) şi înaltele dregătorii ale ţării - se află într-un continuu 
declin: în secolul al XVII-lea, boierii ctitoresc aproape jumătate 
din ansamblul bisericilor din Ţara Românească, spre 1800 însă, 
ei nu mai pot revendica decât ceva mai puţin de un sfert. 

5. Starea a treia devine principala fondatoare a epocii 

fanariote: în 105 ani ea ridică 704 lăcaşuri sfinte fată de 432 zidite 

» > 

de întreaga societate în precedenţii 115 ani sau de şapte ori mai 
mult decât fusese ea însăşi capabilă ori dispusă să întemeieze în 
acelaşi răstimp. Ceea ce înseamnă, pe de o parte, că „izvodul** 
hurezean a fost nu numai autoritar, dar şi foarte productiv, iar pe 
de altă parte că sarcina difuzării lui a fost asumată de păturile 
mijlocii. 

Se cuvine totuşi să remarcăm că starea a treia este departe de 
a se prezenta ca un grup social omogen, în ceea ce priveşte 

averea, participarea la privilegiile fiscale şi raporturile cu puterea. 

A 

Intre capitalul simbolic dobândit de „burghezia de sutană**, con¬ 
stituită de preoţime, şi cel acumulat de unii „capitalişti parti- 
culamici**, ce tind să se confunde cu elita, ca cei denunţaţi în 1822 
de o seamă de boieri moldoveni^ distanţa rămâne uriaşă. Desigur, 
ar fi important de ştiut, de exemplu, câte biserici au fost înălţate 
de mica lume „boierească** a neamurilor şi mazililor, câte de 
negustori şi „companişti**, câte de „burghezia de sutană** şi care a 
fost ponderea reală a ţărănimii înstărite din zonele de sub munte. 
Această problemă nu va putea fi însă rezolvată decât în urma unor 
analize amănunţite a documentelor legate de fiecare monument 
în parte. Un sondaj întreprins deocamdată numai pentru judeţul 
Vâlcea a arătat că peste 100 din cele 140 de biserici ctitorite 
sau refăcute în intervalul 1750-1800 sunt opera preoţilor şi 
„megieşilor**^. 

Dar folosul acestei operaţii de nuanţare a compoziţiei sociale 
a stării a treia este, în cele din urmă, foarte limitat. Căci, la drept 
vorbind, bisericile construite de un singur individ, ori de un grup 

A 

social unitar nu sunt numeroase. In cea mai mare parte a cazurilor, 
avem de-a face cu o asociaţie de persoane de origini destul de 
diferite, reunite temporar în vederea unui act de întemeiere: 
boiernaşul locului, stareţul unei mănăstiri din vecinătate, preotul 
satului, câţiva ţărani mai răsăriţi, un negustor bogat care îşi 
despovărează conştiinţa, uneori, ca la Măldăreşti în 1794^, chiar 
şi o familie de ţigani. Prin această cuprinzătoare întovărăşire, 
fondarea unei biserici devine, în secolul al XVIII-lea, o formă 
esenţială de solidaritate socială. Dar o solidaritate de recuperare, 


^ Constantin C. GIURESCU, Contribuţiuni la studiul originilor şi 
dezvoltării burgheziei române pînă la 1848, Bucureşti, 1972, pp. 168-169. 

^ Constantin BALAN, „Ctitori şi societate în ultimele decenii ale veacului 
XVIII. Date noi privind monumentele din partea de vest a Ţării Româneşti", 
in Arta românească în «Secolul Luminilor» (multigrafiat), Bucureşti, 1984, 
p. 156. 

MBIDEM,pp. 150-151. 

ce priveşte spre trecut şi este bântuită de nostalgia tradiţiei de 
sorginte bizantină. 

Să reţinem totuşi din această rapidă analiză cantitativă că, 
dacă indicele de „ruralizare“ nu este foarte elocvent, în schimb 
cel de „democratizare** apare impunător şi consistent. Ceea ce 
arată limpede că promotoarea normalităţii şi a modelului hure- 
zean a fost starea a treia. Consecinţa majoră a acestui fenomen a 
fost compartimentarea socială a limbajului figurativ şi scindarea 
orizontului vizual al societăţii româneşti. 

f y 

„Frumuseţea** fusese, în iconografia post-bizantină, o catego¬ 
rie a inteligibilului şi nu una de ordin estetic. „A înfrumuseţa** o 
biserică^ era tot una cu a o scrie, cu a o împodobi cu fresce ce se 
pretau, prin definiţie, la o lectură din perspectiva înţelepciunii. 
Atunci când îşi descrie ctitoriile la mijlocul secolului al 
XVIII-lea, elita începe să dubleze acest termen cu un altul, menit 
să evoce exclusiv valorile sensibile. Astfel, mănăstirea Panteli- 
mon, împreună cu casele domneşti din incinta ei, se înfăţişează 
contemporanilor ca fiind dăruită nu numai cu „frumuseţe** (în 
sensul tradiţional), dar şi cu euiex^ict (înfăţişare artistică)^. Pe 
măsură ce se apropie de cel de-al XlX-lea veac, ctitoria 
aristocratică - mai des reşedinţă si tot mai rar biserică - încetează 

y * * 

să mai fie un instrument de descifrare a ierarhiilor „de gând**, 
pentru a se dedica înţelesurilor firii. De aceea, protipendada va fi, 
treptat, dar ireversibil, câştigată de pictura europeană şi de 
arhitectura neoclasică, ce vor forma, împreună, „arta cultă**, arta 
aproape oficială a epocii regulamentare, o artă nu numai 
exterioară tradiţiei post-bizantine reformulate la Hurezi, dar chiar 
opusă, în numele modernităţii, acestui tip de orizont artistic. 

Cât despre bisericile veacului al XVlII-lea, ele manifestă în 
mod cert transferul către starea a treia a competenţei asupra 
programului constructiv. Aceste ctitorii depun, în plus, mărturie 


^ E.g, pisaniile bisericilor complexului hurezean, Nicolae lORGA, 
Inscripfiidin bisericile României, I, nr. 389, p.l84; nr. 394-395, p. 185; nr. 405, 
p. 192.' 

^ Cronica Ghiculeştilor, p. 618. 

despre voinţa claselor intermediare de a organiza spaţiul comu¬ 
nitar şi de a întrupa în acest spaţiu ascensiunea lor socială. Dincolo 
de această dimensiune funcţională, poate fi reperată un fel dc 
intenţionalitate estetică în procesul de selecţie şi de difuzare a 
unui model, cel al Hurezilor. O astfel de masivă concentrare a 
privirilor în aceeaşi direcţie, o asemenea determinare de a alege, 
exalta, copia şi transmite mai departe un „izvod“, n-ar trebui 
ignorată de o eventuală istorie a gestaţiei atitudinilor estetice m 
civilizaţia românească. 

Cum se explică succesul înregistrat de ansamblul de la 
Hurezi? Toate aspectele şi tendinţele tradiţiei post-bizantine ajung 
aici pe culme şi primesc o formulare definitivă. Hurezii constituie 
expresia academistă a unei culturi dominate de vizualitate ce a 
ajuns la capătul tuturor experienţelor sale. Prin caracterul lor 
recapitulativ, arhitectura şi pictura de la Hurezi au aerul unei 
sume, al unei clasificări sistematice a elementelor de bază ale 
universului vizual al Vechiului Regim. Ceea ce s-a imitat nu a 
fost, în fond, un proiect constructiv sau un program iconografic, 
ci clasicismul şi exemplaritatea gestului fondator, claritatea 
privirii apte să ordoneze spaţiul potrivit unor repere stabile, 
proporţionale, raţionale, verificate şi, deci, capabile să degaje un 
sentiment de siguranţă. Ansamblul de la Hurezi îndeplineşte 
aşadar funcţia de compendiu vizual, de biblia pauperum a 
„obiceiului bun si bătrân al tării“. 

Prin urmare, supravieţuirea directă, de-a lungul veacului al 
XVIII-lea şi până spre mijlocul secolului al XDC-lea, a modelului 
de la Hurezi ar putea fi caracterizată drept un fenomen de artă 
populară^, drept un declin şi o declasare a unei culturi ce fusese 
cândva comună întregii societăţi. 


^ Cf. Teodora VOINESCU, „Sur la notion d’art populaire dans Tart 
roiimain de la fin du Moyen Age“, Revue Roumaine d Histoire de l* Art IX/2, 
1972, pp. 224-228 şi EADEM, „Contribuţii la o istorie a artei păturilor mijlocii: 
ctitorii de vătafi de plai din Tara Românească**, Studii şi Cercetări de Istoria 
Artei XXJ2, 1973, pp. 297-320. 

Acest proces de coborâre şi difuzare a formelor de la nivelul 
aulic la cel popular nu a fost însă lipsit de tensiuni. Explozia 
surprinzătoare a erminiilor de la sfârşitul secolului al XVIII-lea^ 
este semnul dorinţei de a formaliza şi regulariza ceea ce fusese 
până atunci o experienţă a nonnalităţii. Caietele de modele ale 
epocii de criză erau simple exerciţii disparate de morfologie, 
erminiile târzii sunt ample studii sistematice de sintaxă al căror 
scop nemărturisit este acela de a înlătura îndrumarea teologică. 

Profesiune urbană, iconografia ajunge o îndeletnicire ca 
oricare alta. Consecinţele vor fi dintre cele mai grave. Mai întâi, 
ignorarea din ce în ce mai sistematică a intercesiunii ecleziastice 
îi lasă pe artişti faţă în faţă cu ctitorii. Or, aceştia nu mai sunt 
dispuşi să-i trateze altfel decât ca pe nişte meşteşugari ca oricare 
alţii şi nu ca pe nişte iniţiaţi ai unei tradiţii figurative ocrotite de 
Biserică. Apare acum lucrul cu „probă", pictura religioasă se 
transformă într-o marfă oarecare, relaţia dintre zugrav şi fondator 
cade în competenţa exclusivă a dreptului civil. Aşa, de pildă, 
marele pitar Constantin Nenciulescu se judecă cu zugravii 
Silvestru monahul şi Constantin care, în 1784, se dovediseră 
incapabili să decoreze biserica din Văcăreştii pe Răstoacă 
„întocmai după pruba ce le-au arătat", boierii care cercetau cazul 
confirmând că frescele sunt „mult mai jos decât proba ce-au fost 
întocmit"^. 

în al doilea rând, generalizarea erminiilor şi formarea unor 
ateliere, organizate manufacturier, la Bucureşti, Râmnicul Vâlcea 
ori Câmpulung, sunt fenomene ce vor impune picturii religioase 
româneşti de la cumpăna secolelor al XVIII-lea şi al XlX-lea, o 
expresie rebarbativă, uscată, invariabil academistă. Ariditatea 
acestei formule va produce o nouă polarizare şi, în final, o 
dizolvare a artei populare, proces ce corespunde, cronologic şi 
funcţional, masivei reaşezări sociale din pragul epocii regula- 


^ Lista acestora la Nicolae STOICESCU, Liana DUMl I KESCU, Cum se 
zugrăveau bisericile tn secolul al XVflI-lea^ p. 410. 

^ V.A. URECHIA, Istoria Românilor, m, Bucureşti, 1893, pp. 601-603. 

mentare. Straturile superioare ale stării a treia vor fi absorbite dc 
clasa politică şi vor încerca să participe la valorile „artei culte“, 
atitudine imitată curând, deşi însuşită doar parţial, şi de asizele 
intermediare, 

A 

In 1806, un loniţă „fon“ Arhip, „nobel** din Suceava, nu sc 
dă în lături să copieze pentru uzul său personal o foarte populară 
Alecsăndrie, un Vis al Precuratii Născătorii de Dumnezeu^ un 
decret din 1783 prin care li se dă voie mazililor să poarte sabie, 
câte ceva despre Sămnile trupului, mai multe descântece, Pari- 
miile Sf. Simeon Stâlpnicul, cărora le adaugă şi o povestire 
versificată, probabil compusă de el însuşi, despre mazilirea lui 
Alexandru Moruzi^ Or, printre meritele trecute la activul 
principelui depus este şi acela de a fi recurs la serviciile unui 
arhitect occidental: 


„Si franţuz de la Pariz 
Arhitectoni l-au adus 
Fiindu porunca mării sale 
Să să zidiască pâlat mari. 

Şi au început ei a zidi 
Cum mai bini vor socoti. 

Să lucreze cum mai bini 
Pentru a lui Moruz nume, 

Ca sâ-1 pominiască: 

Mâriia [sa] să trăiască! 

Li-au făcut curţi domneşti 

% I 

Saraiun împărăteşti 
Pentru a ţării adunari 
Si a mării sale desfătari“^. 

Sinonimia dintre palat şi serai, confuzia între superstiţii şi 
devoţiuni, ataşamentul faţă de vechea literatură orientală apocrifă 
şi de ficţiune, admiraţia pentru tot ceea ce vine de la Paris, co¬ 
lecţionarea privilegiilor şi atenţia la semnele bune şi rele ale 


^ Biblioteca Academiei Române, ms.rom. 1155. 

^ Cronici şi povestiri româneşti versificate (sec. XVII-XVIII), ediţie critică 
de Dan Simonescu, Bucureşti, 1967, p. 334. 

1 impului, iată trăsăturile din care se compune portretul intelectual 
al unui membru al stării a treia româneşti din primii ani ai 
secolului al XlX-lea. 

Păturile inferioare si lumea satului vor continua însă să 
trăiască, o lungă perioadă, într-un orizont vizual tradiţional, 
populat de replici şi interpretări tot mai derizorii şi mai corupte 
ale ilustrului model brâncovenesc. Prin accentuata ruralizare, 
acest univers figurativ va fi din ce în ce mai marcat social, se va 
folcloriza, dând naştere, în cele din urmă, unei „arte ţărăneşti**, 
adică unei expresii culturale specifice şi ermetice, care, asemeni 
unui lucru străin şi ciudat, va fi descoperită de elite şi erudiţi în 
a doua jumătate a secolului al XlX-lea. 

Această obstinaţie a majorităţii de a păstra şi perpetua, fie şi 
numai în intenţie, formele exterioare ale culturii din epoca de 
criză a conştiinţelor, merge mână în mână cu refuzul „Evropei**, 
ai valorilor modeme si occidentale, cu închiderea în sine a satului 
şi cu ataşamentul târgoveţilor faţă de o ortodoxie populară şi 
identitară. La 1814, pentm dascălul Ion Dobrescu din mahalaua 
Batiştei, meşteşugar „ce se hrănea cu munca mâinilor**, a înveli 
casele cu tablă de fier şi nu cu lemn ca în trecut reprezenta o 
schimbare tot atât de revoluţionară ca şi lepădarea portului 
tradiţional oriental şi adoptarea costumului apusean şi figura pe 
aceeaşi listă de erori modeme şi aberaţii ale prezentului cu umerii 
goi ai doamnelor din societate şi lecturile din Voltaire: 

„încă ne-am pus împotrivă cu Dumnezeu. Că întâi era casele 
învălite cu lemn, pă urmă le-am învălit cu her. Apoi, ce să 
vezi? Muerile cu capetele goale şi tunse, dezgolite până la 
brâu. Oamenii îşi lepădaseră portul şi-şi luaseră portu strein, 
ca păgânii, unii nemţeşte, alţii sfranţuzeşte, alţii în alte chipuri, 
cu părul tuns, cu zulufi ca muerile. Apoi ne amestecam cu ei 
şi cei mai procopsiţi le învăţa cărţile lor, unii sfranţozeşte, alţii 
nemţeşte, alţii talieneşte. Şi intra învăţătura lui Volter, acela 
urâtul lui Dumnezeu, pre carele îl avea păgânii ca pre un 
dumnezeu** ^ I 


1 DOBRESCU, Cronica, p. 341. 

Bâza socială a stării a treia, în primul rând mica burghezie, 
resimte în modul cel mai dureros dispariţia unei culturi comune 
cum fusese cea sintetizată la Hurezi. Refugiul ei va fi, de acum 
înainte, conservarea formelor tradiţiei, conformismul religios, 
rutina opţiunilor politice şi replierea asupra unei identităţi naţio¬ 
nale fabricată din resturile trecutului şi funcţionând prin regula 
respingerii „amestecului** cu valorile Occidentului „păgân**. 



CAPITOLUL V 


Etica unanimităţii 

9 


A trebuit să treacă ceva timp pentru ca noua manieră de a 
gândi spaţiul şi de a măsura cu ajutorul acestuia raporturile dintre 
istorie şi eternitate să prindă rădăcini la nivelul practicilor sociale. 
Intr-adevăr, criza nu ia în stăpânire conştiinţa populară decât spre 
sfârşitul veacului al XVIII-lea. Cum se explică acest decalaj de 
aproape un secol între percepţia semnelor crizei de către elita 
politică şi intelectuală şi larga lor vizibilitate socială? 

Criza elitelor fusese probabil, la cumpăna secolelor al XVH-lea 
şi al XVIII-lea, mai degrabă o criză de adaptare, o încercare de 
includere a raţiunii în tiparele cunoaşterii tradiţionale. Această 
întreprindere a unui grup - constituit ca atare numai prin parti¬ 
ciparea involuntară la aceeaşi nelinişte epistemologică - foarte 
restrâns de cărturari nu a putut avea efecte imediate, căci nici o 
instituţie publică nu s-a angajat să difuzeze „raţionalismul 
ortodox**. Academiile domneşti de la Bucureşti si Iaşi, care ar fi 
putut prelua această sarcină, au fost mai ales un refugiu pentru 
elita intelectuală grecească, fără legături vii şi profunde cu 
societatea românească ^ în vreme ce şcolile superioare de la Blaj 
au urmat, de bună seamă, o cu totul altă rado educadonis^. La 
orologiul principelui, ora raţiunii nu sunase încă. 


^ Ariadna CAMARIANO-CIORAN, Les Acadimies princiires de 
Bucarest et de Jassy et leurs professeurs, Thessaloniki, 1974, mai ales 
pp. 289-306 cu lista elevilor, în care românii se află într-o slabă minoritate. 

A A 

^ lacob MARZA, Şcoală şi naţiune. Şcolile de la Blaj în epoca renaşterii 
naţionale. Cluj, 1987. 

Dar, în domeniul producerii şi reproducerii practicilor 
sociale, tăcerile şi intervalele sunt, adesea, mai semnificative 
decât discursul articulat si coerent al elitelor. Mă voi strădui deci 
să urmăresc fenomenul de difuzare a simptomelor crizei, plecând 
din mediul cultivat al elitelor, unde densitatea izvoarelor este 
maximă, către cele şapte procente ce par să ştie să citească şi 
uneori să şi scrie, care au câteodată răgazul de a-şi transcrie 
gândurile şi care privesc din ce în ce mai insistent spre formele 
tradiţiei ca spre o moştenire ce le revine de drept. Mă voi aventura 
chiar, cu prudenţa impusă de raritatea ştirilor, pe terenul obscur şi 
tăcut în care zac celelalte nouăzeci şi două de procente, cu 
speranţa de a surprinde asupra faptului acele atitudini, cum ar fi 
receptarea, respingerea sau rezistenţa, ce par să fie determinate de 
modelele propuse şi de impulsurile venite de sus. 


Optimismul eschatologic 

Ar fi deci potrivit, în măsura în care discursul despre istorie 
şi discursul despre om sunt intercondiţionate şi inseparabile, să 
ne apropiem de atitudinile majoritare în faţa morţii, privită ca 
moment privilegiat în care persoana umană trece prin experienţa 
duratei ca frontieră a timpului individual. Căci, dacă scrisul elitei 
este suficient de bine situat pentru a aproxima eternitatea, a survola 
timpul şi a evalua durata istorică, sensibilitatea omului obişnuit 
reacţionează mai ales la timpul trăit ca limită a existenţei indivi¬ 
duale, este preocupată de durata specifică a vieţii, a acestei vieţi 
irepetabile şi a prelungirii ei în eternitate. Iar cunoaşterea vieţii, a 
propriei vieţi ca dimensiune subiectivă a timpului, nu poate fi 
valorizată decât în perspectiva morţii, care este atât de prezentă în 
centrul vieţii umane, încât aceasta din urmă a fost definită drept o 
„conştiinţă dureroasă de sine sub privirea morţii"^ 


^ Pierre CHAUNU, La mort â Paris. XVP, XVIP etXVIIP siiclest Paris, 
1978, p. 3. 

în gândirea tradiţională a Răsăritului creştin, viaţa pămân¬ 
tească nu este decât o cale spre eternitate, o trecere spre adevărata 
viaţă, cea veşnică, prin „poarta morţii“, după formula din 1639 
a lui Toader din Feldru^ Moartea nu are deci o identitate tem¬ 
porală proprie, ea nu este decât forma desăvârşită a duratei. 
Tranziţie ce îngăduie fiecărei biografii să se împlinească în lumea 
de dincolo, moartea este, în al doilea rând, şi o sfâşietoare consu¬ 
mare a timpului, a timpului fiecăruia în parte, a unei durate despre 
care fiecare va fi chemat să dea socoteală. 

Timpul Bisericii ştiuse să „domesticească** moartea^ şi să 
atenueze alteritatea celeilalte lumi, căci, în teologia creştină. 
Biserica are darul de a participa simultan la temporalitatea umană 
şi la eternitatea divină. Ea reprezintă plămada din care se va 
confecţiona veşnicia, este poziţia înaintată a acesteia pe axa 
duratei. A aparţine Bisericii înseamnă, prin unnare, a fi deja un 
cetăţean al cerului. La sfârşitul timpurilor. Biserica va fi mutată, 
cu toţi membrii ei vii şi morţi, direct în împărăţia lui Dumnezeu. 

Nimic surprinzător în faptul că societatea medievală româ¬ 
nească nu era frământată de tema Judecăţii fmale. Pentru creştin, 
pentru cel care se identifică pe sine ca membru al Bisericii, 
judecata a fost pronunţată chiar în clipa botezului. Judecata nu-i 

_ A 

poate atinge pe cei care sunt în Biserică. învierea de obşte a fost, 
principial, speranţa colectivă şi, mai ales, indivizibilă, a poporului 
ortodox, a poporului salvat de Dumnezeu prin tainele Bisericii 
si pe care Părinţii l-au învătat adevărata credinţă. Moartea 

♦ r f f • 

veşnică, adică Infernul, este locul în care merg ceilalţi Râul de 
foc şi chinurile Iadului sunt plata celor care nu l-au cunoscut 
deloc pe Christos (păgânii), sau nu au avut şansa să-l cunoască în 
Biserica care trebuie (ereticii). 


^ Cuvântare funebră la înmormântarea Sofroniei Ciogolea, Atanasie 
POPA, „Precizări privind panegiricul din 1639 al lui Toader din Feldru**, in 
Ştefan Meteş la 85 de ani. Cluj, 1977, p. 410. 

^ Philippe ARifeS, Essais sur la mort en Occident du Moyen Age ă nos 
jours. Paris, 1975, p. 19 sq. 

Vedem astfel, pe faţadele pictate ale unor biserici moldo¬ 
veneşti din veacul al XVI-lea, cum damnaţii sunt distribuiţi pe 
categorii - turci, tătari, evrei, armeni şi latini -, în vreme ce 
fluviul de foc îi poartă spre Iad pe Iuda, Caiafa, Maximian, Arius, 
Nestorius ori Mahomed; chiar si cântărirea sufletelor de către 

’ f 

Arhanghelul Mihail se dovedeşte, în realitate, fără miză, din 
moment ce îngerii fac ca balanţa să se încline întotdeauna în 
favoarea defunctului^ Unicul criteriu al Judecăţii este credinţa, 
nu păcatul. Atenţie însă; nu este vorba despre credinţă ca opţiune 
personală, ca angajament subiectiv, ci despre credinţă ca practică 
de încadrare în normalitatea socială. Morţii sunt condamnaţi sau 

> I 

îndreptăţiţi în bloc, potrivit poziţiei faţă de Biserică, faţă de 
Biserica răsăriteană desigur, a grupului etnic sau cultural din care 
fac parte. Sub privirea lui Christos în slavă, nu există, în aceste 
fresce, destin individual. Fiecare are soarta pe care o merită 
comunitatea căreia îi aparţine. 

Cât de liniştitoare par aceste imagini! Să le adăugăm textele. 

A 

In 1643, mitropolitul Varlaam al Moldovei scria în culegerea sa 
de cazanii, autentic best setler al vechii civilizaţii româneşti, că 
intrarea în Ierusalimul ceresc nu va fi refuzată decât păgânilor şi 
creştinilor morţi nespovediţi, adică în afara vieţii sacramentale a 
Bisericii^. La începutul secolului al XVIII-lea, un alt mitropolit, 
Antim Ivireanul, va afirma că numai „limbile, că n-au credinţă, 
jidovii, că n-au botez, ereticii, că sînt despărţiţi din braţele 
bisericii" mor cu adevărat şi pentru veşnicie, în timp ce creştinul 
„ce s-au născut în baia sfântului botez, ce au supt laptele credinţi!, 
ce s-au hrănit în casa învăţăturii dumnezeescului dar, ce s-au 
întemeiat cu puterea cinstitelor taini" nu va muri, ci, într-un fel de 
„dulce adormire", va aştepta fără grijă învierea^. 


^ Paul HENRY, Les eglises de la Moldavie du Nord des origines â la fin 
duXVrsticle. Architecture etpeinture. Contribution â Vitude de la civilisation 
moldave, I. Paris, 1930, pp. 242-245. 

^ VARLAAM, Cazania, f. 234rv. 

^ ANTIM, Opere, pp. 188-189. Pentru tema adormirii creştinilor până în 
ziua Judecăţii, v. Pierre CHAUNU, op. cit., pp. 96-102. 

Mântuirea era deci, pentru creştinul ortodox, o certitudine, 
fie chiar una dobândită numai in articula morţiş. Căci mântuirea 
nu se câştigă prin merite, ci se dobândeşte prin apartenenţă. 
Disimularea Judecăţii de Apoi în favoarea aproape exclusivă a 
învierii echivalează, în planul vieţii practice, cu o devalorizare a 
eticii, a angajamentului personal şi a alegerii individuale. 

Căci, între Răstignire şi Parusie se întinde timpul libertăţii, 
cele două intrări în istorie ale divinităţii străjuind o epocă de 
tensiuni şi de convertiri. Or, ideea unei eschatologii „inchoative“, 
în curs de realizare în Biserică^, credinţa într-o împărăţie ale cărei 
contururi ar suprapune deja graniţele Bisericii riscă să dea naştere 
unui optimism eschatologic de nuanţă origenistă. 

Pe tabloul luminos al înaintării solidare, indivizibile si 
încrezătoare a poporului ortodox spre eternitate nu se mai distinge 
aproape deloc poziţia persoanei şi nici conţinutul responsabili¬ 
tăţilor acesteia. 

I 

De altfel, acest soi de optimism eschatologic - ce pare să fi 
avut darul de a modela în profunzime atitudinile faţă de timp şi 
comportamentul istoric al românilor din Vechiul Regim - se află 
în armonie, dacă nu de-a dreptul într-o relaţie genetică, cu prac¬ 
ticile liturgice orientale. Mă gândesc în special la intensitatea şi 
diversitatea rugăciunilor Bisericii pentru morţi, la ampla şi repe¬ 
tata desfăşurare de prohoade, parastase, panihide, litii şi pomeniri, 
mobilizate atât pentru securitatea sufletului celor răposaţi, cât şi 
pentru confortul psihic al celor vii. 

în lipsa unei definiţii teologice clare, lipsită de echivocurile 
cuprinse în afirmaţiile bizantinilor care au participat la Conciliul 
de la Florenţa^, mesajul acestor rituri extrem de dezvoltate ce 
însoţesc şi urmează decesul creştinului vizează, la nivelul prac¬ 
ticilor populare, o îmblânzire dusă până la anulare a pedepselor 
infernale, într-adevăr, destinul etern al creştinului pare să nu se 
joace pe durata vieţii acestuia, nu este privit ca rod al luptei de 


' Henri-Ir6n6e MARROU, Thiologie de Vhistoire^ Paris. 1968, p. 89. 

^ Joseph GILL S.J., The Council of Florence^ Cambridge, 1961, 
pp. 118-125. 

fiecare zi împotriva păcatului, ci este decis printr-o intervenţie 
rituală bine susţinută a Bisericii, în intervalul dintre sfârşitul 

9 ' 9 

timpului individual şi sfârşitul timpurilor, dintre moarte şi Judecată. 

Chiar fără a fi explicit confinnată la nivelul discursului 
teologic, o asemenea imagine a vieţii viitoare - răspândită prin 
intermediul privirii şi al riturilor funerare - nu a întârziat să 
contribuie la demobilizarea vigilenţei creştine. Cu alte cuvinte, 
nimic nu mai este, în definitiv, ireversibil şi cu adevărat definitiv, 
de vreme ce rugăciunile Bisericii şi intercesiunea sfinţilor au 
capacitatea de a influenţa soarta postumă a sufletului, de a face 
permeabile, în răstimpul dintre moarte şi înviere, frontierele 
dintre Rai şi Iad, de a transporta sufletele defuncţilor dintr-un loc 
în altul. Durata lungă nu numai că a adus această credinţă - 
populară şi difuză în evul mediu şi Vechiul Regim - pe plaja 
secolului al XX-lea, dar i-a si conferit, în mod curios si în vădită 

' » ' 9 

contradicţie atât cu litera şi spiritul Evangheliei, cât şi cu 
consensus patrum, statutul unui adevăr de ordin teologic, adoptat 
de Mărturisirile de credinţă^ şi de manualele oficiale de 
dogmatică ortodoxă^. 

Ce folos să-ţi mai asumi răspunderea pentru faptele tale, când 
mântuirea pare să fie garantată implicit de Biserică, iar răul nu 
este considerat drept o dimensiune a subiectivităţii, drept un 
rezultat al libertăţii umane, cum scrisese cândva Grigore de 


^ Cf. învăţătură de credinţă creştină ortodoxă. Bucureşti, 1952, 
pp. 170-171. 

^ Cf. DumitruSTĂNILOAE, Teologia dogmatică orrocfoxd.DI, Bucureşti, 
1978, pp. 322-323: „Conştiinţa Bisericii socoteşte că există o gradaţie atât de 
continuă de la treptele cele mai înalte ale drepţilor până la cele mai de jos şi de 
aici la cei păcătoşi, încât unii din cei declaraţi la judecata particulară drepţi, dar 
în măsură mai redusă şi aflaţi în rai, nu sunt prea radical deosebiţi de cei ce au 
în ei petele păcatelor în grade mai mici şi au fost lăsaţi în iad, deşi B iserica ţine 
la despărţirea dintre rai şi iad. Aceasta face posibil ca cei ce se află în iad, dar 
nu prea radical deosebiţi de cei de pe treptele cele mai de jos din rai, să treacă 
în rai până la judecata din urmă, prin rugăciunile sfinţilor şi ale celor de pe 
pământ'*. Aceste rânduri, ce nu conţin nici o referinţă scripturistică, conciliară 
sau patristică, sunt un extraordinar exemplu de supravieţuire şi de oficializare 
ex cathedra a unui fel de teologie folclorică cu evidente origini apocrife. 

Nyssa^ ci, potrivit mitropolitului Varlaam^, este socotit o lucrare 
oarecum obiectivă a diavolului, care pătrunde în om (fără ca 
alegerea liberă a acestuia să fie neapărat necesară), transformân- 
du-1 în „vas“ sau în „organ“ al răului. 

Dacă asa stau lucrurile, atunci nu mai este nicidecum necesar 
să alegi, să construieşti timpul, să te mobilizezi împotriva 
păcatului, a „Principelui acestei lumi“. Să te opui e ceva dificil, 
adesea chiar şi periculos. Important este să supravieţuieşti. Vom 
vedea ce se va alege până la urmă. Ne vom descurca, într-un fel 
sau altul. La ce sunt oare buni călugării şi sfinţii, dacă nu să 
completeze prin asceza şi rugăciunile lor ceea ce lipseşte vieţii 
oamenilor obişnuiţi. Se va găsi, în final, cineva să împlinească 
ceea ce n-am avut răgazul sau dorinţa de a duce la bun sfârşit. 

Bisericile există, sunt pretutindeni construite şi refăcute în 
număr tot mai mare, dar nu pentru a fi frecventate în timpul vieţii. 
In ochii marelui număr. Biserica îşi menţine şi chiar îşi sporeşte 
prestigiul la începutul epocii modeme, dar în calitate de deţină¬ 
toare a unui dispozitiv de practici şi procedee menite să asigure 
celor morţi o eternitate fericită. Credinţa creştină este trăită prin 
urmare ca încredere în puterea cu efect postum a medierii 
ecleziastice, şi nu ca o componentă activă şi eficientă a traiului de 
fiecare zi. 

De altfel, totala necunoaştere a temeiurilor celor mai 
elementare ale creştinismului pare să fie unanimă în lumea rurală. 
Pentru a-i detennina pe săteni să deprindă rudimentele credinţei 
creştine, protopopul Ţării Bârsei, Radu Tempea, le cere preoţilor 
săi, în 1741, să nu-i logodească şi să nu-i căsătorească pe tineri 
decât după ce vor face dovada că au învăţat Tard/ nostru. Credeai, 
Poruncile şi „să-şi facă sfânta cruce, bine, drept“, şi după ce vor 
fi făgăduit solemn „cum că nici o duminecă de la beserecă nu vor 
lipsi“^. Nici în Moldova, la începutul secolului al XVIII-lea, 


1 GRIGORE DE NYSSA, De mortuis, in PG, 46, 529a. 

^ VARLAAM, Cazania, f. 15r. 

^ Radu TEMPEA, Istoria sfintei beserici a Şcheilor Braşovului, ed. O. 
Schiau, L. Bot, Bucureşti, 1969, p. 175. 

tinerii nu se prea duc la biserică decât din curiozitate sau cu 
ocazia vreunei nunţi; numai câţiva bătrâni, puţini la număr, 
practică mărturisirea păcatelor şi împărtăşania; asemeni celor din 
Ardeal, ţăranii ignoră cele mai elementare noţiuni de credinţă, nu 
ştiu nici măcar rugăciunea domnească; toţi sunt, în schimb, 
mândri de botezul ortodox pe care l-au primit, îi privesc cu dispreţ 
pe ceilalţi creştini, fiind siguri că toţi sfmţii, în frunte cu Sfântul 
Nicolae, se vor grăbi la nevoie să le sară în ajutori 

Atenţia istoricilor a fost reţinută de faptul că „românii n-au 
procedat la canonizări, că au preferat, în evul mediu, să caute în 
alte părţi sfinţii de care ar fi putut avea nevoie**^. Intr-adevăr, de 
ce lipsesc (cel puţin până la canonizările din a doua jumătate a 
secolului al XX-lea) sfinţii români? De ce sfinţenia recunoscută 
canonic este un fenomen extrem de rar şi de marginal în vechea 
civilizaţie românească? De ce, în Vieţile sfinţilor pe care le-a 
compilat în româneşte în patru volume masive, mitropolitul 
Dosoftei al Moldovei se mulţumeşte cu o singură pagină pentru 
a pune, în 1686, bazele unei hagiografii naţionale^? 

Are rost oare să ne mirăm? „Ce să fac eu la biserică, sau 
pentru ce să mă rog, căci eu nu am nici un păcat, nu am ucis pe 
nimeni şi nici nu am furat“ îi declara, spre 1714, un ţăran mol¬ 
dovean ofiţerului suedez Schneider von Weismantel"^. O 

I 

societate creştină de tip tradiţional-agrar în care lipseşte de 
regulă conştiinţa păcatului personal, care pare să ignore orice 
exigenţă socială privind ispăşirea şi responsabilitatea individuală 
pentru răul comis şi binele omis, care-şi imaginează că între 
Paradis şi Infern poate exista o zonă de continuitate şi de 
tranziţie, un culoar de liberă circulaţie a sufletelor, o asemenea 


^ Erasmus Heinrich SCHNEIDER von WEISMANTEL, Dagbok 
1709-17My traducere românească în Călători străini^ VIII, pp. 352-354. 

^ Virgil GÂNDEA, „Caractăres dominants de la culture roumaine 
medievale", Association internaţionale ditudes sud-est europiennes. Bulletin 
VI/1-2, 1968, p. 71. Viziunea autorului despre evul mediu românesc îmbră¬ 
ţişează si secolele al XVII-lea si al XVlD-lea. 

Viata si petrecerea sfintilor,\\. Iaşi, f. 152r (9 iunie). 

E.H. SCHNEIDER von WEISMANTEL, op. cit., p. 352. 

societate nu este pregătită să recunoască eroismul virtuţilor unuia 
dintre membrii săi şi să-i aşeze numele printre sfinţi. Acolo unde 
oamenii ajung să-şi închipuie că între locuitorii cei mai puţin 
merituoşi ai Raiului şi pensionarii cei mai puţin vinovaţi ai 
Iadului diferenţa este neglijabilă, nu mai există suficiente 
temeiuri morale pentru a distinge binele de rău. Iar acolo unde 
răul nu este denunţat public, binele este rareori recunoscut şi 
transformat într-un bun social. 

Şi totuşi, spre sfârşitul veacului al XVII-lea, epuizarea trep¬ 
tată a conţinutului speranţei creştine si căderea în uitare a eve- 
nimentului întrupării antrenează o modificare de nuanţă în 
atitudinile elitei fată de moarte si de lumea de dincolo. Destinul 

I t 

colectiv al poporului ortodox nu mai trezeşte acum decât un 
optimism moderat. Am văzut deja cum autoritatea Bisericii 
asupra timpului se relaxase progresiv, îngăduind modelului tradi¬ 
ţional al solidaritătilor ierarhice si comunitare să se destrame 
încetul cu încetul. 

A 

Iar când individul începe să capete relief, atunci învierea 
lasă, în sfârşit, să se întrevadă Judecata, Judecata de obşte, încer¬ 
carea finală de care nimeni, creştin (fie chiar şi ortodox) sau 
păgân, nu va fi scutit. 

Mediile rurale vor continua însă să facă deosebirea între 
mântuiţii din oficiu, care sunt fără distincţie toti membrii Bisericii 
răsăritene si damnaţii de drept din afara acesteia. Aceiaşi ţărani 
moldoveni din primii ani ai secolului al XVIII-lea, în mijlocul 
cărora şi-a găsit adăpost Weismantel, refuză să accepte ca un 
maior suedez decedat să fie înmormântat în cimitirul satului lor, 
explicând că se tem ca nu cumva, în ziua învierii obşteşti, un 
protestant - a cărui adresă indiscutabilă în eternitate este Infer¬ 
nul - să se strecoare clandestin printre morţii satului, îndreptăţiţi 
de botezul lor ortodox să locuiască în Paradis, nu cu titlu 
individual, ci ca un grup solidar, a cărei identitate este dată tocmai 
de recunoaşterea reciprocă a acestei comunităţi de destină 


ilBIDEM.p.355. 

Dimpotrivă, în ochii elitei din epoca crizei conştiinţelor, 
frontiera dintre cei drepţi şi cei condamnaţi pentru veşnicie va 
trece, de acum înainte, prin interiorul Bisericii. La vârf, ideea 
Judecăţii individuale nu va întârzia să se impună. Când va sosi 
sfârşitul lumii şi al timpurilor, fiecare muritor, indiferent de 
comunitatea etnică sau religioasă din care provine, îşi va primi 
recompensa în funcţie de bilanţul propriei existenţe. 

Cartea vieţii nu va mai fi lista membrilor Bisericii din toate 

I 

locurile şi timpurile, ci un registru de conturi în dublă partidă, m 
care sunt înscrise faptele bune şi păcatele fiecărui creştin. 
Evocarea, de inspiraţie apocaliptică, a întoarcerii în slavă a lui 
Christos în calitate de cap al Bisericii este înlocuită de viziunea 
unui Dumnezeu prezidând cu redutabilă autoritate o scenă de 
tribunal, cu acuzaţi, acuzatori şi martori ai apărării. 

Astfel rezumată după Philippe Anhs\ criza eschatologiei 
inchoative, declanşată în Occident în secolul al Xll-lea, nu se va 
insinua în conştiinţele româneşti decât spre sfârşitul veacului al 
XVn-lea. O întârziere de cinci sute de ani a apariţiei eschatologiei 
individuale ce va avea - şi probabil are încă - consecinţe uriaşe. 

Pentru ca dosarul să fie, dacă nu complet, atunci cel puţin 
bine nuanţat cronologic, trebuie remarcat că separarea eschato- 
logică între drepţii şi păcătoşii recrutaţi pentru eternitate chiar din 
sânul Bisericii îşi făcuse totuşi apariţia încă din 1581, în Evan¬ 
ghelia cu învăţătură tipărită la Braşov de diaconul Coresi. 

A __ 

Intr-adevăr, la sfârşitul timpurilor. Dumnezeu „va să judece 
tuturora cărei au fostu, dela Adamu până la sfârşenie, Ellinilor 
si Jidovilor si ereticilor si cărei au fostu în creştinătatea ceia 
dreaptă ş-au greşitu“^. Din pricina orientării sale protestante^, 
care explică şi prezenţa în premieră a eschatologiei individuale. 


' Philippe ARifeS, op. cit., pp. 34-35. 

^ Diaconul CORESI, Carte cu învăţătură (1581), I (textul), ediţie de Sextil 
Puşcariu şi Alexandru Procopovici, Bucureşti, 1914, p. 36. 

^ Amold HUTTMANN, Pavel BINDER, „Geneza Cazaniei a Il-a (1581) 
şi legăturile diaconului Coresi cu tipografia latină din Braşov", Studii de limbă 
literară şi fdologie I, Bucureşti, 1969, pp. 254-257. 

a temei singurătăţii sufletului, desfăcut din orice fel de solidaritate 
comunitară, în clipa „judeţului înfricoşatu“^ a doua Cazanie 
coresiană nu a avut ecou în cultura românească, în afara reeditării, 
de inspiraţie calvină, de la Alba lulia din 1641^. 

Deşi rămâne ataşat eschatologiei de tip tradiţional, mitro¬ 
politul Varlaam procedează totuşi, în calitate de precursor al gene¬ 
raţiei epocii de criză, la o recuperare pedagogică a JudecăţiP şi 
face loc în cazaniile sale „catastihului lui Dumnedzău“, în care 
îngerii consemnează faptele tuturor oamenilor'^. Această lecţie, 
oricât de timidă, nu va fi lipsită de unele ecouri. în 1669, Elina 
Cantacuzino îl „iartă de moarte“ pe boierul vinovat de uciderea 
soţului ei, postelnicul Constantin, făcându-şi calculul că, deşi 
obligat, prin comutarea pedepsei, „să ia cinul călugăresc**, oricum 
Stroe Leurdeanu „va da el seamă înaintea înfricoşatului judeţ**^. 

Ceva pare deci să se fi schimbat. Creştinul (ortodox) nu mai 
este imun la sancţiunile veşnice. Acestea sunt socotite, uneori, 
chiar mai eficiente decât pedepsele la care sunt supuşi muritorii 
de către instanţele judiciare pământeşti. A fost însă nevoie de 
individualizarea prealabilă a sentimentelor de apartenenţă la un 
grup sau la o familie, de ivirea, în detrimentul solidarităţilor 
comunitare, a unor noi legături sociale, cum sunt cele de cuplu, 
în cazul văduvei Cantacuzino, pentru ca şi ideea unei eschatologii 
individuale să se maturizeze. 

Breşa practicată în mentalitatea colectivă de cuvântul răsu¬ 
nător al lui Varlaam va fi larg deschisă de unele imagini de la 
începutul secolului al XVIH-lea. Să ne amintim de Parabola 
bogatului nemilostiv şi a sărmanului Lazăr pictată în narthexul 
de la Surpatele (1707) ori în cel de la Govora (1711). Ea nu este 
doar o pledoarie pentru imoralitatea bogăţiei, dar şi o mărturie 


^ Diaconul CORESI, op. cit., p. 37. 

^ Ion GHEŢIE. Alexandru MARES, Originile scrisului în limba română. 
Bucureşti, 1985, p. 243. 

^ VARLAAM, Cazania, ff. 26v-27r, 28v-29r. 

4 miDEM. f. 34v. 

^Letopiseţul cantacuzinesc, p. 162. 

categorică împotriva soluţiei de continuitate dintre Rai şi Iad*. 
Destinele individuale sunt irevocabil separate după moarte: „între 
noi şi voi s-a întărit o prăpastie mare, ca cei care vor să treacă de 
aici la voi să nu poată, nici de acolo să treacă la noi“ {Luca 16, 
26). Paradisul nu va mai întreţine nici un fel de complicitate cu 
Infernul, posibilitatea unei promovări a sufletelor dintr-un loc în 
altul apărând, în lumina unor asemenea imagini, ca absurdă. 
Contururile duratei încep să includă şi domeniul eticii, iar timpul 
subiectiv va dobândi un statut definitiv si ireversibil 

I 

Veritabil manifest al noilor concepţii eschatologice, 
reprezentarea Judecăţii din Urmă din pridvorul bisericii mari a 
mănăstirii Hurezi^ nu mai vizează condamnarea exclusivă a celor 
ce nu se află sub jurisdicţia Bisericii. Păcatul, diversele încălcări 
ale regulilor vieţii creştine fac acum obiectul demonstraţiei 
iconografice. Pictorul îi aruncă în râul de foc pe „regii tirani**, pe 
bogat, pe hoţ, pe cârciumar şi pe câţiva reprezentanţi ai meseriilor 
(morar, brutar, băcan, cizmar). Conducătorii care abuzează de 
putere, tâlharii, bogătaşii chiar, e lesne de înţeles de ce nu sunt 
priviţi cu simpatie într-un loc a cărui populaţie de monahi era 
invitată să practice virtuţile evanghelice. Dar ce-au făcut oare 
bieţii meşteşugari pentru a merita să li se dea brânci în focul 
Gheenei? S-a spus că am avea de-a face cu o critică socială, cu un 
aspect simbolic al luptei de clasă^. Sau cu o complicitate „între 
zvonul public, răzbunare a săracilor împotriva ţăranilor înstăriţi 
şi meşteşugarilor, şi Biserică, grijulie să-i aducă pe noncon- 
formişti pe calea cea bună**^. întru totul de acord, vocaţia Bisericii 
este să ia întotdeauna partea săracilor. în ce măsură însă 


* V, analiza pătrunzătoare a lui Pierre CHAUNU, La mort â PariSy p. 77, 
^ Reproducerea cea mai convenabilă la A. BALTAZAR, „Prescurile dr 
la Hurezi - Biserica cea mare", Buletinul Comisiunii Monumentelor Istorice II/2, 
1909, p. 81. 

^ Teodora VOINESCU, „Elemente locale realiste în pictura religioasă din 
regiunea Craiova", Studii şi Cercetări de Istoria Artei 1/1-2, 1954, pp. 72-74. 

Andrei PIPPIDI, „L’accueil de la philosophie franţaise du XVIII® siftcif 
dans Ies Principautes Roumaines", in Alexandru ZUB (editeur). La Rivolution 
frangaise et Ies Roumains. Impacte, images, interpritationSy Iaşi, 1989, p. 215 

meşteşugarii apar în ochii autorităţilor ecleziastice drept non- 
conformisti? Cu ce s-au făcut oare vinovaţi? 

» f 

Să aflăm părerea unui martor contemporan al frescelor de la 
Hurezi. Să ascultăm, încă o dată, vocea lui Antim Ivireanul: 

„Si vă poruncesc tuturor, cîţ sînteţ cu meşterşug şi cu 
neguţătorii, veri de ce breaslă, ca de acum înainte, duminecile 
şi sărbătorile cele mari... să vă închideţi prăvăliile şi nici să 
vindeţ, nici să cumpărat., nici să lucraţ şi precum zic să 
faceţ... încăş poate să zică fieştecine din voi, în gândul său: 
dară noi avem nevoi grele asupra noastră şi nu putem să facem 
aceste ce zici... Să nu socotit că-i va fl milă lui Dumnezeu de 

I 

noi, să ne iarte pentru căci avem nevoi... ce ne va băga de 
unde nu vom putea să mai eşim“^ 

Discursul mitropolitului şi imaginea de 1 a Hurezi - creată sub 
îndrumarea unui alt prelat eminent, arhimandritul loan - ne 
dezvăluie neliniştea clerului înalt în faţa pierderii de prestigiu 
social pe care o suferă timpul liturgic. Negustorul este incriminat, 
fără dubii, sub trăsăturile „bogatului“. Meşteşugarii puteau fi 
adesea necinstiţi sau nepricepuţi, erau însă rareori cu adevărat 
înstăriţi. Nu săracii sunt cei care, mânaţi de un sentiment de 

f ' » 

frustrare, ar fi vrut să-i vadă pe artizani rostogolindu-se în focul 
veşnic. Ochiul răuvoitor aparţine Bisericii. Da, meşteşugarii sunt 
ameninţaţi, în predici şi imagini, pentru că lucrează la constituirea 
timpului profesional, a timpului muncii, pentru că sunt agenţii 
care macină din interior textura comunitară a societăţii de tip 

A 

tradiţional-agrar. In veacul al XVIII-lea şi în primele decenii ale 
secolului următor, meşteşugarul a fost un purtător aproape solitar 
al individualismului, în calitate de posesor al unei îndemânări ce 
depăşea cadrele economiei dominante, întemeiată pe timpul 
natural. Hărnicia calculată şi îndreptată spre profit a artizanului 
nu se acordă cu unitatea duratei si nici cu solidaritătile creştine. 

9 9 9 

Meşteşugarul este un „prieten** al muncii şi, cu acest titlu, un 
izolat printre românii însufleţiţi de etica ortodoxă. 


^ ANTIM, Opere, pp. 27-28. 

A 

In secolul al XVIII-lea alteritatea socială a meşteşugarului 
este deci radicală. Acesta nu trăieşte ca toată lumea. Nu merge 
la biserică sau o face rar, munceşte duminica, nu seamănă, nu 
seceră, este adesea străin. Din moment ce nu se mai poate evita 
ca o tăietură eschatologică să fie practicată de-a lungul Bisericii, 
este preferabil să fie sacrificaţi aceşti marginali, aceşti nou veniţi. 
Căci sunt mai vizibili, mai vădit diferiţi decât funcţionarul si 

' f f ^ 

boierul. Pe de altă parte, stăpânul de pământ şi dregătorul se află 
dintotdeauna în orizontul satului, fac parte din peisajul tradiţional 
peste care timpul natural îşi alternează ciclurile. 

Intr-adevăr, în raport cu timpul Bisericii, meşteşugarii şi 
chiar negustorii sunt nişte marginali nonconformişti. Noncon- 
formişti ce trebuie marginalizaţi pentru eternitate. 

Să nu uităm totuşi că tema Judecăţii, în redactarea icono- 
grafică pe care a primit-o în epoca crizei de conştiinţă, nu a fost 
expresia „mentalităţii* colective, ci o elaborare a elitei eclezias¬ 
tice. Meditaţia eschatologică operase, până atunci, cu un singur 
criteriu: apartenenţa la Biserică. Dislocuirea vechilor cadre 
mentale a fost lentă, maturizarea individului şi a problemelor sale 
nu mai puţin ezitantă. Printr-un straniu compromis, statutul 
persoanei este acum dedus dintr-un alt tip de apartenenţă, mai 
puţin globală decât cea eclezială. Păcătosul trebuie să poarte o 
identitate socială. Biserica românească, am spus-o de câteva ori, 
nu era pregătită, la sfârşitul Vechiului Regim, să promoveze 
autonomia timpului interior, să încurajeze singularizarea 
conştiinţei individuale. 

t f 

Deşi nu era, în fond, decât un compromis, soluţia icono¬ 
grafică adoptată la Hurezi a fost ulterior considerată prea severă 

A 

şi înnoitoare. In 1722 are loc o dublă tentativă de repliere pe 
poziţiile vechiului optimism eschatologic: în biserica mare a 
mănăstirii Văcăreşti si în biserica Cretulescu din Bucureşti este 

î ♦ » » 

înfăţişată câte o imagine a Apocalipsei, viziune glorioasă a celei 


* Cornelia PILLAT, ,.Quelques aspects du thăme de l’Apocalypse dans la 
peinture de la Valachie du XVIII® siăcle“, Revue Roumaine d’Histoire de l'Art 
XIX 1973, p. 169. 

de-a doua veniri a Capului Bisericii care, la sfârşitul timpurilor, 
va transporta totalitatea credincioşilor în Ierusalimul ceresc şi va 
pune capăt domniei Principelui întunericului. Totuşi, acest discurs 
figurativ retardatar nu va avea nici un viitor. Judecata va ocupa, 
în continuare, centrul reflecţiei eschatologice. 

în a doua jumătate a secolului al XVIII-lea va triumfa, fără 
rival, tipul de redactare iconografică de la Hurezi. Oricât de greu 
a cântărit prestigiul ctitoriei brâncoveneşti într-un asemenea 
succes, el nu a fost mai mult decât un argument suplimentar ce 
a încurajat difuzarea unei noi viziuni asupra timpului de după 
moarte. Pictat în pridvorul bisericilor muntene^ ori în narthexul 
bisericilor maramureşene^, fluviul de foc al Gheenei va purta în 
Infern o mulţime pestriţă de păcătoşi: negustori şi meşteşugari de 
tot soiul, funcţionari, preoţi, călugări, prostituate, boieri, soldaţi 
şi ţărani. Prin multiplicare, categoriile de condamnaţi la chinurile 
Iadului ajung să constituie un spectru atotcuprinzător al societăţii. 

Spre 1800, voracitatea Infernului nu va mai cruţa pe nimeni. 
Fiecare membru al comunităţii, atât timp cât aparţine unei stări 
sau unei profesii, oricare ar fi acestea, va fi un damnat potenţial. 
Pe o asemenea cale ocolită - ce avea avantajul de a menaja 
clişeele eschatologice tradiţionale, fără a brusca mentalităţile co¬ 
lective printr-o individualizare nemijlocită a destinului postum - 
individul, această invenţie a modernităţii, îsi face, în sfârsit, 
apariţia în civilizaţia românească. 


De la sfârşitul timpurilor la modernitate 

Să încercăm să situăm mai precis, cu ajutorul câtorva surse 
de natură serială, această ruptură decisivă. Studiul cantitativ al 
scrierilor eschatologice din ultima parte a Vechiului Regim ne va 
permite, probabil, să înţelegem mai bine cronologia difuzării 


^ Andrei PIPPIDI, op. cit., pp. 215-216. 

^ Anca POP-BRATU, Pictura murală maramureşeană. Bucureşti, 1982, 
index iconografic s.v. Judecata de Apoi. 

crizei de conştiinţă, a coborârii ei de la vârf spre straturile 
mijlocii. Căci tacticile literare de explorare a morţii şi a lumii de 
dincolo ne divulgă, simultan, şi atitudinile unei societăţi faţă de 
problema timpului. Reprezentările eschatologice sunt reflexul 
unei durate istorice care s-a izbit de propriile sale limite. 

Dintr-un eşantion de 4 413 codice româneşti din Biblioteca 
Academiei Române*, mi s-a părut că pot fi selectate 237 de texte 
cu conţinut eschatologic, pe care le-am distribuit în patru grupe: 

1) comentariile patristice IsiApocalipsa Sf. loan, reproduse 
în manuscrise sub numele lui Chirii din Ierusalim, Andrei din 
Cezareea ori loan Damaschin; 

2) crestomaţiile, compilaţii destul de libere, în care frag¬ 
mente apocrife şi compoziţii mai recente sunt grefate pe structura 
unei opere clasice: selecţia începe, de exemplu, cu un comentariu 
patristic, pentru a se încheia cu o vedenie; 

3) acestea din urmă, atunci când sunt copiate independent, 
fac obiectul celei de-a treia rubrici: viziunile atribuite lui Daniel, 
Macarie, Metodie, Grigore Monahul, femeii Sofiana şi multor 
altora sunt, de fapt, texte de origine şi epocă diferite, profund 
impregnate de sensibilitatea populară şi foarte puţin preocupate 
de rigoarea teologică; 

4) în sfârşit, ultima categorie cuprinde lucrări apocrife (Apo- 
calipsele Maicii Domnului, Sfântului Pavel, al lui „Ioan“ etc.) în 
care imaginarul religios se exprimă fără oprelişti. 

Manuscrisele care conţin toate aceste scrieri nu au fost 

I 

întotdeauna datate de copiştii lor. Am fost obligat să procedez, în 
consecinţă, la un decupaj cronologic pe tranşe de douăzeci de ani, 
suficient de sigur din punct de vedere al datării şi, în acelaşi timp, 
foarte potrivit pentru a surprinde fenomenele tendenţiale: 


^ Sursa eşantionului: Gabriel ŞTREMPEL, Catalogul manuscriselor 
româneşti, I-III. Bucureşti, 1978-1987. 

Fondatorul preocupărilor eschatologice de la sfâr 

Vechiului Regim românesc a fost, fără îndoială, mitropc 

Theodosie al Ungrovlahiei (1679-1708). în 1682 îşi făcea pul 

intenţia de a traduce în româneşte un comentariu laţi 

* > 

Apocalipsei lui Ioan^ iar în 1704 tălmăcea din slavonă pe c 


^ Ci^obule D. TSOURKAS, Germanos Locros, archivique de Ny 
son temps {1645-1700). Contribution â ! histoire culturelle des Balka 
XVIP siăcle, Thessaloniki, 1970, pp. 95, 98-99. 

lui Andrei din Cezareea*, destinat unui impunător succes în 
rândul copiştilor de manuscrise din secolul al XVIII-lea. 

Până în 1727 - data primei crestomaţii a eşantionului^, ce 
alătură Tâlcul lui Andrei al Cezareei „scos pre rumânie“ de 
episcopul Damaschin al Buzăului de Visul Maicii Domnului - 
comentariile savante ale Apocalipsei, rod al prăbuşirii certitu¬ 
dinilor eschatologice ale elitei, domină fără nici o concurenţă. 
După acest an, cele şapte procente ale stării a treia care talonează 
elita încep să resimtă unda de şoc a crizei de conştiinţă şi aduc pe 
scenă miscelaneele si viziunile. Anul 1747 marchează o cotitură 

9 

hotărâtoare prin explozia textelor apocrife, martore ale unei 
tensiuni eschatologice ce se pregăteşte să cucerească straturi încă 
şi mai profunde ale societăţii. Dacă în 1759 primul loc revine încă 
crestomaţiilor, ca manifestare oarecum „cultă“ şi îngrijită din 
punct de vedere teologic a neliniştii eschatologice, în 1799 apo¬ 
crifele, ca expresie caracteristică a unor credinţe de factură hotărât 
populară, vor deţine întâietatea. 

Crenelul cronologic 1800-1820 răstoarnă din nou procen¬ 
tajul în favoarea crestomaţiilor. Reforma monastică a stareţului 
Paisie de la Neamţ a repus „ceata sufletească" pe urmele marii 
tradiţii ascetice şi mistice a Răsăritului post-bizantin. Călugării, 
prezenţi în număr mare printre copiştii de manuscrise, îşi pierd 
astfel interesul pentru vedenii şi texte apocrife, îndreptându-se 
spre o literatură eschatologică mai pătrunsă de spiritul patristic. 
Ultimul interval asigură totuşi triumful eschatologiei populare. 
De altfel, grupul cel mai consistent este, pe ansamblu, cel al 
apocrifelor, care, împreună cu viziunile, furnizează aproape două 
treimi din unităţile eşantionului. 

f 9 

Tabelului nostru îi lipseşte totuşi ceva. Am eliminat cu bună 
ştiinţă din eşantion manuscrisele de provenienţă ardelenească, ce 
comportă o discuţie specială, chiar dacă nu formează un lot prea 
consistent. 


* Biblioteca Academiei Române, ms. rom. 2469, ff. 1-149. 

^ Biblioteca Academiei Române, ms.rom. 1317, fif. 292-378. 

Iată, acum, într-un tabel separat, o situaţie estimativă a 
scrierilor eschatologice copiate în Transilvania^: 


1680- 

1690- 

1710- 

1730- 

1750- 

1770- 

1790- 

1689 

1709 

1729 

1749 

1769 

1789 

1810 

2 

7 

1 

2 

5 

5 

10 

6,25% 

21,87% 

J,12% 

6,25% 

15,62% 

15,62% 

31,25% 


Cotele cele mai înalte sunt atinse în decadele ce încadrează 
începutul şi sfârşitul veacului. Cauzele primului val de literatură 
eschatologică sunt probabil de căutat în criza de structură 
traversată de principatul Ardealului o dată cu integrarea lui între 
statele Casei de Austria. Stratul foarte subţire de Gebildeten - o 

f 

elită intelectuală propriu-zisă nu se va naşte decât mult mai târziu, 
când Unirea cu Roma va da primele roade - participă deocamdată 
la sensibilitatea eschatologică a naţiunilor politice dominante. 
Coordonarea atitudinilor fată de durată ale tuturor românilor, 
ardeleni şi moldo-valahi, se va realiza numai spre 1800. Dovadă 
suplimentară, dacă mai era nevoie, a faptului că unificarea 
credinţelor şi practicilor colective, precum şi sinteza experienţelor 
istorice ale românilor nu se încheie, în liniile sale cele mai mari, 
decât la cumpăna secolelor al XVIII-lea şi al XlX-lea. 

O analiză, oricât de rapidă, a datelor puse până acum în lucru 
ar putea conduce la cel puţin două concluzii de fond: 

1. în cursul veacului al XVIII-lea, criza de conştiinţă coboară 
lent de pe înălţimile ocupate de elita socială şi intelectuală pentru 
a pătrunde progresiv în toată adâncimea atitudinilor şi compor¬ 
tamentelor colective. Acest proces de difuzare a simptomelor 
crizei de la vârf înspre bază se exprimă într-un limbaj escha- 
tologic. 

2, Criza de conştiinţă populară cu chip eschatologic culmi¬ 
nează în perioada 1780-1820, ce ar trebui considerată, din această 


* Sursa eşantionului: Gabriel ŞTREMPEL, Catalogul manuscriselor 
româneşti, I-III, Bucureşti, 1978-1987 si Nicolae COMSA, Manuscrisele 
româneşti din Biblioteca centrală de la Blaj, Blaj, 1944. 

perspectivă, drept cea a crepusculului Vechiului Regim. Cunoaş¬ 
terea tradiţională, împărtăşită de marele număr (cât de mare, nu 
se poate în fond preciza, deoarece majoritatea stăruie încă în 
tăcere), îşi consumă ultimele resurse într-o explozie a imagina¬ 
rului eschatologic. 

Suntem cumva îndreptăţiţi să desprindem concluzii de un 
ordin atât de general pe temeiul analizei cantitative a unui singur 
tip de surse? 

Să punem deci la contribuţie şi un indicator diferit al atitudi¬ 
nilor temporale. Este vorba despre literatura premoniţională, de 
prevestire a viitorului, de interpretare a viselor şi a semnelor na¬ 
turale, despre scrierile destinate explorării sorţii individuale şi 
protejării destinului împotriva forţelor malefice, texte ce 
avuseseră o prezenţă extrem de discretă în Evul Mediu, dar care 
se instalează cu autoritate în miscelaneele de la sfârşitul Vechiului 
Regim: trepetnice de semne omeneşti, amulete, veleaturi ce s-au 
găsitpre o tablă de plumb la un elin mort, talismane, descântece, 
însemnări despre vise, „zile bune şi zile rele“, gromovnice, ora¬ 
cole şi preziceri de tot soiul, rujdeniţe (zodiere), roata norocului 
şi altele din aceeaşi familie. 

Eşantionul ^ distribuit pe decenii, confirmă constatările 
precedente cu privire la cotitura marcată de deceniul 1790-1800: 


1760 - 

1770 - 

1780 - 

1790 - 

1800 - 

1810 - 

1820 - 

1830 - . 

1840 - 

1769 

1779 

1789 

1799 


1819 

1829 

1839 

1849 

4 

5 

mm 

18 

13 

10 

9 

8 

6 

5 % 

6 , 25 % 

IB 

22 , 5 % 

16 , 25 % 

12 , 5 % 

11 , 25 % 

10 % 

7 , 5 % 


Să ne felicităm oare pentru aceste descoperiri care, în ultimă 
instanţă, nu sunt deloc surprinzătoare? Orizontul temporal (1770) 
1780 - 1820 (1830) se afla de mult în atenţia istoricilor^. în afara 


^ Sursa eşantionului; Gabriel ŞTREMPEL. op. cit. 

^ E.g. Alexandru DUŢU, „Le renouvellement de la culture dans Ies pays 
roumains (1770-1830)“, Annales Historigues de la Rivolution frangaise 225, 
1976, pp. 402-422 şi Andrei PIPPIDI, op. cit., pp. 219-250. 

avantajului unei precizii cronologice sporite, ce ne aduce, cu 
adevărat nou, tratamentul serial aplicat acestor surse? Ceva 
esenţial, mi se pare. Căci ceea ce făcea, de obicei, obiectul cerce¬ 
tărilor era reînnoirea ideilor în Principate, receptarea Luminilor 
în Ardeal, modernizarea culturii româneşti, formarea conştiinţei 
naţionale, ori reformularea atitudinilor şi opţiunilor politice. Elita 
se afla, de regulă, în centrul atenţiei. 

Or, ancheta noastră a încercat să surprindă, mai degrabă, 
practicile sociale ale duratei, s-a străduit să recompună sensibi¬ 
lităţile temporale ale majorităţii, derutante şi mobile, a celor care 
şi-au putut permite umilul lux de a scrie şi de a citi. Ce se petrecea 
la nivelul cel mai de sus, în cercul relativ închis si izolat al 
cărturarilor şi responsabililor politici nu ne-a interesat decât sub 
raportul mesajelor emise, sau omise, în direcţia masei de Gebil- 
deten, ale cărei lecturi dau seamă, într-o anumită măsură, despre 
ceea ce li se citea, în momentele de răgaz, la biserică sau în alte 
părţi, celor nouăzeci şi două de procente rurale. 

Pentru a încheia, se cuvine să mai stăruim o clipă asupra 
semnificaţiilor istorice ale acestor texte eschatologice, a căror 
înflorire (1780-1820) este contemporană atât cu milenarismul 
popular occidental ^ cât şi cu cea de-a treia perioadă a mişcării 
exegetice a Apocalipsei din mediile elenofone (1767-1825)^. 
Toate scrierile eschatologice transcrise în manuscrisele româneşti 
aparţin „curentului popular de tip teologic şi moral**, ce se opune - 
potrivit lui Asterios Argyriou, care a operat cu versiunile greceşti 


* Cf. Clark GARETT, Respectable Folly. Millenarism and French 
Revolution in France and England, Baltimore-London, 1975; John 
FLETCHER, Clews HARRISON. The Second Corning. Popular Millenarism 
J 780-1850, London, 1979; Mariana CAFFIERO, „Rivoluzione e millenio. 
Tematiche millenaristiche in Italia nel periodo rivoluzionario", Critica Storica 
XXIV/4,1987, pp. 584-602. 

^ Asterios ARGYRIOU. Les exigăses grecques de l'Apocalypse â 
r âpoque turque (I453-I82I). Esquisse dune histoire des courants idâologiques 
au sein du peuple grec asservi, Thessaloniki, 1982, pp. 121-124, 

ale acestor texte - grupului de opere străbătute de tensiunea unei 
aşteptări mesianice cu tentă naţională^ 

Cu excepţia traducerii la Bucureşti, în 1728, după un original 
imprimat la Moscova în 1703 la îndemnul lui Petru cel Mare, a 
unei lucrări despre felul în care trebuie citite semnele venirii lui 
Antichrist^, în secolul al XVni-lea românesc va fi copiată şi citită 
o literatură eschatologică fără problematică mesianică şi deci 
lipsită de ţeluri politice. Venirea lui Antichrist nu constituie - ca 
în ochii grecilor pentru care, în 1698, Constantin vodă Brân- 
coveanu punea să fie tălmăcit un Prognosticon al Moscoviţilor^ - 
un fel de preludiu al eliberării naţionale şi al triumfului final al 
Ortodoxiei, ci doar o etapă premergătoare Judecăţii din Urmă, un 
avertisment cu semnificaţie exclusiv morală. 

I 

Această eschatologie nu a fost nici proiecţia unui prezent 
frustrat într-un viitor vindecat de toate neliniştile, nici aşteptarea 
colectivă a ceasului izbăvirii şi a eroului eliberator, nici, în final, 
un elan milenarist al maselor izgonite din muţenia tor de marile 
mutaţii palingenetice declanşate de Revoluţie. 

Dimpotrivă, meditaţia eschatologică a românilor a fost, în 
pragul epocii modeme, expresia unei crize de conştiinţă genera¬ 
lizată ce se consuma în interiorul unui sistem tradiţional de 

I 

siguranţă. Disoluţia idealului unei solidarităţi comunitar-agrare, 
manifestarea în plină zi a eşecului social al mesajului creştin, 
ruptura unităţii epistemologice şi a continuităţii de sens dintre timp 
şi eternitate au dus la o deconstrucţie a istoriei, la o destorifi- 
cazione"^ eschatologică a experienţei individuale a duratei. 

Dacă, la cumpăna secolelor al X Vll-lea şi al XVni-lea, elita îşi 
găsise un refugiu în exerciţiul raţiunii şi în prospectarea viitorului, 
păturile mijlocii au înţeles, la rândul lor, că structurile tradiţionale 


1 miDEM. pp. 100-102. 

^ Biblioteca Academiei Române, ms.rom. 2164, precum şi copiile sale: 
ms.rom. 2195 (copiat în 1754) şi ms.rom. 3164 (mijlocul secolului al XVm-lea). 
^ Asterios ARGYRJOU, op. cir., pp. 109-110. 

^ Emesto De MARTINO, La fine del mondo. Contributo airanalisi delte 
Apocalissi culturali, Torino, 1977, pp. 222 sq. şi 355 sq. 

ale cunoaşterii nu mai rezistă la încercările timpului prezent. Iar 
eschatologia a fost calea prin care mentalitatea colectivă a făcut 
descoperirea viitorului. Un veac mai târziu decât elitele, straturile 
populare ale societăţii au început să gândească timpul la viitor. 
Ignorând existenţa unor , 4 nituri de înlocuire**, această reflecţie a 
recurs, inevitabil, la singurele imagini - literare şi figurative - 
disponibile în repertoriul tradiţional, cele ale timpului de dinainte şi 
de dincolo de Judecată, eveniment final în care omul se va găsi, fără 
alt sprijin în afara propriei sale conştiinţe, faţă în faţă cu eternitatea 

Prin intermediul imaginilor apocaliptice, imaginarul popular 
s-a lăsat antrenat şi el în prospectarea viitorului şi în inventarea 
individului, cele două demersuri intelectuale caracteristice 
modernităţii. 

f 

Ceea ce nu înseamnă că distanţa dintre credinţele şi practicile 
colective, pe de o parte, şi cultura elitelor, de cealaltă parte, s-a 
micşorat. In cursul ultimelor decenii ale secolului al XVIII-lea, 
procentul din vârful piramidei sociale îşi va regăsi siguranţa şi 
optimismul. Viitorul luminos al patriei se va substitui veşniciei 
fericite a comunităţii ortodoxe. 

9 

Prelaţii moldoveni flirtează cu voltairianismul si masoneria^, 
clerul din Ardeal îşi cheltuieşte energia în lupta de emancipare 
naţională, feţele bisericeşti din Ţara Românească se îngrijesc de 
luminarea poporului^, aristocraţia nu meditează decât la reforme 
politice şi fabrică neîncetat proiecte de guvernare. Elitele sunt 
cuprinse de voluptatea culturii modeme şi de febra europenizării. 
Obiectivul lor aproape unanim este acum acela de a pune stă¬ 
pânire pe „darurile cele bune ale Europei**^, 


^ Nicolae lORGA, Francmasoni şi conspiratori în Moldova secolului al 
XVIII-lea (extras din Academia Română. Memoriile Secţiunii Istorice, seria III, 
lom VI, mem. 12). Bucureşti, 1928. 

^ Alexandru DUŢU, Coordonate ale culturii româneşti în secolul XVIII, 
Bucureşti, 1968, pp. 117-170. 

^ Dintr-o scrisoare din 1827 a lui Nicolae Glogoveanu, Nicolae lORGA, 
„Contribuţiuni la istoria învăţământului în ţară şi în străinătate 1780-1830“, 
Academia Română. Memoriile Secţiunii Istorice, seria II, tom XXIX, mem. 3, 
1906, p. 47. 

Cu ajutorul raţiunii, elita se pregăteşte să construiască tim¬ 
purile modeme. Intelectualii învaţă să se supună Raţiunii de stat. 
în 1836, Petrache Poenaru se adresa elevilor Scolii de la Sfântul 
Sava cu îndemnul de 

„a ve face vrednici de o nouă epocă, străduindu-ve a ve 
petrunde de duchul veacului de acum, care este duchul sciin- 
ţei, al liniştei, al iubirei de omenire, al supunerei, al pravilei şi 
al oblăduitorilor ce le sprijinesc**^ 

Secolul ştiinţei şi legii, dar mai ales al supunerii faţă de cei 
care le promovează fusese, de altfel, inaugurat la Academia dom¬ 
nească din Bucureşti încă din 1776, când Alexandm Ipsilanti - m 
edictul de reorganizare pregătit de o comisie alcătuită din opt 
boieri de treapta a doua şi a treia, cu excluderea episcopatului şi 
a protipendadei, cărora le-ar fi revenit, în alte timpuri, o astfel de 
sarcină - afirma că scopul guvernării este acela de a-i învăţa pe 
oameni, prin intermediul şcolilor publice, „să trăiască şi să 
muncească raţional**^, 

f 

Formată din iniţiativa şi sub patronajul instituţional al dom¬ 
niei, o nouă elită intelectuală românească se va naşte, în ultima 
parte a epocii fanariote, ca o extensie funcţională a monarhiei 
juridico-administrative. Deşi începuturile ei sunt oarecum 
discrete, această intelectualitate cu vocaţie birocratică, pregătită 
pentru funcţia publică şi având misiunea de a echilibra influenţa 
elitelor tradiţionale în actul de guvernare, se constituie ca un 
produs aproape exclusiv al Raţiunii de stat. Cu acest titlu şi potri¬ 
vit sfatului dat de Petrache Poenam, noua elită a modernizării va 
asigura continuitatea unui mod de guvernare paternalist şi 
autoritar ce pare să caracterizeze, în asamblu, căile de dezvoltare 


' V.A. URECHIA, Istoria şcoalelor de la 1800-1864, 1, Bucureşti, 1892, 
p. 317. 

^ Ariadna CAMARIANO-CIORAN, Les Acadimies princiăres de 
Bucarest et de Jassy, pp. 44-45. 

urmate de toate ţările de tradiţie culturală post-bizantină şi 
ortodoxă^ 

Aici, în zona acestui echilibru dintre diferitele componente ale 
elitei, poate fi identificat unul din motivele pentru care modernizarea 
societăţii româneşti a fost un proces lent si marcat de tentatia 
nedesăvârşirii, încă şi mai defensiv decât fenomenele similare din 
restul Europei centrale^. Luminile româneşti s-au ferit cu grijă de 
orice complicitate cu practica valorilor pe care le-au enunţat, s-au 
mulţumit să strălucească deasupra unui orizont pur intelectual, fără 
a face efortul să pătrundă în spaţiul concret al vieţii sociale. 

Acesta este probabil motivul pentru care Gheorghe Şincai, 
atunci când îşi propune să redacteze o învăţătură firească spre 
surparea superstiţiei norodului^ se fereşte să pornească de la 
studiul direct al credinţelor şi practicilor populare ale românilor 
din Ardeal - pentru a le scruta originile, a le evalua răspândirea 
si a le căuta remedii -, ostenindu-se în schimb să traducă cu multă 
acribie filologică, după două ediţii diferite, o lucrare inspirată de 
un peisaj antropologic şi etnologic întru totul diferit, Volks 
Naturlehre de J.H. Helmuth^. 

Iluminiştii români nu prea par a fi contemporani cu majo¬ 
ritatea a cărei identitate naţională se simt chemaţi să o argumen¬ 
teze şi să o apere. Lecturile lor sunt în avans cu cel puţin un secol 
fată de cele ale straturilor sociale imediat inferioare, educaţia lor 
este delicata^ cum observa Dieta ardeleană din 1791, adăugând 
că această elită este supra statum suum educata^. Şi în Transil- 

^ V. Andrew C. JANOS^EastCentralEurope in the Modern Times. The 
Politics of the Borderlands from Pre- to Posîcommunism^ Stanford, 2000, 
pp. 45-48. 

^ Pentru conceptul de modernizare defensivă^ Helmut REINALTER, 
„Aufgeklărte Absolutismus und Josephinismus". in IDEM (Hrsg.), Der 
Josephinismus, Frankfurt am Main, 1993, p. 20. 

^ Gheorghe ŞINCAI, învăţătură firească spre surparea superstiţiei 
norodului, ediţie de Dumitru Ghişe şi Pompiliu Teodor, Bucureşti, 1964, 
pp. 39-40. 

loan LUPAŞ, „Contribuţiuni la istoria românilor ardeleni, 17804 792'\ 
Academia Română. Memoriile Secţiunii Istorice, seria II. tom XXXVII, 
1914-1915, pp. 756-757. 

vania, starea a treia românească a fost adusă pe lume de 
monarhia juridico-administrativă. Naţiunile politice privilegiate 
au înţeles imediat pericolul: ridicată de reformele iosefine din 
mijlocul stării ţărăneşti şi a nobilimii mărunte, această nouă elită 
românească, lipsită de „mijloace de producţie** proprii, ruptă de 
baza ei economică şi socială, are neapărată nevoie de stat pentru 
a supravieţui, după cum şi statul funcţionăresc de tip austriac este 
obligat să se sprijine pe o asemenea birocraţie intelectuală în 
opera lui de demolare a regimului de stări şi privilegii de origine 
medievală. 

în schimb, în Principate, unde monarhia administrativă nu 
este deocamdată suficient de puternică pentru a putea formula un 
proiect atât de ambiţios, însăşi forma în care este rostită voinţa de 
modernizare şi opţiunea pentru europenizare împrumută, într-o 
primă etapă şi în toate domeniile cunoaşterii, vocea liniştitoare 
a tradiţiei. Discursul elitei afirmă noutatea cu aerul că nu face 
altceva decât să confirme valorile trecutului. îndrăzneala gândirii 
trebuie să se exprime în limbajul consacrat de cultura comună 
bizantino-ortodoxă. 

Astfel, pe plan juridico-politic, redactorii unui monument de 
raţionalizare a dreptului de talia Codului Calimachi din 
1816-1817, compilat după Codul civil austriac din 1811, în loc să 
etaleze şi să sublinieze caracterul inovator al doctrinei puse în 
lucru, au preferat să-şi disimuleze modelul în spatele unei table 
de materii redactată după tipicul „capeteloi^* din vechile pravile 
împărăteştii 

Cele mai revoluţionare acte de drept public ale secolului al 
XVIII-lea, ambele iniţiate şi promulgate de Constantin Mavro- 
cordat, exprimă fără nici un fel de echivoc tensiunea dintre 
inovaţia constituţională si obiceiul tării. Decizia obştească a 

p f y f y 

ţării constituţionale de desfiinţare a rumâniei se prezintă fără 


' G, MANTZOUPHAS, „Die Griinde fiir die absichtiiche Verschwei- 
gerung der oestererreichischen Vorlagen des moldauischen Codex civilis vom 
Jahre 1817“, Zeitschrift der Savigny Stiftung LXXXU, 1965, pp. 326-333. 

ezitare ca o măsură menită să pună capăt unui vechi obicei, dar 
nu în temeiul incompatibilităţii acestuia cu raţiunea şi Lumi¬ 
nile, ci pe baza unei argumentaţii evanghelice. După aproape 
un mileniu şi jumătate de creştinism şi la patru secole de la 
„descălecatul ţării“, boierimea Ţării Româneşti descoperă 
abia la 5 august 1746 că „a avea supuşi robiei pe pravoslav¬ 
nicii creştini... nu iaste lucru creştinescu, ci de mare pagubă 
sufletelor**: 

A 

„In pământul ţării noastre vedem că multe den c61e vechi 
obicinuiri care s-au cunoscut că sântu bune si de folos si de 

t t 

cei în urmă stăpânitori s-au întemeiat desăvârşit şi sântu 
păzite nestrămutate. Dar şi unele dintr-ac6ste vechi legături 
vedem că nu numai că nu au fost de nici un folos, ci si de 

^ t 

mare pagubă sufletului creştinescu, după cum au fost acestu 
vechiu si rău obic6iu al rumâniei carele de la moşii si 

t t t 

strămoşii noştri până astăzi au rămas asupra capului nostru. 
Pentru că a fi fraţii noştri cei întru Hristos suptu jugul robiei 
noastre nu iaste altu pâcatu mai greu şi mai mare, pentru că 
şi Domnul nostru lisus Hristos în sfânta evanghelie ne învaţă 
zicându: «Iubeşte pe de aproapele tău ca însuţi pre tine». Ci 
de vrăme că să cade să fim supuşi aceştii porunci şi 
învăţături, nu trebue să punem pe fraţii noştri cei întru Hristos 
suptu jugul robiei**^ 

în schimb, trei ani mai târziu, boierii moldoveni se mulţu¬ 
mesc să constate că vecinia nu este decât o neînţelegere, favo¬ 
rizată poate de „îndrăsneala unora din stăpânii moşiilor** care au 
încălcat abuziv „rândueală s-au păzit şi de răposaţii domni cei 
vechi**; de aceea, ţăranii ar fi interpretat greşit anumite practici, 
vecinia „părându-le lor o supunere ca de robie**; în concluzie, 
stăpânii satelor, „atâta parte bisericească, cât şi boierească şi altă 
obstie** hotărăsc să restaureze vechile obiceiuri ale „domniei si a 


' Documente privind relaţiile agrare în veacul al XVIIDleay voi. I, Ţara 
Româneascăy ediţie de Vasile Mihordea, Şerban Papacostea şi Florin Constan- 
tiniu, Bucureşti, [1961], p. 463. 

visteriei şi a pravelii“ şi să îngăduie sătenilor „să găsască îndrep¬ 
tare si mântuire de numele vecinii“^ 

1 

Pe 7 aprilie 1749, la o zi după ce boierii moldoveni desfiin¬ 
ţează serbia sub forma unei întăriri a obiceiului, domnul Tării 
Româneşti, Grigore Ghica, publică, în arenga unui hrisov, un fel 
de declaraţie-manifest împotriva înnoirilor: 


„găsind ţâra în rea stare şi dărăpănată de înoirile ce s-au fost 
izvodit după vreme de la o seamă de ani încoace şi cercetând 
pricinile cu amămntul, am aflat că nu pentru alt s-au dărăpănat 
şi s-au împrăştiat ţeara, fără numai de obiceiurile cele nouă 
si rele ce s-au fost făcut de la o seamă de vreme încoace**^. 


La rândul ei, literatura religioasă se deschide şi ea către 
Occident printr-o mişcare intelectuală ce îmbracă veşmintele 
stilistice ale tradiţiei bizantine. în 1819, ieromonahul Stratonic si 

» ’ 9 

monahul Antonie publică la Iaşi o Carte folositoare de suflet 
despărţită în trei părţi, tradusă după Exomologhitarionul lui 
Nicodim Aghioritul care transpusese în greacă, fără a-şi dezvălui 
sursa, II confessore instruita şi// penitente instruita ale iezuitului 
Paolo Segneri (1624-1694), între care intercalase, pentru a da 
ansamblului o culoare răsăriteană. Canoanele Sfântului loan 
Postitorul^. Şapte ani mai târziu, prin grija arhimandritului 
Dometian, se tipăreşte la Neamţ o Carte de suflet... sau nevăzut 
război, tălmăcire după o altă lucrare a lui Nicodim, Aoratos 
polemos, la rândul ei o traducere nemărturisită şi omologată prin 
inserarea unor citate din Isaac Şirul sau Grigore Palamas, după 
II combatimento spirituale al theatinului Lorenzo Scupoli 
(1530-1610)"^. Cartea folositoare de suflet şi Războiul nevăzut. 


' Documente privind relaţiile agrare în veacul al XVIII-lea, voi. II, 
Moldova, ediţie de Vasile Mihordea, Ioana Constantinescu şi Comeliu Istrati, 
Bucureşti, 1966, pp. 287-289. 

^ Arhiva romana. Documente istorice publicate de P. Teulescu, seria 
anteiu. Bucureşti, 1860, pp. 81-82. 

^ Italo CITERIO, U orientamento ascetico-spirituale di Nicodemo 
Aghiorita, Alessandria, 1987, pp. 117-120, 358-361. 

'‘IBIDEM, pp. 116-117,354. 

două autentice opere baroce, două piese de bază ale Reformei 
catolice au ajuns să fie socotite, până astăzi, datorită abilităţii 
dublei operaţii de reciclare, de „spălare“ a originii lor teologice 
întreprinsă de Nicodim şi de mediile paisiene din Moldova, drept 
cărţi de căpătâi ale călugărilor şi duhovnicilor ortodocşi. 

La drept vorbind, în cele două exemple citate, suspectă este 
nu atât revoluţia conceptuală adusă de modernitate şi de occiden- 
talizare, cât evidenta incapacitate a acestora de a se investi într-un 
exerciţiu sistematic - chiar dacă uneori străbătut de resentimente - 

f 

al supunerii faţă de autorităţile tradiţionale, politice şi ecleziastice. 

Creşterea economică, dinamizarea raporturilor sociale, 
maturizarea noilor structuri ale cunoaşterii, liberalizarea siste- 
mului politic nu atârnă prea greu în ideea pe care elita şi-o face 
despre trecerea la modernitate. Practic, Luminile româneşti sunt 
petiţionare, se hrănesc cu memorii, proiecte, petiţii, imagini, 
traduceri, lecturi şi discursuri. Experienţa modernităţii este trăită 
ca aşteptare a venirii unui stat providenţial care, prin forţa 
organizării sale juridice şi administrative, va dezrădăcina, 
dintr-o dată. Vechiul Regim şi va impune o nouă ordine politică, 
în care naţiunea şi ortodoxia vor domni într-un spaţiu public 
raţionalizat şi autonomizat prin enunţul sistematic al valorilor 
iluministe. 


Bună tară, rea tocmeală 

Să fie oare modernizarea, considerată ca o specie istorică, 
mai mult decât un nume comun dat transfonnărilor economiei, 
societăţii si instituţiilor, renovării formelor si obiectivelor 
cunoaşterii, precum şi schimbării condiţiilor de trai pe care 
naţiunile europene le-au cunoscut, în măsuri foarte diferite, pe 
firul secolului al XlX-lea? Mi se pare, mai degrabă, că moder¬ 
nizarea, în calitate de proiect mai mult sau mai puţin amânat, 
dar constant, al societăţii româneşti nu este doar un proces 
care ordonează viaţa, munca, gândirea, activităţile şi exigenţele 
oamenilor în funcţie de viitor, ca si cum toate acestea ar fi 

condamnate la progres şi menite unei inevitabile dezvoltări. 
Modernizarea priveşte, în egală măsură, şi acele straturi dense 
de comportamente, atitudini, gesturi, practici şi cuvinte a căror 
semnificaţie nu este niciodată contemporană cu ea însăşi şi cu 
atât mai puţin îndreptată spre viitor, ci, dimpotrivă, întotdeauna 
alimentată de un sens care-o precede şi care-i impune propriile 
sale reguli. 

Ar trebui, poate, să ne reprezentăm modernizarea ţărilor 
române ca pe un fenomen cu două feţe. Pe una din ele ar fi 
vizibile acele activităţi - ca de pildă producţia, distribuţia şi 
consumul avuţiilor - în care se alătură elemente desperecheate 
şi discontinue, articulate potrivit unor modele încrucişate, fără 
coeziune de origine şi de structură. Din această pricină, astfel 
de activităţi se află în cele din urmă în imposibilitatea de a 
inventa forme cu adevărat noi de producţie şi de distribuţie, se 
văd împiedicate să înţeleagă legile economiei liberale şi să le 
întrupeze în instituţii. Cel de-al doilea chip al modernităţii ar 
fi cel politic, sau, mai bine spus, cel al discursurilor şi practicilor 
politice, al formelor luate de politică, al alegerii obiectului pe 
care aceasta şi-l atribuie în exclusivitate şi al metodelor pe care 
i le aplică. 

Aceste două dimensiuni, ce dau profunzime timpului moder¬ 
nităţii, stabilesc între ele un fel de pantă, politica nutrind în mod 
constant ambiţia de a fonda prezentul şi de a anticipa viitorul, 
obligat să-şi caute în trecut propriul fundament şi justificarea 
ultimă. Nu este deci de mirare că acest viitor, atârnat de istorii 
care nu-i sunt subordonate, este finalmente abandonat. Astfel, 
de-a lungul celui de-al XDC-lea veac, politica capătă, la români, 
forma unei anticipări a trecutului. Valorile imaginare cu care 
acesta este investit, aureola mitică care învăluie conştiinţa istoriei, 
curiozitatea pentru urmele întemeietoare pe care înaintaşii le-au 
lăsat în folosul urmaşilor, toate acestea evidenţiază faptul că, în 
zorii vârstei democratice, românii s-au trezit despuiaţi de Istorie 
şi s-au pornit imediat să caute, în adâncul memoriei lor colective 
şi printre toate monumentele şi documentele ce le stăteau la 
îndemână, o istoricitate care, totuşi, s-a dovedit ambiguă. Căci 

intelectualii români se vor deprinde, de acum înainte, să gân¬ 
dească viitorul în tenneni de întoarcere la trecut şi nu ca pe o 
devenire, o dezvoltare, o invenţie si o noutate. 

Fără îndoială, un asemenea recurs la istorie, o astfel de 
revărsare a trecutului pe suprafaţa prezentului a avut loc 
dintr-un motiv extrem de precis. A fost necesar ca vechile stări 
de echilibru social să se rupă sub greutatea procesului de 
raţionalizare a actelor de guvernare - întreprins deopotrivă de 
ultimii fanarioţi în Principate, ca şi de administraţia austriacă 
în Ardeal - pentru ca să apară, la intelectualii romani, o 
reflecţie de tip politic asupra trecutului. A fost nevoie, în al 
doilea rând, de noile nonne pe care climatul liberal al veacului 
le-a impus elitelor pentru ca trecutul să se constituie în 
principiu al viitorului. Aceste evenimente s-au produs în cadrul 
unei redistribuiri generale a valorilor a cărei victimă a fost 
tradiţia creştină. 

f f 

O mărturie de primă mână asupra acestei redistribuiri şi 
asupra patologiei rupturii sociale pe care a produs-o este adusă, 
în 1866, de către Jacques Poumay, consul general al Belgiei în 
România, Documentul este suficient de important pentru a merita 
să fie reprodus pe larg^: 

„Pentru a judeca echitabil şi cât se poate de complet caracterul 
românilor, ar trebui mai întâi să stabilim o distincţie între 

’ f 

oamenii Vechiului Regim şi oamenii noi. Oamenii trecutului 
au avut toate viciile servitutii, temperate totuşi de un fel de 
cumsecădenie patriarhală şi de o moderaţie a sentimentelor 
care-i făceau indulgenţi faţă de ceilalţi, pentru că şi ei vroiau 
să se bucure de indulgenţa celorlalţi. Aceşti oameni dispar, 
n-au mai rămas decât câţiva, resturi rare ale unui edificiu 

f ' 

prăbuşit; inutil să ne mai ocupăm de ei. Cei din noua generaţie 
prezintă un caracter complex, pe care voi încerca să-l 
determin cu o exactitate tot atât de îndepărtată de denigrare ca 
şi de apologie. 


^ Valeriu STAN. „Un raport consular belgian din 1866 despre caracterul 
şi moravurile românilor", Revista /storicâ III/1992, pp. 1200-1201. 

înainte de toate, remarc că sentimentul religios este complet 
absent din sufletele lor: aceasta ţine de esenţa însăşi a religiei 
greco-ortodoxe, religie pe de-a-ntregul exterioară, lipsită de 
predicaţie şi de învăţământ teologic şi consistând aproape 
numai din practici puerile la care oamenii din popor ţin mult, 
împăcându-le totuşi în chip desăvârşit cu o mare licenţă a 
moravurilor şi pe care oamenii de lume le dispreţuiesc ca pe 
nişte copilării ridicole. 

Clerul este, în general, lipsit de instruire (sunt câteva excepţii 
onorabile). Clerul înalt iubeşte intriga, clerul de jos are viciile 
ignoranţei, totul fiind dominat de un spirit de toleranţă 
excesivă, care ar fi o virtute dacă n-ar fi vorba despre indi¬ 
ferentă. Familia nu există în România. Posibilitatea divorţului 

• 9 

slăbeşte toate legăturile şi face din căsătorie doar un 
concubinaj de mai scurtă sau mai lungă durată. Mai ales în 
Moldova această plagă s-a întins într-atât încât în aproape 
fiecare căsnicie există copii din diferite căsătorii, bărbaţi şi 
femei pe care întâmplarea i-a adunat, pe care o altă întâmplare 
îi desparte. Educaţia maternă nu este posibilă acolo unde nu 
există o mamă. Crescuţi în absenta acestui sentiment divin, 

I * ' 

copiii nu aduc cu ei în societate decât un trist scepticism, a 
cărui consecinţă imediată este o relaxare înfricoşătoare a 

I » 

moravurilor. 

Românii îşi iubesc ţara, sau cel puţin vorbesc mult despre ea 
şi se lasă cu uşurinţă purtaţi de emoţie la auzul numelui patriei 
lor. Literatura lor se bizuie pe de-a-ntregul pe acest sentiment 
şi pe cel al iubirii, dar poate că totuşi imaginaţia cântăreşte 
mai greu decât inima în aceste emoţii violente şi rapide... 
Românii înţeleg uşor, pricep imediat şi au un spirit fin. Ei 
preferă, din toate domeniile de studiu, dreptul, pentru că 
acesta le pune în valoare un dublu instinct: cel al fineţei în 
argumentaţie şi cel al abundenţei în vorbire. Să adăugăm că 
mulţimea de procese face ca profesia de avocat să fie foarte 
lucrativă. Există, păstrând proporţia, mai mulţi doctori în 
drept la români decât la orice alt popor din Europa. Cei mai 
mulţi dintre aceştia si-au făcut studiile la Paris. 

I 9 9 

Citesc cu aviditate istoria, dar pentru a-şi satisface mai 
degrabă o curiozitate copilărească decât pentru a învăţa marile 
ei lecţii. De aceea, ei preferă istoria contemporană şi, în 
această istorie, partea anecdotică. Adoră pamfletele, istoria 
citită în alcov. Li se pare că viciile celor mari îi absolvă de 

propriile lor vicii. Câţiva au abordat totuşi latura de erudiţie a 
istoriei; ei au strâns o groază de documente, dar le lipseşte 
spiritul de coordonare... 

In filosofie, iubesc îndestul arguţiile, dar se preocupă puţin de 
marile probleme religioase şi sociale... 

Ştiinţele exacte sunt cultivate de câţiva tineri, fiind în general 
neglijate de masa studenţilor. 

Chestiunile politice îi preocupă în cel mai înalt grad. De zece 
ani, românii nu mai scriu decât articole de ziar si aceste 

' t 

articole, când nu sunt scrise de personalităţi, nu dezvoltă decât 
teorii găunoase, cărora le lipseşte sancţiunea experienţei. 
Imaginaţia românilor este vie şi mobilă... Ei se entuziasmează 
uşor şi se potolesc nu mai puţin repede... Sensibilitatea li se 
aseamănă cu imaginaţia. Se îndrăgostesc repede şi uită încă şi 
mai repede. La ei nici o impresie nu durează; nu păstrează 
amintirea răului mai mult decât pe cea a binelui. Nu sunt 
deloc răzbunători, după cum nu sunt nici recunoscători.** 

Mai trebuie oare să precizăm că românii astfel descrişi la 
1866 aparţin cu precădere elitei, elitei sociale şi intelectuale 
formate în zorii modernităţii? Ce se cuvine păstrat dintr-o 
asemenea descriere? Câteva constatări esenţiale. 

p 

Mai întâi, această elită este, global, intelectuală nu numai 
prin vocaţie, ci şi prin formaţie. Ea locuieşte pe teritoriul dreptului 
şi, într-o mai mică măsură, pe cel al literelor. O elită convocată de 
modernitate sub semnul imaginaţiei şi al argumentaţiei, o elită 
al cărei criteriu de omologare socială este constituit de uşurinţa 
de a folosi discursul. 

în al doilea rând, am avea de-a face cu o elită intelectuală 
care nu este ancorată nici în tradiţia agrar-monastică şi nici în 
pozitivitatea valorilor economice, ştiinţifice şi morale. în plin 
secol al XlX-lea burghez, pentru care modernitatea rezidă în 
producerea avuţiilor şi în etica acumulării, repartizării şi 
consumului acestora, valorile burgheze lipsesc aproape complet 
din inventarul elitei româneşti: munca, economia, familia, 
morala, ordinea, autoritatea, religia sau spiritul ştiinţific sunt fără 
excepţie absente. Ce mai rămâne atunci? Fără îndoială, politica 
cu discursurile sale, în care modernitatea se enunţă fără a înfhmta 

' p 

riscul unei întrupări sociale, al unei înrădăcinări în experienţa 
prezentului şi al unei angajări în inventarea viitorului. 

Secolul al XlX-lea burghez, în măsura în care poate fi descris 
din doar câteva trăsături ample, înţelegea modernitatea, înainte 
de toate, ca pe o putere asupra lucrurilor: spaţiul larg desfăşurat 
al lumii este măsurat şi luat în stăpânire cu toate bogăţiile şi 
resursele sale; timpul este înghesuit în muzee, biblioteci şi arhive 
împreună cu toată ţesătura sa de istorii suprapuse sau paralele; 
munca este raţionalizată, i se măsoară forţa, calitatea si randa- 
mentul; sexul este trecut sub tăcere în favoarea stabilităţii fami- 

’ I 

liei; în sfârşit, natura este chemată să aducă, prin dezvăluirea 
legilor ce-o guvernează, noile certitudini ale cunoaşterii, 

în ceea ce priveşte elita românească formată în prima parte a 
veacului al XlX-lea, ea a abordat modernitatea ca pe o putere 
asupra cuvintelor. Practica puterii rămâne încă de resortul unor 
straturi profunde, în care zac comportamente, gesturi şi atitudini 
prin intermediul cărora Vechiul Regim îşi supravieţuieşte. 
Gestiunea raţională a politicului şi, pe cale de consecinţă, produ¬ 
cerea viitorului nu sunt incluse în programul modernizării româ¬ 
neşti. Modernitatea nu este trăită ca o cultură a experienţei, 
fondată pe dinamica economiei şi pe previziunea socială, ci ca o 
cultură a discursului în care prezentul este aşezat pe valorile 
Istoriei şi este supus iradierii modelului democratic european. 

„Bunele instituţii sunt piatra fundamentală a existenţei unui 
Stat; ele sunt condiţia indispensabilă a mersului său progresiv 
spre civilizaţie şi spre un viitor de prosperitate**^. 

Această afirmaţie, extrasă dintr-un memoriu din 1832 pri¬ 
vitor la aplicarea Regulamentului Organic în Moldova, ar putea 
fi multiplicată în voie, căci ea traduce un loc comun al gândirii 
româneşti din epoca primei modernizări. Bunele instituţii, 
dispozitivele birocratice ale unui stat tot mai centralizat trebuie să 


^ Viad GEORGESCU, Memoires et projets de reforme dans Ies Prin- 
cipautes roumaines, 1831-1848. Repertoire et textes^ Bucureşti, 1972, p, 37. 

stea la temelia progresului unei societăţi ce năzuieşte să-şi prindă 
din urmă epoca. 

în absenţa unei istoricităţi organice şi concrete, absenţă 
despre care Jacques Poumay depune o mărturie târzie, totul se 
destramă: tradiţia religioasă cunoaşte un avansat proces de uzură, 
morala creştină dispare fără urme, familia trăieşte sub zodia 
efemerului si a inconsistentei, structurile de autoritate se află în 
criză, polemicile şi arguţia decid opţiunile politice. Modernitatea 
românească nu pare însă îngrijorată de precaritatea unei asemenea 
materii prime. Dimpotrivă, modul în care revoluţia de la 1848 
gândeşte transformarea societăţii pleacă de la afirmarea solidităţii 
unui fond social care nu şi-a găsit mei formele politice potrivite. 
Proclamaţia de la Islaz adoptă astfel deviza „bună ţară, rea toc- 
meală“^ în ochii elitei modernizatoare, tara este fundamental 

’ I 

bună. Rău nu este decât modul în care este guvernată. Schimbarea 
trebuie să vizeze, aşadar, formele, lăsând fondul neatins. Trecutul 
trece în măsura în care instituţiile sale sunt înlocuite. Oamenii 

I 

înşişi sunt întotdeauna iertati de trecut. 

Pe acest fundal, elitele româneşti se apropie de moderitate cu 
un masiv handicap: ele nu sunt, în fond, produsul revoluţiei, ci al 
privilegiilor de origine medievală. Abolirea oficială a acestor 
privilegii în răstimpul dintre 1848 şi 1866 a condus elita intelec¬ 
tuală spre o soluţie de supravieţuire legată de modernitate: impor¬ 
tarea şi instalarea dispozitivelor de putere ale statului-naţiune de 
formulă liberală. 

Pentru elita intelectuală românească, modernizarea a fost, 
înainte de toate, o operaţie de convertire: renunţând la privilegiile 
Vechiului Regim, ea a păşit pragul vârstei democratice înarmată 
cu toate prerogativele ce revin de drept clasei politice legitime a 
unei naţiuni. în mod natural, exerciţiul acestor prerogative a fost 
investit în discursul politic, în defavoarea activităţilor condiţio¬ 
nate de sfera economicului. Un discurs ce nu a funcţionat din plin 
decât în interiorul unui imaginar populat de valori precum liber- 


^ Cornelia BODEA, 1848 la români. I. O istorie în date şi mărturii, 
Bucureşti, 1998, pp. 533-541. 

tatea, de reprezentări simbolice asemeni patriei, ce sunt enunţate 
potrivit morfologiei dreptului şi sintaxei istoriei. De altfel, de 
îndată ce s-a adăpostit în sânul discursului politic. Istoria însăşi 
a devenit mai puţin o memorie colectivă sau erudită a oamenilor 
şi faptelor, cât lectura unui imaginar fondator al modernităţii şi, 
cu acest titlu, un fel de viitor răsturnat dialectic. 

Evocarea sistematică a Istoriei în discursul modernizator al 


elitei se constituie într-un criteriu major de asociere si disociere a 
cărei intensitate duce, în final, la naşterea politicului^. Prietenii şi 
duşmanii vor fi identificaţi, de acum înainte, în funcţie de 
atitudinea adoptată faţă de istoria naţională. Politicile moderniza¬ 
toare sunt oarecum condamnate la un naţionalism care ,jiu 
citeşte, ci inventează trecutul"^. Sensul atribuit acestui trecut de- 
vine, la rândul său, un instrument de clasificare politică a puterii, 
materialul primordial din care se elaborează strategiile politice de 
acces la putere. 

Recursul la istorie, la o lectură politică a trecutului, practicat 
de birocraţia intelectuală de extracţie pre- şi extra-burgheză care 
a pus bazele modernităţii nu a fost, probabil, decât un procedeu 
de evitare a confruntării cu o dilemă fundamentală: cum s-ar 


putea instala un stat modem, inspirat de modelul democrat-li- 
beral, într-o societate care nu este democratică, care nu este 
populată de liberali şi care nici măcar nu a cunoscut exerciţiul 
libertăţii individuale? Sau, reformulând întrebarea, este oare statul 
capabil, prin intermediul sistemului său de drept pozitiv, să 
producă cetăţeni liberi, ori acestora din urmă trebuie să le revină 
sarcina de a impune statului, pe căi din cele mai diferite, o 
exigenţă a dreptăţii capabilă să-i transforme în oameni liberi? 

Intr-adevăr, ceea ce constituie o societate politică, un corpus 
politicum, o politeia, nu este trecutul comun, ci nevoia de dreptate 


^ în accepţiunea dată politicului de Cari SCHMITT, Der Begriff der 
Politischen, Berlin, 1963, p. 38. 

^ Cristian PREDA, „Poporul meu. Călători străini şi naţionalism 
românesc**, in Daniel BARBU (coordonator). Firea românilor^ Bucureşti, 2000, 
p. 171. 

ordonată unui bine comun. Această exigenţă este cea care face ca 
domeniul politic să se nască prin crearea unei politeuma sau res 
publica, a unei sfere autonome de realitate care este mai mult 
decât o simplă reprezentare simbolică a voinţei generale sau o 
împlinire a unei istorii colective, în măsura în care este investită 
cu drepturi foarte concrete, în faţa cărora nevoia fondatoare de 
dreptate riscă să capete forma unei revendicări. Căci politeuma 
are adesea tendinţa, verificată istoric, de a se confunda cu 
birocraţia, de a fi înţeleasă ca politiceascâ oblăduire, după tradu¬ 
cerea din 1818 Zi Codului Caragea}. 

în pragul modernităţii, drepturile acestei „oblăduiri** încep să 
fie formulate tot mai sistematic în limbajul legii, care exprimă din 
ce în ce mai puţin nevoia de dreptate şi de autenticitate a 
societăţii. Singura formă de dreptate practicată în Vechiul Regim 
românesc era justiţia distributivă, ce reglementa raporturile dintre 
„oblăduirea** personificată de domn şi particularii constituiţi în 
subiect de drept numai în temeiul apartenenţei lor la o „ceată**, 
la o categorie socială, la un grup privilegiat, la o comunitate 
recunoscută. Astfel practicată, justiţia distributivă presupunea 
existenta unei unanimităţi creştine în ceea ce priveşte finalitatea 
vieţii în comun, credinţa în viitorul previzibil şi indivizibil, chiar 
dacă amânat pentru eternitate, al unei societăţi ce nu se poate 
concepe pe sine decât sub specia unei organizaţii ai cărei membri 
trebuie să se supună unei ierarhii unice a scopurilor, potrivit unei 
„legi sfinte** de ale cărei prevederi prezente nu beneficiau, în 
realitate, decât grupurile protejate de privilegiu. 

Moştenirea politică cea mai greu de administrat pe care 
Vechiul Regim a lăsat-o modernităţii a fost tocmai precaritatea 
spaţiului social amenajat în beneficiul justiţiei civile, a justiţiei de 
tip comutativ, capabilă să gestioneze raporturile dintre indivizi pe 
bază contractuală. 

Este evident că omul Vechiului Regim românesc nu avea 
nimic în comun cu homo oeconomicus, cu omul occidental 


^ Legiuirea Caragea, pp. 3 şi 4. 

deprins să lamineze ierarhiile şi să nu recunoască de bunăvoie 
drept legitimă acea autoritate politică la care nu a aderat în mod 
liber, căreia nu i-a dat propriul său asentiment, la instaurarea şi 
funcţionarea căreia nu a consimţit Viata tradiţională a oamenilor 

f f f f 

Vechiului Regim a rămas, până foarte târziu, ordonată în funcţie 
de scopuri care nu erau rezultatul unor alegeri individuale. O 
societate rurală în proporţie de 80%, cum era cea românească 
până în 1928, îşi moşteneşte, fără nici o îndoială, consensul şi 
nu-şi poate îngădui luxul de a inventa opţiuni alternative în raport 
cu finalităţile economice impuse de climat, de sol şi de regimul 
ancestral al proprietăţii. 

Apare, de aceea, ca fiind extrem de semnificativ felul în care 
revoluţia de la 1848 din ţările române a operat o selecţie în formă 
de excludere si de substituire a celor trei valori fundamentale 

9 

enunţate de Revoluţia franceză. Dacă fraternitatea este adoptată 
fără rezerve, libertatea şi egalitatea sunt înlocuite de dreptate. 
Ideologia revoluţiei, ancorată în valorile dreptăţii şi frăţiei, este 
rezumată astfel de către Nicolae Bălcescu, figura simbolică a 
generaţiei revoluţionare şi părintele liberalismului romantic 
românesc: 

„Sânt 18 secol! şi jumătate de când Hristos întreprinse a 
răsturna lumea veche, civilizaţia păgână ce reprezenta prin¬ 
cipiul dinafară, obiectiv, al naturei şi al silei, substituind în loc 
o altă lume, o altă civilizaţie, întemeiată pe principiul subiec¬ 
tiv, dinlăuntru, pe dezvoltarea absolută a cugetării şi a lucră¬ 
rii omeneşti în timp şi spaţiu, şi pe identitatea între esenţa 
naturei spirituale a omului şi esenţa naturei divine, el 
descoperi fiecărui individ legea libertăţii, a demnităţii, a 
moralităţii şi a perfectibilităţii absolute. 

După ce, în Evanghelie, Mântuitorul ne arată legea morală, 
absolută, nemărginită, legea dreptăţii, şi aruncă omenirea pe 
calea nemărginită a unei dezvoltări regulate, progresivă, 
supuind natura, sila, lumea dinafara supt preponderenţa abso¬ 
lută a minţii şi a cugetării, prin sângele său vărsat, prin 
moartea sa, el ne arată legea practică, legea lucrării, legea 
jertfirei, a iubirii şi a frăţiei, chipul cu care ne putem mântui, 
putem învinge răul şi a împlini menirea morală a omenirei, 

adecă mai întâi prin cuvânt, prin idee, pe urmă prin lucrare, 
jerfindu-ne individa familiei, aceasta patriei, patria omenirei, 
viitorului... 

De atunci ştiinţa nouă, întemeindu-se pe conceptul legilor 
spiritului, pe observaţie, esperiinţă, calcul, au continuat zdro¬ 
birea lumei vechi, revoluţionarea sau perfecţionarea religiei, 
moralei, politicei, societăţii întregi, nimicind orice domnie 
individuală, supuind acţia omenească legei absolute şi 
universale a libertăţii si stiintei, căutând realizarea în omenire 

III I ' 

a dreptăţii şi a frăţiei, aceste două temelii a ordinei absolute, 
perfecte, a ordinei divine“^ 

Iată grupate, în această pagină scrisă la 1850, toate marile 
teme care au traversat vârsta democratică românească. 

Mai întâi, o confuzie, rapidă şi senină, între dreptul natural 
şi cel supranatural, deloc surprinzătoare într-un context social în 
care Biserica n-a inspirat niciodată o mişcare politică proprie, în 
care s-a mulţumit să urmeze şi să secondeze puterea, în care 
Ortodoxia a fost, până la Marele Război, singura referinţă explicit 
culturală a marelui număr, unicul limbaj axiologic rostit pe 
înţelesul majorităţii rurale. 

Apoi, încadrarea principiului libertăţii de către morală şi 
perfectibilitate, ca şi dotarea lui atât cu o cauză absolută trans- 
individuală, cât şi cu o fmalitate spirituală şi universală. 

în al treilea rând, acţia vine după idee: cuvintele şi principiile 
sunt cele care trebuie să se întrupeze, care se cer investite în 
realitatea concretă. Discursul nu raţionalizează o experienţă dată 
a realului, o anumită practică circumstanţiată a politicului, ci 
proiecţia teoretică a viitorului este chemată să disciplineze 
acţiunea, să orienteze comportamentele, să justifice deciziile. 
Altfel spus, ideile sunt cele care produc faptele. 

De altfel, un memoriu politic din 1834 formula deja acest 
ultim principiu afirmând că 


^ Nicolae BĂLCESCU, Românii suptMihai Voevod Viteazul, in Opere, 
ni. ediţie de D. Poenaru, Bucureşti, 1986. p. 11. 

„nu trebuie decât să ne grupăm în jurul noilor instituţii create 
de Regulamentul Organic şi să aşteptăm cu încredere dezvol¬ 
tarea prosperităţii pe care ele ne-o promit*'*. 

în acelaşi an, economistul Nicolae Suţu adăuga, la rândul 
său, că „edificiul social** românesc a fost demolat pe de-a-ntregul 
şi reconstituit „ca prin minune** de un „geniu superior** atunci 
când Regulamentele Organice au fost aprobate^. 

A 

In sfârşit, dreptatea şi frăţia nu sunt decât temeliile unei or¬ 
dini absolute, atât sub raport cauzal, cât şi ca finalitate. Consim¬ 
ţământul, adeziunea liberă nu sunt convocate în procesul de 
invenţie a ordinii democratice. Mai mult chiar, prin postularea 
caracterului absolut şi inflexibil al principiului finalităţii raţionale 
a existentei sociale, individul este constrâns să cedeze locul unor 

I ' 

forme suprapuse de agregare: familie, patrie, umanitate. 

Dintr-o singură trăsătură, gândirea democrat-liberală româ¬ 
nească îşi dovedeşte, din chiar momentul naşterii sale, pe de o 
parte ignoranţa în ceea ce priveşte libertatea individuală, iar pe de 
altă parte ataşamentul faţă de o justiţie distributivă şi socializantă. 

în vreme ce, de la John Locke şi Adam Smith, liberalismul 
clasic procedează la o excludere radicală a comunităţii organice, 
lăsând faţă în faţă indivizii şi guvernarea civilă, liberalismul 
românesc pune apăsat în evidenţă drepturile colective ale corpului 
social, menajează grupurile intermediare şi încredinţează statului 
sarcini de natură să favorizeze iresponsabilitatea politică a 
indivizilor. 

Birocraţiei statului modem i-a revenit misiunea de a duce la 

I 

bun sfârşit această deposedare politică. Sistemul reprezentativ, în 
formula sa cenzitară, va fi instrumentul instituţional de conso- 
lidare a unei categorii de profesionişti ai politicului care vor 
organiza lipsa de sens a unei societăţi luate prin surprindere de 
modernitate. 


* Vlad GEORGESCU, Mimoires et projets de reforme dans Ies 
Principautes Roumaines 1831-1848, p. 44. 

2 IBIDEM, p 53. 

De acum înainte, dreptatea şi libertatea vor fi valori regle¬ 
mentate de dreptul pozitiv. Birocraţia de stat şi politicienii de 
profesie le vor defini, formula şi administra. Or, în tradiţia gân¬ 
dirii liberale, dreptatea şi libertatea sunt valori ce nu devin reale 
şi active decât în momentul în care statul, prin intermediul drep¬ 
tului pozitiv sau al aparatului său represiv, încearcă se le impună 
limite. 

Transferând valori precum libertatea şi dreptatea în poziti- 
vitatea enunţului juridic, fondatorii statului modem român, fie că 
este vorba de „geniul superior** care a patronat Regulamentele 
Organice, fie că avem de-a face cu părinţii Constituţiei din 1866, 
au comis un gest încărcat de consecinţe. Căci inventarea statului 
de drept în România secolului al XlX-lea nu a fost consecinţa 
necesară a descompunerii ireversibile a corpului social tradi¬ 
ţional, a dizolvării spontane a grupurilor intermediare. Dimpo¬ 
trivă, acestea au supravieţuit Constituţiei, unele din ele, ca de 
pildă obştile ţărăneşti, până în primele decenii ale secolului 
alXX-lea. Dreptul codificat după modelul liberal european a 
confiscat, fără să o satisfacă, nevoia de dreptate a acestor grupuri 
interpuse. De acum înainte, dreptatea nu se mai pierde şi nu se 
mai câştigă în mod legitim la nivelul relaţiilor dintre persoane, 
ci devine o funcţie regaliană. Dreptatea este integral absorbită de 
stat, se topeşte în textul de lege, se dizolvă fără urme în sistemul 
de drept pozitiv. 

Primatul raţionalizării, „preponderenţa minţii** după formula 
lui Bălcescu, va duce inevitabil la apariţia unei Rechtsstaat în care 
legea pozitivă rămâne singura garanţie a libertăţii cetăţenilor ^ 
„Individa** nu va mai fi astfel tratată ca purtătoare a unei libertăţi 
ce-i aparţine în mod inalienabil, ci ca un subiect de drept supus 
„legii libertăţii** pe care numai statul are vocaţia să o definească 
si să-i atribuie o finalitate. 

Dreptatea încetează, prin urmare, să mai fie administrată ca 
un echilibru concret al raporturilor din interiorul unui grup social, 
sau al relaţiilor dintre grupuri, pentru a intra definitiv în patri- 


^ Cari SCHMl l 1, Verfassungslehrey Berlin, 1970, p. 130. 

moniul birocraţiei de stat, în calitate de reprezentare simbolică a 
puterii acestuia, asemeni unui enunţ care nu se mai întrupează. Dc 
aceea românii, ca şi alţi est-europeni, au resimţit modernitatea, 
cea liberală şi cea totalitară deopotrivă, ca fiind lipsite dc 
autenticitatea ce nu caracterizează decât raporturile directe şi 
nereşlementate dintre oameni^ 

Intr-adevăr, întrebarea la care modernitatea, aşa cum a fosi 
trăită şi gândită de românii secolului al XlX-lea, nu şi-a propus 
nici un moment să răspundă este însă următoarea: valorile puse 
şi spuse de stat prin intermediul dreptului sunt oare capabile să 
„lege“ societatea, să genereze practici sociale katanomice sau, 
dimpotrivă, practicile, de orice tip ar fi, sunt singurele în măsură 
să producă norme sociale? 

Ar exista, în Sud-Estul Europei în epoca modernă, două 
soluţii date acestei probleme. Mai întâi calea unei dezvoltări 
organice şi naturale, pe care puterea legală se naşte şi se hrăneşte 
dintr-o multiplicitate de puteri prealabile, legate oarecum de glie, 
adică de stăpânirea pământului şi de relaţiile ancestrale de muncă. 
In al doilea rând, o practică raţional-juridică a puterii, care 
urmează un anumit model, fiind animată de „mişcarea conta¬ 
gioasă prin care ideile Revoluţiei franceze au pătruns până în 
extremităţile geografice ale Europei**^. Pe prima cale, libertăţile 
îşi păstrează forma privilegiilor şi a obiceiului şi sunt greu de 
imobilizat în forme raţionalizate potrivit dreptului pozitiv. A doua 
procedură duce la o reprezentare juridică a puterii, gândită m 
termeni de lege şi de dreptate. în primul caz, dreptul se prezintă 
ca o instanţă de regulare, de arbitraj, de delimitare, de distribuire 
a interdicţiilor şi libertăţilor. în al doilea caz, noile proceduri ale 
puterii nu mai funcţionează potrivit exigenţelor normalizării, ci 
în conformitate cu legea, nu mai cer supunerea oamenilor, ci 
impun controlul statului. 


^ V. George SCHOPFLIN, „Culture and Identity in Post*Conimunist 
Europe“, in Stephen WHITE, Judy BATT, Paul G. LEWIS (editors), 
Developments in East European PoliticSy Durham, N.C., 1993, p. 26. 

^ Titu MAIORESCU, Critice, I, ed. D. Filimon-Stoicescu, Bucureşti, 
1967, p. 147. 

Cele două soluţii nu au urmat întotdeauna itinerarii diferite 

f 

şi conflictuale. Ele s-au intersectat deseori, s-au suprapus, s-au 
contaminat reciproc, şi-au imitat una alteia traseul. In faţa 
domnului care împarte dreptatea, a boierului care stăpâneşte 
pământul, a Bisericii care descurajează şi munca, şi cunoaşterea, 
oamenii Vechiului Regim se constituiseră ei înşişi ca supuşi, în 
sensul că singurul lor orizont de aşteptare era „odihna“. Statul 
modem nu a făcut decât să înlocuiască un tip de supunere cu un 
altul, altfel formulat la nivelul discursului. Politica nu a luat 
nicicând forma unei critici a legăturii sociale, ci a continuat „să 
se confunde cu locul puterii**^ Pentru elită, statul a fost, după 
1864-1866, spaţiul privilegiat al propriei experienţe istorice. 
Exerciţiul puterii a luat f orma dreptului pozitiv de tip european şi 
a instituţiilor modeme. Această putere, ca limită trasată privile¬ 
giilor şi obiceiului ţării, a fost deci condamnată să înfrunte 
modernitatea având ca punct de plecare statul. 

Numai că a inventa un stat de drept urmând principiile cele 
mai democratice ce au curs într-o epocă dată nu este un procedeu 
care duce la maturizarea unei societăţi katanomice. Statul este 
creator de norme juridice, dar în ceea ce priveşte practicile sociale 
el nu poate folosi decât limbajul interdicţiei şi al represiunii. Ar 
trebui, probabil, ca o societate să-şi consume integral experienţa 
istorică ce i-a fost dată, în ritmul care-i este propriu, pentru ca 
această experienţă să conducă, pe cale naturală, la un consens 
politic în privinţa drepturilor ce se cuvin încredinţate statului, 
capabil să devină astfel un proiect de societate, adică un orizont 
de aşteptări colectiv şi indivizibil. în caz contrar, o societate nu 
va avea convingerea că este întemeiată pe dreptate. Iar statul nu 
va reuşi niciodată să o convingă. Poate doar prin forţă. Şi dacă, 
aşa cum spunea Pascal, într-un fragment deseori citat din Pensees 
(103), Ja jusîice est sujette ă dispute'\ puterea statului este 
rareori pusă în discuţie. 


^ Alexandra lONESCU, „Românii, între putere şi politică", in Daniel 
BARBU (coordonator), Firea românilor. Bucureşti, 2000, p. 179. 

